PRITARTA

Šiaulių miesto savivaldybės tarybos

2019 m. gegužės 2 d. sprendimu Nr. T- 87

## herbas-mazas

## **ŠIAULIŲ MIESTO**

## **SAVIVALDYBĖS ADMINISTRACIJOS**

## **DIREKTORIAUS IR ŠIAULIŲ MIESTO SAVIVALDYBĖS ADMINISTRACIJOS 2018 METŲ VEIKLOS ATASKAITA**



**Šiaulių miesto savivaldybės administracijos direktorius**

Šiauliai, 2019

**ŠIAULIŲ MIESTO SAVIVALDYBĖS ADMINISTRACIJOS DIREKTORIAUS IR ŠIAULIŲ MIESTO SAVIVALDYBĖS ADMINISTRACIJOS 2018 M. VEIKLOS ATASKAITA**

**SAVIVALDYBĖS ADMINISTRACIJOS DIREKTORIUS**

Pristatydamas 2018 m. veiklą, pirmiausiai noriu padėkoti Savivaldybės administracijos darbuotojams, kurie man padeda vykdyti savivaldybės misiją ir siekti užsibrėžtų tikslų. Taip pat esu dėkingas visiems, kurie palaiko, ir tiems, kurie išreiškia aštrią kritiką mano darbo atžvilgiu – Jūsų patarimai ir pastabos padeda tobulėti asmeniškai ir gerinti Savivaldybės administracijos veiklą bei teikiamas paslaugas.

2018 m. organizuodamas Savivaldybės administracijos veiklą laikiausi savivaldybės tarybos patvirtintų pagrindinių Šiaulių miesto strateginio planavimo dokumentų nuostatų – vadovavausi 2015–2024 metų Šiaulių miesto strateginiu plėtros planu, Šiaulių miesto savivaldybės 2018–2020 m. veiklos planu (toliau-SVP). Pastarojo dokumento įgyvendinimo stebėsena parodė, kad 2018 m. SVP buvo vykdomas 86,7 proc. (visiškai įvykdyta 58,4 proc. priemonių, dar 28,3 proc. buvo įvykdyta iš dalies). 2018 m. Savivaldybės biudžetas 17,3 proc. didesnis nei 2017 m. Vienas iš pagrindinų biudžeto didėjimo priežasčių – Savivaldybės pajamų iš gyventojų pajamų mokesčio augimas, kam įtakos turėjo ekonominių rodiklių gerėjimas. 2018 m. savivaldybės biudžeto asignavimų planas įvykdytas 90,3 %, biudžetas buvo neįvykdytas dėl Europos Sąjungos finansinės paramos lėšų nepanaudojimo. 2018 m. Savivaldybė skolinosi 2 500,0 tūkst. Eur investicinių projektų vykdymui ir visą paskola panaudojo 100 proc. 2018 m. gruodžio 31 d. savivaldybė turėjo 4-ias paskolų sutartis, kurių likutis sudaro – 8 707,0 tūkst. Eur. Visos paskolos pagal nustatytus grafikus bus grąžinamos iki 2025-09-30. Palūkanų 2018 m. sumokėta – 52,6 tūkst. Eur.

Analizuojant pagrindinius miesto vystymosi rodiklius, galima daryti išvadą, kad 2018 m. Šiaulių m. savivaldybėje yra dar pakankamai likusios jaunos darbo jėgos (54,3 tūkst. gyv.), kurią būtina išlaikyti siekiant patenkinti verslo plėtrą planuojančių verslininkų poreikius, todėl 2018 m. Administracija pradėjo rengti Ekonominės plėtros ir investicijų pritraukimo ilgalaikę strategiją - miesto strateginio plėtros plano dalį, kurioje bus numatytos priemonės, leidžiančios laiku prisitaikyti prie vidaus ir tarptautinės situacijos pokyčių ir užtikrinančios Šiaulių miesto sėkmę konkurencinėje aplinkoje. Taip pat įgyvendinamomis priemonėmis bus siekiama kurti Šiaulių miesto ekonominį gerbūvį ir didinti miesto patrauklumą investuotojams, stiprinti tarptautinius ekonominius ryšius, didinant verslumą, auginant kompetencijas, kuriant bei išlaikant darbo vietas. Strategijos rengime aktyviai dalyvauja verslo asocijuotos struktūros, Šiaulių miesto švietimo įstaigos, UAB „Šiaulių laisvoji ekonominė zona“ bei kitos suinteresuotos struktūros.

2018 m. buvo pokyčių Šiaulių pramoniniame parke, kuriame nuo įkūrimo pradžios įmonės investavo daugiau nei 45 000,0 tūkst. Eur ir sukūrė per 2 533 darbo vietas. 2018 m. buvo pasirašytos 2 investicijų sutartys, 1 papildomas susitarimas, 2 sutartys atnaujintos. UAB „Agroconsult LT” **(**trąšų gamyba) pradėjo statybos darbus. UAB „Metmega“ taip pat ruošiasi statybos darbams, o sklypas, kurį įmonė išsinuomojo 2018 m., buvo išvalytas nuo statybinių atliekų. 2018 m. pabaigoje Šiaulių pramoniniame parke buvo 5 laisvi sklypai, dar 3 sklypai formuojami.

Nelabai palankūs miestui buvo socialiniai rodikliai – 0,5 proc., lyginant su 2017 m. sumažėjo gyventojų skaičius. Viena iš gyventojų skaičiaus mažėjimo priežasčių yra gyventojų migracija ir nors šalies mastu yra kalbama apie tarptautinę migraciją, Šiaulių miesto savivaldybės atveju yra svarbi ir vidinė migracija, kai gyventojai išvyksta į kitas Lietuvos teritorijas. Dirbantis jaunimas, turintis finansinių galimybių, statosi individualius namus teritorijose,kurios yra tuoj pat už miesto ribų ir tokiu būdu išlaiko glaudžius socialinius ryšius su miestu, dirba mieste, veža vaikus į miesto ugdymo įstaigas. Norint išlaikyti gyventojus mieste, sukurti patrauklesnes gyvenimo sąlygas, buvo tvarkoma miesto infrastruktūra, remontuoti daugiabučių namų kiemai, šaligatviai, renovuoti šviesoforai sankryžose, įrengtas kryptinis apšvietimas sankryžose, įrengtos naujos pėsčiųjų salelės, rekonstruotas gatvių apšvietimas.

Tarp svarbiausių 2018 m. veiklų galima akcentuoti strateginio planavimo dokumentuose numatytų investicinių projektų vykdymo tęstinumą, kultūrinių tradicijų puoselėjimą, sporto politikos tobulinimą, darnaus judumo principų diegimą mieste. 2018 m. Šiaulių miesto savivaldybė vykdė 35 ES lėšomis bendrafinansuojamus projektus. Projektų įgyvendinimo spartą stabdė užtrukę projektavimo darbai bei viešųjų pirkimų dokumentų derinimas su įgyvendinančioms institucijom. Per praėjusius metus buvo užbaigtas trys Europos Sąjungos lėšomis bendrafinansuojami projektai, tai „Saulės laikrodžio aikštės kapitalinis remontas“, ,,Kraštovaizdžio būklės gerinimas Šiaulių mieste“ ir ,,Šiaulių miesto darnaus judumo plano parengimas“ įgyvendinimas. 2018 m. buvo pasirašytos 9 naujos ES lėšomis bendrafinansuojamų projektų finansavimo sutartys, buvo parengta 14 projektinių pasiūlymų ir paraiškų, dėl ko buvo pradėta įgyvendinti daug naujų, svarbių miestui, investicinių projektų. Siekiant užtikrinti tolygų viešųjų paslaugų prieinamumą, pradėtas Viešųjų turizmo paslaugų ir asmenų aptarnavimo kokybės gerinimas Šiaulių miesto savivaldybėje projektas, pradėti atnaujinti dienos socialinės globos centro "Goda" pastatų korpusai, pasirašyta sutartis dėl viešojo parko atnaujinimo.

Toliau įsibėgėja Šiaulių miesto integruotos teritorijų vystymo programos įgyvendinimas. Pasirašytos „URBAN“ programos projektų finansavimo sutartys: „Talkšos ežero pakrantės plėtra“, „Šiaulių kultūros centro aktualizavimas“, „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“, „Lopšelio darželio „Kregždutė“ modernizavimas“.

2018 m. pritraukta 1 890,0 tūkst. Eur. - Valstybės biudžeto lėšų projektų vykdymui Šiaulių mieste. Lėšos gautos šiems projektams: ,,Šiaulių kultūrose centro aktualizavimas“, ,,Šiaulių Medelyno progimnazijos pastato Šiauliuose, Birutės g. 40 rekonstravimas“, ,, Šiaulių miesto Juliaus Janonio gimnazijos pastato Šiauliuose, Tilžės g. 137, rekonstravimas“ ir ,, Šiaulių sporto vidurinės mokyklos pastato Šiauliuose, Vilniaus g. 297, modernizavimas“.

2018 m. minint Lietuvos valstybės atkūrimo 100-metį, buvo parengta šventinė programa „Šimtmečio Šiauliai – miestas, pakilęs iš pelenų“, kuri vyko nuo vasario 13 d. iki kovo 11 d. Per šį laikotarpį įvyko 44 renginiai: šokių šventė, filmų retrospektyvos, koncertai, atminimo lentų Nepriklausomybės akto signatarams atidengimas, dainų ir šokių festivalis, parodos, teatralizuota akcija, šventinė jaunimo eisena, 3D projekcija „Atkurtai Lietuvai – 100“, meninės-literatūrinės akcijos, iškilmingas renginys „Šiaulių 3D istorija – miestas, pakilęs iš pelenų“, paskaitos, ekskursijos ir kt. 2018 m. Lietuvos šimtmečio Dainų šventėje „Vardan tos...“ birželio 30 d. – liepos 6 d. dalyvavo 48 Šiaulių miesto kolektyvai, iš jų: 11 chorų, 8 folkloro kolektyvai, 2 liaudies instrumentų ansambliai, 3 liaudies instrumentų orkestrai, 11 liaudiškų šokių kolektyvų, 2 mėgėjų teatrai, 4 modernaus šokio grupės, 5 pučiamieji orkestrai ir choreografinė grupė, 1 tautodailininkas. Kolektyvai privalomas programas atliko 9 koncertuose.

Nemažai dėmesio buvo skirta sporto sričiai. Regbio ir žolės riedulio akademijos stadiono prieigose 2018 m. buvo baigti regbio pastato su dengtomis tribūnomis statybos darbai ir įrengta nauja žalios vejos stadiono danga. Prie Šiaulių sporto gimnazijos iškilo naujas sporto kompleksas, kuriuo naudotis gali daugelio sporto šakų  sportininkai ne tik besimokantys Sporto gimnazijoje, bet ir kiti šiauliečiai. Pradėti statybos darbai prie Talkšos ežero – duotas startas irklavimo elingų statybai.

Įvyko pokyčių ir švietimo srityje. Atlikti parengiamieji darbai siekiant gauti finansavimą Rėkyvos progimnazijos rekonstrukcijos darbams ir aplinkos gerinimui. Gautas finansavimas ir šiais metais bus parengtas rekonstravimo darbų techninis projektas.

2019 m. laukia daug svarbių darbų ir vienas iš jų, tai svarbių investicinių projektų įgyvendinimas, todėl nuoširdžiai kviečiu visus Savivaldybės administracijos, pavaldžių įstaigų ir įmonių darbuotojus, savivaldybės tarybos narius, visus miestiečius susitelkti bendram darbui, siekiant aukštų tikslų!

Savivaldybės administracijos direktorius

**STRATEGINIO VEIKLOS PLANO ĮGYVENDINIMAS**

Šiaulių miesto savivaldybės administracija šiuo metu vadovaujasi 2015–2024 m. Šiaulių miesto strateginiu plėtros planu (toliau – ŠSPP), patvirtintu 2016 m. rugpjūčio 25 d. Savivaldybės tarybos sprendimu Nr. T-325 (2017 m. rugsėjo 7 d. sprendimo Nr.T-302 redakcija).

2018 m. Savivaldybės administracijos veikla buvo vykdoma vadovaujantis **Savivaldybės tarybos 2018 m. vasario 1 d. sprendimu Nr. T-1 patvirtintu Šiaulių miesto savivaldybės 2018–2020 metų strateginiu veiklos planu sudarytu iš 11 programų, kurių pagrindu parengta Strateginio veiklos plano įgyvendinimo ataskaita (1 priedas).**

01 Strateginis tikslas - Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę. Tikslui pasiekti vykdomos programos:

02 Kultūros plėtros programa;

07 Kūno kultūros ir sporto plėtros programa;

08 Švietimo prieinamumo ir kokybės užtikrinimo programa;

09 Bendruomenės sveikatinimo programa;

10 Socialinės paramos įgyvendinimo programa

|  |  |  |  |
| --- | --- | --- | --- |
| Vertinimo kriterijaus kodas | Efekto vertinimo kriterijaus pavadinimas ir mato vienetas | Siekiamas dydis 2020 m. | Pasiektasdydis 2018 m. |
| E-01-01 | Mokinių įgijusių pagrindinį ir vidurinį išsilavinimą dalis nuo besimokiusių 10 ir 12 klasėse | 98,0/98,0 | 96,2/97,4 |
| E-01-03 | Bedarbių ir darbingo amžiaus gyventojų santykis, proc. | <4,5 | 5,8 |
| E-01-04 | Vidutinė tikėtina gyvenimo trukmė, m. | >74 | 75,6 |

02 strateginis tikslas - Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui. Tikslui pasiekti vykdomos programos:

01 Miesto urbanistinės plėtros programa

05 Miesto ekonominės plėtros programa

06 Savivaldybės turto valdymo ir privatizavimo programa

11 Savivaldybės veiklos programa

|  |  |  |  |
| --- | --- | --- | --- |
| Vertinimo kriterijaus kodas | Efekto vertinimo kriterijaus pavadinimas ir mato vienetas | Siekiamas dydis 2020 m | Pasiektas dydis 2018 m. |
| E-02-01 | Gyventojų sk. pokytis | 101,0 | 100,7 |
| E-02-02 | Tiesioginės užsienio investicijos, tenkančios vienam gyventojui, Eur | >750 | 1 383 |
| E-02-03 | Verslumo lygis (veikiančių ūkio subjektų skaičius, tenkantis 1000-čiui gyventojų) | >45 | 40 |
| E-02-04 | Vidutinis mėnesinis (bruto) darbo užmokestis Eur | >700 | 827,2 |

03 strateginis tikslas - Kurti kokybišką gyvenamąją aplinką. Tikslui pasiekti vykdomos programos:

03 Aplinkos apsaugos programa

04 Miesto infrastruktūros objektų priežiūros, modernizavimo ir plėtros programa

|  |  |  |  |
| --- | --- | --- | --- |
| Vertinimo kriterijaus kodas | Efekto vertinimo kriterijaus pavadinimas ir mato vienetas | Siekiamas dydis 2020 m | Pasiektas dydis 2018 m. |
| E-03-01 | Parų sk. kai vidutinė kietųjų dalelių (KD10) koncentracija aplinkos ore viršija ribinę vertę | < 35 | 29 |
| E-03-02 | Kelių eismo įvykių skaičius | < 134 | 135 |

Remiantis programų vykdytojų pateikta informacija, kiekvienos iš programų vykdymas nagrinėjamas pagal priemonių įgyvendinimo lygį. 2018 m. viso 11 vykdytų programų buvo planuojama įgyvendinti 233 (2017 m. 232) priemonės, iš kurių įvykdytų pagal planą priemonių buvo 136 arba 58 proc. ( 2017 m. 159 arba 68,5 proc.), iš dalies įvykdytos 66 arba 28,3 proc. (2017 m. - 52 arba 22,4 proc.), neįvykdyta – 31 arba 13,3 proc. (2017 m. 21 arba 9,0 proc.). Informacija apie 2018–2020 m. Strateginio veiklos plano priemonių vykdymą pateikiamos 1 lentelėje.

**1 lentelė. 2018–2020 m. SVP programų priemonių vykdymas 2018 m.**

| Programos pavadinimas | Planuotų priemonių sk. | Įvykdytų pagal planą priemonių sk. | Iš dalies įvykdytų pagal planą priemonių sk. | Neįvykdytų pagal planą priemonių sk. | Programos vykdymas  proc. |
| --- | --- | --- | --- | --- | --- |
| 01 tikslas. Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | | | | | |
| 02 Kultūros plėtros programa | 13 | 5 | 5 | 3 | 77 |
| 07 Kūno kultūros ir sporto plėtros programa | 16 | 9 | 3 | 4 | 75 |
| 08 Švietimo prieinamumo ir kokybės užtikrinimo programa | 29 | 24 | 5 |  | 100 |
| 09 Bendruomenės sveikatinimo programa | 16 | 11 | 4 | 1 | 94 |
| 10 Socialinės paramos įgyvendinimo programa | 40 | 24 | 13 | 3 | 92,5 |
| Viso 01 tikslo priemonių įgyvendinimas: | 114 | 73 | 30 | 11 | 90,4 |
| 02 tikslas. Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui | | | | |  |
| 01 Miesto urbanistinės plėtros programa | 13 | 6 | 5 | 2 | 84,6 |
| 05 Miesto ekonominės plėtros programa | 9 | 5 | 4 |  | 100 |
| 06 Turto valdymo ir privatizavimo programa | 9 | 3 | 6 |  | 100 |
| 11 Savivaldybės veiklos programa | 41 | 29 | 7 | 5 | 87,8 |
| Viso 02 tikslo priemonių įgyvendinimas: | 72 | 43 | 22 | 7 | 90,3 |
| 03 tikslas. Kurti kokybišką gyvenamąją aplinką | | | | |  |
| 03 Aplinkos apsaugos programa | 24 | 12 | 9 | 3 | 87,5 |
| 04 Miesto infrastruktūros objektų priežiūros, modernizavimo ir plėtros programa | 23 | 8 | 5 | 10 | 56,5 |
| Viso 03 tikslo priemonių įgyvendinimas: | 47 | 20 | 14 | 13 | 72,3 |
| **Iš viso:** | **233** | **136** | **66** | **31** | **86,7** |

Detalioje 2018-2020 m. Strateginio veiklos plano įgyvendinimo ataskaitoje pateikiama kiekvienos Strateginio veiklos plano programos priemonių vykdymas 2018 m. Priemonių įgyvendinimo reikšmės nurodomos: žalsva spalva – jei priemonė buvo įvykdyta pagal planą, gelsva spalva - jei vykdant priemonę buvo pasiekta vertinimo kriterijų reikšmių mažiau, nei planuota ir rausva spalva - jei priemonė neįvykdyta, t.y. nepasiekta planuota vertinimo kriterijų reikšmė.

Toliau 2 lentelėje pateikiama informacija apie Šiaulių miesto savivaldybės 2018–2020 m. strateginio veiklos plano programų finansavimą ir skirtų lėšų panaudojimą:

**2 lentelė.** **Šiaulių miesto savivaldybės 2018 –2020 m. strateginio veiklos plano programų finansavimas**

| Savivaldybės strateginio tikslo pavadinimas | Programos kodas | Programos pavadinimas | Lėšos 2018 m.  (iš visų finansavimo šaltinių), tūkst. Eur | | |
| --- | --- | --- | --- | --- | --- |
| 2018 m. asignavimų patvirtintas planas \* | 2018 m. asignavimų patikslintas planas\*\* | 2018 m. panaudotos lėšos |
| 01 Užtikrinti visuomenės poreikius tenkinančių švietimo, kultūros, sporto, sveikatos ir socialinių kokybę ir įvairovę | 02 | Kultūros plėtros programa | 7 448,6 | 7 531,8 | 6 118,3 |
| 07 | Kūno kultūros ir sporto plėtros programa | 7249,1 | 7 233,5 | 6 161,6 |
| 08 | Švietimo prieinamumo ir kokybės užtikrinimo programa | 61 357,3 | 62 409,3 | 58 250,0 |
| 09 | Bendruomenės sveikatinimo programa | 2 068,8 | 2 110,7 | 1 982,1 |
| 10 | Socialinės paramos įgyvendinimo programa | 36 443,3 | 35 657,4 | 32 350,8 |
| **Viso 01 tikslui**: | | | **114 567,7** | **114 943,2** | **104 862,8** |
| 02 Efektyviai panaudojant žmogiškuosius ir finansinius resursus suformuoti palankią aplinką investicijų pritraukimui | 01 | Miesto urbanistinės plėtros programa | 1 632,4 | 1 079,0 | 801,7 |
| 05 | Miesto ekonominės plėtros programa | 3 971,8 | 2 481,5 | 594,7 |
| 06 | Savivaldybės turto valdymo ir privatizavimo programa | 365,6 | 481,2 | 378,8 |
| 11 | Savivaldybės veiklos programa | 10 694,4 | 11 955,2 | 9 474,8 |
| **Viso 02 tikslui**: | | | **16 664,2** | **15 996,9** | **11 250,0** |
| Kurti kokybišką gyvenamąją aplinką | 03 | Aplinkos apsaugos programa | 6 970,3 | 7 103,9 | 4 945,9 |
| 04 | Miesto infrastruktūros objektų priežiūros, modernizavimo ir plėtros programa | 27 846,1 | 30 341,9 | 18 242,3 |
| **Viso 03 tikslui:** | | | **34 816,4** | **37 445,8** | **23 188,3** |
| **Iš viso SVP tikslams**: | | | **166 048,3** | **168 305,9** | **139 271,1** |

\* Pagal Šiaulių miesto savivaldybės tarybos sprendimą 2018-02-01 Nr. T-1

\*\* Pagal Šiaulių miesto savivaldybės tarybos 2018-12-21 sprendimą Nr. T-452

2018 m. neįvykdytų priemonių buvo beveik visose programose, išskyrus Ekonominės plėtros (05), Turto valdymo ir privatizavimo (06), Švietimo prieinamumo ir kokybės užtikrinimo (08).

Priemonių, kurių vykdymas nepasiekė suplanuotų rezultatų pagrindinės nevykdymo priežastys yra šios– ilgiau, nei planuota, trukęs pirkimų dokumentų derinimas su išorės institucijomis, užsitęsusios arba kelis kartus pakartotinai vykdytos viešųjų pirkimų procedūros, **užsitęsusios projektavimo procedūros, kai projektuotojai vėluoja parengti techninius projektus ir** **dėl šios priežasties nėra galimybės pradėti rangos darbų pirkimo procedūrų,** užsitęsę sutarčių derinimo terminai, ilgiau, nei planuota, trukęs projektų derinimas su išorės institucijomis, tiekėjų vėlavimas suteikti paslaugas ar atlikti darbus laiku ir kokybiškai. **Taip pat atskirais atvejais darbų eigoje išryškėjo problemos turėjusios įtakos darbų termino ištęsimui. Ne vienam projektui kelis kartus buvo vykdytos viešųjų pirkimų procedūros, kai pasiūlymai buvo atmesti, nes pasiūlyta per didelė kaina, vėliau pasiūlymų iš vis nebuvo gauta arba gauta per vėlai, kad būtų galima laiku atlikti rangos darbus, todėl darbų įgyvendinimas buvo perkeliamas į ateinančius metus. Taip pat užtrukęs projektinių sprendinių derinimas su trečiosiomis institucijomis, besikeičiančių teisės aktų ar jų traktavimo taikymas ir kiti klausimai. Atskiri projektai strigo dėl projekto partnerių neatliktų ir nepatvirtintų darbų. Kai kurių priemonių įgyvendinimui nebuvo gautas finansavimas iš Valstybės biudžeto.** Taip pat didelę įtaką SVP priemonių įgyvendinimui turėjo teisės aktų pasikeitimas metų pabaigoje, dėl ko procedūros **tapo sudėtingesnės ir užtrunkančios ilgesnį laiką, dar viena priežastis yra ta, kad vykdant pirkimus pasiūla yra pakankamai skurdi.**

Toliau pateikiama Savivaldybės administracijos padalinių 2018 m. veiklos rezultatų, įgyvendinant valstybės deleguotas funkcijas bei vykdant Savivaldybės tarybos sprendimus, veiklos sričių apžvalga.

**SAVIVALDYBĖS ADMINISTRACINĖ STRUKTŪRA IR ŽMOGIŠKIEJI IŠTEKLIAI**

2018 m. galiojo 2016 m. sausio 28 d. Šiaulių miesto savivaldybės tarybos sprendimu Nr. T-31 „Dėl Šiaulių miesto savivaldybės administracijos struktūros patvirtinimo“ patvirtinta Šiaulių miesto savivaldybės administracijos struktūra. Ją sudarė 4 departamentai: Strateginės plėtros ir ekonomikos, Urbanistinės plėtros ir ūkio, Socialinių reikalų, Švietimo, kultūros ir sporto bei padaliniai, neįeinantys į departamentų sudėtį. Departamentams priskirti struktūriniai padaliniai sugrupuoti pagal jiems keliamų tikslų ir uždavinių panašumą bei poreikį koordinuoti jų įgyvendinimą.

2018 m. birželio 7 d. Šiaulių miesto savivaldybės tarybos sprendimu Nr. 240 „Dėl Šiaulių miesto savivaldybės administracijos struktūros patvirtinimo“ buvo pakeista Šiaulių miesto savivaldybės administracijos struktūra – panaikintas Vaiko teisių apsaugos skyrius, atskirtos savivaldybėje dvi vyriausiųjų specialistų pareigybės: iš Vaiko teisių apsaugos skyriaus – tarpinstitucinio bendradarbiavimo koordinatoriaus pareigybė ir iš Rėkyvos seniūnijos – nevyriausybinių organizacijų koordinatoriaus pareigybė ir įsteigti du atskiri struktūriniai vienetai vyriausiojo specialisto (tarpinstitucinio bendradarbiavimo koordinatoriaus) ir vyriausiojo specialisto (nevyriausybinių organizacijų koordinatoriaus). Ši struktūra įsigaliojo nuo 2018 m. liepos 1 d. Įgyvendinant Lietuvos Respublikos vaiko teisių apsaugos pagrindų įstatymo pakeitimo įstatymą, buvusios savivaldybių vaiko teisių apsaugos funkcijos pakeistos į valstybines vaiko teisių apsaugos funkcijas. Vaiko teisių apsaugos skyrius tapo Valstybinės vaiko teisių apsaugos ir įvaikinimo tarnybos prie Socialinės apsaugos ir darbo ministerijos centrine valstybės vaikų teisių apsaugos institucija, todėl Savivaldybės administracijos struktūroje panaikintas Vaiko teisių apsaugos skyrius. Koordinuotai teikiamų Švietimo pagalbos, socialinių ir sveikatos priežiūros paslaugų tvarkos apraše yra rekomenduojama, kad tarpinstitucinio bendradarbiavimo koordinatorius būtų atskaitingas savivaldybės administracijos direktoriui.

Vadovaujantis Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo aprašu, patvirtintu Lietuvos Respublikos socialinės apsaugos ir darbo ministro, Savivaldybė privalo užtikrinti priemonės „Remti bendruomeninę veiklą savivaldybėse“ įgyvendinimą, formuoti nevyriausybinių organizacijų, bendruomenių ir seniūnaitijų, tautinių mažumų ir kt. veiklą. Atsižvelgiant į tai nevyriausybinių organizacijų koordinatorius atskaitingas savivaldybės administracijos direktoriui.

Savivaldybės administracijoje 2018 m. sausio 1 d. nustatytas didžiausias leistinas darbuotojų skaičius – 252. Šiaulių miesto savivaldybės tarybos 2018 m. balandžio 5 d. sprendimu Nr. T-106 šis skaičius padidintas iki 256. Šiaulių m. savivaldybės administracijos karjeros valstybės tarnautojų ir darbuotojų (toliau – darbuotojas), dirbančių pagal darbo sutartis ir gaunančių darbo užmokestį iš Savivaldybės biudžeto, amžiaus vidurkis yra 47 metai, t.y. 6 procentai nuo 20 iki 29 metų, 24 procentai darbuotojų amžius yra nuo 30 iki 39 metų, 25 procentai – nuo 40 iki 49 metų, 31 procentas – nuo 50 iki 59 metų, 15 procentų – 60 metų ir daugiau. Savivaldybės administracijoje 2018 m. dirbo 84 procentai moterų ir 16 procentų vyrų. Lyginant su 2017 m. darbuotojų amžiaus vidurkis nesikeitė t. y. 47 metai, tačiau 1 procentu padidėjo jaunų darbuotojų, kurių amžius yra nuo 20 iki 30 metų ir 5 procentais padidėjo darbuotojų, kurių amžius yra nuo 60 metų ir daugiau.

Savivaldybės administracijoje didžiausias leistinas pareigybių skaičius padidintas 3 karjeros valstybės tarnautojų pareigybėmis Urbanistinės plėtros ir ūkio departamente ir 1 vyriausiojo specialisto pareigybe, dirbančio pagal darbo sutartį, Švietimo skyriuje. Poreikis įsteigti tris pareigybes Urbanistinės plėtros ir ūkio departamente atsirado padidėjus vykdomų darbų apimtims, kurių vykdymas finansuojamas tiek Savivaldybės biudžeto lėšomis, tiek ir projektų bendrafinansuojamų Europos Sąjungos fondų lėšomis. Projektų įgyvendinimui ir vykdymui trūksta žmogiškųjų išteklių.

Įgyvendinant Švietimo prieinamumo ir kokybės užtikrinimo programą, padaugėjo institucijų, kurioms sutarčių pagrindu skiriamos Savivaldybės biudžeto lėšos. 2017 m. Švietimo skyriaus specialistai parengė apie 150 sutarčių ir jų pakeitimų su 60 įvairiais švietimo paslaugų teikėjais, nagrinėjo jų paraiškas dėl lėšų skyrimo, tikrino ataskaitas dėl lėšų panaudojimo. 2018 m. Švietimo prieinamumo ir kokybės užtikrinimo programoje numatyta daugiau priemonių, kurios buvo įgyvendinamos sutarčių pagrindu. Be to, 2018 m. neformaliajam vaikų švietimui skirtos ES struktūrinių fondų lėšos, kurios administruojamos pagal ES socialinio fondo taisykles. Tokiu būdu daugėjo techninio darbo, neformaliojo švietimo teikėjų (šiuo metu yra 46) darbo grafikų skenavimas, mokinių, dalyvavusių veiklose sąrašų sudarymas, mokinių lankomumo analizavimas ir suvestinių parengimas, išlaidas pateisinančių dokumentų rinkimas ir pan. Šioms veikloms atlikti Švietimo skyriuje įsteigta darbuotojo, dirbančio pagal darbo sutartį, pareigybė.

Pareigybių skaičiaus savivaldybės administracijoje kaita:

- 2007 m. – 287 pareigybės;

- 2009 m. – 276 pareigybės;

- 2012 m. – 243 pareigybės;

- 2014 m. – 247 pareigybės;

- 2017 m. – 252 (įsteigtos 4 vyriausiojo specialisto pareigybės Socialinių išmokų ir kompensacijų skyriuje ir 1 vyriausiojo specialisto (tarpinstitucinio bendradarbiavimo koordinatoriaus) pareigybė Vaikų teisių apsaugos skyriuje;

- 2018 m. – 256 pareigybės.

2018 m. pabaigoje Šiaulių m. savivaldybės administracijoje buvo patvirtintos 169 valstybės tarnautojų pareigybės ir 85 darbuotojų, dirbančių pagal darbo sutartis, pareigybės.

2018 m. buvo suorganizuotas 71 konkursas, 26 konkursai dėl karjeros valstybės tarnautojo pareigų, 13 konkursų dėl įstaigos vadovo pareigų, 17 konkursų dėl įstaigos valdybos nario pareigų, 3 konkursai į Projekto valdymo skyriaus projekto „Darnus judumas ir kasdienių kelionių modeliavimas Baltijos jūros miestuose“ ekspertų ir komunikacijos specialisto pareigas, 1 konkursas į Švietimo skyriaus projekto „Neformaliojo vaikų švietimo paslaugų plėtra“ specialisto pareigas, 14 darbuotojų, dirbančių pagal darbo sutartis, atrankų. Palyginus su 2017 m. organizuotų konkursų skaičius į laisvas pareigas padidėjo dvigubai.

Vadovaujantis Šiaulių miesto savivaldybės administracijos direktoriaus 2018 m. balandžio 27 d. įsakymu Nr. A-674 „Dėl Kandidatų į Šiaulių miesto savivaldybės kontroliuojamų bendrovių valdybas atrankos aprašo ir pavyzdinės Šiaulių miesto savivaldybės kontroliuojamos bendrovės nepriklausomo valdybos nario veiklos sutarties patvirtinimo“ 2018 m. pradėtos vykdyti atrankos kandidatų į Šiaulių m. savivaldybės kontroliuojamų bendrovių nepriklausomus valdybos narius, todėl organizuojamų konkursų skaičius padidėjo dvigubai, viena iš priežasčių buvo ta, jog konkursuose dalyvaujantys pretendentai būna žemos kvalifikacijos (7 kartus suorganizavus konkursą nebuvo atrinktas nei vienas pretendentas).

Į darbą Savivaldybės administracijoje 2018 m. priimta 12 karjeros valstybės tarnautojų, 1 politinio (asmeninio) pasitikėjimo valstybės tarnautojas, 2 pakaitiniai valstybės tarnautojai laikinai priimti pagal Lietuvos Respublikos valstybės tarnybos įstatymo (toliau – VTĮ) 14 straipsnį (kol į pareigas grįš valstybės tarnautojai po nėštumo, gimdymo ir vaiko auginimo atostogų), 6 karjeros valstybės tarnautojai perkelti iš kitos įstaigos, 2 – pagal VTĮ 18 straipsnį ir 4 – pagal VTĮ 20 straipsnį, 6 karjeros valstybės tarnautojai perkelti toje pačioje įstaigoje į kitas valstybės tarnautojo pareigas pagal VTĮ 20 straipsnį, 3 valstybės tarnautojai laikinai perkelti esant tarnybiniam būtinumui į aukštesnes karjeros valstybės tarnautojo pareigas pagal VTĮ 18 straipsnį, 4darbuotojai priimti į darbą pagal darbo kodekso 66 straipsnį, su 6 darbuotojais sudarytos terminuotos darbo sutartys pagal darbo kodekso 67 straipsnį. Į įstaigų vadovų pareigas priimti 9 įstaigų vadovai.

2018 m. buvo atleisti 27 darbuotojai,iš jų 16 karjeros valstybės tarnautojų, 7 darbuotojai, dirbantys pagal darbo sutartį ir gaunantys darbo užmokestį iš Savivaldybės biudžeto, 3 asmeninio politinio pasitikėjimo valstybės tarnautojai. 6 karjeros valstybės tarnautojai atleisti pagal VTĮ 41 straipsnio 1 dalies 21 punktą (šalių susitarimu), 8 - pagal VTĮ 44 straipsnio 1 dalies 1 punktą (atsistatydinus savo noru), 2 - pagal Lietuvos Respublikos Darbo kodekso (toliau - Darbo kodeksas) 53 straipsnio 5 punktą (darbo santykių pasibaigimas mirties atveju), 7 - pagal Darbo kodekso 55 straipsnio 1 punktą (darbo sutarties nutraukimas darbuotojo iniciatyva be svarbių priežasčių). Iš įstaigų vadovų pareigų atleista 10 vadovų, 6 vadovai atleisti pagal Darbo kodekso 54 straipsnį (darbo sutarties nutraukimas šalių susitarimu), 4 vadovai atleisti pagal Darbo kodekso 104 straipsnio 1 punktą (darbo sutarties pasibaigimas atšaukus juridinio asmens vadovą iš pareigų). Atleisti iš darbo karjeros valstybės tarnautojai ir darbuotojai nurodė šias išėjimo priežastis - netenkino darbo užmokestis, per didelis darbo krūvis ir darbo tempas, didelė atsakomybė.

2018 m. buvo atlikti 6 tarnybinių nusižengimo tyrimai: 2 įstaigų vadovų ir 4 valstybės tarnautojams, 2017 m. taip pat buvo atlikti 6 tarnybinių nusižengimų tyrimai: 3 įstaigų vadovų ir 3 valstybės tarnautojams, 2015 m. buvo atlikti tik 4 tyrimai, o 2016 m. atlikta 10 tarnybinių nusižengimo tyrimų: 6 įstaigų vadovų ir 4 valstybės tarnautojams.

2018 m. 99 valstybės tarnautojų tarnybinė veikla įvertinta labai gerai: 77 valstybės tarnautojų per kasmetinį valstybės tarnautojų vertinimą ir 23 valstybės tarnautojai per neeilinį vertinimą. Į aukštesnes pareigas po vertinimo buvo perkelti 18 valstybės tarnautojų, iš jų 2 valstybės tarnautojai perkelti į vedėjo pareigas, 2 - į vedėjo pavaduotojo pareigas, 15 valstybės tarnautojų suteikta 1 kvalifikacinė klasė, 30 valstybės tarnautojų suteikta 2 kvalifikacinė klasė, 22 valstybės tarnautojams suteikta 3 kvalifikacinė klasė ir 14 valstybės tarnautojų skirti pareiginės algos dydžio vienkartiniai priedai. Palyginus su 2017 m. valstybės tarnautojų tarnybinė veikla įvertinta labai gerai dvigubai daugiau.

Įsigaliojus LR Valstybės ir savivaldybių įstaigų darbuotojų darbo apmokėjimo įstatymui 2017 m. patvirtintas Savivaldybės administracijos darbuotojų, dirbančių pagal darbo sutartis, darbo apmokėjimo sistemos aprašas bei Šiaulių m. savivaldybės biudžetinių įstaigų vadovų darbo apmokėjimo sistemos aprašas. Vadovaujantis šiais aprašais, vertinama darbuotojų, dirbančių pagal darbo sutartis, tarnybinė veikla ir įstaigų vadovų praėjusių kalendorinių metų veikla.

Įvertinus administracijos darbuotojo, dirbančio pagal darbo sutartį, tarnybinę veiklą labai gerai nustatoma 15 procentų pareiginės algos pastoviosios dalies dydžio kintamoji dalis, įvertinus gerai, - nustatoma 9 procentų pareiginės algos pastoviosios dalies dydžio kintamoji dalis. 2018 m. 24 darbuotojų, dirbančių pagal darbo sutartis, tarnybinė veikla įvertinta labai gerai ir jiems nustatyta 15 procentų pareiginės algos pastoviosios dalies dydžio kintamoji dalis, 35 darbuotojų, dirbančių pagal darbo sutartis, tarnybinė veikla įvertinta gerai ir jiems nustatyta 9 procentų pareiginės algos pastoviosios dalies dydžio kintamoji dalis.

Įvertinus praėjusių kalendorinių metų įstaigos vadovo veiklą labai gerai, nustatoma 20 arba 40 procentų pareiginės algos pastoviosios dalies dydžio kintamoji dalis, įvertinus gerai - nustatoma 9 procentų pareiginės algos pastoviosios dalies dydžio kintamoji dalis. 2018 m. 53 įstaigų vadovų veikla įvertinta labai gerai. 20 įstaigų vadovų nustatyta 40 procentų pareiginės algos pastoviosios dalies dydžio kintamoji dalis, 33 įstaigų vadovams nustatyta 20 procentų pareiginės algos pastoviosios dalies dydžio kintamoji dalis, 21 įstaigos vadovo veikla įvertinta gerai ir nustatyta 9 procentų pareiginės algos pastoviosios dalies dydžio kintamoji dalis.

2018 m. buvo išnagrinėti 6 karjeros valstybės tarnautojų prašymai leisti dirbti kitą darbą. Visiems valstybės tarnautojams buvo išduoti ar pratęsti leidimai dirbti kitą darbą. Lyginant su 2016 m. prašymų leisti dirbti kitą darbą išnagrinėta dvigubai mažiau, 2017 m. išnagrinėtų prašymų skaičius nesikeitė.

Vadovaujantis Lietuvos Respublikos valstybės tarnybos įstatymo mokymui skirtos lėšos turi sudaryti ne mažiau kaip 1 procentą ir ne daugiau kaip 5 procentus valstybės tarnautojų darbo užmokesčiui nustatytų asignavimų. 2018 m. Savivaldybės administracijos tarnautojų ir darbuotojų kvalifikacijos kėlimui buvo skirta 28,5 tūkst. Eur, t. y. 1,18 procento nuo valstybės tarnautojų darbo užmokesčiui nustatytų asignavimų. Vienam valstybės tarnautojui skirtos mokymo lėšos sudaro 168,6 Eur. Kvalifikacijos kėlimui palyginus su 2017 m. vienam valstybės tarnautojui buvo skirta 20,1 Eur daugiau.Suorganizuoti mokymai atskiroms darbuotojų grupėms pagal prioritetus, tai dviejų dienų trukmės mokymai skyrių vedėjams ir jų pavaduotojams „Situacinės lyderystės gebėjimų stiprinimas” ir „Emocinis intelektas ir asmeninio efektyvumo ugdymas”, Miesto ūkio ir aplinkos skyriaus darbuotojams mokymai „Efektyvaus bendravimo ir bendradarbiavimo komandoje įgūdžių formavimo praktiniai užsiėmimai”, Socialinių išmokų ir kompensacijų skyriaus darbuotojams mokymai „Emocijų valdymas. Emocinis intelektas” bei kiti mokymai: „Darbo užmokestis ir mokesčių sistemos naujovės nuo 2019-01-01”, „Valstybės tarnybos reforma”, „Viešųjų pirkimų naujovės bei efektyvus procesų valdymas”, „Valstybės tarnyba ir darbo santykiai. Naujos redakcijos Valstybės tarnybos įstatymo projekto apžvalga”, „Administracinių nusižengimų teisena: tyrimo rezultatų įforminimas, nuobaudų skyrimas”, „Savivaldybių kultūros lyderių laikas. Pokyčių aktualijos”, „Valstybės ir savivaldybių žemės sklypų formavimo ir pertvarkymo teisiniai ypatumai”, „Viešųjų pirkimų reguliavimas: 2018 m. praktika ir rekomendacijos”, „Švietimo įstaigų darbo užmokesčio reforma nuo 2018-09-01”, „Rangos sutarčių rengimas ir projektų valdymas”, „Paveiki komunikacija. Viešieji ryšiai ir socialiniai tinklai”, „Darbo apmokėjimo, apmokestinimo, kitų išmokų ir darbo santykių aktualijos biudžetinėse įstaigose”, „Finansai ne finansininkams. Įmonės veiklos finansinė analizė 2018-03-30”, „Kokybės ir sąnaudų praktinio vertinimo mokymai”, „Darbo užmokesčio apskaičiavimas, apskaita ir apmokestinimas nuo 2018-01-01”, „Statybos procesą reglamentuojančių teisės aktų naujovės, esminiai pokyčiai ir praktinio taikymo ypatumai”, „Kainodaros taisyklių nustatymo metodikos taikymas FIDIC statybos sutarčių sąlygose”. Mokymuose dalyvavo 302 darbuotojai. 2018 m. mokomąją praktiką Savivaldybės administracijoje atliko 18 studentų.

**VIDAUS AUDITAS**

2018 m. Centralizuoto vidaus audito skyrius (toliau-Skyrius) atliko 8 vidaus auditus: 4 - Savivaldybės biudžetinėse įstaigose, 1 – viešojoje įstaigoje, 3 - Savivaldybės administracijos vykdomų programų vidaus auditai. Atliktas vienas tyrimas dėl teisės aktų laikymosi, siunčiant lopšelio-darželio „Gluosnis“ direktorę į komandiruotę, vertinimas. 2018 m. atliktų vidaus auditų skaičius atitiko tiek 2017 tiek 2016 m. atliktų vidaus auditų skaičių, tačiau ankstesniais nurodytais metais nebuvo atlikti tyrimai, kurių Skyrius, vadovaudamasis teisės aktais, neprivalo atlikti.

Ataskaitiniais metais atliekant vidaus auditus, nustatyta, kad audituotuose subjektuose esminiai trūkumai ir rizikingiausios sritys yra: vidaus kontrolės, įskaitant finansų kontrolę, procedūrų nepakankamumas ar nustatytų procedūrų nevykdymas, todėl neužtikrintas efektyvus biudžeto lėšų naudojimas; netinkamas sutartyse esminių sąlygų reglamentavimas, sudarantis prielaidas teisės normų taikymo interpretacijai; nepakankama sutartyse prisiimtų įsipareigojimų vykdymo kontrolė; netinkamas teisės aktų taikymas, vedant buhalterinę apskaitą bei sudarant Biudžeto vykdymo ir Finansinių ataskaitų rinkinius; neužtikrinta tinkama biudžeto lėšų apskaita ir finansų kontrolė; nepakankama kontrolė dėl Savivaldybės biudžeto lėšų, skirtų projektų vykdytojams, panaudojimo; biudžetinių įstaigų parengtų dokumentų, reglamentuojančių jų veiklą, neatitikimas kitiems teisės aktams arba jų nesuderinamumas tarpusavyje; netinkamas teisės aktų nuostatų taikymas inicijuojant, planuojant bei organizuojant viešuosius pirkimus, kontroliuojant sutartinių įsipareigojimų vykdymą. Analogiški audituotų įstaigų veiklos neatitikimai teisės aktams nustatyti ir ankstesniais 2016 ir 2017 metais.

2018 m. audituotiems subjektams pateiktos 24 rekomendacijos: dėl veiklos ir valdymo tobulinimo (3 rekomendacijos), vidaus kontrolės tobulinimo (8 rekomendacijos), finansų valdymo (5 rekomendacijos), rizikos valdymo (7 rekomendacijos), viešųjų pirkimų organizavimo (1 rekomendacija). Visas 2018 m. vidaus audito ataskaitose pateiktas rekomendacijas audituotų subjektų vadovai priėmė ir numatė priemones bei atsakingus asmenis joms įgyvendinti. 2017 m. audituotiems subjektams buvo pateikta 41 rekomendacija, 2016 m. 50 reikšmingų rekomendacijų, kurias taip pat audituotų subjektų vadovai priėmė ir numatė priemones bei atsakingus asmenis joms įgyvendinti. 2017 m. atlikus veiklos ir valdymo auditus daugiausia reikšmingų rekomendacijų pateikta dėl Savivaldybei nuosavybės teise priklausančio turto valdymo ir naudojimo;dėl veiklos organizavimo gerinimo ir rizikos valdymo tobulinimo; dėl gaunamų pajamų už teikiamas mokamas paslaugas apskaitoje registravimo; dėl teikiamų finansinės būklės bei biudžeto vykdymo ataskaitų duomenų teisingumo; dėl vidaus kontrolės tobulinimo ir teisėtumo užtikrinimo finansų valdymo srityje.

2018 m. buvo planuotas ir faktiškai skirtas laikas pažangos stebėjimui ir poauditinei veiklai, kurios metu Skyriaus vidaus auditoriai nuolat stebėjo ir dokumentavo, kaip buvo įgyvendinamos rekomendacijos, ar vidaus audito metu atskleisti trūkumai šalinami. Pažangos stebėjimas atliekamas nuolat iki pateiktų rekomendacijų įgyvendinimo.

Ataskaitiniais metais Centralizuoto vidaus audito skyriaus tarnautojai kėlė kvalifikaciją ir kompetenciją, gilino savo žinias savo veiklos srityje Savivaldybės administracijos organizuotuose mokymuose.

**VIEŠOJI TVARKA**

2018 m. Civilinės saugos, viešosios tvarkos ir sanitarijos skyrius (toliau – Skyrius), įgyvendino įstatymuose ir Savivaldybės tarybos ir Administracijos direktoriaus įsakymais patvirtintose taisyklėse nustatytų draudimų ir reikalavimų įgyvendinimo priežiūrą bei viešajai tvarkai priskirtų administracinių teisės pažeidimų kontrolę. Buvo išnagrinėti 5 191 fizinių, juridinių asmenų prašymai, kai tuo tarpu 2017 m. – 4 162, 2016 m. – 3 759. Visi gauti raštai išnagrinėti, priimti administracinės procedūros sprendimai, surašyti 1729 faktinių duomenų patikrinimo aktai, išsiųsti 1028 atsakymai.

2018 m. UAB ,,Stova“, atliekanti Savivaldybės tarybos sprendimu patvirtintų automobilių mokamų stovėjimo vietų Šiaulių mieste administravimą, pateikė 2 703 pranešimų apie įvykdytus administracinius pažeidimus, 2017 m. fiksuoti 2 141 pažeidimai, todėl 2018 m. lyginant su 2017 m. matomas padidėjimas penktadaliu (apie 20 %) pagal šį straipsnį fiksuotų administracinių teisės pažeidimų skaičius.

**1 paveikslas. Surinktų rinkliavų statistika 2016–2018 m.**

Prašymų, pranešimų nagrinėjimo, organizuotų reidų, sanitarinės kontrolės metu nustatyti – 1 285 administracinių teisės pažeidimų, už kuriuos fiziniams, juridinių asmenų atstovams taikyta administracinė atsakomybė, numatyta Administracinių nusižengimų kodekse.

**3 lentelė. Administracinių nusižengimų bylų statistika**

|  |  |  |  |
| --- | --- | --- | --- |
| Administracinių nusižengimų bylos | 2016 m. | 2017 m. | 2018 m. |
| Surašyta AN protokolų (vnt.) | 995 | 900 | 1 285 |
| Skyriuje priimta nutarimų administracinių nusižengimų bylose (vnt.) | 195 | 256 | 167 |
| Baudų suma | 12,2 tūkst. Eur | 7,7 tūkst. Eur | 14,3 tūkst. Eur |

2018 m. buvo taikytos prevencinės priemonės viešajai tvarkai mieste palaikyti ir sanitarijos būklei gerinti. Kartu su UAB ,,Šiaulių vandenys“ atstovais buvo atlikti 98 (2017 m. – 137) patikrinimo reidai, kurių metu kontroliuota, kaip tvarkomos buitinės nuotekos individualiose valdose, kurių savininkai nepasinaudojo galimybe prisijungti prie miesto centralizuotos nuotekų tvarkymo sistemos. 2018 m. prie centralizuotų Šiaulių m. nuotekų tinklų prisijungė 127 vartotojai.

2018 m. penktus metus iš eilės organizuota Šiaulių miesto nenaudojamų ir apleistų žemės sklypų, valdomų privačios nuosavybės teise ar nuomojamų iš valstybės, nustatymo procedūra. Nustatyta 63 (2017 m. – 123) nenaudojami žemės sklypai, į nenaudojamų privačios nuosavybės teise valdomų žemės sklypų sąrašą buvo įtraukta 27 ( 2017 m. – 80) žemės sklypų, į nenaudojamų iš valstybės nuomojamų ir naudojamų žemės sklypų sąrašą – 3 (2017 m. – 4) žemės sklypai. Nustatytų nenaudojamų žemės sklypų savininkams, nuomininkams taikytas Šiaulių m. savivaldybės tarybos sprendimu padidintas 4 proc. žemės mokesčio ir nuomos mokesčio už valstybinę žemę tarifas.

Įgyvendinant Šiaulių m. savivaldybės nusikaltimų prevencijos 2018 m. veiklos planą, buvo finansuota 10, (2017 m. – 9) tikslinių nusikaltimų prevencijos programos projektų. Vykdant nusikaltimų prevencijos veiklos planą Šiaulių m. savivaldybės administracija įsigijo triukšmo lygio matuoklį „Metrel FonS MI 6301“, lazerinį greičio matuoklį „LaserCam 4“ ir 7 sauso tipo naro hidrokostiumus „Ursuit lite“, kurie bus perduoti Šiaulių apskrities vyriausiajam policijos komisariatui ir Priešgaisrinės apsaugos ir gelbėjimo departamento prie Vidaus reikalų ministerijos Šiaulių priešgaisrinei gelbėjimo valdybai.

**Civilinės saugos funkcijų vykdymas**

2018 m. Šiaulių miesto savivaldybės teritorijoje buvo fiksuota 10 ekstremalių įvykių (toliau-EĮ) (2017 m. – 2). Mieste fiksuoti 3 ekstremalūs įvykiai dėl miesto teritorijoje rastų sprogmenų vykdant kasimo darbus, rastas 1 artilerijos sviedinys (88 mm) Rūdės g. 4, atviroje teritorijoje ties Javų g. 75 rasta minosvaidžio mina (81 mm), artilerijos sviedinys (150 mm) rastas Metalistų g. 10. Šiaulių AVPK įvestas planas „Skydas“. Lietuvos kariuomenės Juozo Vitkaus inžinerijos bataliono išminuotojai sprogmenis neutralizavo Šiaulių rajone esančiame žvyro karjere.

Šeši EĮ įvyko dėl gyvsidabrio garų koncentracijos gyvenamosiose patalpose leistinos normos viršijimo sudužus gyvsidabrio termometrui šešiuose daugiabučių namų butuose.

Vienas EĮ – dėl mieste kilusios gripo epidemijos. Šiaulių miesto savivaldybės administracijos direktoriaus 2018 m. vasario 6 d. įsakymu vasario 7 d. paskelbta gripo epidemijos pradžia, kurios pabaiga skelbta kovo 21 d. Gripo epidemija tęsėsi 44 kalendorines dienas (šiomis dienomis didžiausias sudaužytų termometrų skaičius).

2018 m. ES nebuvo skelbta, poreikio sušaukti Ekstremalių situacijų operacijų centrą nebuvo.

Atlikta Savivaldybės galimų pavojų ir ekstremaliųjų situacijų rizikos analizė. Iš 27-ių nagrinėjamų pavojų labiausiai nepriimtiną riziką Šiaulių m. savivaldybės teritorijoje turi 4 pavojai, labai didelės rizikos lygis – pastatų ir statinių gaisrai, didelės rizikos lygis - žmonių ypač pavojingų užkrečiamųjų ligų pasireiškimas ir (ar) pavojingų užkrečiamųjų ligų išplitimas (epidemijos ir (ar) pandemijos), gaisrai atvirose teritorijose ir automobilių transporto avarijos.

2018 m. parengtas Šiaulių m. savivaldybės Ekstremaliųjų situacijų prevencijos priemonių 2018–2020 m. planas kuriame numatytos prevencijos priemonės atitinka Savivaldybės galimų pavojų ir ekstremaliųjų situacijų rizikos analizėje nustatytus pavojus ir rizikas.

Kartu su Šiaulių apskrities priešgaisrine gelbėjimo valdyba buvo organizuotos savivaldybės lygio kompleksinės pratybos ,,Gyventojų evakuacija gresiant ar susidarius ekstremaliajai situacijai“, kurių tikslas – įvertinti ir tobulinti Šiaulių miesto civilinės saugos sistemos subjektų praktinį pasirengimą ir veiksmų koordinavimą evakuojant gyventojus ekstremaliojo įvykio metu. Pratybos įvertintos kaip gerai organizuotos.

2018 m. vykdytas Savivaldybės skyrių (padalinių) specialistų civilinės saugos mokymas darbo vietoje, kurių metu apmokyti 126 darbuotojai. Gyventojų švietimo civilinės saugos klausimais priemonės įgyvendintos organizuojant akcijas, renginius švietimo įstaigose, vykdant patarimų bei metodinių rekomendacijų sklaidą interneto svetainėje, žiniasklaidoje, platinant plakatus, lankstinukus bei atmintines.

Įgyvendinant Europos Sąjungos projektą „Aplinkos rizikos valdymo sistemos gerinimas Latvijos ir Lietuvos pasienio regione“ 2018 m. buvo vykdomi moksleivių prevenciniai mokymai Šiaulių m. šeštų klasių mokiniams iš 15-os skirtingų ugdymo įstaigų. Šie mokymai buvo orientuoti į realias gyvenimiškas situacijas, kuriose gali atsidurti kiekvienas vaikas, ypač vasaros atostogų metu.

2018 m. Savivaldybės Ekstremalių situacijų operacijų centro nariai baigė įvadinius ir tęstinius civilinės saugos mokymo kursus. Šiaulių apskrities Priešgaisrinės gelbėjimo valdybos organizuojamus įvadinius ir tęstinius civilinės saugos mokymo kursus baigė 71 ūkio subjektų ir kitų įstaigų darbuotojai.

2018 m. atlikta 13 ūkio subjektų ir kitų įstaigų civilinės saugos būklės kompleksinių patikrinimų. Patikrinti 5 ūkio subjektai – 3 prekybos ir pramogų centrai: „Akropolis“, „Saulės miestas“, „Ermitažas“ , 2 gamybine veikla užsiimančios įmonės: UAB „Metaloidas“, UAB „NMF Porolon“. Taip pat patikrintos 8 kitos įstaigos – 3 sveikatos priežiūros įstaigos: VšĮ „Šiaulių ilgalaikio gydymo ir geriatrijos centras“, VĮ Respublikinė Šiaulių ligoninė, BĮ Šiaulių miesto savivaldybės sutrikusio vystymosi kūdikių namai“, 5 gimnazijos: „Romuvos“, „Saulėtekio“, „Lieporių“, „Ragainės“, Simono Daukanto gimnazija. Visų patikrintų subjektų civilinės saugos būklė pagal nustatytus vertinimo kriterijus įvertinta patenkinamai, teiktos rekomendacijos būklei gerinti.

2018 m. kolektyvinės apsaugos statinių poreikio skaičius lyginant su 2017 m. nepakito. Mieste nustatyti ir specialiuoju ženklu pažymėti 34 statiniai, kuriuose gali būti apsaugota per 48 430 gyventojų.

Savivaldybės gyventojams perspėti apie gresiančią ar susidariusią ekstremalią situaciją naudojamos dvi sistemos, tai perspėjimo sirenomis sistema per turimas centralizuoto ir vietinio valdymo sirenas ir gyventojų perspėjimo ir informavimo sistema, kurios pagalba į mobilius telefonus perduodamas pranešimas. Savivaldybės teritorijoje yra 9 centralizuoto valdymo elektromechaninės, 13 elektroninio tono ir balso sirenos bei 2 vietinio valdymo sirenos. Sirenomis perspėjama 84,5 tūkst. arba 83,5 proc. savivaldybės gyventojų.

Atliktas 51 gyventojų perspėjimo ir informavimo sistemos priemonių patikrinimas (2017 m. – 50). Plėtota gyventojų perspėjimo ir informavimo sistema naudojant viešųjų judriojo telefono ryšio paslaugų teikėjų tinklų infrastruktūrą, kad gyventojai per mobiliuosius telefonus galėtų gauti tiesioginius pranešimus apie gresiantį pavojų ar ekstremaliąją situaciją. 2018 m. Šiaulių miesto gimnazijose ir progimnazijose aktyvuota 4 816 moksleivių mobiliųjų telefonų (2017 m. - 2163).

**Priešgaisrinės saugos organizavimas**

Užtikrinant priešgaisrinės saugos vykdymą, 2018 m. buvo organizuoti bendri Šiaulių regiono aplinkos apsaugos departamento Šiaulių agentūros, Šiaulių APGV Valstybinės priešgaisrinės priežiūros skyriaus, Skyriaus prevenciniai reidai, kurių metu iš anksto sudarytu maršrutu apvažiuojant teritorijas kontroliuoti kad nebūtų deginama pernykštė žolė, taip pat kontroliuoti apiplaukiant kateriu Rėkyvos ežero pakrantes, kuriose pagal gaisrų atvirose teritorijose statistinius duomenis dėl neatsargaus elgesio su ugnimi dažniausiai kyla pakrančių durpyno gaisrai.

**Mobilizacijos ir priimančios šalies paramos**

**teikimo organizavimas**

2018 m. Savivaldybės direktoriaus įsakymu patvirtintas 2018 m. Šiaulių m. savivaldybės pasirengimo mobilizacijai ir priimančios šalies paramos teikimui priemonių planas. Suorganizuotas pasitarimas su Savivaldybei pavaldžių institucijų, įstaigų ir ūkio mobilizacijos subjektų vadovais dėl pasirengimo mobilizacijai. Atliktas vertinimas pagal demografinę padėtį įvertinant ar Savivaldybė pajėgi užtikrinti gyventojų aprūpinimą maisto produktais, taip pat nustatyti maisto produktų paskirstymo ir trumpalaikio saugojimo vietas.

2018 m. Savivaldybės direktoriaus įsakymu patvirtintas Šiaulių m. savivaldybės ir jai pavaldžių įstaigų bei ūkio subjektų Civilinio mobilizacinio personalo rezervo sąrašo pakeitimas, naujai į sąrašą įtraukti Savivaldybės darbuotojai supažindinti su savo teisėmis ir pareigomis Rezervo sąraše. Suorganizuotos mobilizacinės stalo pratybos su Savivaldybei pavaldžių institucijų, įstaigų ir ūkio mobilizacijos subjektų vadovais. Pratybų metu buvo aptarta kaip gyventojams, įstaigoms būtų pranešta apie mobilizacijos paskelbimą, kaip mobilizacijos metu savivaldybėje būtų užtikrinamos gyvybiškai svarbios funkcijos.

**TEISĖS SKYRIAUS KURUOJAMA VEIKLA**

2018 m. buvo 2 211 pareiškėjų, kuriems buvo suteikta pirminė teisinė pagalba, o tai sudaro 2,2 proc. nuo bendro Šiaulių m. gyventojų skaičiaus. Lyginant su 2017 m., skaičius nežymiai sumažėjo: 2015 m. - 2 408, 2016 m. - 2 432, 2017 m. – 2 246 pareiškėjai. 2018 m. išplatinta 700 vienetų informacinės medžiagos, susijusios su pirminės teisinės pagalbos teikimo galimybėmis. Daugiausia teisinių konsultacijų kreipiamasi civilinės teisės ir civilinio proceso klausimais (1 326 konsultacijos), šeimos teisės klausimais (516 konsultacijų).Taigi, didžiąją dalį (72,6 proc.) suteiktų pirminės teisinės pagalbos paslaugų Šiaulių miesto gyventojams sudarė konsultavimo paslaugų civilinės teisės ir civilinio proceso klausimais, suteikimas. Mažiausią šių konsultacijų dalį sudarė žemės mokesčio teisės ir kitais klausimais (0,2 proc.) suteiktos konsultacijos

Teisės skyriaus tarnautojai vykdė Etikos komisijos atsakingojo sekretoriaus funkcijas. 2018 m. Etikos komisija nagrinėjo Tarybos narių lankomumą, Tarybos posėdžių metu pristatė lankomumo suvestines (tame tarpe tarybos narių lankomumo suvestinė už paskutinius 3 metus). 2018 m. įvyko 21 Etikos komisijos posėdis (2017 m. - 13), kurių metu buvo svarstyti tarybos narių posėdžių lankomumo klausimai, pareiškėjų raštiški pareiškimai dėl Savivaldybės politikų galimo elgesio pažeidimų, kiti Etikos komisijos veiklos klausimai.

2018 metais įvyko 6 tyrimai: 1 tyrimas dėl savivaldybės tarybos narių elgesio įvertinimo tik pagal Politikų elgesio kodeksą, kurio metu buvo nustatytas Politikų elgesio kodekso pažeidimas, 5 tyrimai dėl savivaldybės tarybos narių veikos įvertinimo tik pagal Viešųjų ir privačių interesų derinimo valstybinėje tarnyboje įstatymą arba pagal šį įstatymą ir Politikų elgesio kodeksą. Šių tyrimų metu buvo nustatyti du pažeidimai. Visus Etikos komisijos sprendimai yra paskelbti Šiaulių m. savivaldybės interneto svetainėje (<http://www.siauliai.lt/index.php?2371924717> ).

Savivaldybės ir Savivaldybės administracijos interesai visų instancijų LR teismuose buvo atstovaujami 240 bylose, iš kurių 94 bylose buvo atstovauta dėl skolų už valstybinės žemės nuomą priteisimo ir buvo išnagrinėta 150 bylų, kuriose didžiąją dalį (76 proc.) sudarė bylos, kuriose sprendimai buvo priimti Savivaldybės naudai. Ne Savivaldybės naudai priimti sprendimai sudarė 8,7 proc. visų baigtų bylų, kiti sprendimai (15,3 proc.) įtakos Savivaldybei neturėjo arba Savivaldybės naudai tenkinti iš dalies.

2018 m. buvo vesta panašus skaičius teisminių bylų, kaip ir 2017 m., 50 bylų nagrinėjimas persikėlė į 2019 m.

2018 m. 95 proc. teisminių bylų buvo elektroninės, tai yra EPP sistemoje, tai yra Lietuvos teismų elektroninių paslaugų portale, todėl buvo privaloma sekti bylų eigą ne tik dalyvaujant teisminiuose procesuose, bet ir elektroninėje erdvėje.

Iškelti teisminiai ginčai pasižymi savo sudėtingumu ir buvo reikalaujantys plačių teisinių žinių (Pvz. dėl biudžetinių įstaigų vadovų atleidimo, Šiaulių menų inkubatoriaus projekto pasekmių ir pan.). 2018 m. buvo teisės aktų pasikeitimo metai, todėl ypač daug dėmesio reikėjo skirti naujoms LR Darbo kodekso nuostatoms, jas analizuoti ir aiškinti, kai dar nesuformuota teismų praktika. Keliose bylose pasiektas teisės taikymo klausimų išaiškinimas Aukščiausiajame teisme, kuris buvo ypač aktualus Šiaulių m. savivaldybei, nes buvo nustatyta aiški Savivaldybės institucijų kompetencija, ypatingai mero kompetencija susijusi su biudžetinių įstaigų vadovų drausminės atsakomybės tyrimais ir atleidimais iš darbo.

Teisės skyriaus specialistai 2018 m. surašė 20 ieškinių teismams, paruošė 92 įvairius pareiškimus ir 83 atsiliepimus teismams ir teisėsaugos institucijoms. Derino ir vizavo visus 2018 m. Šiaulių miesto savivaldybės tarybos sprendimų projektus ir Administracijos direktoriaus įsakymus. Teismams buvo perduotos visos Teisės skyriui perduotos bylos dėl valstybinės žemės nuomos mokesčio išieškojimo ir gyvenamųjų patalpų nuomos mokesčio išieškojimo ir iškeldinimo. Teisminiuose procesuose baudų paskirta nebuvo.

**VIEŠŲJŲ PIRKIMŲ ORGANIZAVIMAS**

Teisės skyriaus viešųjų pirkimų poskyris vykdo Savivaldybės viešųjų pirkimų (išskyrus neskelbiamus mažos vertės pirkimus ir pirkimus pagal sudarytas preliminariąsias sutartis) procedūrų vykdymą. Per 2018 m. vykdyti 99 pirkimai (įskaitant ir nutrauktus bei neįvykusius pirkimus), Per 2018 m. gauta 18 pretenzijų, iš kurių 3 nenagrinėtos, 1 tenkinta, 1 tenkinta iš dallies ir 13 pretenzijų pripažintos nepagrįstomis. Teisminių ginčų dėl 2018 m. vykdytų pirkimų nebuvo. 2017 m. gauta 19 pretenzijų, iš kurių tenkintos - 5, netenkintinų – 12, 2 pretenzijos nebuvo nagrinėtos, nes buvo praleisti terminai. Lyginant su 2017 m. pretenzijų skaičius sumažėjo. Iš 99 pirkimų atviro konkurso būdu vykdyti 16 pirkimų, neskelbiamų derybų būdu – 1, supaprastinto atviro konkurso būdu – 53, skelbiamos apklausos būdu - 29. Per 2017 m. poskyris vykdė 121 pirkimą. Iš 121 pirkimo atviro konkurso būdu vykdyti 71 pirkimas (tame tarpe ir pirkimų per Centrinę perkančiąją organizaciją - 51), neskelbiamų derybų būdu – 1, supaprastinto atviro konkurso būdu – 45, supaprastintų neskelbiamų derybų būdu – 2, supaprastinto projekto konkurso būdu - 1. Pažymėtina, kad 2017 m. priėmus Viešųjų pirkimų įstatymo pakeitimo įstatymą, nuo 2017-07-01 iš esmės pasikeitė Viešųjų pirkimų reglamentavimas. Tuo pagrindu 2018 m. buvo parengtas ir naujas Viešųjų pirkimų proceso vykdymo Šiaulių miesto savivaldybės administracijoje tvarkos aprašas, naujas Viešųjų pirkimų komisijų darbo reglamentas. Pagal naująją Viešųjų pirkimų įstatymo redakciją pirkimo organizatoriams buvo suteikta teisė vykdyti pirkimus (teikti užsakymus) per Centrinę perkančiąją organizaciją ir atnaujinto varžymosi procedūras pagal sudarytas preliminariąsias sutartis, anksčiau tai atlikdavo viešojo pirkimo komisija, todėl esminis viešųjų pirkimų proceso pakeitimas Savivaldybės administracijoje buvo tas, kad pirkimus per Centrinę perkančiąją organizaciją ir atnaujinto varžymosi procedūras pagal Savivaldybės administracijos sudarytas preliminariąsias sutartis nuo 2018 m. vykdė Administracijos padalinių pirkimo organizatoriai, o mažos vertės pirkimų, kurių vertė didesnė kaip 10,0 tūkst. Eur (be PVM) ir vykdomi skelbiamos apklausos būdu, vykdymą perėmė Viešųjų pirkimų poskyris, anksčiau šiuos pirkimus vykdė Administracijos padalinių viešojo pirkimo komisijos. Dėl šio procedūrų perpaskirstymo pirkimo procedūros per Centrinę perkančiąją organizaciją ir atnaujinto varžymosi procedūros terminas sutrumpėjo apie 10 dienų. Nuo 2018 m. Viešųjų pirkimų poskyris vykdo visus Savivaldybės administracijos pirkimus, kurių vertė viršija 10,0 tūkst. Eur (be PVM), o Administracijos padaliniai vykdo neskelbiamus pirkimus iki 10,0 tūkst. Eur (be PVM) ir pirkimus per Centrinę perkančiąją organizaciją ir atnaujinto varžymosi procedūras pagal Savivaldybės administracijos sudarytas preliminariąsias sutartis.

**4 lentelė. Poskyrio vykdytų pirkimų suvestinė (pagal pirkimų skaičių ir būdą) 2016–2018 m.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | Pirkimų skaičius pagal pirkimo būdą | | | | | | | | |
| Atvi-ras kon-kur-sas | Neskel-biamos derybos | Pro-jekto kon-kur-sas | Supa-pras-tintas atviras konkur-sas | Supapras-tintas projekto konkur-sas | Supapras-tintas ribotas konkur-sas | Supapras-tintos neskelbiamos derybos | Skelbiama ap-klausa | Iš viso: |
| 2016 | 29\* | 3 | 1 | 40 |  | 1 | 7 |  | 81 |
| 2017 | 71\* | 1 | 1 | 45 | 1 |  | 2 |  | 121 |
| 2018 | 16 | 1 |  | 53 |  |  |  | 29 | 99 |

**\*** šis skaičius apima ir pirkimus per Centrinę perkančiąją organizaciją

2018 m. gavus Savivaldybės administracijos direktoriaus užduotį Poskyris pradėjo centralizuotą maisto produktų tiekimo Šiaulių miesto švietimo įstaigoms (25 įstaigoms) pirkimą iš 6 pirkimo dalių pagal maisto produktų grupes. 2017 m. vykdė maisto produktų pirkimą Šiaulių miesto lopšeliams-darželiams skirstant pirkimą į dvi dalis teritoriniu principu – Centro darželiams ir Pietinio rajono darželiams. Kiekvienas pirkimas buvo suskirstytas į 7 pirkimo dalis pagal maisto produktų grupes. Pirkimas įvykdytas sėkmingai. Poskyrio darbuotojai teikė konsultacijas savivaldybės biudžetinėms įstaigoms įvairiais viešųjų pirkimų organizavimo, procedūrų vykdymo, darbo su CVP IS priemonėmis klausimais.

|  |
| --- |
|  |

**DOKUMENTŲ VALDYMAS**

Aptarnavimo ir e.paslaugų poskyris interesantus aptarnauja „vieno langelio“ principu, kai yra siekiama palengvinti žmonių rūpesčių naštą tvarkant reikalus institucijoje, sumažinti vaikščiojimų skaičių renkant sprendimui priimti ir paslaugai suteikti reikalingą informaciją, priimti asmens prašymą ir pateikti į jį atsakymą bei suteikti asmeniui reikalingą paslaugą vienoje darbo vietoje. 2018 m. Savivaldybės priimamajame aptarnauti eilių reguliavimo sistemoje užregistruoti asmenys:

**2 paveikslas. Operacijų statistika pagal teikiamas paslaugas**

Išanalizavus „vieno langelio“ principu interesantus aptarnaujančių darbuotojų darbo laiką ir siekiant išlaikyti operatyvų ir efektyvų asmenų aptarnavimą, vykdomas interesantų konsultavimas per e. konsultavimo modulį pagal kuruojamas sritis. 2018 m. gauta 256 (2017 m. – 110) elektroniniai paklausimų bendrais klausimais. Taip pat yra administruojamas el. skundų pateikimo modulis, 2018 m. buvo gauti 46 e. skundai.

Šiaulių m. savivaldybės administracija teikia 91 elektroninę paslaugą, iš kurių 34 elektroninės paslaugos užsakomos portale epaslaugos.lt ir teikiamos per dokumentų valdymo sistemą (DVS) „Avilys", 20 elektroninių paslaugų užsakoma ir teikiama metrikacijos paslaugų informacinėje sistemoje (Mepis), 32 elektroninės paslaugos užsakomos ir teikiamos socialinės paramos šeimai informacinėje sistemoje (SPIS) ir 5 elektroninės paslaugos teikiamos Lietuvos Respublikos statybos leidimų ir statybos valstybinės priežiūros informacinėje sistemoje (Planuoju statyti).

2018 m. Savivaldybėje gauti ir dokumentų valdymo sistemoje užregistruoti 59 191( iš jų 21,4 proc. elektroniniai) dokumentas (2017 m. - 66 261). Savivaldybės darbuotojai parengė 30 146 siunčiamųjų dokumentų (2017 m. - 32 490), iš kurių 31,79 proc. elektroniniai dokumentai, 16 175 vidaus dokumentų (2017 m.- 18 279). Bendra 2018 m. Savivaldybės dokumentų apyvarta – 105 509 (2017 m. - 116 828) dokumentai.

Savivaldybės įvaizdžio stiprinimas yra glaudžiai susijęs su gyventojų poreikiais ir jų lūkesčiais. Kuo daugiau gerų paslaugų žmonės gauna, kuo daugiau teigiamos informacijos apie savivaldybės veiklą perskaito ir pamato arba išgirsta, tuo labiau stiprėja tikėjimas, kad ši institucija dirba žmonių labui. 2018 m. lapkričio - gruodžio mėnesį Aptarnavimo ir e.paslaugų poskyris, siekiant išsiaiškinti vartotojų pasitenkinimą Savivaldybės teikiamomis/administruojamomis paslaugomis, organizavo gyventojų anoniminę apklausą. Tyrimo metu buvo apklausti 137 respondentai, paruošta tyrimo rezultatų suvestinė, kuri buvo patalpinta Savivaldybės tinklalapyje.

**INFORMACINIŲ TECHNOLOGIJŲ PLĖTRA**

IT technologijos suteikia kompleksinę galimybę naudotis administruojamomis paslaugomis. 2018 m. buvo atnaujinami Savivaldybės administracijos kompiuterių tinklas, IS, IT. Įdiegtos ir pradėtos naudoti techninės ir programinės kompiuterių tinklo saugos politikos priemonės, užtikrinančios vartotojų hierarchiją, duomenų bazių ir registrų apsaugą nuo nesankcionuoto naudojimo, garantuojančios tinklo greitaveiką ir galimybę diegti tinklo vartotojų teisių politiką bei užtikrinančios Savivaldybės kompiuterių tinklo ir duomenų saugumą bei vientisumą.

Administracijoje įdiegta programinė įranga ESET Endpoint Protection Advanced, 3Y, skirta kompiuterinių darbo vietų, serverių, mobiliųjų ir planšetinių įrenginių, apsaugai nuo virusų ir šnipinėjimo programų, su ugniasiene, bei apsauga nuo elektroninių šiukšlių, valdoma iš vienos administravimo konsolės. Taip pat įsigyta Microsoft Windows Remote Desktop Service CAL 2019 (110 vnt.), Windows Server CAL 2019 (380 vnt) ir PĮ Veem Backup&Replication Enterprise (7vnt).

Savivaldybės administracijos IT specialistai administruoja ir prižiūri 300 kompiuterizuotų darbo vietų, 32 informacines sistemas ir duomenų registrus, naudojamus Savivaldybės administracijos padaliniuose. 2017 m. techninė ir programinė įranga atnaujinta 45 darbo vietose. Įvertinus Savivaldybės spausdinimo, kopijavimo ir skenavimo kiekius bei siekiant optimizuoti spausdinimo kaštus, Administracijoje nupirkta 19 naujų daugiafunkcinių įrenginių - 7 vnt. (A4 formato), 12 vnt. (A3 formato, iš jų 6 spalvoti). Įdiegta programinė įranga PaperCut atliekanti spausdintuvų, spausdinimo, skenavimo bei kopijavimo darbų monitoringą. Visi įrenginiai instaliuoti su „Follow Me“ spausdinimo technologija, leidžiančia vartotojams spausdinti iš bet kokio įrenginio naudojant indentifikavimo kortelę ir taip užtikrinti spausdintos medžiagos konfidencialumą. Iš viso prieiga tinkliniam spausdinimui, skenavimui įdiegta 195 kompiuteriuose.

Nuo liepos mėn. parengtas portalas emigrantams [www.globalus.siauliai.lt](http://www.globalus.siauliai.lt). Bendradarbiaujant su Administracijos padaliniais ir atsižvelgiant į Lietuvos savivaldybių asociacijos rekomendacijas, pakeista pagrindinė grafinė ir tekstinė informacija, tai nuotraukos, logo, aprašymai. Sukurtas naujas logo, specialiai skirtas šiai svetainei. Svetainėje nuolat atnaujinama informacija, aktuali emigrantams.

Nustačius Savivaldybės atvertinų duomenų prioritetus ir duomenų šaltinius atvirų duomenų portalui, sukurta atvirų duomenų bazė ir nuo 2018 m. spalio mėn. pateikta svetainė atvirų duomenų viešinimui <http://atviri.siauliai.lt> Iki metų pabaigos atverti 29 Savivaldybės viduje kaupiami duomenys ir 15 žemėlapių.

2018 m. įdiegta programėlė „Tvarkau miestą“, leidžianti Šiaulių gyventojams itin paprastai pateikti informaciją apie pastebėtas miesto problemas. Per 6 veikimo mėnesius, pagal šios sistemos pateikiamą ataskaitą, ja pasinaudojo 40 vartotojų ir paliko 95 pranešimus, iš kurių didžioji dauguma buvo skirta Miesto ūkio ir aplinkos skyriui.

Vis didesnį dėmesį Savivaldybė skiria savo veiklai viešinti, visuomenei informuoti. Šiam tikslui naudojamasi „YouTube“ kanalu. Jau keletą metų iš eilės Šiaulių miesto tarybos posėdžiai ir visuomenei aktualūs klausimai tiesiogiai transliuojama internetu. 2017 m. pabaigoje atnaujinus vaizdo transliavimo įrangą, 2018 m. „YouTube“ kanalu tiesioginiu srautu transliuota 20 Tarybos posėdžių ir renginių. Jų peržiūrų statistiką galima pamatyti žemiau pateiktoje lentelėje (Transliuotų vaizdo įrašų sąrašas).

Šiaulių miesto „YouTube“ kanalas 2018 m. pasipildė 59 naujais prenumeratoriais ir turi 155 aktyvius prenumeratorius (2017 m. – 96). „YouTube“ kanalo peržiūrų skaičius 2018 m. lyginant su 2017 m. išaugo 1,5 karto ir pasiekė 11 211 peržiūrų per metus.

**3 paveikslas.** **Savivaldybės „YouTube“ paskyros peržiūrų skaičiaus pokytis 2016–2018 m.**

Šiaulių m. savivaldybės „YouTube“ kanalo peržiūrų skaičiaus augimas parodo, kad visuomenė vis daugiau domisi miesto problemomis. 2018 m. internetinės svetainės turinio valdymo sistemos atnaujinimas leido užtikrinti svetainės saugumą, išskirtinį dizainą ir struktūrą. 2018 m. Informacinės visuomenės plėtros komiteto prie Ūkio ministerijos užsakymu buvo atliktas Valstybės ir savivaldybių institucijų ir įstaigų interneto svetainių atitikimo bendriesiems reikalavimams vertinimas. Tyrimo metu nustatyta, kad Šiaulių m. savivaldybė interneto svetainė pilnai atitinka nustatytus reikalavimus.

**ARCHYVO VEIKLA**

2018 m. į archyvą saugoti priimti 130 likviduojamų juridinių asmenų dokumentai (2016 m. -152, 2017 m. -180). Bendras saugomų dokumentų kiekis sudarė 4 959,1 bėginius metrus. Gauta ir išnagrinėta 1 956 asmenų prašymai išduoti juridinius faktus patvirtinančius dokumentus (2016 m. – 3 228, 2017 m – 3 696). 2018 m. parengta 2 289 pažymų (2016 m. - 3 588, 2017 m. – 3 619). 2018 m. gauti 146 prašymai, dėl bankrutavusių įmonių dokumentų saugojimo savivaldybės archyve, 39 prašymai dėl juridinių asmenų išregistravimo iš Įmonių registro. 2018 m. išduota 170 pažymų Šiaulių miesto registrų centrui. Parengti 195 dokumentų naikinimo aktai, kurių saugojimo terminas yra pasibaigęs.

2018 m. atliktas archyvo patalpų Tilžės g. 198 remontas.

**VIEŠIEJI RYŠIAI**

2018 m. Šiaulių m. savivaldybės veiklos viešinimui buvo naudojami įvairūs komunikacijos kanalai. Informacija apie savivaldos sprendimus ir mieste atliekamus darbus bendruomenę pasiekė interneto portalų, socialinių tinklų, televizijos, laikraščių, ir kitų media priemonių pagalba. Šiaulių miesto savivaldybė nuosekliai ir periodiškai teikia informaciją apie veiklą žiniasklaidos priemonėms. Jau tradicinės spaudos konferencijos Savivaldybėje vyksta kiekvieną pirmadienį. Esant poreikiui, organizuojamos ir specialios konferencijos, kurių metu pristatomi naujausi sprendimai, įvykiai, anonsuojami renginiai. Savivaldybės organizuojamose spaudos konferencijose turi galimybę dalyvauti ir miesto biudžetinių įstaigų, įvairių kitų organizacijų atstovai. Žiniasklaidos priemonių atstovams prieinamos įvairių posėdžių, renginių ir susitikimų darbotvarkės, apie svarbesnius renginius jie informuojami atskirai. Savivaldybės interneto tinklalapyje [www.siauliai.lt](http://www.siauliai.lt) skelbiama vis daugiau aktualios informacijos, kuri vėliau būna atkartojama ir skaitmeninėje žiniasklaidoje, ir periodinėje spaudoje. Tinklalapyje ir Savivaldybės YouTube kanale tiesiogiai transliuojama vis daugiau svarbių posėdžių ir pasitarimų, nespėję pažiūrėti renginių tiesiogiai, gali rasti jų vaizdo įrašus. Aktualią Savivaldybės informaciją siekiama skleisti kuo įvairesniais viešinimo kanalais, kad žinios pasiektų kuo daugiau miesto gyventojų. Skelbiant tam tikrą informaciją, pasirenkamas viešinimo kanalas, kurio pagalba galima pasiekti didžiausią tikslinės auditorijos dalį, todėl dalis informacijos viešinama spaudos leidiniuose, kita – interneto portaluose ir socialinių tinklų erdvėje.

Pagal socialiniame tinkle „Facebook“ vykstančius pokalbius ir Savivaldybės paskyrą pasiekiančių žinučių – užklausimų skaičių, būtent bendravimas socialiniuose tinkluose darosi vis aktualesnis ir gali palaipsniui tapti vienu pagrindiniu bendravimo su miestiečiais instrumentu. Per 2018 m. Savivaldybės „Facebook“ paskyrą pamėgo daugiau kaip pusė tūkstančio šiauliečių, nuo

3 443 (ir virš 3 500 tūkst. sekėjų) metų pradžioje iki 4 089 (4 148 sekėjų) metų pabaigoje. Šiauliečiai labiausiai domisi miesto infrastruktūros reikalais, Šiauliuose pastaruoju metu vykdomais rekonstrukcijos projektais, gatvių ir šaligatvių priežiūra.

**Investicinių projektų rengimas ir įgyvendinimas**

**5** **lentelė. Pritrauktų ES/VB lėšų statistika 2016–2018 m.**

|  |  |  |  |
| --- | --- | --- | --- |
|  | Europos Sąjungos fondų lėšomis finansuojami projektai | | Valstybės lėšomis finansuojami projektai |
| Pateikti projektiniai pasiūlymai/paraiškos | Pasirašytos finansavimo sutartys  (Pritrauktos ES/VB lėšos) | Objektų, dėl kurių sudarytos finansavimo sutartys skaičius (Pritrauktos VB lėšos) |
| 2016 m. | 27 | 2 (2 850,0 tūkst. Eur) | 5 (890,0 tūkst. Eur.) |
| 2017 m. | 18 | 16 (20 870,0 tūkst. Eur) | 7 (3 500,0 tūkst. Eur.) |
| 2018 m. | 14 | 9 (11 170,0 tūkst. Eur) | 4 (1 890,0 tūkst. Eur) |

\*Duomenys apie pasirašytas finansavimo sutartis ir pritrauktas ES lėšas neapima projekto „Sveikos gyvensenos skatinimas Šiaulių mieste“, kurio tiesioginis vykdytojas nėra Šiaulių miesto savivaldybės administracija.

2018 m. Šiaulių m. savivaldybė vykdė 35 Europos Sąjungos lėšomis bendrafinansuojamus projektus. Projektų įgyvendinimo spartą stabdė užtrukę projektavimo darbai bei viešųjų pirkimų dokumentų derinimas su įgyvendinančioms institucijomis.

2018 m. Šiaulių m. savivaldybė baigė įgyvendinti 3 Europos Sąjungos lėšomis bendrafinansuojamus projektus, tai „Saulės laikrodžio aikštės kapitalinis remontas“, ,,Kraštovaizdžio būklės gerinimas Šiaulių mieste“ ir ,,Šiaulių miesto darnaus judumo plano parengimas“.

2017 m. Šiaulių miesto savivaldybės administracija parengė ir atsakingoms institucijoms vertinimui pateikė 8 projektinius pasiūlymus bei 10 paraiškų. 2017 m. ženkliai išaugo pasirašytų sutarčių skaičius. Buvo pasirašyta 16 projektų finansavimo sutarčių ir pritraukta daugiau, kaip 20 mln. Eurų investicijų. 2018 m. buvo pasirašytos 9 naujos ES lėšomis bendrafinansuojamų projektų finansavimo sutartys. Pritrauktų lėšų suma viršijo 11 000,0 tūkst. Eur. (žr. 6 lentelė). 2018 m. buvo parengta 14 projektinių pasiūlymų ir paraiškų.

**6 lentelė. Projektai, kurių finansavimui buvo pasirašytos sutartys 2018 m.**

|  |  |  |
| --- | --- | --- |
| Eil. Nr. | Projekto pavadinimas | Pritrauktos lėšos, tūkst. Eur |
| 1. | „Talkšos ežero pakrantės plėtra“ | 2 180,0 |
| 2. | „Šiaulių kultūros centro aktualizavimas“ | 3 720,0 |
| 3. | „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“ | 1 220,0 |
| 4. | „Lopšelio darželio „Kregždutė" modernizavimas“ | 480,0 |
| 5. | „Viešųjų turizmo paslaugų ir asmenų aptarnavimo kokybės gerinimas Šiaulių miesto savivaldybėje“ | 70,0 |
| 6. | „Paslaugų teikimo ir asmenų aptarnavimo kokybės gerinimas Šiaulių miesto savivaldybės administracijoje ir Šiaulių miesto savivaldybės viešojoje bibliotekoje“ | 510,0 |
| 7. | „Dienos socialinės globos centro „Goda" esamo pastato (Žalgirio g. 3) atnaujinimas“ | 650,0 |
| 8. | „Paramos priemonių tuberkulioze sergantiems asmenims įgyvendinimas Šiaulių mieste“ | 280,0 |
| 9. | „Šiaulių miesto viešojo transporto priemonių parko atnaujinimas“ | 2 310,0 |
| **Viso:** | | **11 420,0** |

2018 m. pritrauktos Valstybės biudžeto lėšos projektų vykdymui Šiaulių mieste buvo 1 890,0 tūkst Eur. Lėšos gautos šiems projektams: ,,Šiaulių kultūrose centro aktualizavimas“, ,,Šiaulių Medelyno progimnazijos pastato Šiauliuose, Birutės g. 40 rekonstravimas“, ,, Šiaulių miesto Juliaus Janonio gimnazijos pastato Šiauliuose, Tilžės g. 137, rekonstravimas“ ir ,, Šiaulių sporto vidurinės mokyklos pastato Šiauliuose, Vilniaus g. 297, modernizavimas“.

Taip pat buvo koordinuojamas Šiaulių m. integruotos teritorijų vystymo programos (vad. „Urban“ programos) įgyvendinimas.

**STRATEGINĖS PLĖTROS IR EKONOMIKOS DEPARTAMENTAS**

Departamento pagrindinės veiklos kryptys yra: 1) vykdyti strateginio planavimo procesą, užtikrinti Savivaldybės finansų (biudžeto) planavimą ir apskaitą, užtikrinti savivaldybės, asignavimų valdytojų biudžeto vykdymo, finansinių ataskaitų rinkinio ir kitų ataskaitų rengimo teisingumo ir pateikimą laiku; 2) organizuoti ir įgyvendinti verslą remiančias priemones, formuoti savivaldybės investicijų pritraukimo politiką, ir įgyvendinti priskirtas priemones, taip pat ir „vieno langelio verslui“ principą; 3) formuoti ir įgyvendinti savivaldybės turto (išskyrus gyvenamųjų būstų) valdymo strategiją, organizuoti savivaldybės turto privatizavimo procesus.

Strateginės plėtros ir ekonomikos departamento Strateginio planavimo ir finansų bei Apskaitos skyrius dalyvavo įgyvendinant visas Šiaulių miesto savivaldybės 2018–2020 m. strateginio veiklos plano programas, Ekonomikos ir investicijų skyrius įgyvendino 05 Ekonominės plėtros ir 06 Turto valdymo ir privatizavimo programas.

**Savivaldybės biudžeto pajamų surinkimas**

Šiaulių miesto savivaldybės 2018 m. biudžeto patvirtintas pajamų planas sudarė 143 585,9 tūkst. Eur, patikslintas planas – 148 630,2 tūkst. Eur.

**4 paveikslas. 2016‒2018 m. Savivaldybės biudžeto palyginimas (tūkst. Eur)**

2016–2017 m. Šiaulių m. savivaldybės biudžetas buvo vykdomas ir viršijamas. 2018 m. Šiaulių m. savivaldybės biudžetas buvo neįvykdytas dėl Europos Sąjungos finansinės paramos lėšų, t. y. projektų lėšų virš 15 000,0 tūkst. Eur nepanaudojimo. Vertinant biudžetų augimą trijų metų bėgyje, didžiausias pokytis, lyginant su pirminiu biudžeto projektu buvo 2017 m. Tais metais biudžetas augo 21 procentu.

2018 m. biudžetas 17,3 proc. didesnis nei 2017 m. 2019 m. planinis biudžetas (156 566,0 tūkst. Eur)16,4 proc. viršija 2018 m. faktinį biudžetą. Grafinis vaizdas atspindi 2016–2018 m. savivaldybės biudžetą ir 2019 m. planinį biudžetą (5 paveikslas).

**5 paveikslas. 2016–2018 m. biudžeto vykdymo ir planinio 2019 m. (tūkst. Eur) biudžeto palyginimas**

Pagrindinė biudžeto augimo priežastis – savivaldybės biudžeto pajamų iš gyventojų pajamų mokesčio augimas ir pajamų iš dotacijų didėjimas. Detali informacija teikiama lentelėje.

**7 lentelė. 2016**–**2018 m. Savivaldybės biudžeto pajamų įvykdymas**

|  |  |  |  |  |
| --- | --- | --- | --- | --- |
| Pajamos | 2016 m. | 2017 m. | 2018 m. | Pokytis, tūkst. Eur. |
| **Mokesčiai** | **50 578,6** | **55 326,3** | **64 283,7** | **+ 8 957,4** |
| Gyventojų pajamų mokestis | 38 984,7 | 47 869,8 | 56 797,7 | + 8 927,9 |
| Gyventojų pajamų mokestis savivaldybių išlaidų struktūros skirtumams išlyginti | 4 663,4 | x | x | x |
| Turto mokesčiai, | 3 822,1 | 3 988,3 | 3 796,9 | - 191,4 |
| iš jų: žemės mokestis | 385,4 | 361,8 | 333,1 | - 28,7 |
| paveldimo turto mokestis | 56,5 | 89,6 | 56,3 | - 33,3 |
| nekilnojamojo turto mokestis | 3 380,2 | 3 536,9 | 3 407,5 | - 129,4 |
| Mokestis už aplinkos teršimą | 176,5 | 155,5 | 171,0 | + 15,5 |
| Valstybės rinkliavos | 92,6 | 76,4 | 71,6 | - 4,8 |
| Vietinės rinkliavos | 2 839,3 | 3 236,3 | 3 446,5 | + 210,2 |
| **Dotacijos** | **35 251,0** | **38 717,7** | **42 828,7** | **+ 4111,0** |
| Valstybinėms (perduotoms savivaldybėms) funkcijoms atlikti | *2 562,1* | 2 727,4 | 3 142,5 | + 415,1 |
| Speciali tikslinė dotacija ugdymo reikmėms finansuoti | 22 945,4 | 23 702,5 | 25 309,3 | 1 606,8 |
| Kita tikslinė dotacija | 7826,8 | 8 329,9 | 8 826,9 | + 497,0 |
| Europos Sąjungos finansinės paramos lėšos, kitos tarptautinės finansinės paramos lėšos, Valstybės investicijos programoje numatytiems projektams vykdyti | 1 916,7 | 3 957,9 | 5 550,0 | + 1 592,1 |
| **Kitos pajamos** | **6 923,2** | **7 278,0** | **7 802,5** | **+ 524,5** |
| Dividendai, palūkanos | 776,0 | 781,3 | 712,3 | - 69,0 |
| Nuomos mokestis už valstybinę žemę ir valstybinio vidaus vandenų fondo vandens telkinius | 1 135,4 | 1 118,7 | 992,6 | - 126,1 |
| Mokesčiai už valstybinius gamtos išteklius | 87,8 | 108,5 | 94,5 | -14,0 |
| Pajamos iš patalpų nuomos | 245,3 | 308,5 | 381,1 | + 72,6 |
| Biudžetinių įstaigų pajamos už atsitiktines paslaugas | 1 225,7 | 1 368,8 | 1 450,2 | + 81,4 |
| Įmokos už išlaikymą švietimo, socialinės apsaugos ir kitose įstaigose | 3 054,0 | 3 154,6 | 3 206,1 | + 51,5 |
| Pajamos iš baudų ir konfiskacijos | 233,70 | 245,1 | 263,1 | + 18,0 |
| Kitos neišvardytos pajamos | 165,30 | 192,5 | 702,6 | + 510,1 |
| **Materialiojo ir nematerialiojo turto realizavimo pajamos** | **330,4** | **185,7** | **282,0** | **+96,3** |
| **Iš viso pajamų: mokesčiai, dotacijos ir kitos pajamos** | **93 083,2** | **101 507,7** | **115 196,9** | **+13 689,2** |
| **Akcijos (parduotos) ir kitas nuosavas kapitalas** | **x** | **x** | **x** | **x** |
| **Metų pradžios likutis** | **7 415,5** | **11 091,8** | **16 541,1** | **+5 449,3** |
| **Paskolų lėšos investiciniams projektams** | **x** | **1803,1** | **2 500,0** |  |
| **IŠ VISO:** | **100 498,7** | **114 402,6** | **134 238,0** | **+ 19 835,4** |

**2018 m. savivaldybės kreditinis įsiskolinimas ir paskolos.**

Šiaulių m. savivaldybės biudžeto kreditinis įsiskolinimas 2018 m. gruodžio 31 d. sudarė 10 353,5 tūkst. Eur, iš jų: paskolos – 8 707,0 tūkst. Eur, darbo užmokesčio ir socialinio draudimo skolos – 155,8 tūkst. Eur (t. sk. 108,6 tūkst. Eur įsiskolinimas vykdant teisės aktų nuostatas dėl darbo užmokesčio valstybės tarnautojams kompensavimo), įsiskolinimas už prekes ir paslaugas – 439,9 tūkst. Eur, įsiskolinimas už socialines išmokas – 469,2 tūkst. Eur, įsiskolinimas už turto įsigijimo išlaidas – 581,6 tūkst. Eur. Šiaulių m. savivaldybės biudžeto kreditinis įsiskolinimas 2018 m. gruodžio 31 d., palyginus su 2017 m. gruodžio 31 d. padidėjo 365,2 tūkst. Eur. Padidėjimo priežastis – sulaikytų 10 proc. sąskaitų faktūrų sumos iki rangos darbų užbaigimo. Trumpalaikės skolos (be paskolų) lyginant su 2017 m. gruodžio 31 d. duomenimis padidėjo 363,9 tūkst. Eur. Pradelsto įsiskolinimo (kurio įvykdymo terminas praleistas daugiau kaip 45 dienos) 2018 m. gruodžio 31 d. – nebuvo.

2018 m. Savivaldybė skolinosi 2 500,00 tūkst. Eur investicinių projektų vykdymui ir visą paskolą panaudojo 100 proc. 2018 m. gruodžio 31 d. savivaldybė turėjo 4-ias paskolų sutartis, kurių likutis sudaro – 8 707,0 tūkst. Eur. 2017 m. gruodžio 31 d. savivaldybė turėjo įsipareigojimų pagal 5-ias paskolų sutartis, kurių likutis sudarė – 8 705,7 tūkst. Eur. Paskolos pagal nustatytus grafikus bus grąžinamos iki 2025-09-30. Palūkanų sumokėta: 2016 m. – 170,3 tūkst. Eur, 2017 m. – 60,2 tūkst. Eur, 2018 m. – 52,6 tūkst. Eur.

**6 paveikslas. Mokėtinos 2016–2018 m. sumos (tūkst. Eur)**

**8 lentelė. Savivaldybės 2016-2018 m. biudžeto asignavimai pagal struktūrą ir valstybės funkcijas**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Valstybės funkcija | 2016 metai | | | | 2017 metai | | | | 2018 metai | | | |
| planas | struktūra | faktas | plano vyk dymas, % | planas | struktūra | faktas | plano vyk dymas, % | planas | struktūra | faktas | plano vyk dymas, % |
| Bendros valstybės paslaugos | 5074,7 | 5,2 | 4137,8 | -18,5 | 5353,7 | 4,8 | 4423,7 | -17,4 | 5753,9 | 3,9 | 4765,4 | -17,2 |
| Gynyba | 53,9 | 0,1 | 53,9 | 0,0 | 53,3 | 0,0 | 53,3 | 0,0 | 49,7 | 0,0 | 49,7 | 0,0 |
| Viešoji tvarka ir visuomenės apsauga | 85,7 | 0,1 | 83,2 | -2,9 | 50 | 0,0 | 46,4 | -7,2 | 70,8 | 0,0 | 65,2 | -7,9 |
| Ekonomika | 5711,5 | 5,8 | 4301,9 | -24,7 | 7477 | 6,7 | 4862,6 | -35,0 | 13218,7 | 9,1 | 9256,1 | -30,0 |
| Aplinkos apsauga | 5143,1 | 5,2 | 4309,6 | -16,2 | 6520,5 | 5,9 | 5322,7 | -18,4 | 8058,0 | 5,5 | 6837,2 | -15,2 |
| Būstas ir komunalinis ūkis | 7421,3 | 7,6 | 5449,5 | -26,6 | 5418,5 | 4,9 | 3847,6 | -29,0 | 20840,3 | 14,3 | 9099,2 | -56,3 |
| Sveikatos apsauga | 1425 | 1,5 | 1357 | -4,8 | 1720 | 1,5 | 1696,6 | -1,4 | 2030,7 | 1,4 | 1952,0 | -3,9 |
| Poilsis, kultūra ir religija | 3916,1 | 4,0 | 3514,8 | -10,2 | 6161,4 | 5,5 | 4761,2 | -22,7 | 10339,2 | 7,1 | 7923,8 | -23,4 |
| Švietimas | 52112,5 | 53,1 | 51203,4 | -1,7 | 61477 | 55,3 | 59957 | -2,5 | 67111,3 | 45,9 | 63135,4 | -5,9 |
| Socialinė apsauga | 11362,3 | 11,6 | 9918,1 | -12,7 | 14344 | 12,9 | 10483,8 | -26,9 | 16081,5 | 11,0 | 13632,7 | -15,2 |
| Iš viso išlaidų | 92306,1 | x | 84329,2 | -8,6 | 108574 | 97,7 | 95454,9 | -12,1 | 143554,1 | 98,2 | 116716,7 | -18,7 |
| Finansinių įsipareigojimų vykdymas (paskolų grąžinimas) | 5750 | 5,9 | 5075,2 | -11,7 | 2589,5 | 2,3 | 2539,3 | -1,9 | 2575,4 | 1,8 | 2551,3 | -0,9 |
| Iš viso išlaidų | 98056,1 | 100,0 | 89404,4 | -8,8 | 111164 | 100,0 | 97994,2 | -11,8 | 146129,5 | 100,0 | 119268,0 | -18,4 |

**Mokesčių lengvatos**

Savivaldybės kompetenciją mokesčių administravimo srityje sudaro žemės, valstybinės žemės nuomos ir nekilnojamojo turto mokesčių tarifų nustatymas, mokesčių lengvatų suteikimas, taip pat mokesčio dydžių, taikomų įsigyjant verslo liudijimus, nustatymas.

Administruojant nuomos mokestį už valstybinę žemę, 2018 m. mokesčio mokėtojams buvo pateikta 2 105 pranešimai apie valstybinės žemės nuomos mokestį (2017 m. buvo pateikta 2 160), iš mokesčių mokėtojų buvo gauta 176 valstybinės žemės nuomos mokesčio mokėtojų deklaracijos (2017 m. gauta 195), mokesčių mokėtojams pagal jų prašymus buvo išduotos 87 pažymos dėl žemės mokesčio sumokėjimo (2017 m. išduotos 93 pažymos). 2018 m. 24 mokėtojams papildomai apskaičiuotas nuomos mokestis už valstybinę žemę.

2018 m. planuota surinkti valstybinės žemės mokesčio 900,0 tūkst. Eur, į Savivaldybės biudžetą surinkta 1 162,0 tūkst. Eur.

Nuo valstybinės žemės nuomos mokesčio 2018 m, buvo atleistos 28 įmonės (atleidimo suma – 215,3 tūkst. Eur), iš jų 14 įmonių, vykdančių veiklą Šiaulių pramoniniame parke ( atleidimo suma14,47 tūkst. Eur) ir 14 kitų įmonių (atleidimo suma 199,8 tūkst. Eur).

2018 m. buvo atlikta verslui taikomų mokesčių, t. y. nekilnojamojo turto mokesčio, žemės mokesčio ir nuomos mokesčio už valstybinę žemę, lyginamoji analizė, siekiant nustatyti pagrįstus šių mokesčių tarifus. Žemės mokesčių tarifai 2019 m. nustatyti tokie pat kaip 2018 m. Nekilnojamojo turto mokesčių visam turtui nustatytas 0,7 proc., išskyrus apleistą turtą, kuriam 2019 m. nustatytas 3 proc. tarifas. Nuomos mokesčio už valstybinę žemę tarifai nebuvo keičiami.

2019 m. buvo nustatyti tokie pat fiksuotų pajamų mokesčio dydžiai ir tokios pat lengvatos bei jų dydžiai, įsigyjant verslo liudijimus, kaip 2018 m.

**9 lentelė. Mokesčių lengvatų taikymas**

|  |  |  |  |  |  |
| --- | --- | --- | --- | --- | --- |
| Asmenys, kuriems suteikta mokesčių lengvata | Suteiktų mokesčių lengvatų dydžiai Eur / (asmenų kiekis) | | | | Iš viso suteiktų mokesčių lengvatų dydis Eur |
| Žemės mokesčio | Valstybinės žemės nuomos mokesčio | Nekilnojamojo turto mokesčio | Paveldimo turto mokesčio |
| **2017 m.** | | | | | |
| Fiziniai | 3153,83/(54) | 121,59/ (1) | - | - | 3275,42/ (55) |
| Juridiniai | - | 21511,26/ (11) | 61553/ (3) | - | 83064,26/ (14) |
| **Iš viso:** | 3153,83/(54) | 21632,85/ (12) | 61553/ (3) | - | 86339,68/ (69) |
| **2018 m.** | | | | | |
| Fiziniai | 2532,41/(45) | 83,34/ (1) | - | 1415/ (2) | 4030,75/ (48) |
| Juridiniai | 476/ (1) | 60565,76/ (25) | 118179,74/ (18) | - | 179221,5/ (44) |
| **Iš viso:** | 3008,41/(46) | 60649,1/ (26) | 118179,74/ (18) | 1415/ (2) | 183252,25/(92) |

2018 m. 48 fiziniams asmenims suteikta žemės, valstybinės žemės nuomos ir paveldimo turto mokesčių lengvatų už 4,0 tūkst. Eur (2017 m. – 55 asmenims už 3,3 tūkst. Eur), 44 juridiniams asmenims suteikta mokesčių lengvatų už 179,2 tūkst. Eur (2017 m. – 14 jurid. asmenų už 83,1tūkst. Eur). 19 juridinių asmenų, parėmusių sporto projektus Šiaulių mieste suteikta žemės, valstybinės žemės nuomos ir nekilnojamojo turto mokesčių lengvatų už102,2 tūkst. Eur. 12 juridinių asmenų, vykdančių veiklą Šiaulių pramoniname parke, suteikta valstybinės žemės nuomos ir nekilnojamojo turto mokesčių lengvatų už 77,0 tūkst. Eur.

**Leidimų, licencijų išdavimas**

Teikiant verslui administracines paslaugas bei vykdant licencijų ir leidimų išdavimo ir pakeitimo (papildymo, patikslinimo) funkciją, Skyriaus specialistai rengė ir išdavė licencijas verstis mažmenine prekyba alkoholiniais gėrimais, licencijas verstis mažmenine prekyba tabako gaminiais, leidimus verstis didmenine ir mažmenine prekyba nefasuotais naftos produktais ir leidimus verstis didmenine ir mažmenine prekyba suskystintomis naftos dujomis, leidimus prekiauti (teikti paslaugas) Šiaulių miesto viešosiose vietose, leidimus prekiauti (teikti paslaugas) iš kioskų, lauko kavinėse, leidimus prekiauti (teikti paslaugas) masinių renginių metu. Žemiau lentelėje pateikiama išduotų leidimų ir surinktos rinkliavos už licencijų ir leidimų išdavimą statistika.

**10 lentelė. Duomenys apie išduotus leidimus, licencijas, surinktas rinkliavas 2017–2018 m.**

|  |  |  |  |  |  |
| --- | --- | --- | --- | --- | --- |
| Eil. Nr. | Licencijų / leidimų rūšis | 2017 m. | | 2018 m. | |
| Išduota vnt. | Sumokėta rinkliavos tūkst. Eur | Išduota vnt. | Sumokėta rinkliavos tūkst. Eur |
| 1. | Licencijos verstis mažmenine prekyba alkoholiniais gėrimais (kartu su sezoninėmis ir vienkartinėmis licencijomis renginių metu) | 105 | 9,6 | 103 | 11,0 |
| 2. | Licencijos verstis mažmenine prekyba tabako gaminiais | 15 | 2,3 | 10 | 2,0 |
| 3. | Leidimai verstis didmenine/mažmenine prekyba nefasuotais naftos produktais/suskystintomis naftos dujomis | 3 | 1,1 | 2 | 0,6 |
| 4. | Leidimai prekiauti/teikti paslaugas Šiaulių miesto viešosiose vietose | 5 448 | 67,9 | 5 513 | 75,2 |
| 4.1. | išduoti Ekonomikos ir investicijų skyriaus | 1 194 | 18,3 | 956 | 18,2 |
| 4.1.1. | prekiauti /teikti paslaugas nuo laikinųjų įrenginių Šiaulių miesto viešosiose vietose (kartu su leidimais masinių renginių metu) | 1 121 |  | 880 |  |
| 4.1.2. | prekiauti/teikti paslaugas iš kioskų, paviljonuose | 51 | 57 |
| 4.1.3. | prekiauti/teikti paslaugas lauko kavinėse | 22 | 19 |
| 4.2. | Išduoti Vietinės rinkliavos administratoriaus (miesto viešosiose vietose) | 2 885 | 18,3 | 3 381 | 19,6 |
| 4.3. | Išduoti Vietinės rinkliavos administratoriaus (viešosiose vietose prie kapinių) | 1 369 | 31,3 | 1 176 | 37,4 |
| 5. | Leidimai už išorinę reklamą | 253 | 195,1 | 197 | 142,2 |
| 6. | Leidimai už keleivių vežimą taksi | 62 | 2,79 | 50 | 2,25 |
| 7. | Už automobilių stovėjimą mokamose vietose |  | 277,0 |  | 272,2 |
| 8. | Už žemės kasinėjimo darbus mieste |  | 84,1 |  | 47,0 |
| 9. | Už licencijų, licencijos kopijų, leidimų vežti keleivius su vietiniais miesto susisiekimo autobusų maršrutais ir leidimų vežti keleivius l. a. taksi išdavimą |  | 3,7 |  |  |
| 10. | Už traktorių registraciją ir techninę apžiūrą |  | 0,7 |  |  |
| 11. | Už leidimų išdavimą pervežti negabaritinius ir sunkiasvorius krovinius |  | 2,0 |  | 0,7 |

Vykdant Šiaulių m. savivaldybės neterminuotam laikui išduotų licencijų ir leidimų monitoringą, 2018 m. buvo sustabdytos 32, panaikintos - 207 licencijos ir leidimai. Pagal Narkotikų, tabako ir alkoholio kontrolės departamento atlikto tyrimo ataskaitą Šiaulių m. sumažėjo alkoholinių gėrimų prieinamumas: 2018 m. vienai licencijai verstis mažmenine prekyba alkoholiniais gėrimais teko 230 gyventojų, kai 2017 m. vienai licencijai ***–*** 190 gyventojų.

Galiojančių licencijų verstis mažmenine prekyba alkoholiniais gėrimais sąraše 2018 m. buvo 408 licencijos (2017 m. - 528), galiojančių licencijų verstis mažmenine prekyba tabako gaminiais sąraše 2018 m. buvo 334 licencijos (2017 m. - 417).

2018 m. įgyvendinant naujus naftos ir dujų reguliuojamosios veiklos teisės aktų reikalavimus, sustabdytas ar panaikintas 8 leidimų verstis didmenine prekyba nefasuotais naftos produktais galiojimas.

**Buhalterinė apskaita**

Apskaitos skyrius tvarko Savivaldybės administracijos buhalterinę apskaitą, kontroliuoja, kad taupiai būtų naudojami darbo, materialiniai ir finansiniai ištekliai, užtikrina, kad ataskaitiniai duomenys būtų teisingi ir laiku pagal reikalavimus bei poreikį pateikti. Buhalterinė apskaita yra tvarkoma vadovaujantis Administracijos direktoriaus patvirtintu Apskaitos vadovu, Buhalterinės apskaitos įstatymu, patvirtintais Viešojo sektoriaus apskaitos standartais.

2018 m. parengtos 2017 m. metinės bei 2018 m. ketvirčių Savivaldybės administracijos finansinės atskaitomybės ir biudžeto vykdymo ataskaitos, sujungtos į bendrą Administracijos finansinių ataskaitų rinkinį kartu su Socialinių išmokų ir kompensacijų bei Socialinių paslaugų skyrių pateiktomis ataskaitomis. Pateikti praeitų metų Savivaldybės administracijos finansinių ataskaitų rinkiniai ir eliminavimo informacija Finansų ministerijos informacinei sistemai VSAKIS duomenų konsolidavimui.

Šiaulių m. savivaldybės administracijos Apskaitos skyrius vykdo Šiaulių m. savivaldybės tarybos 2018 metų vasario 1 d. sprendimu Nr. T-2 patvirtinto biudžeto su vėlesniais pakeitimais priskirtų programų biudžeto išlaidų apskaitą.

**11 lentelė. Informacija apie asignavimų panaudojimą 2018 m. Apskaitos skyriuje pagal finansavimo šaltinius (tūkst. Eur)**

|  |  |  |  |
| --- | --- | --- | --- |
| Finansavimo šaltiniai | Patvirtinta sąmata | Panaudota | Sąmatos likutis |
|  |  |  |  |
| Europos Sąjungos lėšos | **21 243,1** | **5 572,8** | **15 670,3** |
| t.sk.: 132 | 20 905,7 | 5 237,9 | 15 667,8 |
| 133 | 337,4 | 334,9 | 2,4 |
| Valstybės biudžeto lėšos | **7 886,9** | **6 940,2** | **946,8** |
| t.sk.: 141 | 1 286,8 | 1 283,3 | 3,5 |
| 142 | 593,9 | 581,5 | 12,4 |
| 1431 | 6 006,2 | 5 075,4 | 930,8 |
| Savivaldybės biudžeto lėšos | **44 841,4** | **36 432,2** | **8 409,3** |
| t.sk.: 151 | 31 835,6 | 25 460,3 | 6 375,3 |
| 152 | 2 500,0 | 2 500,0 | 0 |
| 153 | 10 505,8 | 8 471,9 | 2 033,9 |
| Spec. lėšos | **51,5** | **0,6** | **50,9** |
| t.sk.: 30 | 30,5 | 0,5 | 30,0 |
| 32 | 21,0 | 0,12 | 20,9 |
| Iš viso: | 74 022,9 | 48 945,7 | 25 077,2 |

Kiekvieną ketvirtį, ketvirčiui pasibaigus, visos reikalingos ataskaitos buvo teikiamos priemonių vykdytojams pagal kiekvieną programą, priemonę, finansavimo šaltinį. Kas ketvirtį su priemonių vykdytojais buvo analizuojamos programų priemonių įvykdymas bei neįvykdymo priežastys.

Mokėtinos sumos per ataskaitinį laikotarpį padidėjo 210,6 tūkst. Eur ir laikotarpio pabaigoje sudarė 1 215,0 tūkst. Eur, t. sk. išlaidoms – 633,4 tūkst. Eur (sumažėjo 367,8 tūkst. Eur), ilgalaikio turto įsigijimui – 581,6 tūkst. Eur (padidėjo 578,4 tūkst. Eur).

**12 lentelė. Įsiskolinimo pasikeitimas per ataskaitinį laikotarpį pagal programas (tūkst. Eur)**

|  |  |  |  |  |
| --- | --- | --- | --- | --- |
| Programa | Išlai-doms | Turtui įsigyti | Iš viso | Pastabos |
| 01 programa | +1,0 | +21,3 | +22,3 | 01.01.01.02.01 ir 01.01.01.04 priemonių gruodžio sąskaitos faktūros pateiktos apmokėjimui 2019 m. sausio mėn. |
| 02 programa |  | +165,4 | +165,4 | 02.02.01.02.Šiaulių kultūros centro aktualizavimas: apmokėta dalis gruodžio mėnesio sąskaitos, pritrūko SB lėšų pagal sąmatą. |
| 03 programa | -304,2 | +8,4 | -295,8 | 03.01.01.01.03. Atliekų surinkimo konteineriai (+8,4 VB lėšos). Tekstilės atliekų konteineriai įsigyti gruodžio mėn. pabaigoje (apmokėjimo terminas pagal sutartį 60 kalendorinių dienų). Mokėjimo prašymas VB lėšoms gauti pateiktas 2019 m. sausio mėn. (2017-11-09 Dotacijos teikimo sutartis Nr.SŽ1459) |
| 04 programa | -49,1 | +366,4 | +317,3 | 04.01.02.04.Daušiškių kapinių statyba pritrūko SB lėšų pagal sąmatą (+1,9);  Sulaikoma 10 proc. sąskaitų faktūrų sumos iki rangos darbų užbaigimo:  04.01.04.01.Įgvendinti projektą „Prisikėlimo aikštės rekonstrukcija“ (+240,3 ES lėšos),  04.02.01.01.Suprojektuoti ir nutiesti magistralines gatves (+82,2 SB lėšos),  04.02.01.18. Įgyvendinti Bačiūnų g. rekonstrukciją (+41,3 SB lėšos). |
| 06 programa | -3,3 |  | -3,3 |  |
| 08 programa | +0,9 | +16,9 | +17,8 | 08.05.02.41.Įgyvendinti projektą „Didždvario gimnazijos pastato remontas“ pritrūko SB lėšų pagal sąmatą. |
| 10 programa | -2,5 |  | -2,5 |  |
| 11 programa | -10,7 |  | -10,7 |  |

Gautinos sumos per ataskaitinį laikotarpį padidėjo 1 039,1 tūkst. Eur ir laikotarpio pabaigoje sudarė 1 069,2 tūkst. Eur. Tame skaičiuje:

- 17,3 tūkst. Eur grąžintinos priemonės 05.03.02.11. „Vystyti Šiaulių oro uosto veiklą“ finansavimo sumos (Savivaldybės įmonė Šiaulių oro uostas 2015 m. 86,4 tūkst. Eur panaudojo ne pagal sutartyje numatytą paskirtį. Pagal 2016-05-10 susitarimą Nr. SŽ-595 įmonė turi grąžinti 17,3 tūkst. Eur 2019 m. IV ketvirtį ir 34,6 tūkst. Eur - per 2020 ‒ 2021 m.);

- 10,6 tūkst. Eur gautinos grąžintinos finansavimo sumos, kurių projektų vykdytojai nepanaudojo ir negrąžino iki 2018-12-31;

- 67,3 tūkst. Eur gautinas nuomos mokestis už valstybinę žemę ir valstybinio vidaus vandenų fondo vandens telkinius;

- 126,8 tūkst. Eur - išankstiniai mokėjimai už įsigytus socialinis butus pagal gruodžio mėn. pirkimo – pardavimo sutartis (10.03.02.02. Įgyvendinti projektą „Socialinio būsto fondo plėtra Šiaulių miesto savivaldybėje‘). Nuosavybės teisė bus įregistruota 2019 m. sausio mėn.

- 206,7 tūkst. Eur sumokėtas avansas už el. įrenginių prijungimo paslaugą (10,1 tūkst. Eur Šiaulių kultūros centro aktualizavimas, 48,7 tūkst. Eur objektui Prisikėlimo aikštės, jos jungčių ir prieigų rekonstrukcija, 49,8 tūkst. Eur objektui Pakruojo g., 73,5 tūkst. Eur projektui „Talkšos ežero pakrantės plėtra“, 7,3 tūkst. Eur įrenginių iškėlimui Tilžės - Gardino ir Vytauto - Žemaitės g. sankryžos, 10,4 tūkst. Eur objektui Aviacijos g., 5,4 tūkst. Eur objektui Žvyro g.34);

- 634,4 tūkst. Eur išankstiniai apmokėjimai už ilgalaikį finansinį turtą - sukaupta UAB „Šiaulių vandenims“ sumokėta suma pagal projektą „Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra“.

**Turto valdymas**

Negyvenamųjų patalpų skirstymo komisija posėdžiavo 16 kartų, kurių metu apsvarstė 104 klausimus, susijusius su patalpų panaudojimu.

2018 m. buvo suorganizuoti 4 negyvenamųjų patalpų nuomos konkursai, išnuomota Aviacijos g. ryšių kanalizacija, kartingų trasa su pastatu Bačiūnų g. 27A., teniso reikmenų parduotuvė Gardino g. 8 ir patalpos vaistinei Aido g. 18.

Metų eigoje buvo atliekami įvairūs Nekilnojamojo turto registre pakeitimai (kadastriniai matavimai, registro ir kadastro duomenų pakeitimai).

|  |  |  |  |
| --- | --- | --- | --- |
| Atlikti darbai | 2016 m. | 2017 m. | 2018 m. |
| Įvykdytų nuomos konkursų skaičius | 6 | 9 | 4 |
| Patalpų panaudos ir nuomos sutarčių parengimas (naujų sudarymas ir atnaujinimas) | 45 | 26 | 25 |
| Viešosioms įstaigoms perduoto turto panaudos sutarčių sudarymas ir atnaujinimas | 16 | 16 | 9 |
| Įregistruotų žemės panaudos sutarčių | 48 | 25 | 12 |
| Įvairūs nekilnojamojo turto registro pakeitimai (pastatų kadastriniai matavimai, teisinė registracija ir kt.) | 218 | 300 | 360 |
| Biudžetinėms įstaigoms perduoto materialaus turto perdavimo aktų parengimas | 58 | 16 | 29 |

Turto valdymo poskyris atlieka Šiaulių m. savivaldybės nuosavybės teise priklausančio ilgalaikio materialiojo ir nematerialiojo turto perėmimo naudoti veikloje pajavimą.

**13 lentelė. Šiaulių m. savivaldybei nuosavybės teise priklausančio turto apyvarta 2018 m. (tūkst. Eur)**

|  |  |  |  |
| --- | --- | --- | --- |
| Turto grupė | Balansinė vertė  2016-12-31 | Balansinė vertė  2017-11-30 | Balansinė vertė  2018-12-31 |
| Žemė | 4 869,4 | 6 518,3 | 6 898,1 |
| Gyvenamieji pastatai | 4 149,5 | 4 540,4 | 4 858,1 |
| Negyvenamieji pastatai | 23 814,2 | 24 573,9 | 24 992,8 |
| Infrastruktūros ir kt. statiniai | 38 909,3 | 45 645,3 | 45 543,7 |
| Kultūros vertybės | 3 982,6 | 4 006,9 | 4 045,0 |
| Mašinos ir įrengimai | 153,0 | 267,3 | 235,8 |
| Transporto priemonės | 14,9 | 36,4 | 62,2 |
| Baldai, biuro įranga | 267,5 | 325,6 | 369,1 |
| Kitas ilgalaikis materialusis turtas | 544,3 | 398,7 | 458,3 |
| Biologinis turtas |  | 0,07 | 8 155,7 |
|  | **76 704,8** | **86 312,7** | **95 618,8** |

Šiaulių m. savivaldybės tarybos 2018 m. liepos 5 d. sprendimu Nr. T-252 po atlikto nepriklausomo turto vertinimo UAB ,,Šiaulių vandenys“ buvo perduota 17 042,69 m inžinerinių tinklų (likutinė vertė 2 907,96 tūkst. Eur), 21 092,34 m. lietaus nuotekų tinklų (likutinė vertė 794,04 tūkst. Eur).

Šiaulių m. savivaldybės tarybos 2018 m. spalio 4 d. sprendimu Nr. T-341 UAB ,,Šiaulių gatvių apšvietimas” buvo perduoti miesto gatvių apšvietimo tinklai, kurių likutinė vertė 1 970,33 tūkst. Eur ir šviesoforai, kurių likutinė vertė 501,99 tūkst. Eur.

Aukštabalio multifunkcinio komplekso eksploatavimo koncesijos suteikimo sutarties vykdymo priežiūros komisija rinkosi 5 kartus. Buvo apsvarstyta Arenos koncesininko VšĮ ,,Pramogų sala” 2018 m. ketvirčių ataskaitos, koncesijos sutarties keitimo sąlygos ir 2017 m. audito išvada.

**Savivaldybės nekilnojamojo turto privatizavimas**

2018 m. 21 asmeniui suteikta teisinė ir organizacinė pagalba dėl parduodamų Savivaldybės būstų. Parduoti du Savivaldybės būstai. Aukciono valdymo portalo interneto puslapyje [www.evarzytines.lt/pvp/public](http://www.evarzytines.lt/pvp/public)) vykdyta 19 viešųjų aukcionų. Įvykdyti trys nekilnojamojo turto viešieji aukcionai, kuriuose parduotos patalpos Draugystės pr. 23; Rūdės g. 11 ir Vilniaus g. 4. Parengti - 6 objektų - dokumentai Savivaldybės nuosavybės teise valdomo turto ir žemės sklypų privatizavimui.

Vykdant Šiaulių m. daugiabučių gyvenamųjų namų butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir paskirtų bendrojo naudojimo objektų administratorių veiklos priežiūrą ir kontrolę, surašyti 44 daugiabučio namo bendrojo naudojimo objektų valdytojų veiklos patikrinimo aktai. Organizuotas daugiabučių gyvenamųjų namų Dainų g. 80, Vasario 16-osios g. 23 patalpų savininkų balsavimai raštu dėl šių namų bendrojo naudojimo objektų administratoriaus pasirinkimo.

Suteikta teisinė ir organizacinė pagalba 39 daugiabučių namų ir kitos paskirties pastatų savininkams dėl daugiabučių namų savininkų bendrijų steigimo, veiklos, valdymo klausimų. Parengti 255 raštai daugiabučių namų savininkų bendrijų veiklos ir privatizavimo klausimais. Parengtas Šiaulių miesto savivaldybės tarybos 2018 m. lapkričio 8 d. sprendimas Nr. T-370 „Dėl Šiaulių miesto savivaldybės daugiabučių gyvenamųjų namų maksimalių techninės priežiūros tarifų patvirtinimo“.

**14 lentelė. Duomenys apie Savivaldybės nuomojamus ir perduotus panaudai negyvenamuosius pastatus, patalpas ir kt. objektus 2016-2018 m.**

| Eil. Nr. | Pavadinimas | Plotas, m2 | | |
| --- | --- | --- | --- | --- |
| 2016 m. | 2017 m. | 2018 m. |
| Pastatų, patalpų ir automobilių stovėjimo aikštelių nuoma | | | | |
| 1. | Nuomojami pastatai ir patalpos | 1 324,1 | 12 304,5 | 1 860,7 |
| 2. | Nuomojamos aikštelės | 6 155,0 | 6 155,0 | 6 155,0 |
| Negyvenamųjų patalpų perdavimas panaudai savivaldybės ilgalaikio materialiojo turto panaudos sutartimis | | | | |
| 1. | Perduota viešosioms įstaigoms | 31 711,8 | 31 820,9 | 42 789,8 |
| 2. | Perduota asociacijoms | 4 198,2 | 4 247,6 | 3 449,0 |
| 3. | Perduota partijoms | 329,4 | 385,8 | 386,2 |
| 4. | Perduota labdaros ir paramos fondams | 2 029,2 | 2 029,2 | 1 049,0 |
| 5. | Perduota valstybinėms institucijoms | 1 962,3 | 1 964,3 | 1 133,9 |

Per 2018 m. gauta 62,1 tūkst. Eur už patalpų nuomą, (2016 m. – 21,1 tūkst. Eur. 2017 m. -20,2 tūkst. Eur), už automobilių stovėjimo aikštelių nuomą 2018 m. gauta 9,4 tūkst. Eur, (2016 m. 12,0 tūkst. Eur, 2017 m. – 11,5 tūkst. Eur).

**Savivaldybės kontroliuojamų įmonių ir įstaigų valdymas**

2018 m. Savivaldybė valdė 7 bendroves (AB „Šiaulių energija“, UAB„Šiaulių vandenys“, UAB „Busturas“, UAB Pabalių turgus, UAB „Šiaulių gatvių apšvietimas“, UAB „Žiburio knygynas“, UAB „Saulės dominija“), 1 Savivaldybės įmonę (Šiaulių oro uostas) ir 7 viešąsias įstaigas (VšĮ Verslo inkubatorius, VšĮ Šiaulių centro poliklinika, VšĮ Dainų pirminės sveikatos priežiūros centras,  
Psichikos sveikatos centras, VšĮ Šiaulių ilgalaikio gydymo ir geriatrijos centras, VšĮ Šiaulių greitosios medicinos pagalbos stotis, VšĮ Šiaulių reabilitacijos centras).

Ekonomikos ir investicijų skyriaus darbuotojai dalyvavo kuruojamų įmonių valdybų darbe, sprendė klausimus ir problemas, susijusias su įmonių darbo organizavimu, strateginių planų įgyvendinimu, pajamų didinimu ir išlaidų subalansavimu ir kt. klausimais, taip pat analizavo bendrovių ir įmonių 2018-2020 m. strateginius veiklos planus, teikė pastabas šių planų tobulinimui. Pasiektas rezultatas - bendrovių valdybų patvirtinti 2018-2020 m. strateginiai veiklos planai.

Kasmet, gavus iš įmonių finansines ataskaitas, atliekama jų veiklos rezultatų analizė, įvertinant įvairius finansinius rodiklius, pelningumo, efektyvumo, apyvartumo, mokumo, likvidumo. Taip pat atliekama pardavimo pajamų ir grynojo pelno pokyčių analizė bei rodiklių palyginimas su praėjusiu ataskaitiniu laikotarpiu.

15 lentelė. Savivaldybės kontroliuojamų įmonių veiklos rezultatų palyginimas 2016–2018 m.

| Įmonės pavadinimas | Grynasis pelnas (nuostoliai), Eur | | | Pokytis 2018-2016 m. (+/-), Eur | Pokytis 2018-2017 m. (+/-), Eur |
| --- | --- | --- | --- | --- | --- |
| 2016 m. | 2017 m. | 2018 m. |
| UAB „Saulės dominija“ | 7 958 | 9 843 | 17 852 | +9 894 | +8 009 |
| UAB „Busturas“ | -22 126 | 244 590 | 290 101 | +312 227 | +45 511 |
| UAB Pabalių turgus | 63 589 | 69 324 | 50 200 | -13 389 | -19 124 |
| AB „Šiaulių energija“ | 3 207 855 | 2 201 818 | 661 610 | -2 546 245 | -1 540 208 |
| UAB „Šiaulių gatvių apšvietimas“ | 100 335 | 85 068 | 123 681 | 23 346 | 38 613 |
| UAB „Šiaulių vandenys“ | 821 805 | 658 388 | 425 103 | -396 702 | -233 285 |
| UAB „Žiburio knygynas“ | -25 424 | 29 867 | -42 265 | -17 041 | -72 132 |
| SĮ Šiaulių oro uostas | -101 768 | -21 795 | -17 327 | +84 441 | +4 468 |

Pastaba:

Lentelė sudaryta, remiantis preliminarių neaudituotų 2018 m. finansinių ataskaitų duomenimis.

AB „Šiaulių energija“ – Savivaldybės valdoma dalis sudaro 95,2988 proc.

UAB “Žiburio knygynas” likviduojama Šiaulių miesto tarybos 2018 m. spalio 4 d. sprendimu Nr. T-342 nuo 2018-10-10.

Remiantis pateiktais duomenimis galima teigti, jog 2018 metais 7 Savivaldybės kontroliuojamos bendrovės (UAB „Saulės dominija“, UAB „Busturas“, UAB Pabalių turgus, AB „Šiaulių energija“, UAB „Šiaulių gatvių apšvietimas“, UAB „Šiaulių vandenys“), viešoji įstaiga Šiaulių verslo inkubatorius veikė pelningai, o UAB „Žiburio knygynas“ (pagal likvidavimo pradžios, t.y. 2018-10-10, duomenis) ir Savivaldybės įmonė Šiaulių oro uostas – nuostolingai.

**Pagrindinės priežastys įtakojusios bendrovių veiklos rezultatus 2018 m.**

UAB „Busturas“ 2018 m. gavo 276,4 tūkst. Eur grynojo pelno t. y. 31,8 tūkst. Eur daugiau nei 2017 m., (2017 m. buvo 244,6 tūkst. Eur grynojo pelno). Pelno didėjimą lėmė šios priežastys:

- pardavimo pajamos iš viso 2018 m. sudarė 9 093,9 tūkst. Eur - t. y. 0,74 % arba 68,0 tūkst. Eur mažiau nei 2017 m. Sumažėjimas yra sąlyginis, kadangi 2017 m. nuo metų pradžios iki liepos 1 d. dar buvo vykdomi vietiniai (priemiestiniai) maršrutai, kuriuos aptarnavo UAB „Busturas“. Po pralaimėto konkurso, maršrutai nebuvo aptarnaujami, todėl norint įvertinti tiesioginį pardavimo pajamų sumažėjimą, reikėtų eliminuoti vietinio (priemiesčio) maršrutų pajamas už 2017 m. I pusmetį, kurios sudarė 170,2 tūkst. Eur. Tuomet situacija pasikeičia kardinaliai ir vertinant pardavimo pajamų pasiskirstymą per 2018 m., pastebimas pajamų augimas daugiau nei 1 %, arba 92,0 tūkst. Eur. Vertinant vietinio (miesto) maršrutų pajamas per 2018 m., pastebimas pajamų augimas 2,18 %, arba 137,2 tūkst. Eur. Maršrutų pajamų augimui daugiausiai įtakos turėjo autobusų bilieto kainos pakėlimas nuo 0,49 Eur. iki 0,54 Eur. (nuo 2018 m. kovo 1 d.), kas leido kompensuoti sumažėjusį keleivių srautą daugiau nei 2,5 %;

- autobusų nusidėvėjimo sąnaudos sumažėjo 313,0 tūkst. Eur, kadangi baigėsi nusidėvėjimo terminas 8 miesto autobusams, kurie buvo įsigyti vykdant ES lėšomis finansuojamą 5 –ių metų projektą;

- dėl darbo funkcijų optimizavimo bendrovėje vidutinis sąrašinis darbuotojų skaičius sumažėjo nuo 390 iki 363, o tai taip pat įtakojo sąnaudų mažėjimą bei teigiamą bendrovės veiklos rezultatą.

Nuo 2018 m. pra­džios įmo­nė­je pra­dė­jo veik­ti „BU­SA­ka­de­mi­ja“. Tai vai­ruo­to­jų-kon­duk­to­rių, ka­si­nin­kų, ke­lei­vių kont­ro­lie­rių ir ki­tų dar­buo­to­jų vi­di­nių mo­ky­mų sis­te­ma – in­ten­sy­vių pra­kti­nių mo­ky­mų pro­jek­tas, t.y. yra ini­ci­juo­jami ne­for­ma­lūs se­mi­na­rai-dis­ku­si­jos, ku­rių me­tu nag­ri­nė­ja­mos įvai­rios ak­tua­lios si­tua­ci­jos, su­si­ju­sios su ke­lei­vių ve­ži­mu ir ap­tar­na­vi­mu. Įdieg­ta ir pra­dė­ta nau­do­ti viena pažangiausia duo­me­nų nu­te­ki­ni­mo ap­sau­gos ir šif­ra­vi­mo sis­te­ma – „Safetica“. Tarp svarbiausių „Safetica“ privalumų – kenksmingos veiklos atpažinimas ir blokavimas, neteisėto duomenų kopijavimo prevencija, galimybė apsirašyti individualias tvarkas, kuriomis priskiriamos teisės dirbant su svarbiais dokumentais. Nuo 2018 m. III ketvirčio, bi­lie­tų kont­ro­lie­riai ap­rū­pin­ti vaiz­do įra­šy­mo įran­ga, taip pre­ven­ciš­kai už­tik­ri­na­nt jų dar­bo sau­gu­mą ir sie­kia­nt iš­veng­ti ga­li­mų konflik­ti­nių si­tua­ci­jų. Taip pat buvo išplėstas viešojo transporto e. bilieto kortelių papildymo vietų tinklas. Šiandien e. bilieto papildymo vietų Šiaulių mieste yra 50. Sėkmingai įdiegta keleivių su regos negalia informavimo apie maršrutus priemonių sistema, mobili aplikacija telefone "Transporto balsas", kuri skirta silpnaregiams ir akliesiems gauti informaciją apie transporto stoteles, transporto priemones, kryptis, tvarkaraščius. Atsirado galimybė už keliones miesto ir tolimojo susisiekimo maršrutais, atsiskaityti bekontaktinėmis kortelėmis. Šiauliai pirmasis miestas Lietuvoje įdiegęs tokią naujovę, kai UAB „Busturas“ suteikia savo keleiviams galimybę atsiskaityti populiariausiomis bet kurios šalies bankų išduotomis „Visa“, „MasterCard“, „V-Pay“ mokėjimo kortelėmis. 2018 m. pabaigoje įsigyti 3 nauji Man Lion’s Coach markės autobusai, skirti tolimojo susisiekimo maršrutams bei užsakomiesiems reisams aptarnauti. Nuo 2018 m. gruodžio mėnesio Šiaulių miesto autobusų stotyje atsirado dar viena kasa - savitarnos terminalas. Gerinant keleivių aptarnavimo kokybę yra būtinos investicijos į autobusų parko ir gamybinės bazės atnaujinimą.

2018 m. AB „Šiaulių energija“ grynasis pelnas (nuostoliai) sudaro 661,6 tūkst. Eur (2017 m. - 2 201,82 tūkst. Eur), bendrovės pajamos sudarė 26 006,8 tūkst. Eur (2017 metais – 24 137,0 tūkst. Eur)*,* tame skaičiuje pajamos iš šilumos tiekimo veiklos – 17 437,7 tūkst. Eur, elektros energijos pardavimo pajamos – 4 656,2 tūkst. Eur. Vidutinė 2018 m. šilumos kaina buvo 8,6 proc. arba 0,35 ct/kWh didesnė, nei 2017 m. ir siekė 4,42 ct/kWh. Šilumos tiekimo veiklos pajamos 2018 m. padidėjo 10,5 proc., realizuota 6 122,5 MWh arba 1,6 proc. daugiau šilumos lyginant su 2017 m. 2018 m. elektros energijos parduota 1 763,5 MWh arba 3,2 proc. mažiau nei 2017 m. Tačiau bendrovės sąnaudos 2018 m. padidėjo 3 598,3 tūkst. Eur, tame skaičiuje kuro sąnaudos išaugo 2 755,7 tūkst. Eur arba 28,9 proc., todėl papildomai patirta 428,32 tūkst. Eur einamojo remonto ir aptarnavimo sąnaudų, tame skaičiuje 340,5 tūkst. Eur dėl neeksploatuojamų šilumos tinklų demontavimo.  2018 m. 82,8 tūkst. Eur arba 49,9 proc. mažesnės palūkanų sąnaudos, kadangi ženkliai sumažėjo palūkanų sąnaudos dėl 2017 m. refinansuotos LR finansų ministerijos paskolos Šiaulių termofikacinės elektrinės projekto įgyvendinimui. Dėl 7,7 proc. didesnių pajamų ir 16,5 proc. didesnių sąnaudų, lyginant su 2017 m., preliminarus 2018 m. gautas pelnas prieš apmokestinimą sudaro  661,6 tūkst. Eur.

2018 m. UAB „Šiaulių vandenys“ pagrindinės veiklos pajamos – 9 018,1 tūkst. Eur, t. y. 0,5 proc. arba 45,9 tūkst. Eur didesnės nei 2017 m. Tai lėmė 148,9 tūkst. Eur (1,8 proc.) gautos didesnės pajamos už geriamojo vandens tiekimo ir nuotekų tvarkymo paslaugas. Tačiau už paviršinių nuotekų tvarkymą gauta 103,0 tūkst. Eur mažiau pajamų, kadangi sutvarkytų nuotekų kiekis buvo 468,3 tūkst. m3 (18,2 proc.) mažesnis dėl 24,0 proc. mažesnio iškritusių kritulių kiekio (2018 m. 505,9 mm, 2017 m. – 665,8 mm) .

Pagrindinės veiklos sąnaudos, lyginant su 2017 m., didesnės 4,3 proc. Sąnaudų pokytį lėmė:

- ilgalaikio turto nusidėvėjimo ir amortizacijos sąnaudų išaugimas 87,9 tūkst. Eur (4,9 proc.) dėl naujai įsigyto turto ir atliktų remonto bei rekonstrukcijos darbų, vykdant bendrovės investicinę programą;

- 121,1 tūkst. Eur (3,4 proc.) didesnės darbo apmokėjimo ir socialinio draudimo sąnaudos, nes nuo 2018 m. sausio mėnesio darbuotojams vidutiniškai 4 proc. buvo padidinti atlyginimai. Ženklesnį šių sąnaudų augimą kompensavo darbuotojų skaičiaus mažinimas (2017 m. pabaigoje sumažinti trys, o 2018 m. vienuolika darbuotojų etatų);

- 75,3 tūkst. Eur (45,4 proc.) didesnės dujų sąnaudos dėl padidėjusio šilumos, reikalingos dumblo pūdymo technologiniame procese poreikio, bei siekiant pasigaminti daugiau savo elektros energijos (mažiau perkant) nei 2017 m. Kita priežastis, lėmusi dujų sąnaudų augimą, lyginant su praėjusiais metais, yra 9,5 proc. didesnė vidutinė dujų kaina;

- technologinių medžiagų sąnaudos didesnės 45,5 tūkst. Eur (27,6 proc.), dėl didesnių dumblo tankinimo ir sausinimo procese patirtų šių medžiagų sąnaudų, paslaugos tiekėjui užtikrinus aukštesnį dumblo sausumo procentą, kas būtina tinkamam dumblo apdorojimo įrenginių eksploatavimui ir siekiant mažesnio energetinių išteklių sunaudojimo dumblo džiovinimo procese;

- kuro sąnaudos didesnės 51,1 tūkst. Eur (35,6 proc.) dėl 12,5 proc. didesnės nei praėjusiu ataskaitiniu laikotarpiu vidutinės degalų kainos bei sunaudoto didesnio degalų kiekio, kurio poreikio išaugimą lėmė didesnis avarijų tinkluose skaičius bei jų priežiūros darbų apimtys (per 2018 m. likviduota 82 proc. daugiau avarijų, atliekant žemės kasimo darbus, išplauta 16,3 km (38,8 proc.) daugiau buitinių ir paviršinių nuotekų tinklų);

- kitos veiklos rezultatas – 70,1 tūkst. Eur pelnas, kuris 2018 m. 5,6 tūkst. Eur (8,7 proc.) geresnis nei 2017 m. dėl gauto didesnio pelno teikiant papildomas mokamas paslaugas bei atsargų pardavimą.

Finansinėje – investicinėje veikloje nuostoliai sudaro 4,2 tūkst. Eur. Nuostoliai patirti mokant palūkanas už paimtas paskolas vykdant dalinai ES fondų lėšomis finansuojamus investicinius projektus. Nuostolių ataskaitiniu laikotarpiu patirta 11,0 tūkst. Eur mažiau nei praėjusiais metais dėl šiais metais gautų didesnių delspinigių bei baudų pajamų iš tiekėjų už įsipareigojimų nevykdymą ir iš klientų už sutartinių išleidžiamų nuotekų užterštumo normų viršijimą. 2018 m. planuotas veiklos rezultatas 410,0 tūkst. Eur pelnas, faktiškai yra 15,1 tūkst. Eur didesnis.

UAB „Šiaulių gatvių apšvietimas“ (preliminariais skaičiavimais) 2018 m. grynasis pelnas sudaro 123,6 tūkst. Eur. 2018 m. pardavimai – 1 918,1 tūkst. Eur (2017 m. - 1708,6 tūkst. Eur).UAB “Šiaulių gatvių apšvietimas” 2018 m. pardavimo pajamos 209,5 tūkst. Eur didesnės už 2017 m. pardavimų pajamas. Pagrindinio užsakovo Šiaulių m. savivaldybės užsakymu 2018 m. atliekami darbai sudarė 98,4 % visų pardavimų (2017 m. – 92,1 %). Iš jų 7% (135,5 tūkst. Eur) sudarė darbai laimėjus Savivaldybės skelbiamus viešuosius konkursus, 20 % (400 tūkst. Eur) - pajamos už elektros energiją.

1. Pagrindinės veiklos sąnaudos (pardavimo savikaina su veiklos sąnaudomis) 2018 m. iš viso – 1 777,7 tūkst. Eur. 2018 m. pagrindinės veiklos sąnaudos išaugo 163,3 tūkst. Eur (10,1%), lyginant su 2017 m. sąnaudomis. Elektros energijos sąnaudos (400,0 tūkst. Eur) 2018 m. sudarė 22,5% visų sąnaudų.

UAB „Pabalių turgus“ per 2018 m. uždirbo 79,6 tūkst. Eur pelno neatskaičius pelno mokesčio, tačiau 2018 m. buvo koreguotas 2017 m. pelnas 15,0 tūkst. Eur (atstatytas nepaskirstytas pelnas), todėl 2018 m. pelnas prieš mokesčius sumažėjo iki 64,6 tūkst. Eur ir neaudituotas grynasis pelnas sudaro 50,2 tūkst. Eur. Per 2018 m. iš pagrindinės veiklos uždirbta 265,7 tūkst. Eur pajamų, t. y. 2,5 proc. arba 6,5 tūkst. Eur daugiau nei 2017 m. Tai lėmė:

- esamiems klientams prekybinėse vietose buvo suteikta galimybė prisijungti prie elektros, dėl ko padidėjo esamų nuomojamų prekybos vietų nuomos mokestis;

- 5,0 tūkst. Eur padidėjo automobilių aikštelės pajamos.

Centrinio turgaus pajamos 2018 m. palyginus su 2017 m. sumažėjo 6,1 tūkst. Eur, arba 28,25%. Kitos veiklos pajamos (iš patalpų nuomos UAB Pabalių turguje) per 2018 m. sudarė 58,2 tūkst. Eur ir buvo 15,18 proc. arba 7,7 tūkst. Eur daugiau nei 2017 m. Didesnes pajamas įtakojo 2018 m. papildomai suremontuotų patalpų nuoma.

Pagrindinės 2018 m. veiklos sąnaudos, lyginant su 2017 m., didesnės 1,73 proc. Svarbiausios sąnaudų išaugimo priežastys:

- 1,7 tūkst. Eur padidėjusios komunalinės ir įmonės priežiūros sąnaudos (įvairios komunalinės paslaugos);

- ilgalaikio turto nusidėvėjimo ir amortizacijos sąnaudų išaugimas 0,6 tūkst. Eur dėl ilgalaikio turto įsigijimo;

- bendrosios ir administracinės sąnaudos 2018 m. 14,0 tūkst. Eur buvo didesnės nei 2017 m. Tai įtakojo 5,3 tūkst. Eur darbuotojų darbo užmokesčio sąnaudų padidėjimas, 0,628 tūkst. Eur padidėjęs ilgalaikio turto nusidėvėjimas, 0,33 tūkst. Eur padidėjusios reklamos sąnaudos, 0,7 tūkst. Eur apsaugos sąnaudų padidėjimas ir kitų paslaugų kainos.

UAB „Saulės dominija“ per 2018 m. uždirbo 17,9 tūkst. Eur pelno, o tai 8,0 tūkst. Eur daugiau negu 2017 m. Iš pagrindinės veiklos uždirbta 457,4 tūkst. Eur pajamų, tai 9,6 proc. daugiau negu 2017 m. Pajamos didėjo atliekant daugiau statybos ir remonto darbų tiek administruojamuose namuose, tiek vykdant remonto darbus pagal sutartis. Bendrovė 2018 m. papildomai pradėjo administruoti 6 gyvenamuosius namus. Taip pat plačiau teikiamos patalpų valymo ir teritorijos priežiūros paslaugos.

Pardavimo savikaina, lyginant su 2017 m. didėjo apie 5 proc.:

- 67,8 tūkst. Eur padidėjo darbo apmokėjimo ir socialinio draudimo išlaidos, nes buvo didinami atlyginimai darbuotojams, taip pat išaugo vidutinis darbuotojų skaičius;

- 23,6% sumažėjo išlaidos rangovams, nes daugiau darbų buvo atlikta savais žmogiškaisiais ištekliais, įsigijus transportą ir reikiamus mechanizmus sumažėjo išlaidos jų nuomai;

- apie 10% sumažėjo išlaidos remonto metu sunaudojamoms medžiagoms.

Bendrosios ir administracinės sąnaudos padidėjo 29,4 proc. dėl beviltiškų skolų nurašymo. Finansinėje investicinėje veikloje gauta 3,23 tūkst. Eur pajamų. Tai gauti delspinigiai dėl pavėluotų atsiskaitymų už suteiktas paslaugas.

UAB „Žiburio knygynas“ 2018 m. spalio 10 d. duomenimis patyrė 42,2 tūkst. Eur nuostolio. Nors 2017 m. bendrovės veiklos rezultatas buvo teigiamas ir siekė 29,8 tūkst. pelno, tačiau eliminavus turto pardavimo pajamas, gautas -31,8 tūkst. Eur nuostolis. 2018 m. spalio 10 d. pardavimo pajamos sudarė 76,4 tūkst. Eur pajamų, 2017 m. pajamos sudarė 120,8 tūkst. Eur. 2018 m. pajamos sumažėjo 36,7 proc.

Bendrovė 2018 m. vasario 19 d. su biudžetine įstaiga Šiaulių turizmo informacijos centru (toliau – TIC) sudarė patalpų nuomos sutartį, pagal kurią įsipareigojo atlikti išnuomotai daliai patalpų remontą, pritaikant patalpas projektui „Tarptautinis kultūros turizmo kelias „Baltų kelias“. Kadangi Bendrovė dėl lėšų stygiaus buvo nepajėgi įvykdyti sutartinius įsipareigojimus ir siekiant išvengti didesnių nuostolių akcininkui bei išsaugoti Bendrovės pagrindinį turtą – 424,26 kv. m patalpas, adresu: Vilniaus g. 213-90, Šiauliuose, Šiaulių miesto savivaldybės taryba 2018 m. rugsėjo 6 d. sprendimu Nr. T-287 pritarė Šiaulių miesto savivaldybės turto investavimui ir UAB „Žiburio knygynas“ įstatinio kapitalo didinimui 120,0 tūkst. Eur piniginiu įnašu.

Bendrovės veikla tapo nebekonkurencinga ir nuostolinga, todėl palankiausias variantas buvo UAB „Žiburio knygynas“ likvidavimas.

Savivaldybės įmonės Šiaulių oro uosto 2018 m. veiklos rezultatas – 17,3 tūkst. Eur nuostolio (2017 m. veiklos rezultatas – 21,8 tūkst. Eur nuostolio). Per metus įmonės nuostolis sumažėjo 4,5 tūkst. Eur.

Įmonė per 2018 m. gavo 693,1 tūkst. Eur pajamų, lyginant su 2017 m. (1 002,2 tūkst. Eur) 30,84 proc. mažiau. Reaktyvinio kuro pardavimo pajamos sumažėjo 32,09 proc. (nuo 750,7 tūkst. Eur 2017 m. iki 509,8 tūkst. Eur 2018 m.). Sumažėjo oro uosto rinkliavų pajamos 28,21 proc. (nuo 98,2 tūkst. Eur 2017 m. iki 70,5 tūkst. Eur 2018 m.). Taip pat sumažėjo antžeminio aptarnavimo pajamos 36,24 proc. (nuo 122,8 tūkst. Eur 2017 m. iki 78,3 tūkst. Eur 2018 m.).

2018 m. įmonė patyrė 30,62 proc. sąnaudų mažiau nei 2017 m., atitinkamai 710,4 tūkst. Eur ir 1 024,0 tūkst. Eur. 2018 m. sąnaudos tiesiogiai sumažėjo 259,8 tūkst. Eur, nes iš Savivaldybės biudžeto buvo skirta 160 tūkst. Eur Aviacijos saugumo veiklai užtikrinti ir 99,8 tūkst. Eur turtui įsigyti.

2018 m. įmonė įsigijo ilgalaikio materialaus turto už 87,3 tūkst. Eur.

2018 m. VšĮ Šiaulių verslo inkubatoriaus pajamos lyginant su 2017 m. išaugo 13,3 proc. 2018 m. finansavimo pajamos padidėjo 27 proc. Įstaiga dalyvavo LATLIT projekte, „Creating a business support system in Zemgale, Kurzeme and Northern Lithuania“. Pajamos už suteiktas paslaugas 2018 m. sumažėjo 2,4 proc. 2018 m. sąnaudos lyginant su 2017 m. išaugo 10,4 proc., tačiau jų augimas buvo mažesnis nei pajamų augimas. Galutinis veiklos rezultatas (preliminarus) yra 3,65 tūkst. Eur pelno.

**Investicijos Šiaulių pramoniniame parke**

2018 m. pabaigos duomenimis Šiaulių pramoniniame parke nuo jo įkūrimo įmonės investavo daugiau nei 45 000,0 tūkst. Eur ir sukūrė per 2 533 darbo vietas. Per metus pasirašytos 2 investicijų sutartys, 1 papildomas susitarimas, 2 sutartys atnaujintos, 1 sutartis nutraukta. Pramoniniame parke 2018 m. sėkmingai savo veiklą vykdė 6 įmonės:

1. UAB „Lietmeta“ (gofruoto kartono gaminių gamyba ir prekyba);

2. UAB „ROL Lithuania“ (buvęs įmonės pavadinimas UAB “Statga”) (metalo apdirbimas);

3. UAB „Vonin Lithuania“ (žvejybinių tinklų ir žuvų auginimo įrangos gamyba);

4. UAB „Krovlita“ (sandėliavimas ir logistika);

5. UAB „Scania Lietuva“ (specializuotas servisas);

6. UAB “Formula air Baltic” (pramoninių dulkių ištraukimas ir ventiliacija). Įmonės statybos dar nebaigtos, tačiau jau yra įdarbinti 37 darbuotojai, investuota 1 247,6 tūkst. Eur.

  UAB „Agroconsult LT” (trašų gamyba) pradėjo statybos darbus. UAB „Metmega“ taip pat ruošiasi statybos darbams, sklypas, kurį įmonė išsinuomojo 2018 m., buvo išvalytas nuo statybinių atliekų. 2018 m. Šiaulių miesto savivaldybės tarybos sprendimu nutraukta sutartis su UAB „Venta“.

2018 m. pabaigoje Šiaulių pramoniniame parke buvo 5 laisvi sklypai, dar 3 sklypai formuojami. Siekiant suteikti kuo daugiau informacijos apie laisvus Parko sklypus, jų infrastruktūrą, buvo atlikta 6 sklypų užstatymo galimybių analizė. Visus metus vyko investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke konkursas. Informacija apie konkursą buvo skelbiama Šiaulių miesto internetinėje svetainėje, facebook paskyroje, Šiaulių prekybos, pramonės ir amatų rūmų internetinėje svetainėje, Šiaulių pramonininkų asociacijos internetinėje svetainėje, Šiaulių televizijoje, VšĮ Investuok Lietuvoje.

**Verslo skatinimas**

Smulkiojo verslo rėmimui iš Savivaldybės biudžeto 2018 m. skirta 43,5 tūkst. Eur (2016 m. – 33,5 tūkst. Eur, 2017 m. – 40,1 tūkst. Eur). Įgyvendinta jaunimo bei vyresnių nei 50 m. asmenų verslo skatinimo programa, vykdant verslo projektų atrankos konkursą. Su konkurso nugalėtojais pasirašytos ir administruojamos 6 jaunimo verslo projektų sutartys ir 2 vyresnių nei 50 m. asmenų verslo projektų sutartys. Papildomai su konkurso nugalėtojais pasirašytos, administruotos ir užbaigtos 3 pradinių steigimosi išlaidų dalinio dengimo sutartys, 8 dalyvavimo parodoje sutartys. Jaunimo verslo projektų konkurso pirmų 3 vietų nugalėtojai apdovanoti AB „Swedbank“ skiriamomis 1,0 tūkst. Eur premijomis. 2018 m. Šiaulių miesto savivaldybės smulkiojo verslo rėmimo nuostatai papildyti nauja paramos priemone – „Įrangos ir įrankių įsigijimo išlaidų dalinis dengimas“.

2018 m. parama smulkiajam verslui suteikta pagal 6 priemones:

- 18-ai verslo subjektų suteikta 9,7 tūkst. Eur parama dalyvavimo parodoje išlaidų daliniam padengimui (2016 m. – 9 verslo subjektams 5,3 tūkst. Eur, 2017 m. – 11 verslo subjektų 6,1 tūkst. Eur);

- 14-ai įmonių suteikta 1,1 tūkst. Eur parama įregistruotų naujų įmonių pradinių steigimosi išlaidų (valstybės nustatytų mokesčių) daliniam padengimui (2016 m. – 8 įmonėms 0,8 tūkst. Eur, 2017 m. – 7 įmonėms 0,6 tūkst. Eur);

- 2 įmonėms suteikta 0,45 tūkst. Eur parama mokymo išlaidų padengimui (2016 m. – 3 įmonėms 0,8 tūkst. Eur, 2017 m. – 1 įmonė, 0,2 tūkst. Eur);

- 6 asmenims ir įmonėms suteikta 13,4 tūkst. Eur parama pagal jaunimo verslo projektų konkursą (2016 m. – 5 asmenims 21,4 tūkst. Eur, 2017 m. – 4 asmenims ir įmonėms 8,0 tūkst. Eur), iš jų 3 asmenims po 1,0 tūkst. Eur skirta AB „Swedbank“ premija;

- 1 asmeniui ir 1 įmonei suteikta 3,6 tūkst. Eur parama pagal vyresnių nei 50 m. asmenų verslo idėjų konkursą (2016 m. ši priemonė nebuvo vykdoma, 2017 m. – 1 asmeniui ir 1 įmonei 4,0 tūkst. Eur).

Vykdytas Šiaulių m. savivaldybės dalyvavimas verslo ir pasiekimų parodoje „Šiauliai 2018“, kuri vyko 2018 m. lapkričio 29 – gruodžio 1 d. Parodos metu buvo pristatytos jaunimo bei vyresnių nei 50 m. asmenų verslo skatinimo priemonės ir pasiekimai. Parodos metu vykusioje tarptautinėje konferencijoje “Global Šiauliai. Tarptautinės prekybos tendencijos – nauji iššūkiai verslui” buvo pristatytas Šiaulių miesto ekonominės plėtros ir investicijų pritraukimo strategijos I etapas. Taip pat 2018 m. dalyvauta verslo parodoje „Gazelė 2018“, kurioje pristatytos Šiaulių miesto savivaldybės verslo paramos priemonės bei investicinė aplinka.

Siekiant kuo daugiau Šiaulių miesto gyventojų informuoti apie Savivaldybės teikiamą paramą smulkiajam verslui, investicinę aplinką, 2018 m. buvo suorganizuoti du verslumo skatinimo renginiai, dalyvauta „Spiečiaus“ organizuojamuose renginiuose verslumo skatinimo temomis.

26,5 tūkst. Eur skirti verslo subjektų mokymo programų įgyvendinimui (2016 m. – 16,4 tūkst. Eur, 2017 m. – 16,4 tūkst. Eur), surengti 8 mokymai (2016 m. – 2 mokymai, 2017 m. – 5 mokymai), 6 verslo sklaidos renginiai (2016 m. – 6, 2017 m. – 5), konsultuota 520 asmenų (2016 m. – vykdytos 502 val.konsultacijos, 2017 m. konsultuota 500 asmenų).

53,3 tūkst. Eur panaudota jaunimo verslumo skatinimo programos įgyvendinimui (2016 m. ir 2017 m. po 43,4 tūkst. Eur), konsultuota 50 asmenų, įsteigta 13 įmonių, suorganizuota 18 verslumo mokymo ir verslo informacinės sklaidos renginių (2016 m. – 30/11/ 6, 2017 m. – 30/ 12/ 12).

Verslininkų iniciatyva pirmą kartą organizuotas Paslaugų pramoginiais įrenginiais teikėjo parinkimo konkursas. Konkurso iniciatorių pageidavimu į Prekybos (paslaugų teikimo) vietų su adresais (ribomis) Šiaulių miesto viešosiose vietose sąrašą įtrauktos vietos, skirtos paslaugoms pramoginiais įrenginiais (vandens batutų atrakcionais) teikti, parengtos jų schemos, paskelbtas konkursas, įvertintos gautos paraiškos. Smulkiųjų verslininkų pageidavimu padidintas prekybos nuo laikinųjų prekybos įrenginių vietų ties Sevastopolio g. 19 („Lieporių turgelis“) skaičius, Sąrašas papildytas 245 vietomis prekiauti gėlėmis prie Ginkūnų ir K. Donelaičio civilinių kapinių, į Sąrašą įtrauktos 9 naujos vietos prekybai (paslaugoms teikti) kitose Šiaulių miesto viešosiose vietose.

**URBANISTINĖS PLĖTROS IR ŪKIO DEPARTAMENTAS**

Departamentas yra atsakingas už: 1) Šiaulių miesto teritorijų planavimą formuojant kokybišką miesto urbanistinę architektūrinę aplinką; 2) specialiųjų architektūros reikalavimų nustatymą ir statybą leidžiančių dokumentų išdavimą; 3) kraštovaizdžio, nekilnojamo kultūros paveldo išsaugojimą; 4) inžinerinių statinių, pastatų, susisiekimo komunikacijų projektavimą, statybą ir priežiūrą; 5) daugiabučių namų modernizavimo programos vykdymą; 6) miesto ūkio tvarkymo organizavimą: vietinės reikšmės kelių ir gatvių priežiūrą, taisymą, tiesimą, bendrojo naudojimo teritorijų priežiūrą, miesto išorinį apšvietimą, keleivių vežimą, eismo organizavimą, komunalinių paslaugų teikimą, kapinių priežiūrą; 7) aplinkos kokybės gerinimą ir apsaugą.

Departamentas 2018 m. organizavo Šiaulių m. savivaldybės 2018–2020 m. strateginio veiklos plano 01 Urbanistinės plėtros, 03 Miesto aplinkos apsaugos, 04 Miesto infrastruktūros objektų priežiūros, modernizavimo ir plėtros programų priemonių įgyvendinimą.

**Architektūra**

Per šiuos ir ateinančius metus Šiaulių m. centro pagrindinės gatvės ir aikštės bus atnaujntos, o pamėgtos miestiečių ir miesto svečių viešosios erdvės taps dar visapusiškiau panaudojamos ir gausiau lankomos žmonių. Šiaulių m. savivaldybė kartu su aktyviausiomis miesto bendruomenėmis nuosekliai tęsia pagrindinių viešųjų erdvių tvarkymo – atgaivinimo techninės dokumentacijos rengimą ir projektinių pasiūlymų idėjų viešuosius pristatymus visuomenei. Miesto centre esančios viešosios erdvės pertvarkomos optimizuojant gerinančią pasiekiamumą planinę struktūrą, taip pat atnaujinti vertingąsias estetines vizualines savybes siekiama išryškinant jų reikšmę istoriniame kontekste.

Centrinėje Šiaulių miesto dalyje minėta rekonstrukcija vykdoma etapais. Vyksta tvarkytinų teritorijų paruošiamieji darbai – požeminių inžinerinių komunikacijų atnaujinimas, vykdoma dalies paviršinių nuotekų tinklų ne tik morališkai pasenusių, bet ir vienų iš seniausiai įrengtų šilumos tiekimo linijų keitimas, bei aktyviai ruošiamasi vandens tiekimo ir nuotekų tinklų modernizavimui. Miesto centre tinklai renovuojami, nes ten 2019 m. bus pradėti viešųjų erdvių sutvarkymo projektai, o toliau nuo centro atskiros dalys parinktos atsižvelgiant į ten vykstančių avarijų skaičių, tinklų būklę ir amžių. Miesto centrinėje dalyje minėti parengiamieji darbai ir viešųjų erdvių infrastruktūros rekonstrukcija vykdoma technologiškai suskaidytais darbų etapais, kurie, kaip tikimasi, leidžia racionaliau palaipsniui prisitaikyti gyvenamajai bei verslo aplinkai prie laikinų pėsčiųjų ir viešojo transporto srautų pokyčių. Laikini nepatogumai gyventojus galimai palies tiek transporto eismo trukdžiais, tiek dangos tarša, tiek kvapais, atvėrus nuotekų vamzdynus.

Vandentiekio ir nuotekų vamzdynų atnaujinimui bus panaudota 10 200,0 tūkst. Eur, tai perpus sugeneruotų ES struktūrinių fondų ir pačios įmonės lėšų, už kurias bus pakeista apie 21 km vandentiekio vamzdyno, 28 km – nuotekų tinklų. 12 km paviršinių lietaus nuotekų sistemos bus atnaujinta už 5 400,0 tūkst. Eur iš ES struktūrinių fondų ir Savivaldybės biudžeto. Aplinkos ministerija papildomai skyrė 2 000,0 tūkst. Eur, už kuriuos bus galima atnaujinti dar iki 5 km trasų.

Papildomai mieste jau atlikti daugiau kaip 4 km šilumos magistralinių ir daugiabučių namų įvadinių tinklų vamzdynų modernizavimo darbai už 1 500,0 tūkst. Eur iš ES struktūrinių fondų ir Savivaldybės valdomos įmonės lėšų. Kitąmet šilumos trasų atnaujinimo darbai mieste gali būti dar labiau matomi. Įmonė rengiasi teikti paraišką gauti finansinę paramą 12 000,0 tūkst. Eur vertės šilumos tinklų atnaujinimo projektui.  Planuojamo projekto darbų apimtys – net 5 kartus didesnės nei bus vykdoma šiais metais.

**Teritorijų planavimas**

Visos Šiaulių m. savivaldybės administracinėse ribose vykdomos teritorijų planavimo procedūros atliekamos e-paslaugos Lietuvos Respublikos teritorijų planavimo dokumentų rengimo informacinės sistemos TPDRIS aplinkoje.

Pagal įvykdytą Šiaulių m. bendrojo plano sprendinių įgyvendinimo stebėseną – monitoringą, atlikta:

- Bendrojo plano dalies teritorijos koregavimo procedūros;

- Bendrojo plano dalies - Prekybos centrų išdėstymo schemos koregavimas;

- Bendrojo plano Kraštovaizdžio ir Paveldosaugos dalies koregavimas - Paviršinių nuotekų Šiaulių mieste specialusis planas;

- vandens tiekimo ir nuotekų tvarkymo Šiaulių mieste specialiojo plano koregavimas;

- Salduvės parko teritorijos Šiauliuose detaliojo plano koregavimas.

Bendradarbiaujant su Valstybės įmone „Registrų centras“ ir Nacionalinės žemės tarnybos prie Žemės ūkio ministerijos Šiaulių skyriumi nuolat buvo atliekama kompleksinio teritorijų planavimo dokumentų sprendinių įgyvendinimo stebėsena, peržiūrimi Šiaulių miesto teritorijos rodikliai. Pasirengta LR teritorijos bendrojo plano sprendinių koregavimui atsižvelgiant į visų ūkio šakų (sektorių) plėtros strategijos įgyvendinimą, betarpiškai besiribojančios žiedinės Šiaulių rajono savivaldybės infrastruktūros plėtros, bei kitų valstybės institucijų rengiamus strateginius planus ir programas.

Šiaulių m. savivaldybės administracijoje teritorijų planavimo, žemėtvarkos projektų rengimo procedūros atliekamos nuotoliniu būdu - elektroninėje erdvėje dirbant su LR aplinkos ministerijos TPDRIS, TPSIS, TPDR ir LR žemės ūkio ministerijos ŽPDRIS sistemomis.

Šiaulių m. savivaldybės administracija užtikrino aplinkkelio A9 jungties su LEZ plėtojama teritorija įrengimui reikalingą žemės sklypų korekciją bei parengė viso transporto koridoriaus projektus Šiaulių m. savivaldybės ir Šiaulių rajono savivaldybės teritorijose.

**Geoinformacinės sistemos ir geodezija**

Atnaujintas GIS duomenų portalas suteikė visuomenei platesnę prieigą prie viešinamos geografinės informacijos. Sukurtos 4 naujos internetinės žemėlapio aplikacijos su aktualia informacija:

- informacinis investicinių projektų žemėlapis;

- miesto turizmo žemėlapis;

- gatvėse vykdomų remonto, rekonstrukcijos ir tiesimo darbų informacinis žemėlapis;

- mokslo švietimo įstaigų žemėlapis.

Topografinė medžiaga ir vektoriniai GIS duomenų išrašai perkelti į e-paslaugą.

**Statinių architektūros ir projektavimo sritis**

Vyko 42 statybos užbaigimo procedūrų komisijos. Parengti 135 specialiųjų architektūrinių sąlygų paketai. Išnagrinėti 704 prašymai projektų rengimo klausimais.

**16 lentelė. Statinių architektūros ir projektavimo sąlygų išdavimo srities statistika 2016–2018 m.**

|  |  |  |  |  |
| --- | --- | --- | --- | --- |
| Eil. Nr. | Veikla | 2016 m. | 2017 m. | 2018 m. |
| 1. | Statybą leidžiančių dokumentų išdavimas, vnt. | 555 | 406 | 379 |
| 2. | Laikinosios prekybos įrangos (kioskų ir paviljonų) projektų galiojimo pratęsimas, vnt. | 36 | 9 | 5 |
| 3. | Valstybės rinkliavos už statybą leidžiančio dokumento išdavimą (tūkst. Eur) | 31 084 | 24 405 | 27 940 |

**Kultūros paveldo apsauga**

2018 m. sėkmingai užbaigti valstybės saugomo nacionalinio reikšmingumo lygmens medinio kultūros paveldo objekto – namo(buvęs įžymaus Šiaulių menininko, visuomenės veikėjo G. Bagdonavičiaus gyvenamasis namas, toliau – kultūros paveldo objektas) remonto ir restauravimo darbai, bei kapitalinio remonto, keičiant paskirtį į administracinę, darbai. Suorganizuotas Šiaulių m. kultūros paveldo objektų vertingųjų savybių identifikavimas bei apskaitos dokumentacijos (duomenų Kultūros vertybių registrui) parengimas 2 Šiaulių miesto kultūros paveldo objektams. Patikslinti 18 Šiaulių m. kultūros paveldo objektų duomenys Kultūros vertybių registre ir jiems identifikuotos vertingosios savybės bei parengta apskaitos dokumentacija (duomenys Kultūros vertybių registrui). 50 naujų objektų 2018 m. įtraukta į Kultūros vertybių registrą.

Atlikti Šiaulių senųjų kapinių, vad. Talšos kapinėmis, komplekso Lietuvos karo lakūno, savanorio, leitenanto Juozo Kumpio kapo ir Lietuvos karių, savanorių - Lietuvos karo lakūno, jaun. puskarininkio Albino Palskio, Lietuvos karo lakūno, leitenanto Antano Rinbuto - Oželio kapų tvarkybos darbai.Suorganizuoti ir kuruoti Europos paveldo dienų ‘18: „Atraskime šimtmečio paveldą“ renginiai, kuriuose iš viso sudalyvavo 138 dalyviai (iš jų 36 moksleiviai). 2018 m. įvyko naktinis pažintinis pasivaikščiojimas „Šiaulių senosios kapinės: šimtmečio dvasia“, kuris buvo skirtas susipažinti su Šiaulių senųjų kapinių, vad. Talšos kapinėmis, komplekso išskirtinumu. Taip pat suorganizuotas pažintinis pasivaikščiojimas „Inteligentiški pasivaikščiojimai po tarpukario Šiaulius“ (išraiškingu teatralizuotu pasakojimu gidė perkėlė pažintinio pasivaikščiojimo dalyvius į tarpukario Šiaulius.) ir turistinis, foto orientacinis žygis „Atrask šimtmečio paveldą Šiauliuose“, kuris buvo skirtas šeimoms, draugams, grupėms. Žygio idėja - pagal nuotraukų fragmentus surasti kultūros paveldo objektus Šiauliuose. Minėtame žygyje sudalyvavo iš viso 12 komandų. 2018 m. surengtas pažintinis pasivaikščiojimas „Šimtmečio Šiauliai“, kuriame gido pasakojimo pagalba buvo atkurtas Šiaulių miesto paveikslas XIX–XX a. sandūroje. Kiekvieną dieną visą savaitę iki prasidedant Europos paveldo dienų renginiams bei jų metu Šiaulių turizmo informacijos centro socialinio tinklo „Facebook“ (toliau FB) paskyroje vyko interaktyvus žaidimas „Viskas logiška“, kurio metu buvo skelbiamos grafinės užuominos apie kultūros paveldo objektus. Pagal jas FB vartotojai turėjo atspėti ir rasti su Šimtmečiu susijusį kultūrinio paveldo objektą Šiauliuose, nurodyti jo tikslų adresą ir jį nufotografuoti padarant asmenukę.Organizuoti ir sėkmingai atlikti kultūros paveldo objektų: Pirmojo pasaulinio karo Vokietijos imperijos karių kapinių, Šiaulių m. evangelikų liuteronų senųjų kapinių, Šiaulių senųjų kapinių, vad. Talšos kapinėmis, komplekso, Sukilėlių kalnelio komplekso teritorijos ir želdinių kompleksiniai priežiūros darbai.

**Miesto įvaizdžio formavimas**

Naujai parengta Šiaulių m. išorinės vaizdinės reklamos reglamentavimo sistema. Įrengtas meninis akcentas Lietuvos nepriklausomybės akto signatarams šiauliečiams, J.Janonio gimnazijos teritorijoje. Pateikti pasiūlymai kaip panaudoti - įveiklinti moderniai formuojamus dekoratyvinius augalus. Naujai pateikiami pertvarkomi jaunimo mėgstami atraktyvūs vandens įrenginiai – fontanai kuriuose galės būti sumontuota moderni slėgio valdymo ir dinaminė LED spalvinio apšvietimo įranga. Numatomi ir išskirtiniai traukos objektai – vietos meno kūriniams.

Vadovaujantis universalaus dizaino principais, parengta projektinė dokumentacija statybos darbų vykdymui:

1. Šiaulių m. centrinės dalies – Prisikėlimo aikštės ir jos prieigų (Aušros tako, Vasario 16-osios , Tilžės, Varpo g. ir Aušros al. dalių) – rekonstravimo projektas;

2. „Saulės laikrodžio“ aikštės kapitalinio remonto, įvažiavimo ir automobilių stovėjimo aikštelės Žvyro g. 34 rekonstravimo projektas;

3. susisiekimo komunikacijų Šiaulių mieste (Vilniaus g. tarp Tilžės g. ir Draugystės pr. su prieigomis bei Vasario 16-osios g. tarp Trakų g. ir Vytauto g.) rekonstravimo projektas;

4. A. ir N. Zubovų parko (vad. Didždvariu) ir jo prieigų (S. Lukauskio gatvės) kompleksinio sutvarkymo projektas;

5. Kaštonų alėjos rekonstravimo projektas;

6. Aušros alėjos (nuo Žemaitės g. iki Varpo g.) viešųjų pastatų ir viešųjų erdvių prieigų rekonstravimo projektas;

7. inžinerinių statinių rekonstravimo, kapitalinio remonto ir statybos, bei želdinių tvarkymo ir kūrimo teritorijoje ribojamoje Draugystės pr. ir Vytauto, P. Višinskio, Dubijos gatvių projektas (Draugystės kvartalas);

8. susisiekimo komunikacijų Šiaulių mieste (Vilniaus g. tarp Tilžės g. ir Draugystės pr. su prieigomis bei Vasario 16-osios g. tarp Trakų g. ir Vytauto g.) rekonstravimo techninis projektas;

9. Centrinio parko ir jo prieigų sutvarkymo techninis projektas;

10. P. Višinskio g. viešųjų erdvių sutvarkymo ir P. Višinskio gatvės rekonstravimo techninis projektas;

11. Žuvininkų ir Meškerių gatvių rekonstravimo projektas;

12. eismo saugumo priemonių įdiegimo Šiaulių mieste projektavimo paslaugos vykdymo priežiūra;

13. teritorijos prie Vilniaus g.153A, Šiauliuose (Amfiteatro prieigos) sutvarkymo projektas;

14. Draugystės pr. rekonstravimo techninis projektas;

15. viešųjų erdvių ir gyvenamosios aplinkos gerinimas teritorijoje, besiribojančioje su Draugystės prospektu, Vytauto gatve, P. Višinskio g. ir Dubijos g.

**Miesto viešųjų erdvių priežiūra**

2018 m. Šiaulių mieste buvo vykdomas medžių, želdinių, krūmų tvarkymas, t. y. gyvatvorių karpymas, medžių genėjimas, kirtimas bei gėlynų priežiūra. Vykdant želdinių priežiūrą, buvo:

**17** **lentelė. 2016–2018 m. viešųjų erdvių priežiūros palyginamieji rodikliai**

|  |  |  |  |
| --- | --- | --- | --- |
| Šiaulių miesto teritorijoje | 2016 m. | 2017 m. | 2018 m. |
| Medžių nukirsta, vnt. | 695 | 451 | 440 |
| Medžių nugenėta, vnt. | 3 525 | 2 565 | 3 168 |
| Krūmų nukirsta ar atjauninta, kv.m | 627 | 762 | 1 778 |
| Gyvatvorių nukarpyta, kv.m | 20 100 | 20 300 | 21 111 |
| Gėlių pasodinta, vnt. | 33 534 | 37 124 | 54 861 |

Prižiūrimas gėlynų plotas viešuosiuose erdvėse sudaro 3 200 m², iš jų 1 271 m² daugiametės gėlės, 1 929 m² vienmetės gėlės. Yra rūpinamasi gėlynų priežiūra Šiaulių mieste - Vilniaus g. bulvare, Prisikėlimo aikštėje, aikštėje prie Tilžės – Statybininkų g. sankirtos, skvere prie Stoties – Višinskio g. sankirtos, Dainų pėsčiųjų take, kitose miesto vietose taip pat gėlynais prie miesto riboženklių nuo Radviliškio, Kuršėnų, Kelmės ir Joniškio pusių. Miestas puoštas 17 gėlių piramidžių. Šiaulių mieste yra veikiantys 6 fontanai, tai „Motinystė“, „Saulės diskai“, „Pelikanai“, „Paukščiai“, „Prūdelis“ ir „Tūkstantmečio tiltai“. Minėtų fontanų priežiūrą vykdo UAB ,,Šiaulių vandenys“. Priklausomai nuo fontanų priežiūrai skiriamo finansavimo yra reguliuojamas bei derinamas fontanų veikimo laikas.Įprastai fontanai Šiaulių mieste pradeda veikti nuo gegužės 1 d. – iki Šiaulių miesto dienų pabaigos rugsėjo mėnesį. Mieste veikia 2 geriamo vandens kolonėlės prie Lydos - Daukanto g. sankryžos bei Poilsio g. 10.

2018 m. pagal privačių asmenų, įmonių, įstaigų ir kitų organizacijų pateiktus prašymus ar be jų, buvo vertinama saugotinų želdinių būklė jų augimo vietose. 20 objektų buvo organizuojamas Šiaulių miesto želdynų ir želdinių apsaugos, priežiūros ir tvarkymo komisijos darbas, parengti ir suderinti želdinių apžiūros aktai. 2017 metais ši komisija buvo kviečiama ir vertino 38 objektų želdinius.

|  |  |  |  |
| --- | --- | --- | --- |
|  | 2016 | 2017 | 2018 |
| Aktai | 36 | 38 | 20 |
| Išduota leidimų genėti, kirsti | 846 | 759 | 618 |

Per 2018 m. išduota 618 leidimų (2017 m. – 759 leidimai) saugotiniems želdiniams kirsti, genėti ar kitaip pertvarkyti.

|  |  |  |
| --- | --- | --- |
|  | 2017 | 2018 |
| Nukirsta medžių | 451 vnt. | 440 vnt. |
| Nugenėta medžių | 2565 vnt. | 3168 vnt. |
| Pašalinta atžalų nuo medžių | 569 vnt. | 120 vnt. |
| Išrauta kelmų | 63 vnt. | 7 vnt. |
| Nukarpyta gyvatvorių | 20 300 m2 | 21 111 m2 |

Taip pat atjauninta 1 778 m² krūmų, nuravėta 9 742 m² gyvatvorių, patręšta 1 229 medžių ir 90 krūmų, palaistyta 1 978 medžių, 90 krūmų.

2018 m. pagal parengtus techninius projektus į Šiaulių miesto savivaldybės sąskaitą pervesta 22,2 tūkst. Eur lėšų, o 2017 m. – 2,4 tūkst. Eur lėšų už želdinių pagal projektus kirtimą.

Panaudojant Aplinkos apsaugos rėmimo specialiosios programos lėšas buvo nupirkta ir pasodinta 150 medelių (5 paprastieji klevai f. Globosum, 70 mažalapių liepų iš glaustašakių formų, 6 dygiosios eglės iš melsvaspyglių formų, 6 paprastieji klevai f. Royal Red, 4 paprastieji ąžuolai Quercus robur, 20 grauželinių gudobelių iš gražiažiedžių, pilnavidurių, purpurinės spalvos žiedais formų, 5 paprastieji klevai Princeton Gold; 3 platanalapiai klevai Acer pseudoplatanus; 5 tarpinės forzitijos; 20 švedinių šermukšnių Sorbus intermedia, 6 raudonžiedžiai kaštonai Aesculus pavia). Medžiai buvo sodinami Medelyno seniūnijoje, prie Tilžės g. 173, prie Radviliškio g. 86, prie Radviliškio g.–Vilniaus g. sankryžos, Lieporių parke, Naujajame parke, Rėkyvos parke, prie Lyros g. 12, prie Dainų g. 11–13, prie Varpo g. 55A, prie Krymo g. 6, 10, prie Žemaitės g. 104, S. Daukanto skvere, Baltų g., Statybininkų g., Jono Jablonskio g. Medžiams buvo įrengtos kamienų apsaugos.

Iš žaliųjų plotų sugrėbta ir išvežta 40,80 t (2017 m. – 25,98 t) keršosios kandelės pažeistų kaštonų lapų. Kaštonų lapai buvo surenkami iš Kaštonų alėjos, Draugystės pr., Aido g., J. Basanavičiaus, Ežero g., Lieporių g., Didždvario parko ir kitų žaliųjų plotų. Lapai buvo vežami į AB „Šiaulių energija“ ir deginami.

Rengiant susisiekimo komunikacijų Šiaulių mieste, Vilniaus g. tarp Tilžės g. ir Draugystės pr. (Vilniaus g. bulvaras), rekonstravimo techninį projektą, buvo atlikta medžių būklės ekspertizės paslauga.

Rengiant Kaštonų alėjos rekonstravimo projektą, buvo atlikta Kaštonų al. augančių kaštonų ir Vilniaus g. (bulvaro naujojoje dalyje) augančių liepų būklės ekspertizės paslauga. Gautos ekspertų išvados turėjo įtakos Kaštonų alėjos rekonstravimo projekto sprendiniams.

Parengtas projektas „Želdinių inventorizavimas ir naujų sodinimo vietų parinkimas Tilžės g.–Karaliaučiaus g. (Tilžės g. nuo statybininkų g. iki Gegužių g.).

2018 m. vyko projekto „Dygiosios eglės Vilniaus gatvės bulvare ties Vilniaus ir Žemaitės g. sankryža“ įgyvendintų etapų metu pasodintų augalų priežiūra, laistymas, ravėjimas.

Pradėtas įgyvendinti projektas „Želdinių inventorizavimo ir naujų sodinimo vietų parinkimo tarp Žemaitės g. - Aušros al. - J. Basanavičiaus g.“. Pagal projekto įgyvendinimo sprendinius pirmiausia buvo nukirsti blogos būklės medžiai, krūmai, išrauti kelmai.

Vadovaujantis parengtu Lieporių parko pertvarkymo projektu, buvo iškirsti blogos būklės medžiai, išrauti kelmai, genėtos medžių lajos.

Parengti du projektai: J. Jablonskio g. želdinių inventorizavimo ir naujų sodinimo vietų parinkimo projektas; Žemaitės g. - Aušros al. - J. Basanavičiaus g. želdinių inventorizavimo ir naujų sodinimo vietų parinkimo projektas.

**Aplinkos kokybės monitoringo vykdymas**

Šiaulių miesto aplinkos kokybės stebėseną (išskyrus požeminio vandens) vykdo Šiaulių miesto savivaldybės biudžetinė įstaiga, Šiaulių municipalinė aplinkos tyrimų laboratorija. Vykdant laboratorijai priskirtą aplinkos tyrimų programą Šiaulių mieste, 2018 m. buvo atlikti paviršinio vandens telkinių cheminio užterštumo tyrimai, aplinkos oro kokybės tyrimai ir būklės vertinimas, triukšmo tyrimai gyvenamųjų namų aplinkoje.

Požeminio vandens ir dirvožemio kokybės stebėsenos paslauga buvo perkama vieniems metams ir ją atliko UAB „Geomina“. Stebėtas požeminio vandens lygis, fizikiniai ir cheminiai rodikliai, atlikti tyrimai, parengta lyginamoji analizė, pateiktos išvados. Parengta ataskaita.

Su išsamiomis stebėsenos ataskaitomis galima susipažinti [www.siauliai.lt/Aplinkos apsauga/Informacija apie aplinką/](http://www.siauliai.lt/Aplinkos%20apsauga/Informacija%20apie%20aplinką/), [www.matl.lt](http://www.matl.lt).

**Triukšmo stebėsena**

2018 m. atlikti triukšmo matavimai švietimo, mokslo, gydymo įstaigų aplinkoje ir tyliosiose zonose.

Maksimalus triukšmo lygis 2018 m. lopšelių-darželių aplinkoje kito nuo 52 iki 83 dBA. Didžiausias maksimalus triukšmo lygis išmatuotas lopšelių-darželių „Auksinis raktelis”, “Žilvitis” „Ežerėlis”, „Salduvė” aplinkoje. Maksimalaus triukšmo ribinio dydžio (70 dBA) viršijimai gauti 12-oje iš 32 tyrimo vietų (38%). Ekvivalentinis triukšmas lopšelių-darželių aplinkoje kito nuo 44 iki 65 dBA. Didžiausias ekvivalentinis triukšmo lygis gautas lopšelių-darželių „Ežerėlis”, „Auksinis raktelis”, „Žilvitis“, „Salduvė“ aplinkoje. 2018 m. gauti 3 ekvivalentinio triukšmo ribinio dydžio (65 dBA) viršijimai lopšelių-darželių aplinkoje. Didžiausią įtaką triukšmo viršijimui lopšelių-darželių aplinkoje daro Vilniaus, Ežero, J.Basanavičiaus ir Statybininkų gatvėmis pravažiuojantys krovininiai automobiliai.

Mokyklų aplinkoje maksimalus triukšmo lygis kito nuo 56 iki 80 dBA. Didžiausias maksimalus triukšmo lygis gautas Ragainės progimnazijos aplinkoje pravažiuojant dyzeliniams autobusams ir „Santarvės“ gimnazijos aplinkoje pravažiuojant krovininiams automobiliams. Maksimalaus triukšmo viršijimai gauti 19–oje iš 34 tyrimo vietų (56%). Ekvivalentinis triukšmas mokyklų aplinkoje kito nuo 43 iki 67 dBA. Didžiausias triukšmo lygis gautas Ragainės progimnazijos ir „Santarvės“ gimnazijų aplinkoje. Ekvivalentinio triukšmo ribinio dydžio viršijimai gauti 3-iose tyrimo vietose (9 %).

Ligoninių ir gydymo įstaigų aplinkoje maksimalus triukšmo lygis 2018 m. kito nuo 59 iki 78 dBA. Didžiausias triukšmo lygis išmatuotas Šiaulių priklausomybės ligų centro ir ilgalaikio gydymo ir geriatrijos centro aplinkoje. Maksimalaus triukšmo viršijimai (71 %) gauti 5–iose iš 7 matavimo vietų. Ekvivalentinis triukšmo lygis ligoninių ir gydymo įstaigų aplinkoje neviršijo ribinio lygio ir kito nuo 49 iki 64 dBA.

**Atliekų tvarkymas**

Įdiegtos komunalinių atliekų sistemos tvarkymo priemonės 2017 m. padidino atskirai surenkamų atliekų kiekius ir pirminiu rūšiavimu sumažino į Šiaulių regiono nepavojingų atliekų sąvartyną patenkantį atliekų kiekį.

**18 lentelė. Komunalinių atliekų surinkimas 2018 m. t**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Me  tai | Antrinės žaliavos/pakuočių atliekos (2\*) | | Surinko komunalinių atliekų vežėjai | | | | Gyventojų pristatyta į didelio gabarito atliekų surinkimo aikšteles | Iš viso komunalinių atliekų |
| Biologiškai skaidžios (žaliosios) atliekos | Didelio gabarito, padangos, elektronika, buities pavojingos (1\*) | Mišrios komunalinės atliekos (pristatyta į MBA) | Iš viso (vežėjų) |
| 2016 | 3 284,27 | | 5 829,12 | 380,46 | 30 321,65 | 39 815,5 | 1 759,59 | 41 575,09 |
| 2017 | 3 920,80 | | 6 447,94 | 337,55 | 29 444,41 | 36 229,90 | 1 907,02 | 38 136,92 |
| 2018 | 3 931,10 | | 6 271,37 | 393,52 | 27 850,80 | 34 515,69 | 2 788,72 | 37 304,41 |
| 1\* neįvertintos papildančiose atliekų surinkimo sistemose surinktos atliekos. | | | | | | | |
| 2\* kiekis su užstato sistemoje surinktomis pakuotėmis. 2018 m. užstato sistemoje surinkta 881,05 t, t.y. 22,41 proc.  visų pakuočių atliekų. | | | | | | | |

Mišrių komunalinių atliekų kiekis, kuris patenka į Šiaulių regiono nepavojingų atliekų sąvartyną, kiekvienais metais vis mažėja. 2018 m. (27 850,8 t) mišrių komunalinių atliekų kiekis, lyginant su 2017 m. (29 444,41 t) sumažėjo 5,41 proc.

Atskirai surenkamų ir sutvarkomų biologiškai skaidžių (žaliųjų) 2018 m. (6 271,37 t) atliekų kiekis, lyginant su 2017 m. (6 447,94 t) sumažėjo 2,74 proc., o lyginant su 2015 m. padidėjo 33,92 proc.

Didelių gabaritų, padangų, elektronikos, buities pavojingų atliekų kiekis 2018 m. (393,52 t) lyginant su 2017 m. (337,55 t) padidėjo 14,22 proc.

**19 lentelė. 2017–2018 m. surinkti vežėjų atliekų kiekiai pagal rūšis (t)**

|  |  |  |  |  |
| --- | --- | --- | --- | --- |
| Atliekų rūšis | 2017 m. | 2018m. | Palyginimas | |
| tona | **%** |
| Mišrios komunalinės atliekos | 29 444,41 | 27 850,80 | - 1 593,61 | -5,41 |
| Biologiškai skaidžios (žaliosios) atliekos | 6 447,94 | 6 271,37 | - 176,57 | -2,74 |
| Didelio gabarito, padangos, elektronika,  buities pavojingos atliekos | 337,45 | 393,52 | 55,97 | 14,22 |

Atskirai surenkamų ir sutvarkomų pakuočių atliekų ir antrinių žaliavų kiekiai pakoregavo mišrių komunalinių atliekų kiekius, patenkančius į Šiaulių regiono nepavojingų atliekų sąvartyną. 2017 m. Šiaulių miesto savivaldybės teritorijoje atliekų vežėjų ir VšĮ „Užstato sistemos administratorius“ surinktas pakuočių atliekų ir antrinių žaliavų kiekis – 3 920,80 t, iš jų užstato sistemoje surinkta 829,06 t (21,15 proc.) pakuočių atliekų. 2018 m. – 3 931,10 t, iš jų užstato sistemoje surinkta 881,05 t (22,41 proc.) pakuočių atliekų. 2018 m. pakuočių atliekų ir antrinių žaliavų surinkimas, lyginant su 2017 m. padidėjo 0,26 proc., o lyginant su 2010 m., padidėjo 81,14 proc., dėl gerėjančių gyventojų rūšiavimo įgūdžių ir užstato sistemos plėtimo.

**7 paveikslas. Pakuočių ir antrinių žaliavų kiekis t. 2010–2018 m.**

Pirminiam rūšiavimui įtakos turi ir VšĮ „Šiaulių regiono atliekų tvarkymo centras“ vykdoma kontrolė, t. y., vykdomi Šiaulių miesto savivaldybės komunalinių atliekų vežėjų patikrinimai ir vykdoma individualių namų valdų rūšiavimo kontrolė. Tikrinama individualių namų valdų rūšiavimo kokybė ir esant netinkamam rūšiavimui apie tai pažymima lipduku. 2018 m. duomenimis, pastebimi gerėjantys individualių namų valdų gyventojų rūšiavimo įgūdžiai, nes patikrintose valdose lyginant su 2017 m. buvo nustatyta mažiau pažeidimų.

**20 lentelė. Rūšiavimo kontrolė 2016–2018 m.**

|  |  |  |  |  |  |
| --- | --- | --- | --- | --- | --- |
| Laikotarpis | Patikrinimų skaičius, vnt. | Patikrinta individualių valdų, vnt. | Užklijuota lipdukų, vnt. | Patikrinta juridinių asmenų, vnt. | Užklijuota lipdukų, vnt. |
| 2016 | 23 | 2689 | 324 | 56 | 18 |
| 2017 | 35 | 4671 | 321 | 442 | 48 |
| 2018 | 35 | 4968 | 287 | 5 | 1 |

**Komunalinių atliekų tvarkymo sistemą papildančios atliekų surinkimo sistemos**

Įdiegtos komunalinių atliekų tvarkymo sistemą papildančios atliekų surinkimo sistemos 2018 m. padidino atskirai surenkamų atliekų kiekius ir pirminiu rūšiavimu sumažino į Šiaulių regiono nepavojingų atliekų sąvartyną patenkantį atliekų kiekį. Pasirašyta sutartis dėl komunalinių atliekų tvarkymo sistemą papildančios elektros ir elektroninės įrangos bei baterijų ir akumuliatorių atliekų surinkimo sistemos Šiaulių m. savivaldybės teritorijoje, kuria vadovaujantis per 2018 m. iš Šiaulių miesto savivaldybės gyventojų ir juridinių asmenų surinkta 0,3 tūkst. t elektros ir elektroninės įrangos bei baterijų ir akumuliatorių atliekų. Pasirašyta sutartis dėl komunalinių atliekų tvarkymo sistemą papildančios pakuočių atliekų surinkimo sistemos Šiaulių miesto savivaldybės sudarė sąlygas per 2018 m. iš Šiaulių miesto savivaldybės gyventojų surinkti 0,3 tūkst. t pakuočių atliekų. Pasirašyta Komunalinių atliekų tvarkymo sistemą papildančios apmokestinamųjų gaminių (padangų, vidaus degimo variklių tepalo, kuro, oro filtrų, automobilinių hidraulinių (tepalinių) amortizatorių, baterijų ir akumuliatorių) ir alyvų atliekų surinkimo sistemos diegimo Šiaulių miesto savivaldybės teritorijoje sutartis, pagal šią sutartį per 2018 m. (III ketv.) iš Šiaulių m. savivaldybės gyventojų nemokamai surinkta 0,602 tonų atliekų (kuro filtrų, oro filtrų, amortizatorių, padangų, alyvos).

**Asbesto turinčių gaminių atliekų tvarkymas**

Šiaulių m. savivaldybės administracija su VšĮ „Šiaulių regiono atliekų tvarkymo centras“ pasirašė Asbesto turinčių gaminių atliekų priėmimo ir sutvarkymo paslaugų sutartį, todėl per 2018 m. iš Šiaulių miesto gyventojų į Šiaulių regiono nepavojingų atliekų sąvartyną nemokamai priimta 0,04 tūkst. t asbesto turinčių gaminių atliekų. Atlikus viešųjų pirkimų procedūras, Šiaulių m. savivaldybės administracija su UAB „Ecoservice projektai“ pasirašė sutartį dėl nemokamo asbesto turinčių gaminių atliekų surinkimo apvažiavimo būdu, transportavimo ir saugaus pašalinimo Šiaulių regiono nepavojingų atliekų sąvartyne iš Šiaulių m. savivaldybės teritorijoje esamų visuomeninės paskirties ir individualių gyventojų pastatų. 2018 m. iš visuomeninės paskirties ir individualių gyventojų pastatų surinkta ir saugiai pašalinta 0,125 tūkst. t asbesto turinčių gaminių atliekų. Ši paslauga finansuojama pagal 2018 m. sausio 3 d. su Lietuvos aplinkos apsaugos investicijų fondu (po reorganizavimo vadinasi Lietuvos Respublikos aplinkos ministerijos Aplinkos projektų valdymo agentūra) pasirašytą dotacijos teikimo sutartį iš atliekų tvarkymo programos lėšų ir prisidedant Šiaulių m. savivaldybės biudžeto lėšomis.

**Vietinė rinkliava už komunalinių atliekų surinkimą ir tvarkymą**

Šiaulių m. savivaldybės tarybos sprendimu nuo 2018 m. sausio 1 d. Šiaulių m. savivaldybės teritorijoje už mišrių komunalinių atliekų surinkimą ir tvarkymą taikoma dvinarė vietinė rinkliava, kurią sudaro pastovioji ir kintamoji dedamosios.

Pastovioji dedamoji taikoma kiekvienam Šiaulių miesto gyventojui – 14,0 Eur per metus. Kintamoji dedamoji daugiabučių ir individualių namų gyventojams taikoma skirtingai:

- kintamoji dedamoji kiekvienam daugiabučio gyventojui – 6,00 Eur per metus., t. y., gyventojas, besinaudojantis kolektyviniu mišrių komunalinių atliekų konteineriu (daugiabučio gyventojas) per metus turi mokėti 14 Eur + 6 Eur = 20 Eur;

- gyvenantiems individualiuose namuose, kintamoji dedamoji priklauso nuo namo gyventojų naudojamo mišrių komunalinių atliekų konteinerio talpos ir jo ištuštinimų skaičiaus. Įmoka skaičiuojama visai namų valdai. Minimali paslauga – 12 mišrių komunalinių atliekų konteinerio ištuštinimų per metus, įmoka už juos privaloma. Už kiekvieną papildomą ištuštinimą (nuo 13 karto) reikia mokėti papildomai.

2018 m. Šiaulių m. savivaldybės teritorijoje apmokestinamų gyventojų skaičius (neįvertinus lengvatų) 108 338, (2017 m. buvo 106 933 gyventojų), įmonių skaičius 4 111 (2017 m. buvo 4 126 įmonių).

Nesumokėta rinkliava per 2007–2018 m. laikotarpį sudaro 769,5 tūkst. Eur.

**21 lentelė. Rinkliavos mokėjimas** **2016-2018 m.**

|  |  |  |
| --- | --- | --- |
| Laikotarpis | Priskaityta, suma tūkst. Eur | Sumokėta, suma tūkst. Eur |
| 2016 m. | 2 552,37 | 2 453,64 |
| 2017 m. | 2 564,86 | 2 641,13 |
| 2018 m. | 3 209,59 | 2 947,23 |
| Iš viso: | 31 024,29 | 30 254,76 |
|  |

2017 m. Šiaulių m. savivaldybės administracija pasirašė dotacijos teikimo sutartį su Lietuvos aplinkos apsaugos investicijų fondu (po reorganizavimo vadinasi LR aplinkos ministerijos Aplinkos projektų valdymo agentūra) dėl pakuočių atliekų surinkimo iš gyvenamųjų namų priemonių (konteinerių) įsigijimo. Per 2018 m. buvo įsigyta iš atliekų tvarkymo programos lėšų ir išdalinta namų valdoms 1 276 vnt. 120 litrų talpos ir 152 vnt. 240 litrų talpos pakuočių atliekų surinkimo iš gyvenamųjų namų konteinerius.

Aplinkosauginis švietimas ir visuomenės informavimas

Savivaldybės administracija remia aplinkosauginių projektų įgyvendinimą, kai įvairios organizacijos vykdo gamtosauginių idėjų sklaidą, organizuoja gamtosaugines stovyklas, žygius, akcijas, kūrybines dirbtuves.

2018 m. paskelbus Šiaulių miesto švietimo įstaigų aplinkosaugos švietimo ir ugdymo projektų rėmimo konkursą buvo sulauktos 37 projektų paraiškos. Komisijos sprendimu dalinio rėmimo sulaukė 16 projektų. 2018 m. buvo patikslinti projektų rėmimo konkurso dokumentai, buvo nuspręsta padidinti didžiausią skiriamą lėšų sumą iki 1,5 tūkst. Eur. 2017 m. buvo pateiktos 47 aplinkosaugos projektų paraiškos, iš kurių 47 buvo skirtas dalinis finansavimas.

**22 lentelė. Aplinkosauginių projektų rėmimo statistika 2016–2018 m**.

|  |  |  |  |
| --- | --- | --- | --- |
| Švietimo ir ugdymo įstaigų projektai | 2016 m. | 2017 m. | 2018 m. |
| Gauta projektų | 49 | 47 | 37 |
| Remta projektų | 35 | 47 | 16 |
| Projektams remti skirta lėšų, tūkst. Eur | 7,6 | 10,0 | 14,0 |

Projektų metu ugdytas palankus bendruomenės santykis su ekologija ir gamta, vykdyta praktinė aplinkosaugos veikla, organizuojant renginius, akcijas, projektus ir skatinant bendradarbiavimą tarp ugdymo įstaigų, vietos bendruomenių ir socialinių partnerių. Daugelis įstaigų organizavo aplinkos tyrinėjimo veiklas (vandens, aplinkos oro), atliko bandymus, eksperimentus. Įstaigų teritorijose buvo įrengiamos lauko klasės, lauko laboratorijos, ekologiški daržai. Per projektines veiklas vyko bendradarbiavimas su kitomis švietimo įstaigomis, organizacijomis, kartu rengti seminarai, konferencijos.

**Nevyriausybinių organizacijų aplinkosaugos projektų rėmimas**

2018 m. paskelbus Nevyriausybinių organizacijų aplinkosaugos projektų rėmimo konkursą buvo sulaukta 10 projekto paraiškų. Komisijos sprendimu dalinis rėmimas buvo skirtas 4 projektams. 2017 m. buvo pateiktos 21 aplinkosaugos projektų paraiškos. Projektų vertinimo komisijos nariams įvertinus paraiškas, dalinis finansavimas buvo 20 projektų.

**23 lentelė. NVO projektų rėmimo 2016–2018 m. rėmimo statistika**

|  |  |  |  |
| --- | --- | --- | --- |
| NVO projektai | 2016 m. | 2017 m. | 2018 m. |
| Gauta projektų | 15 | 21 | 10 |
| Remta projektų | 15 | 20 | 4 |
| Projektams remti skirta lėšų, tūkst. Eur | 6,4 | 7,7 | 6,0 |

Įgyvendinant projektus buvo įrengta parodomoji, mokomoji priemonė Šiaulių universiteto Botanikos sode – vėjo ir saulės jėgainė. Rėkyvos ežero apylinkėse buvo pagerinta dviejų takų būklė, prie jų pasodinta vaistažolių, vaiskrūmių, organizuotos bendruomenės šventės, pažintinis žygis aplink Rėkyvos ežerą. Europos judumo savaitės proga 10 metus organizuotas renginys „Laisvė dviračiui“.

**Aplinkosauginių renginių organizavimas**

Savivaldybės administracija remia aplinkosauginių projektų įgyvendinimą, kai įvairios organizacijos vykdo gamtosauginių idėjų sklaidą, organizuoja gamtosaugines stovyklas, žygius, akcijas, kūrybines dirbtuves.

2018 m. kovo mėn. buvo suorganizuotas Pasaulinės žemės dienos renginys. Centrinėje miesto aikštėje buvo pakelta Žemės vėliava, atliktas performansas „Netvarka“, vesta atliekų rūšiavimo pamoka, šventės dalyviai buvo vaišinami arbata ir keksiukais. Koncertavo grupė „Kieno miške kankorėžiai“. Vyko Europos judumo savaitė, Dienos be automobilio metu buvo organizuojamas 8 km žygis po Talkšos – Salduvės miško parką, žygį vedė gidas, dalyvavo Ragainės progimnazijos mokiniai.

Dienos be automobilio metu, rugsėjo mėn. buvo suorganizuotos varžybos tarp autobuso, automobilio ir dviračio. Skvere prie savivaldybės vyko visuotinė mankšta, dviratininkų estafetės, policijos atstovai žymėjo dviračius. Renginio dalyviai buvo apdovanoti pagamintais Dienos be automobilio marškinėliais, leidiniais, atšvaitais.

Visuomenė buvo intensyviai šviečiama ir informuojama visais aplinkosauginiais klausimais. 2018 m. aplinkosauginių renginių ir švenčių dalyviai buvo apdovanoti įgytais leidiniais, knygomis, kurių išdalinta 84 leidiniai. Savivaldybės internetinėje svetainėje paskelbti 86 informaciniai pranešimai aplinkos apsaugos klausimais (Šiaulių miesto oro kokybės, atliekų tvarkymo, renginių, aplinkosaugos švietimo projektų, žaliųjų plotų priežiūra, informacija apie kertamus ir genimus medžius ir kt.).

**Miesto infrastruktūros objektų priežiūra, modernizavimas ir plėtra**

Kasmet yra įrengiamos, rekonstruojamos, remontuojamos miesto gatvės, vykdomas asfalto dangos remontas, užtaisomos duobės, kapitalinis remontas, atliekamas žvyruotų gatvių greideriavimas, žvyruotų gatvių duobių užtaisymas naujomis medžiagomis, vykdomi gatvių asfalto dangų ženklinimo darbai, remontuojami šaligatviai, gatvėse paaukštinami šulinių liukai, pakeičiami liukai naujais, keičiami gatvės bei šaligatvių bortai, remontuojami atitvarai, šaligatviai, vykdomi viadukų bei tiltų priežiūros darbai, saugaus eismo priemonėms įgyvendinti (kelio ženklų, atitvarų, greičio mažinimo kalnelių įrengimas).

**24 lentelė**. **2018 m. užklotas naujas asfalto sluoksnis šiose miesto gatvėse**

|  |  |  |  |
| --- | --- | --- | --- |
|  | Gatvė | Atkarpa | Darbų vertė, tūkst. Eur |
| 1. | Tilžės g | Tilžės g. atkarpa nuo Pramonės g. iki Aukštabalio g. ir nuo Aukštabalio g. iki Gardino g. | 1 213,60 |
| 2. | J.Basanavičiaus | J. Basanavičiaus g. nuo Sodo g. iki Vaidoto g. | 485,8 |
| 3. | Lyros g. |  | 451,86 |
| 4. | Dainų g. | nuo Lyros iki Aido g.; | 458,5 |
| 5. | Aido g. |  | 473,0 |
| 6. | Stumbro g. | Nauja statyba tarp Žemaitės g. ir Sodo g. | 93,1 |
| 7. | Bačiūnų g. | Pradėta gatvės rekonstrukcija | 942,4 |
| 8. | Nuklono g. |  | 63,2 |
| Iš viso : | | | 4 181,46 |

**25 lentelė. 2018 m. remontuoti šaligatviai**

|  |  |  |  |
| --- | --- | --- | --- |
|  | Šaligatvio atkarpa | Atstumas, km | Darbų vertė, tūkst. Eur |
| 1. | P. Cvirkos nuo A. Mickevičiaus iki Žemaitės g. ; |  | 20,9 |
| 2. | Dainų parko pėsčiųjų - dviračių takas |  | 136,96 |
| 3. | S. Daukanto g. nuo S. Daukanto g. 35 iki įėjimo į lengvosios atletikos maniežą | 255 | 3,99 |
| 4. | Vilniaus g. nuo Žemaitės g. iki Vilniaus g. 210 | 100 | 27,6 |
| 5. | Vilniaus g. nuo M. Valančiaus g. iki S. Daukanto g. | 125 | 38,96 |
| 6. | Vilniaus g. nuo autobusų stotelės „Kuršėnkelio žiedo“ iki miesto ribos | 50 | 20,5 |
| 7. | Pėsčiųjų takas bendrojo naudojimo teritorijoje tarp Gegužių ir Sevastopolio g. ties daugiabučiais namais Sevastopolio g. 7, 9 | 300 | 43,9 |
| 8. | Medelyno g. tarp Vytauto g. ir Vilniaus g. (nauja statyba) | 350 | 19,6 |
| Iš viso : | |  | 312,4 |

**26 lentelė. 2018 m. išasfaltuotos žvyruotos gatvės (parengti projektai)**

|  |  |  |  |  |
| --- | --- | --- | --- | --- |
|  | Gatvė | Atstumas apie, km | 2018 m. atlikta darbų už, tūkst. Eur | Pastaba |
| 1. | Lizdeikos g. (statyba) | 1,448 | 448,695 | Atlikti inžineriniai tyrimai, ekspertizė, darbai, techn. priežiūra |
| 2. | Traidenio g. (statyba) | 0,324 | 147,480 | Atlikti inžineriniai tyrimai, statyba, techn. priežiūra, ekspertizė |
| 3. | Strazdelio g. (žvyro dangos asfaltavimas) | 0,362 | 79,711 | Parengtas projektas, užklotas minkštas asfaltas |
| 4. | Traktoristų g. (žvyro dangos asfaltavimas) | 0,202 | 44,424 | Parengtas projektas, užklotas minkštas asfaltas |
| 5. | Veiverių g. (žvyro dangos asfaltavimas) | 0,240 | 73,582 | Parengtas projektas, užklotas minkštas asfaltas |
| 6. | Rėžių g. (žvyro dangos asfaltavimas) | 0,096 | 23,779 | Parengtas projektas, ekspertizė, užklotas minkštas asfaltas |
| 7. | Bijotės g. | 2098 kv. m | 109,828 | Įrengta minkšto asfalto danga |
| 8. | Klaipėdos g. | 652,49 kv. m | 20,887 | Įrengtas dvigubas paviršiaus apdaras |
| 9. | Kalinausko g. | 152,69 kv. m | 5,125 | Įrengta minkšto asfalto danga |
| 10. | Panevėžio g. | 1803,95 kv. m | 65,762 | Įrengtas dvigubas paviršiaus apdaras |
| 11. | Miško g. | 328,08 kv. m | 14,653 | Įrengtas dvigubas paviršiaus apdaras |
| 12. | Pikmiškio g. | 1769,48 kv. m | 76,025 | Įrengtas dvigubas paviršiaus apdaras |
| 13. | Lauksargio g. | 0,192 | 29,2 | Parengtas projektas, ekspertizė, važiuojamojoje dalyje užklotas minkštas asfaltas |
| 14. | Šiladžio g. | 0,580 | 106,6 | Parengtas projektas, ekspertizė, važiuojamojoje dalyje užklotas minkštas asfaltas |
| 15. | Vėkės g. | 0,193 | 31,1 | Parengtas projektas, ekspertizė, važiuojamojoje dalyje užklotas minkštas asfaltas |
| 16. | Sodo g. (žvyro dangos asfaltavimas) | 0,676 | 2,8 |  |
| 17. 18. | Linkuvos g. (žvyro dangos asfaltavimas)  Dotnuvos g. (žvyro dangos asfaltavimas) | 0,424  0,167 | 59,7    23,9 | Parengtas projektas |
| 19. | Padirsių g. (žvyro dangos asfaltavimas) | 0,244 | 4,7 | Parengtas kapitalinio remonto projektas |
| 20. | Paprūdžio g. (žvyro dangos asfaltavimas) | 0,412 | 73,7 | Parengtas projektas, atlikta ekspertizė |
| 21. | D. Poškos (nuo Rėkyvos g. iki Dubijos g.) asfaltavimas | 0,431 | 36,7 | Parengtas projektas, atlikta ekspertizė, pradėti žemės darbai |
| 22. | Pelkių g. (nuo Serbentų g. iki Nendrių g.) asfaltavimas | 0,538 | 125,9 | Parengtas projektas, atlikta ekspertizė, baigtas pagrindų įrengimas |
| 23. | Rėkyvos g. (nuo Žalgirio g. iki Dubijos g.) asfaltavimas | 0,398 | 7,0 | Parengtas projektas, atlikta ekspertizė |

2018 m. renovuoti šviesoforai sankryžose, esančiose Dubijos - Ežero g., Tilžės g. 74 – Vairo g., Gegužių - Lyros g., ties Tilžės g. 68. Įrengtas kryptinis apšvietimas pėsčiųjų perėjose (Saugaus eismo priemonės) Pramonės g. ties „Dviračių“ autobusų stotele, Pramonės g. ties „Liejyklos“ autobusų stotele, Dainų g. ties Aido gatve, Vilniaus g. ties Kuršėnų pervažos stotele, Aušros al.- Kudirkos g., Vilniaus g. prie Valančiaus g., Trakų g. 3 vnt., P. Cvirkos g. ties Mickevičiaus g., Dariaus ir Girėno g. tarp Lieporių g. ir Statybininkų g., Dvaro g. ties gedulo namais.Greičio mažinimo kalneliai – plato per pėsčiųjų perėjas 2018 m. įrengti K. Korsako g. ties Nr. 8 ir Nr. 10 (švietimo įstaigos) ir Aukštabalio g. ties Garažų gatve.Saugumo salelės pėsčiųjų perėjose įrengtos Vilniaus g. ties Kuršėnų pervažos stotele, prie Valančiaus g., prie V. Kudirkos g. ir ties Radviliškio g., Dainų g. ties Aido g. Nr. 7, Nr.37 ir Nr,43, Dariaus ir Girėno g. ties Gegužių g. bei tarp Lieporių g. ir Statybininkų g., Pramonės g. ties Nr. 4A, Sembos g. ties Baltų g., Baltų g. ties Sembos g., Marijampolės g. ties Birutės g., Pagėgių g. ties Tilžės g., Žaliūkių g. ties Tilžės g., Tilžės g. ties Gluosnių g., Vytauto g. ties P. Višinskio g.

Kiekvienas metais lėšų daugiabučių namų gyventojų kiemų remontui skiriama vis daugiau – 2018 m. skirta ir atlikta darbų už 500,0 tūkst. Eur.

**8 paveikslas. Daugiabučių kiemų remontui skiriamų lėšų dinamika (tūkst. Eur)**

2018 m. buvo tęsiami daugiabučių gyvenamųjų namų kiemų, esančių Aido, Architektų, Dainų, Lyros, Dubijos, Dvaro, Gegužių, Gumbinės, Medelyno, Krymo, Kviečių, Lieporių, Lyros, Lukšio, Tilžės, M. Valančiaus, Varpo, Vilniaus, Žuvininkų ir Žemaitės gatvėse ir Aušros take, Naujo ryto take, Paukščių take bei Saulės take remonto darbai. Viso 2018 m. suremontuota 179 namų kiemai, kurių plotas 17 326,06 m². Taip pat atlikti biudžetinių įstaigų kiemų asfalto dangų remonto darbai t. y. suremontuota asfalto danga Šiaulių ilgalaikio gydymo ir geriatrijos centre, prie VŠĮ Šiaulių verslo inkubatorius, prie VŠĮ Dainų pirminės sveikatos priežiūros centras ir prie Šiaulių m. savivaldybės administracijos, viso atliktų darbų suma 39,3 tūkst. Eur, suremontuotas plotas –

1 577,46 m² asfalto dangos.

Toliau buvo vykdomi gatvių apšvietimo rekonstravimo darbai. 2018 m. pakeistos gatvių apšvietimo oro linijos į oro kabelį OKL (AMKA) Smėlio g., Žvyro g., Kalnelio g., Vingių g., Siaurosios g. , Mažosios g., Tiesiosios g., Ilgosios g., Žemosios g., Vikšrių g., Tilvikų g., Švendrių g., Smilgų g., Numerių g., Uosių g. – viso įrengta 3 915 m oro kabelių. Energetikų gatvės tęsinyje atlikti apšvietimo tinklų kapitalinio remonto darbai ir įrengtos naujos cinkuoto metalo apšvietimo atramos – 14 vnt., paklotas kabelis- 421 m. Baigti Grafo Zubovo ir L. Giros g. kapitalinio remonto darbai - įrengtos 26 apšvietimo atramos su natrio lempų šviestuvais ir paklota 1 132 m kabelio. Žemaitės gatvės atkarpoje nuo Dvaro g. iki Purienų g. įrengtos naujos 34 cinkuoto metalo apšvietimo atramos su natrio lempų šviestuvais bei paklota 1350 m. kabelio. Pakeistos gatvių apšvietimo oro linijos į oro kabelį OKL (AMKA) Šarūno, J. Basanavičiaus, Pandėlio, V. Bielskio, Vilties, Rasos, K. Venclauskio, Ateities, Tiesos, Mėlynių, Spanguolių, Agrastų, Paparčių, Kalno, Vilkaviškio gatvėse, viso įrengta 4 034 m oro kabelių. Gegužių gatvėje 151 metalinės apšvietimo atramos pakeistos naujomis cinkuoto metalo atramomis, įrengti 162 šviestuvai su LED lempomis, įrengtos 9 skverinės metalinės atramos, įrengta 15 šviestuvų su natrio lempomis bei perklota 6 308 m. kabelio linija. Medelyno gatvėje įrengta 15 cinkuoto metalo atramų, įrengti 39 šviestuvai su LED lempomis. Šatrijos gatvės tęsinyje įrengtos 7 cinkuoto metalo atramos ir įrengti 7 šviestuvai su LED lempomis. Įrengti nauji apšvietimo valdymo skydai Vilniaus g. 99, Vaidoto g. 20, Dvaro g. 25A, Kudirkos-Vilniaus g. sankryža, Lygumų g. 34B, Dobilo g. 1, Pirties g. 14 ir Ginkūnų kapinėse Tilžės g. 322. Aido g. esančioje automobilių aikštelėje įrengtos 2 cinkuoto metalo atramos bei įrengti 4 šviestuvai su natrio lempomis.

Kiekvienais metais yra įrengiamos, rekonstruojamos, remontuojamos miesto gatvės, vykdomas asfalto dangos remontas, užtaisomos duobės, kapitalinis remontas, atliekamas žvyruotų gatvių greideriavimas, žvyruotų gatvių duobių užtaisymas naujomis medžiagomis, vykdomi gatvių asfalto dangų ženklinimo darbai, remontuojami šaligatviai, gatvėse paaukštinami šulinių liukai, pakeičiami naujais, keičiami gatvės bei šaligatvių bortai, remontuojami atitvarai, šaligatviai, vykdomi viadukų bei tiltų priežiūros darbai, saugaus eismo priemonėms įgyvendinti (kelio ženklų, atitvarų, greičio mažinimo kalnelių įrengimas).

**9 paveikslas.2013-2018 m. gatvių, šaligatvių remontui, rekonstrukcijai, kapitaliniam remontui skirtų lėšų statistika (tūkst. Eur)**

Duobės (išdaužos) taisytos miesto gatvėse su asfalto danga teikiant prioritetą gatvėms, kuriose vyksta viešojo transporto eismas.

**10 paveikslas. 2013–2018 Skirtas finansavimas duobių (išdaužų) užtaisymui, tūkst. Eur**

2018 m. buvo aptarnautos įvairios miesto šventės ir sporto renginiai - rūpintasi biotualetų pastatymu, renginių aptvėrimu, renginio plotų nuvalymu nuo sniego, teritorijos sutvarkymu po renginių, Kalėdinių eglių pastatymu ir puošyba. Sanitarinis švenčių aptarnavimas buvo vykdomas per 46 (2017 m. – 38) organizuotas miesto šventes.

**Kapinių priežiūra**

Skyrius vykdo nenustatytos asmenybės ir žmonių, kurių nelaidoja artimieji palaikų laidojimo paslaugos ir žmonių palaikų pervežimo pagal policijos ar kitų spec. tarnybų iškvietimus bei laikino palaikymo nesant galimybės palaikus iškart pristatyti į teismo medicinos ekspertizės skyrių teikimo kontrolę ir administravimą.

|  |  |  |  |  |
| --- | --- | --- | --- | --- |
| Šiaulių miesto teritorijoje | 2015 m. | 2016 m. | 2017 m. | 2018 m. |
| Pervežta žmonių palaikų, vnt. | 209 | 210 | 176 | 200 |
| Palaidota vienišų, neatpažintų žmonių palaikų, vnt. | 15 | 10 | 13 |  |

Vykdoma miesto kapinių priežiūra organizuojant vandens vežimą į kapines, atliekų, susidarančių kapinėse išvežimą, takų ir laiptų kapinėse valymą ir remontą, medžių kapinėse kirtimą ir genėjimą, gėlynų priežiūrą, žaliųjų plotų priežiūrą. 2018 m. buvo prižiūrimos 15 –ka miesto kapinių bei Sukilėlių kalnelis (sukilėlių žudynių vieta ir kapai), žudynių vieta ir kapai Pročiūnų g., P.M. Karpio mauzoliejus. Į Ežero g. (senosios miesto k.) kapines ir Laisvamanių kapines vežamas vanduo, K. Donelaičio g. ir Ginkūnų civilinėse kapinėse vanduo tiekiamas iš miesto vandens tinklų.

|  |  |  |  |
| --- | --- | --- | --- |
| Šiaulių miesto kapinių priežiūros darbai | 2015 m. | 2017 m. | 2018 m. |
| Kapinių atliekų surinkta, išvežta, t | 1372,5 | 2386 | 2295 |
| Vandens sunaudota kapinėse, kub. m | 4564 | 4343 | 5460 |
| Vandens nuvežta į kapines , kub. m | 161 | 45 | 168 |
| Medžių nukirsta, nugenėta kapinėse vnt. | 288 | 655 | 521 |

Viso kapinių priežiūros paslaugoms skirta 2018 m. – 228,8 tūkst. Eur, 2017 m. – 197,9 tūkst. Eur.

2018 m. K. Donelaičio kapinėse demontuota ir naujai įrengta dalis strypinės kapinių tvoros, kurios ilgis – 313 m, įrengti ketveri varteliai, 8 konteinerių pastatymo vietos-aikštelės, atlikti gerbūvio sutvarkymo darbai. Bendra atliktų darbų įgyvendinimo vertė – 42,96 tūkst. Eur.

**Miesto keleivinis kelių transportas**

2018 m. buvo organizuoti 3 Miesto keleivinio kelių transporto komisijos posėdžiai, 4 kartus suderinti ir patvirtinti UAB ,,Busturas“ miesto autobusų eismo tvarkaraščiai. Parengti 17 Administracijos direktoriaus įsakymų dėl viešojo transporto darbo.

Patikrintos 50 keleivinės transporto priemonės dėl atitikimo keliamiems reikalavimams ir surašyti transporto priemonių apžiūrų aktai ( lengvieji automobiliai taksi), paruošta ir išduota 50 leidimų vežti keleivius lengvaisiais automobiliais taksi, surinkta 2,38 tūkst. Eur valstybės rinkliavos (2017 m.- 3,7 tūkst. Eur).

Šiaulių m. savivaldybės administracija kompensuoja patirtas keleivių vežimo Šiaulių miesto reguliaraus susiekimo autobusų maršrutais išlaidas (negautas pajamas). 2018 m. kompensuoti keleivinio transporto vežėjų išlaidas (negautas pajamas) už lengvatinį keleivių vežimą reguliaraus susisiekimo maršrutais buvo skirta 2 715,0 tūkst. Eur. asignavimų, panaudota 2 689,3 tūkst. Eur. Pagal vardinių kortelių turėtojų skaičių su 50 proc. priklausančia nuolaida buvo 11 523 lengvatų naudotojų, su 80 proc. – 20 779 lengvatų naudotojų ir su 100 proc. - 12 196 lengvatų naudotojų.

**11 paveikslas. Negautų pajamų dėl lengvatinio keleivių vežimo pasiskirstymas 2014 -2018 m.**

Mažiausias negautų pajamų pasiskirstymas fiksuojamas 2015 m. (2 457,1 tūkst. Eur.) ir 2016 m. (2 612,6 tūkst. Eur). Didėjimui įtakos turėjo Šiaulių m. savivaldybės tarybos sprendimas padidinti vienos kelionės autobusu atsiskaitant elektronine laikmena kainas nuo 2018 m. kovo mėn.

Vykdant UAB „Busturas“ nuostolių, susidariusių vykdant keleivinio kelių transporto viešųjų paslaugų įsipareigojimus priežiūrą, buvo atlikta 2018 m. keleivių vežimo miesto reguliaraus susisiekimo autobusų maršrutais susidariusių nuostolių analizė (toliau – keleivių vežimo nuostoliai), patikrintos UAB „Busturas“ 2017 m. gruodžio mėn. - 2018 m. sausio-lapkričio mėn. nuostolių ataskaitos ir Bendrovei pervesta nuostolių kompensacija - 684,3 tūkst. Eur. 2018 m. tam buvo skirta 800,0 tūkst. Eur asignavimų, faktiškai patirta keleivių vežimo nuostolių 708,1 tūkst. Eur.

2017 m. keleivių vežimo nuostolių kompensacijai skirta 331,0 tūkst. Eur asignavimų, faktiškai patirta keleivių vežimo nuostolių - 337,0 tūkst. Eur, iš jų: ekologiškų autobusų nuostolių - 220,6 tūkst. Eur (atskaitomi iš bendros nuostolių kompensacijos), kompensuojama suma iš SB - 116,4 tūkst. Eur, Apmokėta - 99,5 tūkst. Eur.

2018 m. patirta daugiau keleivių vežimo nuostolių 371,1 tūkst. Eur dėl šių priežasčių: 2018 m. nebebuvo atskaitomi ekologiškų autobusų patiriami nuostoliai iš bendros nuostolių kompensacijos (2017 m. ekologiškų autobusų patiriami nuostoliai buvo kompensuojami iš prieš 5 metus avansu gautos ES dotacijos ekologiškų autobusų nuostolių kompensavimui), nuo 2018-03-01 10 procentų didėjo UAB „Busturas“ darbuotojų darbo užmokestis, didėjo kuro kainos ir kitos sąnaudos.

**SOCIALINIŲ REIKALŲ DEPARTAMENTAS IR SVEIKATOS SKYRIUS**

Departamentas yra atsakingas už: 1) Savivaldybės politikos įgyvendinimą savivaldybės socialinių paslaugų, socialinių išmokų ir kompensacijų, savivaldybės būsto ir socialinio būsto, sveikatos ir civilinės būklės aktų registravimo srityse; 2) savivaldybės socialinių paslaugų kokybės gerinimą ir efektyvumą bei prieinamumą miesto gyventojams. 3) Sveikatos skyrius atsakingas už valstybės sveikatos politikos įgyvendinimą, sveikatos programų įgyvendinimą bei antrinės ir tretinės asmens sveikatos priežiūros organizavimą.

Departamentas 2018 m. įgyvendino Šiaulių miesto savivaldybės 2018–2020 m. strateginio veiklos plano 10 Socialinės paramos įgyvendinimo programą, Sveikatos skyrius įgyvendino 09 Sveikatinimo programą.

**Socialinės paslaugos ir socialinė parama**

Siekiant sukurti nepertraukiamai veikiančią vaiko teisių apsaugos sistemą, kuri užtikrintų vienodos praktikos, apsaugant ir ginant vaiko teises ir teisėtus interesus, formavimąsi ir taikymą valstybėje, savalaikį reagavimą į vaiko teisių pažeidimus ir operatyvų sprendimų priėmimą, nuo 2018 m. liepos 1 d. buvo centralizuotas vaiko teisių apsaugos sistemos valdymas ir jos koordinavimas. Nuo 2018 m. liepos 1 d. funkcijos, susijusios su laikinosios globos (rūpybos) vaikui nustatymu, globos centrų veikla, socialinių paslaugų šeimai teikimu ir kt., buvo atskirtos nuo vaiko teisių atstovavimo. Vykdant pertvarką, Vaiko teisių apsaugos skyriai savivaldybių administracijose buvo panaikinti ir prijungti prie Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos.

Nuo 2018 m. liepos 1 d. Socialinių paslaugų skyriui buvo pavesta vykdyti Vaiko teisių apsaugos skyriaus funkcijas, susijusias su laikinosios globos (rūpybos) vaikui nustatymu, globos centrų veikla, socialinių paslaugų šeimai teikimu ir kita.

Per 2018 m. 208 asmenys gavo ilgalaikės, 87 asmenys gavo trumpalaikės socialinės globos paslaugas globos namuose. 2018 m. 34 socialinės globos namuose socialinės globos (trumpalaikės, ilgalaikės) paslaugas gavo 295 Šiaulių miesto gyventojai (2017 m. - 152 gyventojai 21 socialinės globos namuose, 2016 m. – 120 gyventojų gavo 16 socialinės globos namuose).

Organizuojant dienos socialinės globos paslaugos asmeniui (šeimai) teikimą institucijoje, paslauga teikiama vaikams, senyvo amžiaus ir suaugusiems asmenims su psichikos ir elgesio sutrikimais socialinių paslaugų įstaigose. 2018 m. ši paslauga suteikta 98 asmenims (2017 m. – 90 asmenų, 2016 m. – 87). Dienos socialinė globa teikiama kaip alternatyva socialinei globai institucijoje ir taip sudaromos sąlygos šių asmenų artimiesiems neiškristi iš darbo rinkos, nes dienos metu neįgalus vaikas, suaugęs ar senyvo amžiaus asmuo laiką praleidžia dienos centre. Šios paslaugos teikiamos Šiaulių miesto savivaldybės globos namų dienos centre „Goda“, kur per 2018 m. paslaugą gavo 73 asmenys (2017 m. – 72, 2016 m. – 75 asmenys), Šiaulių m. savivaldybės sutrikusio vystymosi kūdikių namų Dienos socialinės globos padalinyje paslaugas gavo 5 vaikai, turintys sunkią negalią (2017 m. – 4 vaikai, 2016 m. – 3 vaikai.), Šiaulių specialiojo ugdymo centroDienos socialinės globos skyriuje paslaugas gavo 20 asmenų su negalia (su vidutinių ar sunkių judesio ir (ar) lėtinių neurologinių sutrikimais, turintiems kompleksinę negalią, kurios derinyje yra vidutinių ar sunkių judesio ir padėties ir (ar) lėtiniai neurologiniai sutrikimai) (2017 m. – 17 asmenų, 2016 m. – 15 asmenų).

Organizuojant integralios pagalbos (dienos socialinės globos ir slaugos) asmens namuose paslaugą ir teikiant šią paslaugą asmenims su negalia sudaromos sąlygos jų artimiesiems, prižiūrintiems neįgalius šeimos narius, įgyti, tobulinti profesinę kvalifikaciją ir (arba) dalyvauti darbo rinkoje, o jų globojamiems šeimos nariams – kiek įmanoma ilgiau likti gyventi savo namuose ir gauti reikiamą pagalbą. 2018 m. įgyvendinant projekto „Integralios pagalbos teikimas Šiaulių mieste“ veiklas buvo teikiamos kompleksinės integralios pagalbos asmens namuose paslaugos. Integralios pagalbos paslaugas asmens namuose 2018 m. gavo 173 asmenys (2017 m. – 186 asmenys, 2016 m. – 120 asmenų). Paslaugas teikia Šiaulių miesto savivaldybės socialinių paslaugų centro, Šiaulių miesto savivaldybės globos namų ir Šiaulių vyskupijos Caritas komandos.

Organizuojant pagalbą ir paramą vaikui ir šeimoms, susiduriančioms su socialine rizika, nuo 2018 m. liepos 1 d. darbą su šeimomis organizuoja ir vykdo atvejo vadybininkai, kurių funkcijas buvo pavesta vykdyti 3 įstaigoms - Savivaldybės socialinių paslaugų centrui, Savivaldybės vaikų globos namams, Labdaros ir paramos fondo „SOS vaikų kaimų Lietuvoje draugijai“.

Siekiant įgyvendinti Šeimų stiprinimo programą Šiaulių mieste, organizuotas konkursas paslaugų finansavimui pagal programą. 2018 m. socialiniai darbuotojai dirbo su 53 šeimomis, kuriose augo 105 nepilnamečiai vaikai (2017 m. - 51 šeima, kuriose augo 103 nepilnamečiai vaikai, 2016 m. - 37 šeimomis, kuriose augo 64 nepilnamečiai vaikai).

Šeimoms buvo teikiamos pozityvios tėvystės, psichosocialinės, šeimos įgūdžių ugdymo ir sociokultūrinės, vaikų priežiūros ir kitos paslaugos. 2018 m. paslaugas gavo 974 asmenys (2017 m. - 600 asmenų).

Šeimoms, patiriančioms socialinę riziką, neturinčioms gyvenamosios vietos buvo teikiamos kompleksinės pagalbos paslaugos krizinės motinystės atvejais. Teikiamas paslaugas sudarė- apgyvendinimas Šeimų namuose, specialistų teikiamos informavimo, konsultavimo, tarpininkavimo ir atstovavimo paslaugos, psichologinės pagalbos, teisininko bei intensyvią krizių įveikimo pagalbos, įgūdžių ugdymo ir palaikymo, darbinių įgūdžių ugdymo paslaugos. 2018 m. paslaugas gavo 10 moterų (2017 m. - 12 moterų ir 1 vyras, 2016 m. -12 moterų).

Vaikų dienos centrai teikia dienos socialinės priežiūros ir ugdymo paslaugas, kurių tikslinės grupės yra vaikai iš šeimų, patiriančių socialinę riziką, ir (ar) nepasiturinčių gyventojų šeimų. 2018 m. Šiaulių mieste veiklą vykdė 6 Vaikų dienos centrai, kuriuose paslaugas gavo 183 vaikai.

Organizuojant globojamam (rūpinamam) vaikui socialinę globą ir socialinę priežiūrą, iš dalies buvo finansuota trumpalaikės socialinės globos paslaugos likusiems be tėvų globos vaikams, 2018 m. trumpalaikė socialinė globa teikta 13 Šiaulių miesto vaikų, likusių be tėvų globos. 2018 m. buvo įsteigti Krizių centrai Šiaulių m. savivaldybės vaikų globos namuose (apgyvendinami vaikai nuo 7 iki 18 metų) ir Kūdikių namuose (apgyvendinami vaikai iki 6 metų). Nuo 2018-07-01 iki 2018-12-31 Kūdikių namuose buvo laikinai apgyvendinti 6 vaikai, o Šiaulių m. savivaldybės vaikų globos namuose (nuo 2018-10-01) – 16 vaikų.

Organizuojant laikinosios vaiko globos (rūpybos) nustatymą ir pasibaigimą, nuo 2018-07-01 iki 2018-12-31 16 vaikų buvo nustatyta laikinoji globa (rūpyba), panaikinta 31 vaiko laikinoji globa (rūpyba), 5 vaikams nustatyta laikinoji globa (rūpyba) tėvų prašymu (vaiko tėvų laikino išvykimo iš LR laikotarpiu, paliekant vaiką prižiūrėti pasirinktam fiziniam asmeniui), 11 vaikų panaikinta laikinoji globa (rūpyba) tėvų prašymu.

Nuo 2018 m. liepos 1 d. Šiaulių m. savivaldybės socialinių paslaugų centro Globos centre paslaugas teikė 2 socialiniai darbuotojai (globos koordinatoriai) ir 1 socialinis darbuotojas. Buvo parengta 14 teigiamų išvadų dėl asmenų tinkamumo tapti globėjais (rūpintojais), įtėviais, budinčiais globotojais, socialiniais globėjais, šeimynų steigėjais, sutuoktinio vaiko įvaikintojais (7 asmenys parengti tapti globėjais (rūpintojais), 1 šeima tapti įtėviais, 5 asmenys tapti budinčiais globotojais, 1 asmuo tapti sutuoktinio vaiko įvaikintoju). Buvo suteiktos 770 paslaugos 454 paslaugų gavėjams: 172 paslaugų gavėjams buvo suteiktos 215 informavimo paslaugų, 197 paslaugų gavėjai gavo 326 konsultavimo paslaugas.

Siekiant užtikrinti likusio be tėvų globos vaiko teisių ir įstatymų ginamų interesų įgyvendinimą ir apsaugą, yra organizuojama vaiko priežiūrabudinčių globotojų šeimose*.* 2018 m. liepos – gruodžio mėn. 11 budinčių globotojų laikinosios globos paslaugas (iki 12 mėn.) teikė 30 tėvų globos netekusiems vaikams. 2018 m. buvo pasirašyta sutartis su 1 socialiniu globėju. Skatindama likusių be tėvų globos vaikų globą (rūpybą) šeimoje, Savivaldybė skyrė pagalbos pinigus šeimai ar asmeniui, globojantiems vaikus, bei šeimynoms, budintiems globotojams, socialiniams globėjams. Už tėvų globos netekusių vaikų priežiūrą ir globą (rūpybą) 119 globėjams (rūpintojams) ir 4 šeimynų dalyviams nuo 2018-07-01 iki 2018-12-31 buvo išmokėti 82,68 tūkst. Eur.

Savivaldybė administruoja neįgaliųjų socialinės reabilitacijos bendruomenėje projektų, kurių tikslas – gerinti neįgaliųjų socialinę integraciją į visuomenę įgyvendinimą. 2018 m. finansavimas skirtas 13 socialinės reabilitacijos neįgaliesiems projektų, jiems įgyvendinti skirta 203,1 tūkst. Eur (2017 m. - 13 projektų, jiems įgyvendinti skirta 186,9 tūkst. Eur, 2016 m. finansavimas skirtas 13 projektų, lėšos – 157,5 tūkst. Eur).

Pritaikant būsto ir gyvenamosios aplinkos pritaikymą asmenims su negalia ir neįgaliems vaikams, 2018 m. 13 neįgaliųjų buvo pritaikyti būstai. Vykdant būsto ir gyvenamosios aplinkos pritaikymą neįgaliems vaikams, 2018 m. 13 neįgalių vaikų buvo skirtos sensorinės priemonės ir 1 neįgaliam vaikui buvo pritaikytas būstas.

Dalyvauta vykdant pagalbos labiausiai skurstantiems asmenims paramos maisto produktais ir higienos prekėmisprojektą. 2018 m. parama skirta 4 137 asmenims. (2017 m. – 3 369 asmenims, 2016 m. - 3 780 asmenų). Palyginus su 2017 m. paramos gavėjų skaičius išaugo 22,8 proc. (768 asmenų).

Šiaulių m. savivaldybės globos namai

Globos namuose veikia šie padaliniai: Stacionarios globos ir slaugos padalinys, Savarankiško gyvenimo namai, Integralios pagalbos į namus padalinys (Energetikų g. 20A), dienos socialinės globos centras „Goda“ (Žalgirio g. 3).

Globos namuose teikiamos šios socialinės paslaugos:

Socialinė priežiūra – apgyvendinimas Savarankiško gyvenimo namuose;

socialinė globa:

ilgalaikė, trumpalaikė socialinė globa;

dienos socialinė globa institucijoje;

dienos socialinė globa asmens namuose.

**27 lentelė. Socialinių paslaugų gavėjai 2016–2018 m.**

|  |  |  |  |  |
| --- | --- | --- | --- | --- |
| Suteiktos paslaugos pavadinimas | Paslaugų gavėjų sk. 2016 m. | Paslaugų gavėjų sk. 2017 m. | Paslaugų gavėjų sk. 2018 m. | Pokytis |
| Apgyvendinimas Savarankiško gyvenimo namuose | 94 | 93 | 94 | Paslaugų gavėjų skaičius išlieka nežymiai pakitęs. |
| Ilgalaikė, trumpalaikė socialinė globa | 72 | 70 | 71 |
| Dienos socialinė globa institucijoje | 75 | 72 | 73 |
| Dienos socialinė globa asmens namuose | 59 | 62 | 65 | Padidėjo paslaugų gavėjų skaičius. |
| Laikino „atokvėpio“ paslaugos asmens namuose | Paslauga nebuvo teikiama. | 10 | 6 |  |

Paslaugų gavėjai skaičiaus pokyčiai rodo, kad padidėjo teikiamos dienos socialinės globos paslaugos poreikis ir padidėjo paslaugų gavėjų skaičius.

|  |  |  |  |  |  |
| --- | --- | --- | --- | --- | --- |
| Teikiamos paslaugos rūšis | Paslaugos sudėtis | 2016 m. | 2017 m. | 2018 m. | Pokytis |
| Apgyvendinimas Savarankiško gyvenimo namuose | Informavimas | 1 500 | 1 553 | 1 756 | 25 proc. padaugėjo suteiktų paslaugų |
| Konsultavimas | 970 | 1009 | 1369 |
| Tarpininkavimas, atstovavimas | 2 500 | 2 450 | 2 769 |
| Įtraukimas į darbo rinką | 7 | 7 | 2 |
| Socialinių įgūdžių ugdymas ir palaikymas | 3 3830 | 4 000 | 5 248 |
| Darbinių įgūdžių ugdymas | 10 000 | 820 | 863 |
|  | Laisvalaikio organizavimas | 1 000 | 1 150 | 2 697 |

Teikiant apgyvendinimo Savarankiško gyvenimo namuose paslaugas, paslaugų rodikliai 2018 m. padidėjo.

|  |  |  |  |  |  |
| --- | --- | --- | --- | --- | --- |
| Teikiamos paslaugos rūšis | Paslaugos sudėtis | 2016 m. | 2017 m. | 2018 m. | Pokytis |
| Ilgalaikė, trumpalaikė  socialinė globa | Informavimas | 793 | 799 | 834 | Lyginant 2016 metus su 2018 metais  15,9 % padaugėjo suteiktų paslaugų |
| Konsultavimas | 540 | 600 | 698 |
| Tarpininkavimas, atstovavimas | 330 | 331 | 425 |
| Kasdienio gyvenimo įgūdžių ugdymas ir palaikymas | 18000 | 1756 | 1987 |
| Laisvalaikio organizavimas | 320 | 500 | 800 |

Ilgalaikės, trumpalaikės socialinės globos paslaugų poreikis 2018 m. išaugo. Tai lėmė, aktyvesnis laisvalaikio organizavimas, glaudesnis bendradarbiavimas su klientų artimaisiais, didesnis pasitikėjimas darbuotojais, artimųjų iniciatyvumas.

|  |  |  |  |  |  |
| --- | --- | --- | --- | --- | --- |
| Teikiamos paslaugos rūšis | Paslaugos sudėtis | 2016 m. | 2017 m. | 2018 m. | Pokytis |
| Dienos socialinė globa institucijoje | Informavimas | 2 000 | 2 010 | 2 156 | 2018 metais 3,5% padaugėjo suteiktų paslaugų |
| Konsultavimas | 1 100 | 1 400 | 1 589 |
| Tarpininkavimas, atstovavimas | 705 | 811 | 903 |
| Kasdienio gyvenimo įgūdžių ugdymas ir palaikymas | 25 000 | 25 436 | 26 000 |
| Laisvalaikio organizavimas | 2 560 | 3 000 | 3 156 |
| Darbinių įgūdžių ugdymas | 222 | 290 | 2 156 |
| Įtraukimas į darbo rinką | 7 | 7 | 2 156 |

Dienos socialinė globa teikiama dienos centre „Goda“. Paslaugos teikiamos asmenims su proto ir psichine negalia.

Integrali pagalba (dienos socialinė globa ir slauga) asmens namuose – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose, 5 kartus per savaitę atsižvelgiant į paslaugų gavėjo sveikatos būklę.

Paslaugų gavėjai – vaikai su negalia, suaugę darbingi asmenys su negalia ir senyvo amžiaus asmenys.

|  |  |  |  |  |  |
| --- | --- | --- | --- | --- | --- |
| Teikiamos paslaugos rūšis | Paslaugos sudėtis | 2016 m. | 2017 m. | 2018 m. | Pokytis |
| Dienos socialinė globa asmens namuose | Informavimas | 1 200 | 1 239 | 1 253 | 2018 m. paslaugų poreikis išaugo 4,7 % . |
| Konsultavimas | 1 000 | 1 300 | 1 356 |
| Tarpininkavimas | 700 | 678 | 700 |
| Pagalba buityje | 19 200 | 19 223 | 19 542 |
| Savanorių įtraukimas | 52 | 55 | 1253 |

Dienos socialinės globos ir slaugos (integralios pagalbos*)* paslaugomis per 2018 m. naudojosi 65 asmenys. Dienos socialinė globa asmens namuose yra būtina paslauga, teikiama Šiaulių mieste, asmenims, turintiems slaugą. 2018 m. į šios paslaugos teikimą įsitraukė savanoriai ir slaugomų asmenų artimieji.

Nuo 2018 m. vasario 1 d. Savivaldybės biudžeto lėšomis buvo teiktos „atokvėpio“ paslaugos Šiaulių m. neįgaliųjų šeimos nariams, tėvams ar globėjams, kurie rūpinasi vaikais su proto ir (ar) psichikos negalia jų namuose. Šiaulių m. paslaugos buvo suteiktos 6 proto ar (ir) psichikos negalią turintiems asmenims, jų šeimų nariams, tėvams ar globėjams. Vienam paslaugos gavėjui teikiamos paslaugos vidurkis – 336 akademinės valandos per 12 paslaugos teikimo mėnesių. „Atokvėpio“ paslauga padėjo tėvams, globėjams, rūpintojams atgauti jėgas bei suteikė galimybę dalyvauti darbo rinkoje, sociokultūriniame visuomenės gyvenime.

Apsaugoto būsto paslaugos psichikos negalią turintiems suaugusiems asmenims Šiaulių regione. Paslauga apima konsultavimą, tarpininkavimą, socialinių įgūdžių ugdymą ir palaikymą, gyvenamosios vietos suteikimą bendruomenėje dalinai savarankiškiems suaugusiems asmenims su negalia, derinant tai su individualia atvejo vadybininko pagalba ir kitomis paslaugomis bendruomenėje, padedančiomis plėtoti ir palaikyti asmenų socialinius ir savarankiško gyvenimo įgūdžius, siekiant visiško jų savarankiškumo. Nuo 2018 m. gegužės 2 d. apsaugotame bute apgyvendinti 4 paslaugų gavėjai.

Šiaulių miesto savivaldybės vaikų globos namai

Vaikų globos namuose teikiamos ilgalaikės ir trumpalaikės socialinės globos paslaugos tėvų globos netekusiems vaikams nuo gimimo iki 18 m. amžiaus. Teikiamų paslaugų rodikliai 2018 m. pagerėjo, nes bendras paslaugų gavėjų skaičius per metus institucijoje, palyginus su vaikais, prižiūrimais budinčių globotojų šeimose, sumažėjo 65 proc. (2017 m. šeimose apgyvendinta 15 proc., o 2018 m. - 80 proc. atvykusių vaikų).

**28 lentelė. Vaikų globos namuose suteiktų ilgalaikės, trumpalaikės socialinės globos paslaugų gavėjų skaičiaus kitimas**

|  |  |  |  |
| --- | --- | --- | --- |
| Paslaugos pavadinimas | Paslaugos gavėjų sk. 2016 m. | Paslaugos gavėjų sk. 2017 m. | Paslaugos gavėjų sk. 2018 m. |
| Socialinė globa institucijoje | 52 vaikai | 46 vaikai | 50 vaikų |
| Budinčių globotojų šeimose | - | 7 vaikai | 40 vaikų |

Vaikų globos namai vykdė Globos centro funkcijas, kai yra užtikrinama, kad budinčių globotojų prižiūrimiems vaikams ir budintiems globotojams būtų prieinama ir suteikiama reikalinga konsultacinė, psichosocialinė, teisinė ir kita pagalba ( 11 budinčių globotojų, kurie prižiūrėjo 16 vaikų, 2018 m. buvo 40 vaikų). Nuo 2018 m. spalio mėn. Vaikų namai vykdė Krizių centro funkciją (bet kuriuo paros metu apgyvendinami tėvų globos netekę vaikai), buvo apgyvendinti 16 vaikų. Vaikų globos namuose nuo 2017 m. kovo mėnesio teikiamos socialinės priežiūros paslaugos šeimoms, patiriančioms socialinę riziką. 2018 m. pabaigoje Vaikų globos namų darbuotojai teikė socialinės priežiūros paslaugas 57 šeimoms, patiriančios socialinę riziką, kuriose augo 108 vaikai.

**29 lentelė. Suteiktų socialinės priežiūros paslaugų gavėjų skaičius 2017–2018 m.**

|  |  |  |
| --- | --- | --- |
| Paslaugos pavadinimas | Paslaugos gavėjų sk.  2017 m. (kovo-gruodžio mėn.) | Paslaugos gavėjų sk.  2018 m. |
| Bendrosios socialinės paslaugos | 75 šeimos ir 130 vaikų,  suteiktos 6 867 paslaugos | 57 šeimos ir 108 vaikai,  suteiktos 8 624 paslaugos |

Šiaulių m. savivaldybės Socialinių paslaugų centras

Šiaulių miesto savivaldybės socialinių paslaugų centre veikia šie padaliniai: Priėmimo ir užimtumo tarnyba (Tilžės g. 63B), Pagalbos į namus tarnyba (Tilžės g. 63B), Paramos tarnyba (Stoties g. 9C), Socialinės priežiūros socialinės rizikos šeimoms tarnyba (Stoties g. 9C), Laikino apnakvyndinimo tarnyba (Pakruojo g. 41).

Socialinių paslaugų centras, teikdamas bendrąsias ir specialiąsias socialines paslaugas:

1. Informuoja ir konsultuoja Savivaldybės teritorijos gyventojus socialinių paslaugų teikimo klausimais.
2. Organizuoja ir teikia nemokamas, iš dalies ar visiškai mokamas socialinės pagalbos namuose paslaugas.
3. Laikinai apgyvendina asmenis neturinčius nuolatinės gyvenamosios vietos.
4. Organizuoja aprūpinimą techninės pagalbos priemonėmis.
5. Organizuoja ir teikia transporto paslaugas.
6. Organizuoja ir teikia paslaugas socialinės rizikos šeimoms ir vaikams.
7. Organizuoja ir teikia globėjams (rūpintojams) ir įvaikintojams – atrankos, konsultavimo bei mokymų organizavimo paslaugas.

**30 lentelė. Bendrosios teikiamos socialinės paslaugos 2016-2018 m.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Paslaugų rūšys | gavėjų sk. 2016 m. | gavėjų sk. 2017 m. | gavėjų sk. 2018 m. | Pokyčiai  %  2018m./  2017m. | Pokyčiai  %  2018m./  2016m. | Suteiktų paslaugų sk.  2016 m. | Suteiktų paslaugų sk.  2017 m. | Suteiktų paslaugų sk.  2018 m. | Pokyčiai  %  2018m./  2017 m. | Pokyčiai  %  2018 m./  2016 m. |
| 1. | Informavimas | 1 984 | 3 084 | 3 235 | 5 % | 39 % | 2 988 | 4 426 | 4 846 | 9 % | 38 % |
| 2. | Konsultavimas | 1 493 | 2 371 | 2 305 | - 3 % | 35 % | 2 258 | 2 858 | 3 229 | 11 % | 30 % |
| 3. | Tarpininkavimas ir atstovavimas | - | 407 | 1 217 | 67 % | - | - | 1 013 | 3 192 | 68 % | - |
| 4. | Maitinimo organizavimas  (su Socialinių paslaugų teikimo komisijos nukreipimais) | 637 | 715 | 843 | 15 % | 20 % | 1 3442 | 14 972 | 17 566 | 15 % | 23 % |
| 5. | Aprūpinimas būtiniausiais drabužiais ir avalyne | 1 376 | 1 859 | 1 629 | - 12 % | 16 % | 1 918 | 2 034 | 1 786 | - 12 % | -7 % |
| 6. | Transporto organizavimas | 285 | 150 | 176 | 15 % | -38 % | 1 545 | 1 193 | 1 596 | 25 % | 3% |
| 7. | Sociokultūrinės paslaugos. | 176 | 235 | 198 | - 16 % | 11 % | 9 632 | 12 322 | 11 928 | - 3 % | 19 % |
| 8. | Asmeninės higienos ir sveikatos priežiūros paslaugų organizavimas | 501 | 565 | 556 | -2 % | 10 % | 2 184 | 2 166 | 2 164 | - 0,1 % | - 1 % |
| 9. | Neįgaliųjų aprūpinimas techninės pagalbos priemonėmis | 1 265 | 1 134 | 1 271 | 11 % | 0,5 % | 2 458 | 2 481 | 2 444 | - 1 % | - 1 % |
| Kitos bendrosios socialinės paslaugos | | | | | | | | | | | |
| 10. | Maitinimo organizavimas (be Socialinių paslaugų teikimo komisijos nukreipimų) | 985 | 960 | 960 | - | - 3% | 20 160 | 20 160 | 20 080 | - 0,4 % | -0,4% |
| 11. | Vaikų dienos užimtumo grupė | 23 | 23 | 23 | - | - | 8 786 | 10 300 | 11 546 | 25 % | 24 % |
| 12. | Psichologo paslaugos | 139 | 257 | 231 | - 10 % | 40% | 422 | 1 436 | 1 780 | 20 % |  |
|  | **Iš viso bendrosios paslaugos:** | **8 864** | **11 760** | **12 644** | **7 %** | **30 %** | **65 793** | **75 361** | **82 157** | **8 %** | **20 %** |

**31 lentelė. Suteiktos specialiosios socialinės paslaugos 2016–2018**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Paslaugos | gavėjų sk.  2016 m. | gavėjų sk.  2017 m. | gavėjų sk.  2018 m | Pokyčiai  %  2018 m./  2017m. | Suteiktų paslaugų sk. 2016 m. | Suteiktų paslaugų sk. 2016 m | Suteiktų paslaugų sk. 2017 m. | Suteiktų paslaugų sk. 2018 m. | Pokyčiai  %  2018 m./  2017m. | Pokyčiai  %  2018 m./  2016m. |
| 1. | Pagalba į namus | 268 | 284 | 327 | 13 % | 18 % | 39 517 | 44 436 | 51 756 | 14 % | 24% |
| 2. | Dienos socialinė globa asmens namuose | 61 | 53 | 59 | 10% | -3 % | 147 958 | 135 758 | 130 755 | - 4% | -12 % |
| 3. | GIMK (Globėjų (rūpintojų) ir įtėvių mokymas ir konsultavimas | 458 | 466 | 432 | -7 % | -6 % | 458 | 582 | 956 | 39 % | 52 % |
| 4. | Socialinių darbuotojų (globos koordinatorių) suteiktos socialinės paslaugos | - | - | 603 | - | - | - | - | 837 | - | - |
| 5. | Socialinių įgūdžių ugdymas ir palaikymas (socialinė priežiūra socialinės rizikos šeimoms) | 270 | 279 | 262 | - 6% | -3 % | 28 805 | 28 593 | 27 860 | -3 % | -3 % |
| 6. | Apgyvendinimas nakvynės namuose | 165 | 168 | 177 | 5 % | 7 % | 15 390 | 18 080 | 18 631 | 3 % | 17 % |
| 7. | Krizių centro paslauga | 36 | 31 | 7 | - 77 % | -81 % | 75 | 93 | 28 | - 70% | 63% |
| 8. | Laikinas apnakvindinimas | 207 | 247 | 254 | 3 % | 19 % | 3 311 | 9 313 | 9 414 | 1 % | 65 % |
| **Iš viso:** | | **1 465** | **1 528** | **2 553** | **28 %** | **31 %** | **235 514** | **236 855** | **240 237** | **1%** | **2%** |
| **Iš viso:**  **(bendrosios ir specialiosios paslaugos)** | | **10 329** | **13 288** | **15 197** | **13 %** | **32 %** | **301 307** | **312 216** | **322 394** | **3 %** | **6 %** |

Per 2018 m. Šiaulių m. savivaldybės socialinių paslaugų centre buvo suteiktos 323 599paslaugos 15 247 paslaugų gavėjams. Lyginant su 2017 m.**,** paslaugų gavėjų skaičius padidėjo 12 proc., o suteiktų paslaugų skaičius 3 proc., lyginant su 2016 m., paslaugų gavėjų skaičius padidėjo 18 proc., o suteiktų paslaugų skaičius 6 proc.

2016 m. vienam paslaugų gavėjui teko 24 paslaugos, 2017 m. – 24 paslaugos, o 2018 m. – 22 paslaugos.

**Užimtumo didinimo programa**

Šiaulių m. savivaldybės taryba 2017 m. gruodžio 22 d. patvirtino Šiaulių miesto savivaldybės 2018 m. užimtumo didinimo programą, kurios uždavinys – sukurti laikinas darbo vietas, į kurias būtų įdarbinti bedarbiai ir jiems sudarytos galimybės integruotis į darbo rinką, įgyti ir (ar) išsaugoti darbinius ar profesinius įgūdžius. Pagal programą buvo vykdomi teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbai Savivaldybei priskirtose valstybinėse ir savivaldybės žemėse, socialinių paslaugų teikimas asmenims su negalia ir vienišiems pagyvenusiems asmenims namuose bei socialinės globos įstaigose, mokytojo (auklėtojo) padėjėjo paslaugų teikimas. Programos įgyvenimui buvo atrinkta 13 darbdavių (2017 m. - 5 darbdaviai) ir sukurtos 39 laikinos darbo vietos (2017 m. – 27).

**Išmokos šeimoms ir vaikams**

Nuo 2018 m. sausio 1 d. kiekvienam vaikui nuo gimimo dienos iki 18 m. ir vyresniam, jeigu jis mokėsi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa) bet ne ilgiau iki jam sukaks 21 m. buvo mokama 0,79 (30,02 Eur) bazinės socialinės išmokos dydžio išmoka. 2018 m. papildomai išmoka vaikui auginantiems ir (ar) globojantiems vieną ar du vaikus buvo mokama vertinant šeimos pajamas nuo vaiko gimimo iki 21 m., jeigu vaikas mokėsi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa). Papildomai išmoka vaikui tris ir daugiau vaikų auginančioms šeimoms buvo mokama iki kiekvienam vaikui sukaks 18 m. ir vyresniam jeigu vaikas mokėsi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), ir jeigu vyresni pilnamečiai šios šeimos vaikai tęsė mokymąsi ne ilgiau kaip iki 24 m. amžiaus nevertinant šeimos pajamų.

Vaiko globėjui (rūpintojui) už vaiką, kuriam globa (rūpyba) nustatyta šeimoje, šeimynos vykdomai vaiko globai (rūpybai) užtikrinti už vaiką, kuriam globa (rūpyba) nustatyta šeimynoje, buvo mokamas 4 BSI (152,00 Eur) dydžio globos (rūpybos) išmokos tikslinis priedas. Nuo 2018 m. sausio 1 d. buvo mokamas 4 BSI (152,00 Eur) globos (rūpybos) išmokos tikslinis priedas globos centrui, įgyvendinančiam vaiko globėjo (rūpintojo) teises ir pareigas.

**32 lentelė. Piniginės socialinės paramos gavėjų skaičiaus kaita 2016–2018 m**.

|  |  |  |  |  |  |
| --- | --- | --- | --- | --- | --- |
| Eil.  Nr. | Paramos rūšys | 2016 m. aptarnauta pareiškėjų | 2017 m. aptarnauta pareiškėjų | 2018 m. aptarnauta pareiškėjų | Pokytis  (+,-) |
| 1. | Socialinės pašalpos | 2 844 | 3 040 | 3 214 |  |
| 2. | Kompensacijos už būsto šildymą, šalto ir karšto vandens išlaidas | 5 562 | 5 845 | 6 432 |  |
| 3. | Išmokos vaikams | 4 636 | 6 223 | 20 822 |  |
| 4. | Šalpos išmokos ir tikslinės kompensacijos | 6 144 | 5 935 | 5 828 |  |
| 5. | Socialinė parama moksleiviams (Nemokamas maitinimas) | 2 395 | 1 982 | 1 694 |  |
| 6. | Socialinė parama moksleiviams (Mokinio reikmenys) | 1 266 | 898 | 1 114 |  |
| 7. | Parama mirties atveju | 1 396 | 1 497 | 1 551 |  |
| 8. | Transporto išlaidų bei specialiųjų lengvųjų automobilių įsigijimo išlaidos | 199 | 196 | 199 |  |
| 9. | Užsienyje mirusių (žuvusių) piliečių palaikų parvežimas į Lietuvos Respubliką | 3 | 10 | 15 |  |
| 10. | Kitos išmokos | 2 | 2 | 2 |  |
|  | **Iš viso**: | **24 447** | **25 628** | **40 871** |  |

Lėšos piniginei socialinei paramai planuojamos vadovaujantis LR Socialinės apsaugos ir darbo ministro įsakymu Nr. A1-193 patvirtinta „Dėl valstybinėms (perduotoms savivaldybėms) funkcijoms atlikti skirtų lėšų apskaičiavimo“ metodika, kurios 8 punkte nurodoma, kad bazinis lėšų dydis socialinei pašalpai mokėti nustatomas kaip vidutinis metinis išlaidų socialinei pašalpai dydis per paskutinius 3 metus iki einamųjų biudžetinių metų, kuriais atliekami skaičiavimai. Planuojant 2018 m. lėšas socialinei pašalpai buvo imtos 2015 m., 2016 m. ir 2017 m. faktinės išlaidos. 2018 m. gavėjų skaičius didėjo. Apskaičiuojant piniginę socialinę paramą į bendrai gyvenančių asmenų arba vieno gyvenančio asmens pajamas neįskaitoma pagal darbo sutartį arba darbo santykiams prilygintų teisinių santykių pagrindu gautų pajamų dalis. Klientai tvarkosi socialinę pašalpą nors kartais jos dydis tik keli Eurai, bet socialinės pašalpos gavimas suteikia teisę į kitas išmokas, lengvatas: nemokamą moksleivių maitinimą, išmoką mokinio reikmenims, nemokamą asmens dokumentų išsiėmimą, nemokamą neformalų ugdymą bei ikimokyklinį ugdymą, studentams teisę į socialinę stipendiją.

**33 lentelė. 2016–2018 m. socialinėms išmokoms ir kompensacijoms panaudotos lėšos**

| Eil. Nr. | Išmokos pavadinimas | 2016 m.  (tūkst. Eur) | 2017 m.  (tūkst. Eur) | 2018 m.  (tūkst. Eur) | Skirtumas  (tūkst. Eur) |
| --- | --- | --- | --- | --- | --- |
| 1. | Išmokos pagal LR įstatymus ir Vyriausybės nutarimus, išmokamos iš valstybės biudžeto funkcijoms, perduotoms Savivaldybei vykdyti: | | | | |
| 1.1. | Laidojimo pašalpa | 424,4 | 455,1 | 471,5 | +16,4 |
| 1.2. | Parama užsienyje mirusių (žuvusių) Lietuvos Respublikos piliečių palaikų pervežimas į Lietuvos Respubliką | 6,1 | 19,3 | 30,3 | +11,0 |
| 1.3. | Kompensacija vykdant LR Vyriausybės 1995 10 31 nutarimą Nr. 1-1079 (nukentėjusiems nuo 1991 01 11-13 d. vykdytos agresijos) | 0,6 | 0,6 | 0,6 | 0,00 |
| 1.4. | Išlaidos mokinių nemokamam maitinimui | 386,5 | 318,7 | 282,6 | -36,1 |
| 1.5. | Išlaidos mokinio reikmenims finansuoti | 72,2 | 51,1 | 63,5 | +12,4 |
|  | **Iš viso:** | **889,8** | **844,8** | **848,5** | **+3,7** |
| 2. | Išmokos, mokamos iš Savivaldybės biudžeto: | | | | |
| 2.1. | Socialinė pašalpa | 1276,6 | 1096,2 | 1259,8 | +163,6 |
| 2.2. | Kompensacijos už būsto šildymą, karštą, šaltą vandenį ir kt. kuro rūšimis, kredito, paimto daugiabučiam namui atnaujinti (modernizuoti) ir palūkanų apmokėjimas už asmenis, turinčius teisę į būsto šildymo kompensaciją | 476,9 | 373,2 | 588,9 | +215,7 |
| 2.3. | Žalos atlyginimas nukentėjusiems dėl sveikatos sužalojimo darbe ar susirgimo profesine liga | 3,9 | 4,2 | 4,2 | 0 |
|  | **Iš viso:** | **1757,4** | **1473,6** | **1852,9** | **+379,3** |
| 3. | Išmokos, kurios skiriamos per LR Finansų ministeriją: | | | | |
| 3.1. | Šalpos išmokos | 10415,9 | 10224,1 | 10435,3 | +211,2 |
| 3.2. | Transporto išlaidų bei specialiųjų lengvųjų automobilių įsigijimo išlaidų kompensacijos | 31,7 | 29,5 | 28,2 | -1,3 |
| 3.3. | Ginkluoto pasipriešinimo (rezistencijos) dalyviams – kariams savanoriams | 0 | 0 | 0 | 0 |
| 3.4. | Administravimo išlaidos (šalpos išmokoms) | 208 | 195,6 | 196,4 | +0,8 |
| 3.5. | Išmoka vaikui | 368,3 | 626,6 | 6500,5 | +5873,9 |
| 3.6. | Vienkartinė išmoka gimus vaikui | 531,3 | 513,7 | 448,5 | -65,2 |
| 3.7. | Vienkartinė išmoka įsikurti | 96,9 | 115,2 | 102,3 | -12,9 |
| 3.8. | Globos (rūpybos) išmoka | 674,4 | 668,5 | 663,1 | -5,4 |
| 3.9. | Globos (rūpybos) tikslinis priedas | 131,7 | 399,0 | 448,1 | +49,1 |
| 3.10. | Vienkartinė išmoka nėščiai moteriai | 21,8 | 17,9 | 14,1 | -3,8 |
| 3.11. | Išmoka privalomosios tarnybos kario vaikui | 1,6 | 0,7 | 0,9 | +0,2 |
| 3.12. | Administravimo išlaidos (išmokoms vaikams) | 57,1 | 76,1 | 159,3 | +83,2 |
| 3.13. | Kompensacijos sovietinėje armijoje sužalotiems ir žuvusių šeimoms | 2,6 | 0,0 | 0 | 0 |
| 3.14. | Išmoka besimokančio ar studijuojančio asmens vaiko priežiūrai | 0,0 | 15,4 | 41,7 | +26,3 |
| 3.15. | Išmoka gimus vienu metu daugiau kaip vienam vaikui | 0,0 | 36,3 | 47,6 | +11,3 |
| 3.16, | Išmoka įvaikinus vaiką | 0,0 | 0,0 | 5,8 | +5,8 |
|  | **Iš viso:** | **12541,3** | **12918,6** | **19091,8** | **+6173,2** |

2018 m. gruodžio 19 d Valstybinio socialinio draudimo fondo valdybos Šiaulių skyriui buvo perduotos dokumentų, pagrindžiančių šalpos išmokų, transporto išlaidų kompensacijų ir lengvojo automobilio įsigijimo ir jo techninio pritaikymo išlaidų kompensacijų paskyrimą, kopijos. Perduotos 4 080 dokumentų kopijos. 1 907 asmenims, gaunantiems šalpos išmokas ir transporto išlaidų kompensacijas, buvo išsiųsti pranešimai apie išmokų mokėjimo perdavimą Sodrai. Nuo 2019-01-01 įsigaliojus Lietuvos Respublikos tikslinių kompensacijų įstatymo pakeitimams, pradedama mokėti 4 lygių tikslinės kompensacijos.

Efektyviai panaudojus visas priemones: išankstinės registracijos sistemą, žmogiškuosius išteklius, informacijos sklaidą apie galimybę prašymus pateikti elektroniniu būdu, pagalba teikiant prašymus elektroniniu būdu, skyriuje buvo išvengta eilių, laiku priimti sprendimai dėl išmokų skyrimo bei išmokėtos išmokos. Siekiant vienoje vietoje aptarnauti klientą, Skyriuje buvo priimtas 550 prašymų dėl paramos maisto produktais iš Europos pagalbos labiausiai skurstantiems fondo.

**Būsto fondas**

Šiaulių miesto savivaldybės būsto fondą iš viso sudaro 822 būstai, iš jų: 292 (35,5 %), socialiniai būstai, 324 (39,4 %) savivaldybės būstai, 189 (23,0 %) savivaldybės būstai, esantys bendrabučio pastatuose, 4 (0,49 %) tarnybiniai būstai ir 13 (1,6 %) būstų perduotų panaudos pagrindais.

**Socialinio būsto nuoma**

Valstybės paramos būstui įsigyti teikimo, savivaldybių socialinio būsto fondo sudarymo bei savivaldybių socialinio būsto nuomos sąlygas ir tvarką reglamentuoja Lietuvos Respublikos paramos būstui įsigyti ar išsinuomoti įstatymas (toliau – Įstatymas), kuris įsigaliojo 2015 m. sausio 1 d. Vadovaujantis Įstatymu, asmenų (šeimų), turinčių teisę į paramą būstui išsinuomoti, nuomojančių socialinį būstą ar gaunančių būsto nuomos ar išperkamosios būsto nuomos mokesčių dalies kompensaciją, apskaita tvarkoma sudarant jaunų šeimų, šeimų, auginančių tris ar daugiau vaikų (įvaikių), likusių be tėvų globos asmenų ir jų šeimų, neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų, bendrasis bei socialinio būsto nuomininkų, turinčių teisę į būsto sąlygų pagerinimą, sąrašus. Minėtuose sąrašuose 2018 m. gruodžio 31 d. buvo įrašyta 503 asmenys (šeimos), 2017 m. - 490.

2018 m. teisė į paramą socialiniam būstui išsinuomoti nustatyta 149 asmenims (šeimoms), 2017 m. -156 asmenims (šeimoms), kurie naujai pateikė prašymus.

Socialinių būstų trūkumas Šiaulių mieste išlieka opia problema. Asmeniui (šeimai), pateikusiems prašymą gauti socialinį būstą, vidutiniškai eilėje tenka laukti daugiau nei 10 metų. 2018 m. socialiniai būstai buvo skirti asmenims (šeimoms), kurie prašymus buvo pateikę dar 2007‒2009 m. Šiaulių miesto savivaldybė 2018 m. socialiniu būstu aprūpino tik 35 asmenis (šeimas) (2017 m.- 25), o tai sudaro tik 6,95 proc (2017 m. - 5,4 proc.) nuo laukiančiųjų socialinio būsto eilėse. Taip pat 2016 m. rugsėjo 1 d. Šiaulių miesto savivaldybės pasirašė projekto „Socialinio būsto fondo plėtra Šiaulių miesto savivaldybėje“ finansavimo sutartį. 2018 m, įvykdytos 2 būstų pirkimo procedūros, kurių metu nupirkta 19 būstų (2017 m. - 3 būstų pirkimo procedūros, kurių metu nupirkta 16 būstų).

Įstatyme nustatyta nauja paramos forma – būsto nuomos ar išperkamosios būsto nuomos mokesčių dalies kompensacijos mokėjimas asmenims (šeimoms), turintiems į būsto nuomą. Kompensacijos yra mokamos iš valstybės biudžeto specialiosios tikslinės dotacijos Savivaldybės biudžetui. 2018 m. 490 asmenų (šeimų), įrašytų sąrašuose, pasiūlyta pasinaudoti būsto nuomos ar išperkamosios būsto nuomos mokesčių dalies kompensacija (2017 m. 7 asmenys (šeimos), pasinaudojo būsto nuomos mokesčių dalies kompensacija).

**34 lentelė. Asmenų (šeimų), kuriems skirtos būsto nuomos ar išperkamosios būsto nuomos mokesčių dalies kompensacijos, skaičius**

|  |  |  |  |
| --- | --- | --- | --- |
| Savivaldybė | Sąrašo pavadinimas | 2017-12-31 | 2018-12-31 |
|  |  | Asmenų (šeimų) sk. | Asmenų (šeimų) sk. |
| Šiaulių m. sav. | Jaunų šeimų | 3 | 3 |
| Šeimų, auginančių tris ar daugiau vaikų (įvaikių) | 0 | 1 |
| Likusių be tėvų globos asmenų (šeimų) | 1 | 3 |
| Neįgaliųjų ir asmenų sergančių lėtinių ligų sunkiomis formomis | 0 | 1 |
| Bendrasis | 3 | 5 |
| Socialinio būsto nuomininkų, turinčių teisę į socialinio būsto sąlygų pagerinimą | 0 | 0 |
| **Iš viso:** | | **7** | **13** |

2018 m. buvo parengti 105 (2017 m. – 92) Administracijos direktoriaus įsakymai, išnagrinėta 970 (2017 m. – 869) asmenų (šeimų) metinių gyventojo (šeimos) turto deklaracijų ir jiems nustatyta teisė į paramą būstui įsigyti ar išsinuomoti, surašyti 300 (2017 m. – 175) būsto apžiūros aktai, pateikta 30 užsakymų dėl būstų remonto darbų, pasirašytos/atnaujintos 79 nuomos sutartys dėl savivaldybės būstų nuomos. Per 2018 m. 43 būstuose seni mediniai langai pakeisti į naujus plastikinius ir 17 būstuose pagal 2017 m. sudarytas pirkimo sutartis.

Siekiant mažinti skolas už būsto nuomą, buvo vykdomas intensyvesnis darbas dėl skolų išieškojimo, būsto nuomininkai buvo dažniau raginami ne tik raštu, bet ir telefonu. Finansinės ataskaitos rodo, kad nuomos mokesčio surinkimas 7 ,1 tūkst. Eur didesnis nei planuota surinkta 29,9 tūkst. Eur vietoje planuotų 22,8 tūkst. Eur. ( 2017 m. 4,1 tūkst. Eur. didesnis nei planuota, surinkta 26,7 tūkst. Eur vietoje planuotų 22,6 tūkst. Eur). Per 2018 m. parengta informacija apie Savivaldybei nuosavybės teise priklausančių būstų nuomininkus, kurie yra mirę ir yra likusi skola už būsto nuomą, laikotarpiu nuo 2002 m. iki 2018 m.

Piniginės socialinės paramos ir pašalpų nepasiturintiems Šiaulių m. savivaldybės gyventojams ir išmokų vaikams teikimo tvarkos aprašas suteikia Savivaldybės būstų nuomininkams, gaunantiems mažas pajamas, pasinaudoti galimybe gauti tikslinę pašalpą 50 proc. būsto nuomos mokesčiui sumokėti, per 2018 m. buvo gauti 92 Savivaldybei nuosavybės teise priklausančių būstų nuomininkų prašymai dėl tikslinės pašalpos, 86 nuomininkams tikslinė pašalpa buvo skirta.

**Sveikata**

2018 m. siekiant įgyvendinti Šiaulių miesto savivaldybės visuomenės sveikatos rėmimo specialiąją programą, parengta Nevyriausybinių organizacijų projektų finansavimo konkurso nuostatų nauja redakcija ir Nevyriausybinių organizacijų projektų vertinimo komisijos veiklos nuostatų nauja redakcija bei Šiaulių miesto savivaldybės strateginiuose dokumentuose numatytų sveikatinimo priemonių įgyvendinimo tvarkos aprašas. 2018 m. buvo organizuotas Šiaulių m. nevyriausybinių organizacijų sveikatinimo projektų konkursas, pasirašyta 10 sveikatinimo projektų įgyvendinimo sutarčių su Šiaulių m. nevyriausybinėmis organizacijomis, 1 projekto, gerinančio ortodonto paslaugų prieinamumą Šiaulių m. vaikams, įgyvendinimo sutartis, 1 projekto, gerinančio ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimo sutartis, 1 projekto „Žalos mažinimo programa žemo slenksčio paslaugų kabinete, teikiant paslaugas atskirties grupėms bei prostitucijos ir prekybos žmonėmis aukoms“ įgyvendinimo sutartis. Taip pat vyko išvadų apie asmens gebėjimą pasirūpinti savimi ir priimti kasdienius sprendimus teikimas pagal asmenų pateiktus prašymus organizavimas, pateikta 138 išvados. Įgyvendinant Civilinio kodekso nuostatas, kreiptasi į teismą dėl teismo sprendimų, kuriais asmenys pripažinti neveiksniais, peržiūrėjimo, parengti 2 pareiškimai. Nuo 2017 m. sausio 1 d. pradėta vykdyti valstybės deleguota funkcija – neveiksnių asmenų būklės peržiūrėjimas. 2018 m. suorganizuota 18 Šiaulių m. savivaldybės neveiksnių asmenų būklės peržiūrėjimo komisijos posėdžių (2017 m. – 4), inicijuotų asmens būklės peržiūrėjimo bylų skaičius – 264 (2017 m. - 17), išnagrinėtų komisijos inicijuotų asmens būklės peržiūrėjimo bylų skaičius – 184 (2017 m. – 12).

**12 paveikslas. Neveiksnių asmenų būklės peržiūrėjimas 2017–2018 m.**

2018 m. vyko 5 Šiaulių m. savivaldybės narkotikų kontrolės komisijos posėdžiai, kurių metu svarstyti klausimai dėl Ankstyvosios intervencijos programos įgyvendinimo Šiaulių mieste, priklausomybių mažinimo programos rengimo ir įgyvendinimo, prevencinių priemonių įgyvendinimo Šiaulių miesto gimnazijose, žalos mažinimo programos ir paslaugų priklausomiems asmenims organizavimo Šiaulių centro poliklinikoje ir kt. aktualūs klausimai. Vykdant užkrečiamųjų ligų kontrolę, organizuotas 1 būtinojo hospitalizavimo atvejis asmenims (2017 m. – 1, 2016 m. - 2), sergantiems atvira plaučių tuberkulioze ir vengiantiems gydytis.

**13 paveikslas. Būtinojo hospitalizavimo atvejai, sergantiems atvira plaučių tuberkulioze ir vengiantiems gydytis**

2018 m. vyko 4 Šiaulių m. savivaldybės bendruomenės sveikatos tarybos posėdžiai. Tarp svarstomų klausimų buvo klausimai dėl maisto kontrolės organizavimo ir vykdymo, gyvenamosios aplinkos gerinimo ir pokyčių Šiaulių m. daugiabučių namų mikrorajonuose, apžvelgta Šiaulių miesto epidemiologinės situacijos analizė, teikti pasiūlymai, susipažinta su Šiaulių valstybinės kolegijos sveikatos fakulteto ir Šiaulių universiteto rengiamų sveikatos specialistų poreikiu ir kompetencijomis, aptarti Šiaulių m. savivaldybės tarybos socialinės politikos prioritetai sveikatos srityje, pristatytos ir patvirtintos Šiaulių m. savivaldybės visuomenės sveikatos biuro veiklos aktualijos ir Šiaulių miesto probleminės visuomenės sveikatos sritys.

Įgyvendinant Dantų protezavimo paslaugų išlaidų kompensavimo iš Šiaulių m. savivaldybės biudžeto tvarkos aprašą ir gavus 7 prašymus dėl dantų protezavimo išlaidų kompensavimo, pasirašytos 7 Šiaulių m. savivaldybės remiamo dantų protezavimo sutartys.

Sprendžiant problemas dėl gydytojo ortodonto paslaugų prieinamumo Šiaulių m. vaikams, pasirašyta 1 sutartis „Ortodonto paslaugų prieinamumo didinimas Šiaulių miesto vaikams“, pagal kurią papildomai suteiktos 656 gydytojo ortodonto konsultacijos Šiaulių m. vaikams. Ženkliai pagerėjo ortodonto paslaugų prieinamumas, paslaugos laukimo eilė sutrumpėjo 12 kartų.

Koordinuotas Biosocialinių įgūdžių ugdymo ir integracijos į kūno kultūros pamokas paslaugų teikimo vaikams, turintiems sunkią ir vidutinę negalią dėl nervų sistemos ligų ir lankantiems Šiaulių m. bendrojo ugdymo mokyklas, paslaugos tolimesnis teikimas, organizuotas apmokėjimas už suteiktas paslaugas. 2018 m. Šiaulių universiteto Sveikatinimo, hipoterapijos ir sporto centro specialistai 13 vaikų, turintiems sunkią ir vidutinę negalią dėl nervų sistemos, jungiamojo audinio ir skeleto raumenų sistemos ligų ir lankantiems Šiaulių m. bendrojo ugdymo mokyklas suteikė 745 individualius kineziterapijos užsiėmimus, 388 individulių hipoterapijos užsiėmimų ir 42 individualius taikomosios kūno kultūros užsiėmimus (2017 m. – 688 kineziterapijos, 318 hipoterapijos, 25 individualūs kūno kultūros užsiėmimai). Po suteiktų paslaugų stebimas vaikų atramos ir pusiausvyros pagerėjimas, laikysenos korekcijos teigiamas pokytis, teigiamas judesio amplitudės pokytis, kūno judesių funkcijų pagerėjimas ir kt. teigiami pokyčiai.

**14 paveikslas. Biosocialinių įgūdžių ugdymo ir integracijos į kūno kultūros pamokas paslaugų teikimas vnt.**

2018 m. buvo įgyvendinama biosocialinių įgūdžių programa Šiaulių m. savivaldybės sutrikusio vystymosi kūdikių namuose. Programoje dalyvavo 14 vaikų (7-12 m.), turinčių negalią ir emocijų sutrikimų. Organizuotas viešųjų sveikatos priežiūros įstaigų veiklos finansinių rezultatų kiekybinių ir kokybinių rodiklių vertinimo komisijos posėdis, patvirtintos viešųjų sveikatos priežiūros įstaigų ir jų vadovų 2017 m. veiklos ataskaitos, 2018 m. veiklos užduočių projektai. Bendradarbiauta su kuruojamomis asmens sveikatos priežiūros ir kitomis įstaigomis dėl Šiaulių m. asmens sveikatos priežiūros įstaigų dalyvavimo Širdies ir kraujagyslių ligų prevencijos programoje, organizuoti 4 susitikimai, bendradarbiauta ir konsultuotasi dėl Šiaulių m. savivaldybės 2017 m. stebėsenos ataskaitos rekomendacijų įgyvendinimo priemonių plano parengimo.

Konsultuotasi su kitomis Lietuvos savivaldybėmis dėl skatinimo priemonių trūkstamos specialybės gydytojams pritraukti, parengtas Finansavimo teikimo atvykstantiems dirbti į Šiaulių m. savivaldybės asmens sveikatos priežiūros įstaigas trūkstamos specialybės gydytojams ir rezidentams tvarkos aprašas, derintas su Šiaulių mieste esančiomis sveikatos priežiūros įstaigomis.

Siekiant pagerinti sveikatos įstaigų stovį, baigti pastato apšiltinimo ir pagrindinio įėjimo laiptų su tambūru įrengimo darbai VšĮ Šiaulių reabilitacijos centro pastate, 80% atliktas Maisto gamybos skyriaus remontas VšĮ Šiaulių ilgalaikio gydymo ir geriatrijos centre, baigti Šiaulių centro poliklinikos automobilių stovėjimo aikštelės įrengimo darbai.

Kad padidinti Šiaulių m. vaikų, neįgaliųjų, jų artimųjų ir vyresnio amžiaus žmonių sveikatos raštingumo lygį bei suformuoti pozityvius jų sveikatos elgsenos pokyčius, Šiaulių m. savivaldybės visuomenės sveikatos biuras įgyvendina projektą „Sveikos gyvensenos skatinimas Šiaulių mieste“, kurio metu organizuojami informaciniai ir (ar) šviečiamieji renginiai, mokymai, seminarai, konkursai ir pan. veiksmai, skirti tiesiogiai informuoti, šviesti Šiaulių m. tikslinių grupių asmenis (neįgaliuosius ir jų šeimos narius, vaikus (asmenis, neturinčius 18-os metų, vyresnio amžiaus asmenis) sveikatos išsaugojimo ir stiprinimo, ligų prevencijos bei kontrolės temomis, formuoti jų sveikos gyvensenos vertybines nuostatas, sveikatos raštingumo įgūdžius ir pan. Informavimo, švietimo ir mokymo renginiuose bei sveikatos raštingumą didinančiose veiklose dalyvavo 721 tikslinių grupių asmuo (2017 m. – dalyvavo 453 asmenys).

**Civilinės būklės aktų registracija**

Per 2018 m. sudaryti gimimo, mirties, santuokos sudarymo, santuokos nutraukimo, civilinės būklės akto įrašo pakeitimo ar papildymo įrašai pateikiami 37 lentelėje.

**35 lentelė. Civilinės būklės aktų registravimo duomenys 2016–2018 m.**

|  |  |  |  |
| --- | --- | --- | --- |
| Santuokos | 2016 m. | 2017 m. | 2018 m. |
| Priimta prašymų įregistruoti santuoką, įtraukti į apskaitą bažnyčios nustatyta tvarka ar užsienio valstybėje įregistruotą santuoką | 862 | 901 | 758 |
| Iš viso įregistruota santuokų | 777 | 819 | 688 |
| Įregistruota santuokų ne CMS patalpose | 24 | 22 | 18 |
| Įtraukta į apskaitą bažnyčios tvarka įregistruotų santuokų | 147 | 129 | 102 |
| Įtraukta į apskaitą užsienio valstybėse įregistruotų santuokų | 62 | 77 | 68 |
| Pravestos auksinių, deimantinių vestuvių ceremonijos | 2 | 5 | 4 |
| Pravestos sidabrinių vestuvių ceremonijos | 4 | 1 | 3 |
|  | 95 | 93 | 102 |
| Santuokos nutraukimai |  |  |  |
| Iš viso įregistruota santuokų nutraukimų | 395 | 346 | 344 |
| Pirminių santuokos nutraukimo įrašų | 135 | 332 | 320 |
| Atlikta santuokos nutraukimo aktų įrašų papildymų | 253 | 6 | 14 |
| Įtraukta į apskaitą užsienio valstybėse įregistruotų santuokų nutraukimų | 7 | 8 | 10 |
| Gimimai |  |  |  |
| Iš viso įregistruota gimimų | 1 406 | 1 414 | 1 302 |
| Įtraukti į apskaitą gimusių vaikų užsienyje gimimai | 291 | 285 | 271 |
| Tėvystės nustatymai ir pripažinimai |  |  |  |
| Iš viso įregistruota tėvystės nustatymų ir pripažinimų, nuginčijimų | 273 | 277 | 270 |
| Įregistruoti tėvystės pripažinimai su pirminiu gimimo registravimu | 184 | 236 | 218 |
| Įregistruoti papildymo, pakeitimo įrašai po tėvystės nustatymo, pripažinimo ar nuginčijimo, kai gimimas jau buvo užregistruotas | 89 | 41 | 52 |
| Įvaikinimai |  |  |  |
| Įregistruota papildymo, pakeitimo įrašų pateikus teismo sprendimus dėl įvaikinimo | 10 | 2 | 4 |
| Mirties įrašai |  |  |  |
| Iš viso įregistruota | 1 433 | 1 660 | 1 463 |
| Pirminiai mirties įrašai | 1 394 | 1 636 | 1 422 |
| Įtraukta į apskaitą mirusių užsienio valstybėse | 39 | 24 | 41 |
| Vardo, pavardės pakeitimas |  |  |  |
| Priimta prašymų dėl vardo, pavardės pakeitimo | 50 | 147 | 130 |
| Įregistruota papildymų, pakeitimų įrašų dėl vardo, pavardės pakeitimo | 47 | 195 | 180 |

**Gyvenamosios vietos deklaravimas**

Gyventojų gyvenamosios vietos deklaravimo duomenų tvarkymo funkciją nuo 2007 m. vykdo Bendrųjų reikalų skyrius ir seniūnijos. Aptarnavimo ir e.paslaugų poskyris aptarnauja gyventojus, kurie gyvena miesto dalyje, nepriklausančioje seniūnijų teritorijoms. 2018 m. gyvenamosios vietos deklaravimo klausimais buvo aptarnauti 12 011 gyventojų (2017 m. – 14 606).

**36 lentelė. Gyvenamosios vietos deklaravimo dokumentų apskaita Savivaldybės administracijoje 2016-2018 m.**

|  |  |  |  |
| --- | --- | --- | --- |
| Dokumentai | 2016 m. | 2017 m. | 2018 m. |
| Gyvenamosios vietos atvykimo į LR ar pakeitus gyvenamąją vietą LR deklaracijos | 9 315 | 11 394 | 12 123 |
| Gyvenamosios vietos išvykimo iš LR deklaracijos | 2 089 | 2 499 | 1 572 |
| Prašymai į traukti į gyvenamosios vietos neturinčių asmenų apskaitą | 42 | 66 | 1 640 |
| Prašymai išduoti pažymą apie asmens deklaruotą gyvenamąją vietą | 1 614 | 1 832 | 1 708 |
| Pažymos apie asmens deklaruotą gyvenamąją vietą | 6 770 | 6 923 | 6 570 |
| Prašymai išduoti pažymą apie įtraukimą į gyvenamosios vietos neturinčių asmenų apskaitą | 232 | 94 | 25 |
| Pažymos apie įtraukimą į gyvenamosios vietos neturinčių asmenų apskaitą | 274 | 172 | 1 303 |
| Prašymai išduoti pažymą patalpų savininkams (bendraturčiams) | 1 598 | 2 200 | 415 |
| Pažymos patalpų savininkams (bendraturčiams) apie jų nuosavybėje deklaruotus asmenis | 1 598 | 2 498 | 442 |
| Prašymai išduoti pažymą apie paskutinę mirusio asmens deklaruotą gyvenamąją vietą | 12 | 14 | 25 |
| Pažymos apie paskutinę mirusio asmens deklaruotą gyvenamąją vietą | 12 | 14 | 25 |
| Prašymai dėl deklaravimo duomenų naikinimo, taisymo, keitimo | 539 | 492 | 454 |
| Sprendimai dėl deklaravimo duomenų naikinimo, taisymo, keitimo | 484 | 492 | 413 |
| Iš viso | 22 981 | 28 679 | 26 715 |

Kai asmuo dėl negalios negalėjo atvykti į deklaravimo įstaigą, tai nuo pareiškėjo prašymo pateikimo per 1 - 2 darbo dienas buvo vykstama į namus, gydymo įstaigą, geriatrijos centrą bei tvarkomi gyvenamosios vietos deklaravimo dokumentai. Per 2018 m. ši paslauga buvo atlikta 96 kartus.

Šiaulių miesto savivaldybės teritorijoje yra du administracijos struktūriniai teritoriniai padaliniai, tai Medelyno ir Rėkyvos seniūnijos. Seniūnijose taip pat tvarkomi priskirtos teritorijos gyventojų gyvenamosios vietos deklaravimo duomenys, kurie perduodami Gyventojų registrui, priimamos seniūnijos gyventojų gyvenamosios vietos deklaracijos, tikrinamas jų pildymo teisingumas, priimamas sprendimas dėl deklaravimo duomenų taisymo, keitimo ar naikinimo, kaupiamos ir saugomos seniūnijos gyventojų gyvenamosios vietos deklaracijos, tikrinami pateikti dokumentai dėl užsienio piliečių laikinojo gyvenamosios vietos deklaravimo, išduodamos pažymos, teikiama gyvenamosios patalpos savininkui informacija apie asmenis, deklaravusius gyvenamąją vietą jiems nuosavybės ar kitokio teisėto valdymo, naudojimo ar disponavimo teise priklausančioje patalpoje.

Pagal gyvenamosios vietos deklaravimo duomenų ir gyvenamosios vietos neturinčių asmenų apskaitos tvarkymo funkciją:

**37 lentelė. Gyvenamosios vietos deklaravimo dokumentų apskaita seniūnijose 2016-2018 m.**

| Medelyno/Rėkyvos seniūnijose | 2016 m. | 2017 m. | 2018 m. |
| --- | --- | --- | --- |
| Deklaravo gyvenamąją vietą | 330 / 500 | 313 / 399 | 277 / 333 |
| Deklaravo išvykimą į užsienį | 43 / 85 | 67 / 64 | 36 / 40 |
| Išduota pažymų apie deklaruotą gyvenamąją vietą | 359 / 512 | 338 / 365 | 268 / 234 |
| Išduota gyvenamųjų patalpų savininkams pažymų apie asmenis, deklaravusius gyvenamąją vietą jų valdoje | 26 / 22 | 20 / 113 | 7 / 10 |
| Kreiptasi dėl deklaravimo duomenų naikinimo | 12 / 16 | 13 / 21 | 17 / 23 |
| Kreiptasi dėl deklaravimo duomenų pakeitimo | 2 / 93 | 0 / 7 | 3 / 0 |
| Priimta sprendimų dėl deklaravimo duomenų panaikinimo ir pakeitimo | 16 / 109 | 13 / 28 | 21 / 25 |
| Įtraukta gyventojų jų prašymu į gyvenamosios vietos neturinčių asmenų apskaitą | 0 / 0 | 0 / 0 | 19 / 58 |
| Išduota pažymų apie įtraukimą į gyvenamosios vietos neturinčių asmenų apskaitą | 1 / 2 | 0 / 0 | 14 / 32 |

**ŠVIETIMO, KULTŪROS IR SPORTO DEPARTAMENTAS**

Departamento veiklos kryptys yra: valstybės ir savivaldybės politikos švietimo, kultūros ir sporto srityse įgyvendinimas bei savivaldybės švietimo, kultūros ir sporto paslaugų gerinimas. Departamentas atsakingas už trijų Šiaulių miesto savivaldybės 2018–2020 m. strateginio veiklos plano programų, tai - 02 Kultūros plėtros, 07 Kūno kultūros ir sporto plėtros ir 08 Švietimo prieinamumo ir kokybės užtikrinimo programų įgyvendinimą.

**Kultūra**

2018 m. buvo finansuojami kultūros projektai, koordinuotas miesto reprezentacijai svarbių renginių organizavimas, užtikrintas valstybinių švenčių organizavimas ir atmintinų datų paminėjimas, puoselėjant tautines tradicijas.

2018 m. parengta Šiaulių miesto savivaldybės mero rekomendacija Gabrielės Petkevičaitės-Bitės medalio „Tarnaukite Lietuvai“ kandidatų vertinimo komisijai dėl Remigijaus Adomaičio kandidatūros teikimo apdovanojimui Gabrielės Petkevičaitės-Bitės „Tarnaukite Lietuvai“ atminimo medaliu.

Vykdant Kultūros projektų finansavimo konkursą, buvo svarstytos 2018 m. pateiktos 109 (2017 m. – 104) kultūros projektų paraiškos (iš jų – 31 biudžetinių kultūros įstaigų paraiška). Finansavimą rekomenduota skirti 45 kultūros projektams, tačiau koncertinė įstaiga Šiaulių valstybinis kamerinis choras „Polifonija“ neįvykdė projekto Koncertas „Jekebso Jančevskio oratorija „No Letu zemes“ ir grąžino 4,0 tūkst. Eur, taip pat VšĮ „Rimti veidai“ neįvykdė projekto Festivalis „Intecity Multimedia Art Festival“ ir grąžino 1,9 tūkst. Eur.

**38 lentelė. 2018 m. kultūros projektai ir jų finansavimas 2018 m.**

|  |  |  |  |
| --- | --- | --- | --- |
| Eil. Nr. | Projekto vykdytojas | Projekto pavadinimas | Finansavimo suma, tūkst. Eur |
| 1. | Valstybinis Šiaulių dramos teatras | Lietuvių dramaturgijos festivalio „Atgaiva“ 30-mečio paminėjimas | 4,0 |
| 2. | VšĮ „Remigijaus akcija“ | Meno festivalis-akcija „Šiaulių kultūros naktys 7/782“ | 4,0 |
| 3. | VšĮ „Remigijaus akcija“ | XVII tarptautinis džiazo muzikos festivalis „Šiauliai Jazz 2018“ | 2,7 |
| 4. | Šiaulių Sauliaus Sondeckio menų gimnazija | VI tarptautinis vaikų ir jaunimo tautinės muzikos festivalis „Tūto 2018“, skirtas Lietuvos valstybės atkūrimo šimtmečiui | 2,3 |
| 5. | Šiaulių moksleivių namai | XII tarptautinis vaikų ir jaunimo teatrų festivalis-kūrybinė laboratorija „Baltoji varnelė“ | 3,0 |
| 6. | Šiaulių Sauliaus Sondeckio menų gimnazija | XII tarptautinis akordeono muzikos festivalis-konkursas „Linksmasis akordeonas“ | 2,5 |
| 7. | Šiaulių apskrities Povilo Višinskio viešoji biblioteka | Kultūrinis-edukacinis renginys „Šiaulių knygų mugė 2018“ | 1,9 |
| 8. | Lietuvos dailininkų sąjungos „Šiaulių dailininkų organizacija“ | 57-oji Šiaulių dailininkų paroda | 1,2 |
| 9. | Literatūros almanacho „Varpai“ redakcija | Lietuvos valstybės atkūrimo 100-metis ir Šiauliai „Varpų“ almanache | 1,6 |
| 10. | VšĮ „Istartas“ | Spektaklio „Pietinia kronikas“ pagal Rimanto Kmitos romaną sukūrimo baigiamasis etapas | 2,1 |
| 11. | Valstybinis Šiaulių dramos teatras | Spektaklio pagal A. Špilevoj pjesę „Kelios bagadelnios istorijos“ (darbinis pavadinimas) sukūrimas | 2,4 |
| 12. | Valstybinis Šiaulių dramos teatras | Spektaklio eskizai, diskusijos „Žinomi tekstai / nauji kontekstai“ | 1,8 |
| 13. | Lietuvos dailininkų sąjungos „Šiaulių dailininkų organizacija“ | Paroda, performansas „Reda ir Arūnas Uogintai. Archeologai 1993-2018. Meno projektas“ | 1,3 |
| 14. | Šiaulių Sauliaus Sondeckio menų gimnazija | Koncertas „Su muzika širdyje“ | 1,6 |
| 15. | Koncertinė įstaiga Šiaulių valstybinis kamerinis choras „Polifonija“ | Koncertas „Jekebso Jančevskio oratorija „No Letu zemes“ | 4,0  (projektas nevykdytas, lėšos grąžintos) |
| 16. | VšĮ Šiaulių universitetas | Renginys „Žolinė Šiauliuose“ | 1,7 |
| 17. | VšĮ Šiaulių universitetas | Tarptautinė konferencinė-edukacinė programa „Šiauliai -Omaha: susitikę dainoje“ | 1,8 |
| 18. | VšĮ „Istartas“ | Tarptautinis kino festivalis „Kino pavasaris“ Šiauliuose | 1,6 |
| 19. | Valstybinis Šiaulių dramos teatras | Ankstyvojo amžiaus vaikų kūrybinė judesio teatro laboratorija | 1,7 |
| 20. | Lietuvos tautodailininkų sąjungos Šiaulių skyrius | Tautodailės darbai ir laimėjimai atkurtos Lietuvos valstybės šimtmečiui | 1,3 |
| 21. | Šiaulių „Dagilėlio“ dainavimo mokykla | Koncertas „Kalėdos su „Dagilėliu“ | 0,9 |
| 22. | Šiaulių „Aušros“ muziejus | Paroda „Antanas Gudaitis. Potėpis ir spalva. Nuo...Iki“ | 1,2 |
| 23. | Šiaulių Sauliaus Sondeckio menų gimnazija | Koncertų ciklas „Taip skamba Baltija“ | 1,0 |
| 24. | Šiaulių „Aušros“ muziejus | Viešų paskaitų ciklas „Šimtmečio naratyvai“ | 1,3 |
| 25. | VšĮ Nacionalinė regionų plėtros agentūra Šiaulių filialas | Virtualios realybės filmo „Skriejam per Šiaulius“ sukūrimas | 1,5 |
| 26. | Šiaulių „Dagilėlio“ dainavimo mokykla | X respublikinis vaikų meno festivalis „Aš - mažytė pasaulio dalis“ | 1,0 |
| 27. | VšĮ „Remigijaus akcija“ | Muzikos apdovanojimų šventė „ŠAMA 2018“ | 1,1 |
| 28. | VšĮ „Rimti veidai“ | Festivalis „Intecity Multimedia Art Festival“ | 1,9  (projektas nevykdytas, lėšos grąžintos) |
| 29. | Šiaulių apskrities Povilo Višinskio viešoji biblioteka | Kultūriniai-edukaciniai renginiai „Šeimadieniai bibliotekoje 2018“ | 1,2 |
| 30. | Šiaulių kino meno klubas | Retrospektyvų ciklas „Senasis Šiaulių kinas“ | 0,3 |
| 31. | Šiaulių kino meno klubas | Šiaulietiškų filmų festivalis „Filmuoja Šiauliai“ | 0,3 |
| 32. | Šiaulių krašto knygų leidėjų draugija „Saulės delta“ | Knygos „Šiaulių (Saulės) mūšis Europos kontekste“ rengimas ir leidyba | 1,0 |
| 33. | Asociacija „Muzikinė grupė „Kitava“ | Respublikinis festivalis-konkursas „Mūsų dienos 2018“ | 0,7 |
| 34. | Šiaulių apskrities Povilo Višinskio viešoji biblioteka | Tarptautinio konkurso „EX LIBRIS ATKURTAI LIETUVAI - 100“ baigiamasis renginys | 2,0 |
| 35. | Koncertinė įstaiga Šiaulių valstybinis kamerinis choras „Polifonija“ | Koncertų ciklas „Muzikinė Šiaulių tapatybė“ | 2,0 |
| 36. | VšĮ „Remigijaus akcija“ | Alternatyvios muzikos festivalis „Rumshk 13“ | 1,2 |
| 37. | VšĮ „Saikuva“ | Koncertas „Šimtmečio kanklės - Lietuvos istorija, tradicijos ir ateities tarptautiškumas“ | 1,3 |
| 38. | Šiaulių Sauliaus Sondeckio menų gimnazija | Respublikinis jaunųjų dainininkų konkursas, skirtas Lietuvos valstybės atkūrimo šimtmečiui | 0,8 |
| 39. | Asociacija „Ars Vivo“ | Koncertas „Zubovai ir Frenkeliai - Lietuvos valstybingumo šviesuliai“ | 1,0 |
| 40. | Šiaulių „Romuvos“ gimnazija | „Kultūros egzaminas“ | 0,3 |
| 41. | VšĮ „Remigijaus akcija“ | Kūrybinė laboratorija „Kilowac“ | 1,0 |
| 42. | Šiaulių gamtos ir kultūros paveldo apsaugos klubas „Aukuras“ | Renginių ciklas „Vydūnas Lietuvai ir Šiauliams“ | 0,7 |
| 43. | VšĮ „Istartas“ | Teatro laboratorija brandaus amžiaus žmonėms „(f)ORUMAS“ | 0,5 |
| 44. | VšĮ „Rimti veidai“ | Gintauto Gascevičiaus muzikinės kompaktinės plokštelės išleidimas | 0,8 |
| 45. | Radistų asociacija | Tarptautinis renginys „Lietuvai 100“ | **0,5** |
|  |  | **Iš viso paskirta:** | **70,0** |

**Meno kūrėjų skatinimas**

4 Savivaldybės tarybos įsteigtų Jaunojo menininko stipendijų ir 6 premijų (4 Kultūros ir meno bei 2 Valstybinio Šiaulių dramos teatro kūrybiniams darbuotojams) ir premijos už geriausią 2018 metų edukacijos projektą skyrimo procesą.

Vadovaujantis Šiaulių m. savivaldybės premijų Valstybinio Šiaulių dramos teatro kūrybiniams darbuotojams skyrimo nuostatais, 2018 m. Šiaulių miesto savivaldybės premijos po 1,5 tūkst. Eur skirtos Valstybinio Šiaulių dramos teatro aktoriams Monikai Šaltytei-Dovydavičienei už Mae vaidmenį spektaklyje Maria Irene Fornes „Dumblas“ ir Antanui Venckui už Henrio vaidmenį spektaklyje Maria Irene Fornes „Dumblas“.

Vadovaujantis Šiaulių miesto kultūros ir meno premijų skyrimo nuostatais, 2018 m. Šiaulių miesto savivaldybės kultūros ir meno premijos po 3,5 tūkst. Eur skirtos Eglei Bartkevičiūtei, akordeonininkei, Dainiui Trumpiui, dailininkui tapytojui, Gintautui Gascevičiui, muzikantui, Vaidotui Januliui, dailininkui grafikui.

Vadovaujantis Šiaulių m. savivaldybės stipendijų skyrimo jauniesiems menininkams konkurso nuostatais, 2018 m. Šiaulių m. savivaldybės jaunojo menininko stipendijos po 1,8 tūkst. Eur skirtos Antanui Šeronui, dailininkui, Mildai Baronaitei-Gudeikienei, solistei, Eglei Narbutaitei, medijų meno atstovei, Benui Alejūnui, dailininkui.

Vadovaujantis Šiaulių miesto premijos už geriausią kultūrinės edukacijos projektą nuostatais, 2018 m. ši premija buvo skirta asociacijai „Fotografijos namai“ už Šiaulių miesto geriausią kultūrinės edukacijos projektą „Vasaros stovykla – mėgėjams ir profesionalams“.

**Miesto reprezentacijai svarbių renginių koordinavimas**

Kultūros skyrius administravo ir koordinavo pasirengimo miesto šventei Šiaulių dienos 782 „Ateitis mūsų“ procesą. Šventės metu įvyko virš 40 renginių: šventinė eisena ir motorizuota kolona, koncertai, parodos, ekskursijos, spektakliai, festivaliai, popietės, susitikimai, konferencijos, edukaciniai renginiai, pasaulio Ginesio rekordo siekimas, masinė akcija, akrobatinio skraidymo meistrų pasirodymas, sporto renginiai, vyko šventinis prekymetis, veikė žaidimų parkas, maisto ant ratų kiemas ir kt.   
 2018 m. jau penktą kartą buvo organizuotas akcentų kūrimo pleneras „(Ne)atrasti Šiauliai“. Trys pakviesti skulptoriai visą vasarą studijavo miesto erdves, kūrė eskizus ir, suradę tinkamiausius kūrybinius sprendimus, įgyvendino savo sumanymus. Menotyrininko Virginijaus Kinčinaičio kuruojamame meninių akcentų plenere „(Ne)atrasti“ Šiauliai šiemet dalyvavo 3 menininkai: Gintaras Linkevičius savo skulptūrą „Chameleonas“ įkėlė medin, Gintautas Lukošaitis sukūrė ir ant Salduvės kalno pastatė skulptūrą „Oxygen / Deguonis“ , o D. Jankausko-Duonio skulptūra „Nerimas“ paniro į Talkšą. Buvo panaudota skulptūrai nebūdinga medžiaga – polistireninis putplastis. Šiame plenere akcentuojama išskirtinė, gerai pažįstama kūrėjų stilistika, o ne beveidės skulptūros klišės.

2018 m. vyko jau trečius metus organizuojamas grafičių meno pleneras „Saulės pagrobimas III“. Šis meno pleneras suteikė galimybes menininkams realizuoti savo idėjas netradicinio viešų erdvių meno srityje, skleidė šiuolaikinio viešų erdvių meno idėjas miesto bendruomenei bei įvairino bendrą kultūrinį miesto lygį viešose erdvėse.

Įgyvendinti plenero kūriniai Šiauliuose:

1. Architekto, menininko Daliaus Puzino kūrinys Talkšos ežero pakrantėje „Meilės kryptis“;

2. Reda ir Arūnas Uogintai. „80 drugelių“. Šiaulių dramos teatro siena. Tilžės g. 155;

3. Beno Alejūno kūrinys „86 karta“. Trakų g. 193;

4. Dalvis Udrys. „Šviečianti struktūra“. Vilniaus g. 245

5. Živilė Spudytė „Miesto balandžiai“ (lipdukų serija). Viešos miesto erdvės;

6.Rokas Blėdžius „Į saulę“. Tilžės g. 54

Tradiciškai vyko kalėdinių ir naujamečių renginių ciklas „Mūsų Kalėdos“. Renginių ciklas vyko nuo 2018 m. gruodžio 1 d. iki 2019 m. sausio 6 d., jo metu surengta virš 40 renginių: veikė Kalėdų paštas, vyko ekskursijos-degustacijos, kalėdinių eglių įžiebimo šventės, koncertai, teatralizuoti vakarai, popietės, Prakartėlės pašventinimo renginys, parodos, miuziklas, orientacinis žygis, sporto šventė, Šeimų šventė, Trijų karalių eitynės, veikė kalėdinis miestelis. (2017 metais – 65).

2017 m. gruodžio mėn. buvo patvirtintas Reprezentacinių Šiaulių miesto festivalių ir sporto renginių sąrašas.

**39 lentelė. 2018–2020 m. reprezentacinių miesto festivalių ir sporto renginių sąrašas**

|  |  |  |  |  |  |
| --- | --- | --- | --- | --- | --- |
| Eil. Nr. | Projekto vykdytojas | Festivalio ar sporto renginio pavadinimas | 2018 m. | 2019 m. | 2020 m. |
| 1. | Asociacija „Baltų centras“ | Tarptautinis folkloro konkursas-festivalis „Saulės žiedas“ |  | x |  |
| 2. | Šiaulių „Aušros“ muziejus | Tarptautinis Chaimo Frenkelio vilos vasaros festivalis | **x** | **x** | **x** |
| 3. | Koncertinė įstaiga Šiaulių valstybinis kamerinis choras „Polifonija“ | Festivalis „Resurrexit“ | **x** | **x** | **x** |
| 4. | Šiaulių miesto koncertinė įstaiga „Saulė“ | Tarptautinis bigbendų festivalis „Big Band Festival Šiauliai“ | **x** | **x** | **x** |
| 5. | Šiaulių dailės galerija | Šiuolaikinio meno ir mados festivalis „Virus“ | **x** | **x** | **x** |
| 6. | Asociacija „Ant rubežiaus“ | Lietuvos, Latvijos ir Estijos kaimo muzikantų ir kapelijų festivalis „Ant rubežiaus“ | **x** |  | **x** |
| 7. | Šiaulių sporto klubas „Miražas“ | Tarptautinės žirgų konkūrų varžybos | **x** | **x** | **x** |
| 8. | Krepšinio klubas „Šiauliai“ | Lietuvos ir Baltijos krepšinio lygų varžybos | **x** | **x** | **x** |
| 9. | Lietuvos regbio federacija | Europos jaunių ir suaugusiųjų regbio 7 čempionatai | **x** | **x** | **x** |
| 10. | Lietuvos teniso sąjunga | Deviso taurės mačų organizavimas ir vykdymas | **x** | **x** | **x** |
| 11. | Šiaulių sporto mokykla „Dubysa“ | Šiaulių dviračių lenktynių organizavimas ir vykdymas | **x** | **x** | **x** |

Siekiant užtikrinti festivalių ir sporto renginių sėkmingą įgyvendinimą dalinis finansavimas 138,9 tūkst. Eur buvo numatytas 2018 m. Savivaldybės biudžete. 2018 m. buvo sudarytos 3 reprezentacinių Šiaulių miesto festivalių finansavimo sutartys (73,3 tūkst. Eur) su Šiaulių „Aušros“ muziejumi tarptautiniam Chaimo Frenkelio vilos vasaros festivaliui finansuoti, su koncertine įstaiga Šiaulių valstybinis kamerinis choras „Polifonija“ festivaliui „Resurrexit“ finansuoti ir asociacija „Ant rubežiaus“ Lietuvos, Latvijos ir Estijos kaimo muzikantų ir kapelijų festivaliui „Ant rubežiaus“ finansuoti.

2018 m. lapkričio 8 d. Savivaldybės tarybos sprendimu nustatyta, kad vienam projektui iš Savivaldybės biudžeto skiriama ne mažiau kaip 5,0 tūkst. Eur suma.

2018 m. buvo paskelbtas konkursas dėl Reprezentacinių Šiaulių miesto festivalių ir sporto renginių sąrašo papildymo. Gautos dvi naujos paraiškos. Sprendimą dėl Reprezentacinių Šiaulių miesto festivalių ir sporto renginių sąrašo papildymo priims Savivaldybės taryba 2019 m.

Papildomų kultūros priemonių įgyvendinimas

2018 m. papildomai finansuota (2017 m. – 18 492 tūkst. Eur):

|  |  |  |  |
| --- | --- | --- | --- |
| Eil. Nr. | Įstaigos pavadinimas | Priemonės pavadinimas | Skirta suma, tūkst. Eur |
| 1. | VšĮ „Bendruomenės pilietinės veiklos projektai“ | VII Šiaulių fortepioninių duetų festivalis-konkursas | 1,5 |
| 2. | Šiaulių Sauliaus Sondeckio menų gimnazija | Šiaulių Sauliaus Sondeckio menų gimnazijos liaudiškos muzikos ansamblio „Jovarėlis“ dalyvavimas pasaulinaime folkloro konkurse „Word cup of folklore - Veliko Tarnovo 2018“ | 4,0 |
| 3. | Šiaulių miesto savivaldybės viošoji biblioteka | „TOP 100: skaityk, atrask, kurk!“ | 0,1 |
| 4. | Šiaulių miesto savivaldybės viošoji biblioteka | „Kartu - augti smagu“ | 0,2 |
| 5. | Šiaulių miesto savivaldybės viošoji biblioteka | „Puoselėti Lietuvą savyje: tradiciška ir nauja“ | 0,3 |
| 6. | Šiaulių apskrities Povilo Višinskio viešoji biblioteka | „Lietuvos exlibrisui - 500: evoliucija ir naujausios kryptys“ | 1,5 |
| 7. | Šiaulių apskrities Povilo Višinskio viešoji biblioteka | „Knygvežiukas „veža“ | 0,7 |
| 8. | Šiaulių apskrities Povilo Višinskio viešoji biblioteka | „Knygos pristatymo konkursas 2018“ | 0,7 |
| 9. | Šiaulių „Aušros muziejus | „Inovatyvūs sprendimai naujojoje „Aušros“ muziejaus internetinėje svetainėje“, internetinės svetainės sukūrimo darbai | 1,0 |
| 10. | VšĮ „Pojūčių akademija“ | „Modernūs kūrybinės veiklos tiltai“ | 1,0 |
| 11. | Šiaulių „Aušros“ muziejus | „Išskirtinių Lietuvos ir Latvijos istorijos ir meno vertybių tarptautinė sklaida“ | 0,8 |
| 12. | Šiaulių „Aušros“ muziejus | „Bendruomenių sambūris prie Žaliūkių malūno“ | 1,0 |
| 13. | Šiaulių miesto kultūros centras „Laiptų galerija“ | „Folkloro ansamblio „Salduvė“ dalyvavimas Lietuvių dainų šventės „Vardan tos...“ Folkloro dienai „Didžių žmonių žemė“, skirtame etninės kultūros bandomajame renginyje“ | 0,5 |
| 14. | Šiaulių miesto koncertinė įstaiga „Saulė“ | „Dalyvavimas iškilmingame renginyje, skirtame Estijos nepriklausomybės paskelbimo šimtmečiui paminėti Pernų mieste“ | 0,8 |
| 15. | Šiaulių kultūros centras | „Šiaulių kultūros centro jaunimo choro „Atžalynas“ dalyvavimas VIII -ame tarptautiniame chorų festivalyje-konkurse „Canco Mediterrania“ ir jam priklausančiame „Pau Casals“ konkurse“ | 2,4 |
| 16. | KĮ Šiaulių valstybinis kamerinis choras „Polifonija“ | „VIII tarptautinio Šv. Jokūbo festivalio koncertas Šiauliuose“ | 1,5 |
| 17. | VšĮ Remigijaus akcija | Šiaulių miesto muzikos organizacijų bei grupių ir atlikėjų pasitengimas dalyvavimui renginyje „Vilniaus knygų mugė 2019“ | 1,5 |
| 18. | Šiuolaikinių šokių klubas „Flamingas“ | „Klubo šokėjų dalyvavimas Pasaulio WADF (Wortd Artistic Dance Federacion) šokių čepmionate“ | 0,5 |
| Iš viso: | | | 20,0 |

**Valstybinės ir kalendorinės šventės ir atmintinų datų minėjimas, tautinių tradicijų puoselėjimas**

2018 m. organizuotas šių valstybinių švenčių ir atmintinų datų, etinės kultūros renginių (Laisvės gynėjų dienos, Užgavėnių, Lietuvos valstybės atkūrimo dienos, Lietuvos nepriklausomybės atkūrimo dienos, Tarptautinės vaikų gynimo dienos, Gedulo ir vilties dienos, Valstybės (Lietuvos karaliaus Mindaugo karūnavimo), Joninių prie Rėkyvos ežero, 2018 m. Lietuvos dainų šventės „Vardan tos...“, Baltijos kelio ir Laisvės dienos, Tarptautinės pagyvenusių žmonių dienos paminėjimas.

2018 m. minint Lietuvos valstybės atkūrimo 100-metį, buvo parengta šventinė programa „Šimtmečio Šiauliai – miestas, pakilęs iš pelenų“, kuri vyko nuo vasario 13 d. iki kovo 11 d. Per šį laikotarpį įvyko 44 renginiai: šokių šventė, filmų retrospektyvs, koncertai, atminimo lentų Nepriklausomybės akto signatarams atidengimas, dainų ir šokių festivalis, parodos, teatralizuota akcija, šventinė jaunimo eisena, 3D projekcija „Atkurtai Lietuvai – 100“, meninės-literatūrinės akcijos, iškilmingas renginys „Šiaulių 3D istorija – miestas, pakilęs iš pelenų“, paskaitos, ekskursijos ir kt.

Pasirengta dalyvavimui 2018 m. Lietuvos šimtmečio Dainų šventėje „Vardan tos...“. 2018 m. birželio 30 d. – liepos 6 d. Dainų šventėje dalyvavo 48 Šiaulių miesto kolektyvai, iš jų: 11 chorų, 8 folkloro kolektyvai, 2 liaudies instrumentų ansambliai, 3 liaudies instrumentų orkestrai, 11 liaudiškų šokių kolektyvų, 2 mėgėjų teatrai, 4 modernaus šokio grupės, 5 pučiamieji orkestrai ir choreografinė grupė, 1 tautodailininkas. Kolektyvai privalomas programas atliko 9 koncertuose. Iš viso delegaciją sudarė 1 422 dalyviai, 10 organizacinės darbo grupės narių, 10 policijos savanorių ir 5 medicinos darbuotojai.

**Biudžetinių kultūros įstaigų veikla**

2018 m. buvo vykdoma Savivaldybės biudžetinių kultūros įstaigų – Šiaulių dailės galerijos, Šiaulių kultūros centro, Šiaulių miesto kultūros centro „Laiptų galerija“, Šiaulių miesto koncertinės įstaigos „Saulė“, Šiaulių miesto savivaldybės viešosios bibliotekos – ir Šiaulių turizmo informacijos centro bendrosios veiklos priežiūra. Vykdant Savivaldybės biudžetinių kultūros įstaigų priežiūrą, 2018 m. surengti 8 (2017 m. – 13 posėdžių) su kuruojamų įstaigų vadovais, kuriuose buvo aptariamos ir sprendžiamos iškilusios problemos, analizuota įstaigų veikla, derinamas renginių organizavimas.

2018 m. kultūros įstaigų veiklai užtikrinti iš savivaldybės biudžeto buvo skirta 3 145,3 tūkst. Eur (2017 m. – 2 423,7 tūkst Eur).

Šiaulių m. savivaldybės biudžetinės kultūros įstaigos 2018 m. Lietuvos kultūros tarybos bei kitų fondų skelbtuose kultūros projektų finansavimo konkursuose laimėjo per 6,37 tūkst. Eur daugiau lėšų projektams įgyvendinti nei 2017 m.

**40 lentelė. Kultūros įstaigų lankytojų, dalyvių, dalyvių-žiūrovų, žiūrovų skaičius 2017–2018 m.**

|  |  |  |  |
| --- | --- | --- | --- |
| Lankytojų, dalyvių, dalyvių-žiūrovų, žiūrovų skaičius | 2017 m. | 2018 m. | Pokytis + / - |
| Šiaulių dailės galerija | 13 381 | 13 685 | +304 |
| Šiaulių miesto savivaldybės viešoji biblioteka | 180 928 | 188 219 | +7291 |
| Šiaulių miesto koncertinė įstaiga „Saulė“ | 102 720 | 83 052 | -19 668 |
| Šiaulių miesto kultūros centras „Laiptų galerija“ | 45 007 | 77 740 | +32 733 |
| Šiaulių kultūros centras | 155 106 | 112 285 | -42 821 |
| Šiaulių turizmo informacijos centras | 51 277 | 67 318 | +16 041 |
| Iš viso | 548 419 | 542 299 | -6 120 |

Šiaulių m. kultūros centras „Laiptų galerija“ surengė 37 dailės parodas, kur pristatyti žymiausi Lietuvos menininkai – Algimantas Aleksandravičius, Balys Tuskėnas, Augustinas Savickas (1919-2012), Algis Skačkauskas (1955-2012), Šarūnas Sauka, Žibuntas Mikšys (1923-2013), Gintaras Palemonas Janonis, Bonaventūras Šaltis, Henrikas Orakauskas, Algis Griškevičius ir kt. Šalies meninės bendruomenės pripažinimą ir palaikymą turi tarptautinės dailės festivalis „Šiaulių Monmartro Respublika“. Darius Daknys – Šiaulių miesto kultūros centro „Laiptų galerija“ folkloro ansamblio „Salduvė“ vadovas – už dalyvavimą 2018 m. Lietuvos dainų šventėje „vardan tos...“ ir folkloro ansamblio „Salduvė“ dainų šventės programos parengimą, dainų šventės liaudiškos muzikos programos parengimą kapeloms apdovanotas Dainų Šventės medaliu ir Lietuvos kultūros ministerijos padėka ir Šiaulių m. savivaldybės mero Artūro Visocko padėka.

Lietuvos savivaldybių viešųjų bibliotekų asociacijos paskelbtame konkurse Šiaulių m. savivaldybės viešosios bibliotekos Rėkyvos filialui suteikta nominacija „Netradicinė biblioteka: už inovatyvią veiklą, panaudojant IT technologijas, netradicinių paslaugų plėtrą ir jų dermę tradicinėms Bibliotekos paslaugoms“. Asociacijos „Langas į ateitį“ padėka skirta Šiaulių m. savivaldybės viešajai bibliotekai už dalyvavimą teminėje akcijoje „Senjorų dienos internete“ 2018 m.

Šiaulių m. savivaldybės viešoji biblioteka 2018 m. laimėjo projektą  „Paslaugų teikimo ir asmenų aptarnavimo kokybės gerinimas Šiaulių miesto savivaldybės administracijoje ir Šiaulių miesto savivaldybės viešojoje bibliotekoje“, finansuojamą iš Europos Sąjungos lėšų. Pradėti parengiamieji darbai 7 padaliniuose knygų išdavimo ir grąžinimo savitarnai įrengti.

Šiaulių m. savivaldybės viešoji bibliotekai 2018 m. tęsiant projektą „Inovatyvių bibliotekos sprendimų skirtingoms kartoms plėtra pasienio regione“:

1. Įkurtas 30 darbo vietų, su galimybe savarankiškai mokytis, 7 užsienio kalbų mokymosi centras;

2. įkurta interaktyvi Šeimų erdvė, suorganizuoti 6 renginiai skirti Šeimos dienai, apsilankė 3 584 lankytojai;

3. sukurtas edukacinio pobūdžio interaktyvus žaidimas su multimedijos stendu ir lietimui jautriu ekranu bei pristatytas skaitytojams.

Peržiūrėti, įvertinti ir sustiprinti pagrindiniai Rėkyvoje organizuojami vidiniai ir išoriniai renginiai. Stebimas spartus lankytojų/žiūrovų augimas 2018 m. – 19 943 (2017 m. - 7 134). Sukurta terpė jaunimo saviraiškai, nauji mėgėjų meno kolektyvai ‒ teatro studija „Gūžta“ bei choreografijos studija. Atnaujinta Aklųjų ir silpnaregių skyriaus edukacinių veiklų bazė: sukurtos nuolatinės kūrybinės dirbtuvės, jos pritaikytos ir regėjimo negalią turintiems žmonėms, sukurta reikalinga infrastruktūra. Sklandžiai pasirengta ir mėgėjų meno kolektyvų dalyvauta 2018 m. Lietuvos dainų šventėje „Vardan tos...“.

Šiaulių dailės galerijoje per 2018 m. surengtos 24 vizualaus meno parodos, 142 renginiai, 26 kūrybinės dirbtuvės, 67 edukaciniai užsiėmimai, kuriuos aplankė 1 340 lankytojų. Šeštadieniais surengta 14 parodų pristatymų šeimoms, kuriuos aplankė 52 šeimos. Įvykdyti 3 kultūros ir meno projektai, 2 viešųjų erdvių plenerai – III viešųjų erdvių pleneras „Saulės pagrobimas“ ir V meninių akcentų pleneras „(Ne)atrasti Šiauliai“ – skleidė šiuolaikinio viešų erdvių meno idėjas miesto bendruomenei bei įvairino bendrą kultūrinį miesto lygį viešose erdvėse. Šie plenerai suteikė galimybes puikiems menininkams, savo srities žinovams, realizuoti savo idėjas netradicinio viešųjų erdvių meno srityje, aktyvino Šiaurės Lietuvos regiono meninę bendruomenę, įvairino ir kėlė bendrą kultūrinį regiono ir miesto lygį.

Parengti ir išleisti – gatvės meno plenero metu sukurtų grafičių ir meninių akcentų kūrimo plenero – žemėlapiai. Avangardinės mados šou VIRUS MADA metu buvo pristatytos pačios įdomiausios Baltijos šalių dizainerių kolekcijos. Atrinkti Lietuvos, Latvijos, Estijos ir Lenkijos mados kūrėjai varžėsi finaliniame renginyje, pasirodymus lydėjo meniniai performansai, kompozitoriaus Antano Jasenkos bei daininuinko Iljos Gun muzikinės vibracijos.  
 Šiaulių dailės galerijai pareikšta Prancūzų instituto Lietuvoje padėka už bendradarbiavimą, festivalio „Šiaulių naktys“ organizatorių padėka už bendradarbiavimą renginiuose, Šiaulių miesto savivaldybės Švietimo, kultūros ir sporto departameno padėka už kūrybines idėjas Lietuvos Valstybės atkūrimo šimtmečiui paminėti.

Šiaulių m. koncertinė įstaiga „Saulė“ 2018 m. vykdė Kultūros rėmimo fondo lėšomis finansuojamus projektus – koncertų ciklą „Muzikiniai rudenys 2018“ ir tarptautinį festivalį „Bigband Festival 2018“. Buvo organizuojami valstybinių švenčių (Vasario 16-osios, Valstybės atkūrimo dienos, Kovo 11-osios, Lietuvos Nepriklausomybės atkūrimo dienos, Birželio 14-osios, Gedulo ir vilties dienos, Spalio 1-osios, Tarptautinės pagyvenusių žmonių dienos) koncertai. Dalyvauta Pernu (Estija) šventiniame renginyje, skirtame Estijos nepriklausomybės paskelbimo šimtmečiui paminėti“, organizuoti kalėdiniai-naujamečiai renginiai ir koncertai, Kultūros ir meno premijų įteikimo šventinis renginys

**Turizmas**

2018 m. įvykdyti 6 nauji rinkodaros projektai: Interaktyvi akcija - kelionių žaidimas „Pamatyk Lietuvoje“, keliaujantiems traukiniais parengtas gidas apie Šiaulius, nacionalinis rinkodaros projektas „Surink Lietuvą“ (magnetai), Žolinės renginių rinkodaros projektas, „Atraskime šimtmečio paveldą Šiauliuose“, turistinis Šiaulių Advento kalendorius Facebook paskyroje kiekvieną dieną.

2018 m. parengta ir išleista – turistinis maršrutas „Šimtmečio Šiauliai“, taip pat Šiaulių miesto turistinis žemėlapis, Šiaulių miesto turizmo gidas, edukacijų ir ekskursijų leidinys „Turistiniai pasiūlymai Šiauliuose“, leidinys Turistinis maršrutas „Roko lydimi, laisvo žodžio vedami. Sąjūdis“. Sukurti 36 turistiniai maršrutai, iš jų 8 su išmaniąja programa.

2018 m. Šiaulių turizmo ištekliai bei galimybes pristatyti 7 tarptautinėse turizmo ir kitose parodose, mugėse („Adventur“, Vilnius, „Balttour“, Ryga, „Otdych“, Minskas, „Jelgavos verslininkų dienos“, Jelgava, „Tourbusiness“, Minskas, „TT Warszaw“, Varšuva, „Mokykla 2018“, Vilnius, Verslo pasiekimų paroda „Šiauliai 2018“). Pristatyti Šiaulių turizmo ištekliai didžiausiuose nacionaliniuose renginiuose bei šventėse – „Hanza dienose“ Kaune, „Jūros šventėje“ Klaipėdoje, „Sostinės dienose“ Vilniuje, Tarptautiniame kaimo turizmo kongrese Druskininkuose.

Organizuoti 4 informaciniai-pažintiniai turai Lietuvos ir Latvijos žiniasklaidos atstovams, Latvijos gidams ir Lietuvos kelionių organizatoriams ir gidams. Suorganizuota 10 viešųjų ryšių ir komunikacijos akcijų, projektų, iniciatyvų, Šiaulių krašto turizmo forumas.

Šiaulių m. savivaldybė kartu su biudžetine įstaiga Šiaulių turizmo informacijos centru įgyvendina projektą „Savivaldybes jungiančios turizmo informacinės infrastruktūros plėtra Šiaulių regione“. Planuojama įrengti informacinius kelio ženklus, informacinius stendus, krypties rodykles pėstiesiems, lankytinas vietas jungiančių dviračių trasų, vandens turizmo trasų ženklus, kurie leis vietos ir užsienio turistams lengviau orientuotis turizmo trasose ir maršrutuose, suteiks daugiau informacijos apie patrauklias lankytinas vietas ir objektus Šiaulių regione. 2018 m. Šiaulių m. savivaldybės tarybos sprendimu buvo patvirtintas Šiaulių m. savivaldybės lankytinų vietų sąrašas, kuris yra būtinas planuojant informacinių kelio ženklų į lankytinas vietas įrengimą, siekiant turizmo infrastruktūros plėtros ir informacijos apie esamas lankytinas vietas išsamumo ir tikslumo.

**Jaunimo iniciatyvų skatinimas**

2018 m. buvo įgyvendinami nacionaliniai jaunimo politikos prioritetai, kai didelis dėmesys buvo skirtas atvirojo darbo su jaunimu sričiai. Įvertintas Šiaulių m. savivaldybės Švietimo centro atvirasis jaunimo centras ir P. Višinskio viešosios bibliotekos atviroji jaunimo erdvė, pateiktos veiklos tobulinimo rekomendacijos. Šiaulių jaunimo centras gavo 13,0 tūkst. Eur finansavimą iš Atvirųjų jaunimo erdvių veiklos projektų konkurso ir sėkmingai jį įgyvendino. Organizuoti 2 susitikimai su savanorius priimančiomis organizacijomis ir potencialia, savanorišką veiklą organizuojančia organizacija, 2019 m. jauniems žmonėms, dalyvavusiems savanoriškoje veikloje bus pridėti 0,25 balo stojant į aukštąsias mokyklas. Bendradarbiaujant su Šiaulių jaunimo organizacijų asociacija „Apskritasis stalas“, įgyvendintos projekto „Skink savanorystę, šiaulieti!“ veiklos: „Pasimatuok savanorystę – savanoris 2 savaitėm“, skirtas jaunimui išbandyti savanorystę Šiaulių m. organizacijose, renginio „Šiaulių naktys“ metu suorganizuota akcija-viktorina apie savanorystę „Skink savanorystę, šiaulieti“, akcija „Savanoriauk Šiauliuose“, kurios metu praeiviai buvo kviečiami užrašyti, kas jiems yra savanorystė, renginys „Savanorių BBQ night“, į kurį buvo pakviestos miesto organizacijos / įstaigos, savanoriai ir visi besidomintys savanoryste ir Jaunimo padėkos vakaras – savanorių pagarbos ir savanorystės sklaidos vakaras.

Įgyvendintas Jaunimo reikalų departamento prie Socialinės apsaugos ir darbo ministerijos Jaunimo garantijų iniciatyvų įgyvendinimo projektas „Atrask save“, į darbo rinką ar mokymosi sistemą buvo grąžinta 512 15-29 m. amžiaus nedirbančių, nesimokančių ir mokymuose nedalyvaujančių jaunų žmonių.

Savivaldybės interneto svetainėje sukurta atskira „Jaunimas“ skiltis. Jaunimo iniciatyvų finansavimo konkursui skirti 10 000 eurų (lėšų poreikis buvo 26 322 eurų), pateikta 16 paraiškų, finansuota 11 projektų.

**41 lentelė. Jaunimo iniciatyvų konkurso statistika**

|  |  |  |  |  |  |  |
| --- | --- | --- | --- | --- | --- | --- |
| Metai | Lėšų poreikis tūkst. Eur | Skirta lėšų tūkst. Eur | Pateikta paraiškų | Sudaryta sutarčių | Panaudotos lėšos tūkst. EUR | Dalyvių sk. (planuotas/faktinis) |
| 2017 | 21,4 | 6,0 | 21 | 11 | 5,9 | 800/3819 |
| 2018 | 26,3 | 9,3 | 16 | 11 | 8,1 | 1000/6185 |

Jaunimo reikalų tarybos nariai ar jaunimo organizacijų atstovai deleguoti į formuojamas savivaldybės darbo grupes ar komisijas, tai Šiaulių miesto savivaldybės nevyriausybinių organizacijų taryba, Jaunimo metodinė taryba prie Šiaulių teritorinės darbo biržos, Švietimo taryba. Jaunimo reikalų koordinatorė yra Jaunimo garantijų iniciatyvos įgyvendinimo koordinacinio komiteto pirmininkė, Nacionalinės jaunimo reikalų koordinatorių asociacijos valdybos narė, Šiaulių miesto jaunimo reikalų tarybos nare – sekretore, [Sveikatinimo projektų vertinimo komisijos narė,](http://www.siauliai.lt/lit/Sveikatinimo-projektu-vertinimo-komisija-/1897) [Šiaulių m. savivaldybės narkotikų kontrolės komisijos narė](http://www.siauliai.lt/lit/iauliu-miesto-savivaldybes-narkotiku-kontroles-komisija/1893), Aplinkosauginio švietimo projektų vertinimo komisijos narė.

**Kalbos tvarkymas**

Kalbos tvarkytojo veikla apima Šiaulių miesto viešosios kalbos kontrolę, šviečiamąją, prevencinę veiklą ir Šiaulių miesto savivaldybės dokumentų redagavimą.

Vykdant valstybinės kalbos vartojimo ir taisyklingumo kontrolę, 2018 m. patikrinta 7 įstaigų viešųjų užrašų, antspaudų ir rengiamų dokumentų kalba (2016 m. – 11, 2017 m. - 9).

Patikrinta 14 įstaigų ir įmonių interneto svetainių kalba (2017 m.-12). 13 tikrintų įstaigų vadovams dėl rastų kalbos klaidų išsiųsti raštai. Savivaldybės interneto svetainėje skelbiamos tikrintos informacijos kalbos klaidos.

Patikrinta 12 neperiodinės spaudos leidinių – lankstinukų ir brošiūrų. Rengėjai apie kalbos klaidas informuoti el. paštu. (2017 m. patikrinti 9 lankstinukai.)

Vykdant šviečiamąją, prevencinę veiklą, suderinta 210 išorinės reklamos projektų (2017 m. – 257 projektai). Pastabos dėl 40 išorinės reklamos projektų neatitikties valstybinės kalbos taisyklingumo ir vartojimo reikalavimams projektų pareiškėjams išsiųstos el. paštu, 35 pareiškėjai į pastabas atsižvelgė. (2017 m. pastabos pateiktos dėl 64 projektų kalbos.)

Šiaulių m. savivaldybės darbuotojams, Šiaulių įstaigų, įmonių ir organizacijų darbuotojams, miesto gyventojams ir asmenims iš kitų vietovių suteikta iš viso 1 294 konsultacijos, iš jų 738 telefonu, 381 el. paštu, 175 tiesiogiai. (2017 m. iš viso suteiktos 1 389 konsultacijos: iš jų 807 telefonu, 353 el. paštu, 229 tiesiogiai.)

Koordinuoti Lietuvių kalbos dienų renginiai Šiauliuose. Sudarytas, perduotas Valstybinei lietuvių kalbos komisijai ir Savivaldybės interneto svetainėje paskelbtas Lietuvių kalbos dienų renginių Šiaulių mieste planas. Dalyvauta „Saulės radijo“ laidoje apie Lietuvių kalbos dienas. Dienraščiui „Šiaulių kraštas“ duotas interviu, paskelbtas publikacijoje „Lietuvių kalbai – naujos grėsmės“. Laikraščiui „Šiaulių naujienos“ duotas interviu, paskelbtas straipsnyje „Tarp dviejų švenčių – Lietuvių kalbos dienos“. Informacija apie Šiauliuose vykusius Lietuvių kalbos dienų renginius kaupta, apibendrinta ir paskelbta Savivaldybės interneto svetainėje, publikuota žurnale „Gimtoji kalba“.

Suorganizuotas Nacionalinio diktanto konkursas Šiaulių miesto savivaldybėje. Savivaldybėje diktantą rašė 26 asmenys. Dalyvauta „Saulės radijo“ laidoje apie Nacionalinio diktanto konkursą.

Bendradarbiaujant su Lietuvių kalbos draugija ir Bendrųjų reikalų skyriumi, surengta internetinė Lietuvių kalbos viktorina, skirta valstybinės kalbos statuso grąžinimo lietuvių kalbai 30-mečiui paminėti: parengti jai organizuoti reikalingi dokumentai, aptartos techninės galimybės, sukurti viktorinos klausimai, taisyti atsakymai. Kalbos viktorinoje dalyvavo per 100 dalyvių.

Savivaldybės interneto svetainės skyriuje „E. forumai“ paskelbtos 4 diskusijos apie lietuvių kalbos aktualijas. Išanalizavus ir apibendrinus internetinio forumo rezultatus, parengtas pranešimas, perskaitytas renginyje „Kalba – tautos gyvybės duona“. Pranešimo pagrindu parengtas „Forumo apie kalbos aktualijas apibendrinimas“ paskelbtas Savivaldybės interneto svetainės „Kalbos naujienų“ poskyryje. Parengtas straipsnis „Šiauliečiai apie kalbos reikalus“, kuris publikuotas žurnale „Gimtoji kalba“ ir paskelbtas Valstybinės kalbos inspekcijos svetainėje.

Suorganizuotas renginys „Kalba – tautos gyvybės duona“, skirtas valstybinės kalbos statuso grąžinimo lietuvių kalbai 30-mečiui paminėti. Renginyje dalyvavo Valstybinės lietuvių kalbos komisijos pirmininkas A. Antanaitis, Valstybinės kalbos inspekcijos viršininkas D. Smalinskas, Seimo narys dr. S. Tumėnas, Savivaldybės vadovai, lietuvių kalbos bičiuliai. Per renginį buvo aptartos Savivaldybės interneto svetainės forumo dalyvių mintys apie kalbą, apibendrinti virtualios lietuvių kalbos viktorinos rezultatai ir apdovanoti laimėtojai. Gauta Seimo Kultūros komiteto pirmininko Ramūno Karbausko ir komiteto nario dr. S. Tumėno padėka.

Savivaldybės interneto svetainės „Naujienų“ skyriuje paskelbti 9, „Kalbos naujienų“ poskyryje – 1 informacinis pranešimas.

2018 m. suredaguota 539 Savivaldybės tarybos sprendimų projektai ir 347 sprendimais tvirtinamų teisės aktų ir jų priedų projektai. (2017 m. suredaguotas 521 sprendimų projektas ir 390 sprendimais tvirtinamų teisės aktų ir jų priedų projektų).

Buvo atliekami papildomi darbai: suredaguota 356 vnt. įvairių kitų dokumentų: Savivaldybės administracijos direktoriaus įsakymų (30 vnt.) ir jais tvirtinamų teisės aktų (24 vnt.), raštų (36 vnt.), informacinių pranešimų, skelbimų (166 vnt.), renginių programų, plakatų (22 vnt.), vidaus dokumentų ir kt. tekstų. (2017 m. iš viso suredaguota 439 vnt. įvairių dokumentų ir kt. tekstų.)

Bendradarbiauta su Valstybine kalbos inspekcija. Surengtas Valstybinės lietuvių kalbos komisijos ir Valstybinės kalbos inspekcijos vadovų susitikimas su Savivaldybės vadovais, aptartas Savivaldybės vaidmuo įgyvendinant Valstybinės kalbos įstatymą, kalbos tvarkytojo darbo svarba ir problemos, parengtas raštas dėl Didžiųjų kalbos klaidų sąrašo.

Kartu su Seimo nariu dr. S. Tumėnu dalyvauta radijo „RS2“ laidoje apie lietuvių kalbos situaciją. Dalyvauta Valstybinės kalbos mokėjimo kvalifikavimo komisijos Šiaulių skyriaus veikloje (2 valstybinės kalbos mokėjimo egzaminuose), Gatvių ir visuomeninių objektų pavadinimų parinkimo komisijos veikloje (4 posėdžiuose).

Dalyvauta Lietuvių kalbos draugijos Šiaulių skyriaus veikloje.

**Nevyriausybinės organizacijos**

Šiaulių m. savivaldybės ir nevyriausybinių organizacijų (toliau – NVO) bendradarbiavimui ir plėtrai skatinti sudaryta visuomeniniais pagrindais veikianti Šiaulių m. savivaldybės NVO taryba.

2018 m. suorganizuoti 2 nevyriausybinių ir bendruomeninių organizacijų projektų finansavimo konkursai iš Savivaldybės ir Valstybės biudžeto lėšų. Iš Savivaldybės biudžeto lėšų finansuoti 29 NVO projektai už 35,0 tūkst. Eur. LR socialinės apsaugos ir darbo ministerija Šiaulių m. savivaldybei skyrė 72,8 tūkst. Eur. Pateikta NVO 14 paraiškų, finansuotos 8 paraiškos. Įgyvendintos 27 veiklos skirtos socialiai pažeidžiamiems bendruomenės nariams, 20 - vaikų ir jaunimo laisvalaikio užimtumui, 18 - švietėjiškai ir kultūrinei veiklai, 131 - sporto ir sveikatingumo veikloms, 15 - bendruomenės sutelktumui ir gyvenimo kokybei gerinti, 17 - bendruomenės akcijoms ir iniciatyvoms, skirtoms viešųjų erdvių ir aplinkos kokybės gerinimui.

Šiaulių miesto savivaldybės taryba patvirtino Nevyriausybinių organizacijų ir bendruomeninės veiklos stiprinimo 2017–2019 m. veiksmų plano įgyvendinimo Aprašą. Šiaulių miesto savivaldybėje yra sudarytos 4 išplėstinės seniūnaičių sueigos (toliau – ISS): pietinės teritorijos ISS, centro teritorijos ISS, Medelyno seniūnijos ISS ir Rėkyvos seniūnijos ISS. Suorganizuoti 5 ISS posėdžiai, kurių metu apsvarstyti ir įvertinti Nevyriausybinių organizacijų ir bendruomeninės veiklos stiprinimo projektai, nustatyti finansuotinų prioritetai, patvirtintos projekto didžiausios ir mažiausios finansuotinos sumos.

2018 m. Šiaurės Lietuvos kolegijoje vyko Šiaulių miesto bendruomenių ir NVO forumas „Bendras interesas“, kurio metu išdėstyta Šiaulių m. savivaldybės teikiamų viešųjų paslaugų biudžeto struktūrinė ir dinaminė situacija, esama situacija ir perspektyvos, NVO organizacijų vaidmens teikiant socialines paslaugas didinimas.

**15 paveikslas. NVO projektų finansavimas iš Savivaldybės biudžeto lėšų 2016–2018 m.**

**16 paveikslas. Savivaldybės biudžeto skirtų lėšų dinamika 2016–2018 m.**

**Sportas**

Šiaulių mieste 2018 m. gruodžio 31 d. sportinę veiklą vykdė 6 biudžetinės sporto ugdymo įstaigos, 2 viešosios sporto ugdymo įstaigos. Jose kultivuojamos 27 sporto šakos, tarifikuota 280 mokomosios grupės (iš jų: 12 neįgaliųjų sporto grupių), sportuoja 3 683 sportininkai (iš jų: 69 sportininkai su negalia), kuriuos ugdo 163 treneriai. Remiantis pateiktomis statistinėmis ataskaitomis, 2018 m. mieste veiklą vykdė 39 sporto klubai (viešosios įstaigos), kuriuose sportavo 2 909 šiauliečiai, 1 594 miestiečiai užsiiminėjo sveikatingumo grupėse. Savivaldybės biudžetinėse sporto mokymo įstaigose dirbo 158 darbuotojai (be trenerių): iš jų 25 kūno kultūros ir sporto specialistai, 133 - kiti darbuotojai.

**17 paveikslas. Darbuotojų skaičiaus dinamika sporto įstaigose 2016–2018 m.**

**18 paveikslas. Sportininkų skaičiaus dinamika sporto įstaigose 2016-2018 m.**

20 sportininkų yra įrašyti į olimpinės rinktinės kandidatų, besirengiančių 2020 m. Tokijo olimpinėms žaidynėms sąrašą, 7 sportininkai yra olimpinės pamainos kandidatai, 48 sportininkai yra Nacionalinės rinktinės nariai ir 30 sportininkų yra jaunimo rinktinės nariai.

**19 paveikslas. Šalies rinktinės nariai 2016-2018 m.**

Sporto organizacijos surengė: 1 462 sporto varžybas, kuriuose dalyvavo 43 218 dalyviai, 445 sporto visiems renginius, kuriuose dalyvavo 29 468 dalyviai. 2018 m. sporto renginiuose dalyvių skaičius padidėjo 10 768 dalyviais.

2018 m. Šiaulių miestui buvo patikėta rengti šiuos tarptautinius sporto renginius, kurie pareikalavo visų sporto darbuotojų pastangų ir kompetencijos, taiDAVIS CUP, Teniso mačas Lietuva – Estija, Europos vyrų regbio - 7 čempionatas, Šiaulių dviračių maratonas („Šiaulių dviračių diena“), 2018”CSI2 \* -W/CSIYH1\*/CDI-W - Pasaulio taurės konkūrų etapas, Lietuvos ir Baltijos krepšinio lygos varžybos Šiauliuose.

**20 paveikslas. Sporto varžybų ir sportas visiems renginių skaičiaus dinamika 2016–2018 m.**

**21 paveikslas.** **Sporto varžybų ir sportas visiems renginių dalyvių skaičiaus dinamika 2016–2018 m.**

2018 m. Kūno kultūros ir sporto plėtros programai konkursiniams projektams vykdyti skirta 1 671,2 tūkst. Eur (2016 m. - 488,7 tūkst. Eur. 2017 m. - 593,1tūkst. Eur).

Miesto sporto klubai, sporto federacijos, sąjungos ir asociacijos, bei sporto viešosios įstaigos 2018 m. iš rėmėjų gavo 928,9 tūkst. Eur (2016 m. - 784,64 tūkst. Eur., 2017 m. - 678,47 tūkst. Eur).

Miesto sporto klubai bei sporto viešosios įstaigos 2018 m. iš valstybės gavo 215,3 tūkst. Eur (2016 m. - 87,7 tūkst. Eur., 2017 m. - 165,79 tūkst. Eur).

**Investicijos į sporto objektus**

2018 m. sporto bazių renovavimui ir remontui skirta 735,0 tūkst. Eur (177,8 tūkst. Eur daugiau nei 2017 metais) iš jų:

Savivaldybės biudžeto lėšos - 695,0 tūkst. Eur,

Rėmėjų ir kiti šaltinių lėšos - 40 tūkst. Eur.

**22 paveikslas. Investicijos į sporto objektus pagal finansavimo šaltinius 2016–2018 m.**

Atlikti darbai

- Pradėta Irklavimo sporto bazės elingo statyba (Žvyro g. 34);

- pastatytas pastatas prie regbio stadiono ir įrengtos tribūnos (įvykdyti II etapo statybos darbai) (Gardino g. 14);

- tęsiami futbolo aikštės įrengimo darbai (Kviečių g. 9);

- pastatyta sporto salė prie Sporto gimnazijos (Vilniaus g. 297);

- pakeisti teniso kortų langai ir lauko durys (Gardino g. 8);

- parengtas futbolo, regbio ir žolės riedulio maniežo Dainų parke statybos investicijų projektas;

- įvykdytas rangos darbų pirkimas sporto/rekreacijos bazės statybai prie Rėkyvos ežero.

**Švietimas**

2018 m. Švietimo skyrius (toliau-Skyrius) koordinavo ir administravo 73 švietimo įstaigų veiklą: 32 bendrojo ugdymo, 8 neformaliojo vaikų švietimo mokyklų, 31 ikimokyklinio ugdymo įstaigų, Pedagoginės psichologinės tarnybos (toliau – PPT) ir Švietimo centro (toliau – Švietimo centras). Dėl skiriamų Mokinio krepšelio lėšų/Mokymo lėšų (toliau – MK/ML) buvo tęsiamas bendradarbiavimas su Šiaulių m. savivaldybės Sutrikusio vystymosi kūdikių namais ir šešiomis (2016 m.–6, 2017m. – 7) ikimokyklinio, priešmokyklinio ir pradinio ugdymo programas įgyvendinančiomis nevalstybinėmis įstaigomis: „Garso servisas“, „Mažieji šnekoriai“, „Smalsieji pabiručiai“, „Mūsų kiemelis“, Šiaulių Valdorfo darželio-mokyklos bendruomenė, Šiaulių jėzuitų mokykla. 2018 m. VšĮ „Mūsų draugas“ savo veiklą sustabdė ir finansavimas nebuvo skirtas.

Skyriaus specialistai rengė sutartis su minėtomis nevalstybinėmis įstaigomis dėl MK/ML lėšų ir 70 Eur Savivaldybės biudžeto (toliau – SB) lėšų vieno mėnesio ugdymo reikmėms kiekvienam vaikui, kuris ugdomas pagal ikimokyklinio ugdymo programą, ir, kurio tėvai (globėjai) yra sudarę ugdymo sutartį su minėtomis įstaigomis, skyrimo, koordinavo duomenų pateikimą Mokinių registrui. Metų pabaigoje minėtos įstaigos Skyriui pateikė ataskaitas apie ugdymo programų įgyvendinimą. Nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, vaikų, ugdomų Savivaldybės biudžeto lėšomis, paskutiniuosius trejus metus daugėja: 2016 m. – 169 vaikai, 2017 m. – 207 vaikai, 2018 m. – 254 vaikai.

Mieste veikė 32 bendrojo ugdymo (iš jų, viena viešoji įstaiga), 8 neformaliojo vaikų švietimo mokyklos, 31 ikimokyklinio ugdymo įstaiga, kurių steigėja Šiaulių m. savivaldybės taryba. 2018 m. bendrojo ugdymo ir neformaliojo vaikų švietimo mokyklose mokinių skaičius mažėjo, o ikimokyklinio ugdymo įstaigose – didėjo.

**23 paveikslas. Vaikų/mokinių/švietimo įstaigų skaičiaus kitimas (rugsėjo 1 d. duomenys)**

Pastaba. Bendrojo ugdymo mokyklose mokinių skaičius nurodomas su priešmokyklinio ugdymo grupėmis ir suaugusiais mokiniais.

2018 m., kaip ir ankstesniais metais, mieste veikė 7 savivaldybės mokyklos, turinčios regioninės mokyklos statusą: keturios, skirtos mokiniams, turintiems specialiųjų ugdymosi poreikių, Sporto gimnazija, Medelyno progimnazijos ligoninės klasės ir Suaugusiųjų mokyklos Tardymo izoliatoriaus skyrius. Šioms mokykloms ūkio lėšos skiriamos iš Lietuvos Respublikos Vyriausybės biudžeto.

Kaip ir ankstesniais metais Šiaulių m. bendrojo ugdymo mokyklų tinklas išliko nepakitęs. Bendrojo ugdymo mokyklų 2018 m. situacija pagal Šiaulių m. savivaldybės bendrojo ugdymo mokyklų tinklo pertvarkos 2016–2020 m, bendrajame plane numatytus rodiklius (toliau – tinklo pertvarkos rodikliai) buvo įvertinta 2018 m. spalio mėn. Kaip ir praėjusiais metais mokyklų situacija vertinta pagal 20 rodiklių, suskirstytų į keturias grupes. Bendra miesto mokyklų situacija pagal rodiklius pakito.

**24 paveikslas. Šiaulių miesto savivaldybės bendrojo ugdymo mokyklų tinklo pertvarkos 2016–2020 m. bendrojo plano rodiklių dinamika**

2018 m. dalis rodiklių pablogėjo dėl objektyvių priežasčių (pvz. pasikeitė mokymo lėšų apskaičiavimo tvarka), miesto rodikliams įtakos turėjo žemi matematikos pagrindinio ugdymo pasiekimų ir brandos egzaminų rezultatai šalies lygmeniu, didelis mokinių sergamumas, sumažėjusi mokinių tėvų labai gerai ir gerai vertinančių mokyklų veiklą dalis ir pan. Tačiau jau 2018 m. dalis rodiklių atitiko 2020 m. siekinius.

**25 paveikslas. Rodiklių, atitinkančių 2020 m. siekinius, dalis**

Mokyklų situacija pagal tinklo pertvarkos rodiklius kito: pagal vienus rodiklius situacija gerėjo, pagal kitus – blogėjo, pagal trečius – išliko nepakitusi (žr. 40 lentelę).

**42 lentelė. Mokyklų situacija pagal tinklo pertvarkos rodiklius**

|  |  |  |  |
| --- | --- | --- | --- |
| Rodiklių grupė | Rodikliai pagerėjo lyginant su 2017 m. | Rodikliai nepakito lyginant su 2017 m. | Rodikliai pablogėjo lyginant su 2017 m. |
| Savivaldybės mokyklų tinklas optimalus | 1 gimnazija,  3 progimnazijos | 5 gimnazijos, 9 progimnazijos, 2 pradinės, 4 spec. m-klos | 5 gimnazijos,  3 progimnazijos |
| Užtikrinamos lygios galimybės | 5 gimnazijos, 7 progimnazijos,  2 spec. m-klos | 6 gimnazijos, 7 progimnazijos, 2 pradinės, 2 spec. m-klos | 1 progimnazija |
| Gerėja ugdymo kokybė | 8 gimnazijos, 4 progimnazijos,  1 pradinė, 1 spec. m-kla | 3 gimnazijos, 9 progimnazijos, 1 pradinė, 2 spec. m-klos | 2 progimnazijos,  1 spec. m-kla |
| Moderni ugdymo(si) aplinka | 1 gimnazija | 10 gimnazijų, 13 progimnazijų, 2 pradinės, 4 spec. m-klos | 2 progimnazijos |

2018 m., Švietimo ir mokslo ministro nustatyta tvarka, įvykdytas dviejų (2017 m. – keturių; 2016 m. – dviejų) miesto bendrojo ugdymo mokyklų („Saulėtekio“ ir „Santarvės“ gimnazijos) veiklos išorės vertinimas, nors buvo planuotas penkių mokyklų įvertinimas. Nacionalinės mokyklų vertinimo agentūros sudarytos ekspertų grupės minėtose mokyklose 10 stipriųjų sričių įvertino gerai (3 lygiu). Tobulinti veiklą rekomenduota pagal šiuos rodiklius: „Ugdymosi organizavimas“, „Ugdymo planai ir tvarkaraščiai“, „Vertinimas ugdymui“, „Mokymasis virtualioje aplinkoje“, „Mokinio pasiekimai ir pažanga“, „Perspektyva ir bendruomenės susitarimai“, „Asmeninis meistriškumas“. Vertintos mokyklos parengė veiklos tobulinimo planus.

2018 m., vadovaujantis Šiaulių m. savivaldybės neformaliojo švietimo mokyklų išorinio vertinimo tvarkos aprašu, Skyriaus specialistai su pasitelktais ekspertais atliko „Dagilėlio“ dainavimo ir Dailės mokyklų veiklos išorės vertinimą (2017 m. – 2 neformaliojo vaikų švietimo (toliau – NVŠ) mokyklos, 2016 m. – 1 NVŠ mokykla). „Dagilėlio“ dainavimo ir Dailės mokyklose labai gerai įvertinta po septynias veiklos sritis. „Dagilėlio“ dainavimo mokyklos tobulintini veiklos aspektai: ugdymo(si) aplinkos, neformalųjį ir formalųjį švietimą papildančio ugdymo programoms įgyvendinti reikalingos priemonės, vaiko asmeninės raiškos tenkinimas; Dailės mokyklos tobulintini veiklos aspektai: strateginis planas, komandų formavimas, personalo pasiekimų vertinimas. Atsižvelgdamos į išorės vertintojų nurodytus tobulintinus aspektus, vertintos mokyklos parengė veiklos tobulinimo planus.

Ikimokyklinis ugdymas

Ikimokyklinis ugdymas vykdytas 31 lopšelyje-darželyje ir 2 specialiosiose įstaigose (Logopedinės mokyklos ikimokyklinio ugdymo skyriuje ir Specialiojo ugdymo centre). 2018 m. lopšeliuose-darželiuose ir specialiosiose įstaigose veikė 229 grupės, iš jų – 64 0-3 metų vaikams, 165 –4-6 metų. Iš minėtų grupių 4 savaitinės ir 24 specialiosios. Jose buvo ugdomi 4 049 vaikai. 2018 m. papildomai įsteigta viena lopšelio grupė lopšelyje-darželyje „Gintarėlis“. Siekiant tenkinti ankstyvojo ikimokyklinio amžiaus vaikų ugdymo lopšeliuose-darželiuose poreikį, nuo 2018 m. rugsėjo 1 d. priešmokyklinio ugdymo grupių neformavo 5 lopšeliai-darželiai.

Priešmokyklinis ugdymas

Priešmokyklinis ugdymas vykdytas 26 lopšeliuose-darželiuose ir 15 bendrojo ugdymo mokyklų. Jose 2018 m. rugsėjo 1 d. suformuotos 62 priešmokyklinio ugdymo grupės (toliau ­ – PUG): 40 – lopšeliuose-darželiuose, 22 – bendrojo ugdymo mokyklose. Minėtose grupėse buvo ugdomi 1 137 vaikai: 722 vaikai lopšeliuose-darželiuose ir 415 bendrojo ugdymo mokyklose.

Per paskutinius trejus metus bendrojo ugdymo mokyklose priešmokyklinio ugdymo grupių ir jose ugdomų vaikų skaičius kito taip: 2016–2017 m. m. – 12 grupių, 186 vaikai; 2017–2018 m. m. – 18 grupių, 308 vaikai; 2018–2019 m. m. – 20 grupių, 374 vaikai.

Priešmokyklinio ugdymo grupėse ugdymas buvo organizuojamas pagal įvairius modelius:

I modelis (4 val.) – 3 bendrojo ugdymo mokyklų 3 grupėse;

II modelis (6,36 val.) – 3 bendrojo ugdymo mokyklų 3 grupėse;

III modelis (10,30 val.)– 26 lopšelių-darželių 38 grupėse ir 8 bendrojo ugdymo mokyklų 16 grupių;

V modelis (24 val.) – 1 bendrojo ugdymo mokykloje 2 grupėse.

Bendrasis ugdymas

Ketvirtus metus savivaldybės mokyklos dalyvavo Nacionalinio egzaminų centro vykdomame nacionaliniame 2, 4, 6 ir 8 klasių mokinių pasiekimų patikrinime. Nacionalinio mokinių pasiekimų patikrinimo rezultatai skirti mokiniams, jų tėvams ir mokytojams objektyviau įvertinti mokinio mokymosi pasiekimus, išsiaiškinti, ar mokinys daro pažangą ir numatyti individualius pagalbos mokiniui būdus. 2018 m. minėtame patikrinime dalyvavo 58 savivaldybės (2017 m. – 57, 2016 m. – 52). Iš Šiaulių miesto 22 bendrojo ugdymo mokyklų užduotis atliko 1 096 (96,4 %) antrokų, 975 (97,1 %) ketvirtokų, 948 (97,3 %) šeštokai ir 917 (97,2 %) aštuntokai.

Šiaulių m. antrokų, ketvirtokų ir aštuntokų beveik visi procentiniai rodikliai pagal mokomuosius dalykus aukštesni už šalies ir dalyvavusių savivaldybių rodiklius (žr. 22 pav.). Procentinis rodiklis parodo, kiek procentų visų galimų surinkti taškų vidutiniškai surinko mokiniai. Pavyzdžiui, jeigu teste buvo galima surinkti 40 taškų, o mokinys surinko 20 taškų, tai jo procentinis rodiklis bus lygus 50.

**26 paveikslas. 2 klasės mokinių procentinis rodiklis pagal mokomuosius dalykus**

****

**27 paveikslas. 4 klasės procentinis rodiklis pagal mokomuosius dalykus**

****

**28 paveikslas. 6 klasės procentinis rodiklis pagal mokomuosius dalykus**

****

**29 paveikslas. 8 klasės procentinis rodiklis pagal mokomuosius dalykus**

****

Beveik visų nacionalinio 2, 4, 6 ir 8 klasių mokinių pasiekimų patikrinimo pagal dalykus miesto rezultatai yra aukštesni nei patikrinime dalyvavusių savivaldybių vidurkiai, išskyrus 6 ir 8 klasės mokinių rašymo rezultatus.

Pagrindinio ugdymo pasiekimų patikrinimas

Pagrindinio ugdymo programos II dalies baigiamųjų klasių mokiniai (10 ir II gimnazijos klasės) dalyvavo pagrindinio ugdymo pasiekimų patikrinime. Mokinių, dalyvavusių patikrinime, vidutiniai pažymiai: lietuvių kalba – 6,35 (2016 m. – 6,66, 2017 m. – 6,5) balo, matematika – 4,8 (2016 m. – 5,8, 2017 m. – 6,0) balai. Miesto mokinių vidutiniai pažymiai viršijo šalies vidurkius: lietuvių kalba – miesto 6,35 balo, šalies – 6,26; matematika – miesto 4,8 balo, šalies – 4,74. Patikrinimo metu nemaža dalis mokinių gavo nuo 1 iki 3 balų (neigiami įvertinimai): lietuvių kalba – 7,4 proc. (šalies vidurkis – 7,25 proc.); matematika – 31 proc. (šalies vidurkis – 28,7 proc.).

Pagrindinį išsilavinimą 2018 m. įgijo 96,2 (2016 m. – 96,7 proc., 2017 m. – 96,7) 10 ir II gimnazijos klasės mokinių.

Brandos egzaminai

2018 m. 1 400 abiturientų (2016 m. – 1 595, 2017 m. – 1 459) pareiškė norą dalyvauti 12 valstybinių ir 5 mokykliniuose brandos egzaminuose. 2018 m. brandos egzaminus mieste laikė

1 316 abiturientų (2016 m. – 1 507, 2017 m. – 1 394). Egzaminų vykdymui buvo įsteigti 57 valstybinių ir 32 mokyklinių brandos egzaminų centrai (2016 m. – 57 ir 38, 2017 m. – 52 ir 34). Bendradarbiaujant su mokyklų vadovais, pagrindinės ir pakartotinės sesijos brandos egzaminų vykdymui buvo sudarytos 93 vykdymo grupės ir 32 vertinimo komisijos (2016 m. – 94 ir 39, 86 ir 31). 2018 m. pagrindinio ugdymo pasiekimų patikrinimo ir brandos egzaminų užduočių išdavimui ir saugojimui užtikrinti buvo parengtas ir Skyriaus vedėjo įsakymu patvirtintas tvarkos aprašas. Taip pat Skyriaus specialistai parengė Apmokėjimo už 2018 m. brandos egzaminų vykdymą ir vertinimą tvarkos aprašą. Atlygį už darbą gavo 880 brandos egzaminų administratoriai, vykdytojai, vertintojai, darbų vadovai.

Miesto mokinių valstybinių brandos egzaminų rezultatai gana aukšti:

– 3 mokomųjų dalykų (užsienio (rusų ir vokiečių) kalbų, informacinių technologijų) valstybiniai brandos egzaminai išlaikyti 100 proc. (2016 m. – 3, 2017 m. – 4);

– 3 mokomųjų dalykų (užsienio (anglų) kalbos, informacinių technologijų, biologijos) valstybinių brandos egzaminų išlaikymo rezultatas 2018 m. aukštesnis už 2017 m. brandos egzaminų išlaikymo rezultatą (2016 m. – 1, 2017 m. – 7);

– 10 mokomųjų dalykų valstybinių brandos egzaminų išlaikymo vidurkis 2017 m. aukštesnis už šalies brandos egzaminų išlaikymo vidurkį (2016 m. – 6, 2017 m. – 10).

– gauta 130 šimto balų įvertinimų (2016 m. – 108, 2017 m. – 103) pagal mokomuosius dalykus.

Tačiau 6 mokomųjų dalykų (lietuvių kalbos ir literatūros, matematikos, chemijos, fizikos, istorijos, geografijos) valstybinių brandos egzaminų išlaikymo rezultatai 2018 m. žemesni už 2017 m. brandos egzaminų išlaikymo rezultatus.

Vidurinį išsilavinimą 2018 m. įgijo 97,4 proc. (2016 m. – 97,4 proc., 2017 m. – 98,6 proc.) abiturientų.

Neformalusis ugdymas ir švietimas

2018 m. Skyriaus specialistai daug dėmesio skyrė NVŠ organizavimui.

Skyriaus specialistai koordinavo formalųjį švietimą papildančio ugdymo (toliau – FŠPU) programų, skatinančių mokinių lyderystę, įgyvendinimą. 2018 m. tik 4 NVŠ mokyklos (1-oji muzikos mokykla, Dainų muzikos mokykla, „Dagilėlio“ dainavimo mokykla, Dailės mokykla) vykdė 4 programas, kuriose dalyvavo daugiau nei 1 600 mokinių (2016 m. – 5 700, 2017 m. – 5 300), nes sumažėjo įstaigų galinčių vykdyti FŠPU programas.

Nuo 2016 m. savivaldybė dalyvauja įgyvendinant nacionalinį projektą „Neformaliojo vaikų švietimo paslaugų plėtra“, finansuojamą Europos Sąjungos struktūrinių fondų lėšomis. Į NVŠ krepšelio lėšas gali pretenduoti valstybės ir savivaldybės įstaigos, nevyriausybinės organizacijos, viešosios įstaigos, laisvieji mokytojai, kūrėjai, atitinkantys Švietimo, mokslo ir sporto ministerijos bei Šiaulių miesto savivaldybės nustatytus reikalavimus. 2018 m. įgyvendinant minėtą projektą dalyvavo nuo 3 iki 47 NVŠ teikėjų (2017 m. – 46, 2016 m. – 56). Jie įgyvendino nuo 3 iki 56 programų (2017 m. – 62 programos, 2016 m. – 56). 2018 m. NVŠ programose dalyvavo nuo 91 iki 2 778 vaikai (2017 m. – 3 592 vaikai, 2016 m. – 3 205). 2018 m. NVŠ teikėjai prisijungė prie elektroninės vaikų lankomumo sistemos. Dėl iškilusių finansavimo ir administravimo problemų dalis NVŠ teikėjų atsisakė toliau dalyvauti projekte.

2018 m. Skyriaus specialistai koordinavo 23 vaikų vasaros užimtumo programų įgyvendinimą. Didždvario gimnazija kartu su Jelgavos (Latvijos Respublika) miestu organizavo tarptautinę stovyklą, skirtą Lietuvos ir Baltijos šalių nepriklausomybės atkūrimo šimtmečiui paminėti „Veikim kartu“. Joje dalyvavo po 50 Šiaulių miesto dalykinių olimpiadų (miesto turo) nugalėtojų ir Jelgavos m. mokinių. Kitose įvairaus tipo vasaros užimtumo stovyklose (meninėse, sportinėse, keliaujančiose ir kt.) 2018 m. dalyvavo 1,5 tūkst. Šiaulių miesto1–12 klasių mokinių. Ankstesniais metais atitinkamai vykdytose programose dalyvavo: 2017 m. – 1,2 tūkst. 1–12 klasių mokinių (24 programos), 2016 m. – 1,5 tūkst. mokinių (22 programos).

2018 m. vyko Lietuvos vaikų ir moksleivių televizijos konkursas „Dainų dainelė“. Savivaldybės etape dalyvavo 47 miesto švietimo įstaigų kolektyvai, zoniniame etape – 30 kolektyvų. Baigiamajame koncerte Lietuvos nacionaliniame operos ir baleto teatre dalyvavo 3 miesto kolektyvai.

2018 m. vykusioje Lietuvos dainų šventėje „Vardan tos...“ dalyvavo 33 miesto švietimo įstaigų kolektyvai, 994 mokiniai.

Švietimo įstaigos aktyviai dalyvavo ir miesto kultūriniame gyvenime. Miesto gimtadienio šventės „Šiaulių dienos 782“ eisenoje dalyvavo 40 švietimo įstaigų, apie 2 400 mokinių. Švietimo įstaigos prisidėjo ir prie šventinių renginių ciklo „Kelionių ir saldumynų Kalėdos“, pilietinės akcijos „Laisvė...“, Užgavėnių šventės „Pavasario linksmybės“ prie Žaliūkų vėjo malūno, koncerto-akcijos „Taikos glėbys“, skirto Tarptautinei vaikų gynimo dienai ir kt., organizavimo. Švietimo įstaigos neliko abejingos ir dalyvavo VI labdaros-paramos akcijoje „Laimės keksiukai“, skirtoje paremti onkologine liga sergančių vaikų gydymą. Akcijoje dalyvavo 52 švietimo įstaigos. Akcijos metu surinkti 22 199,17 eurų paramos.

NVŠ mokyklų ugdytiniai respublikinėse ir tarptautinėse varžybose, konkursuose laimėjo 104 pirmąsias, 92 antrąsias ir 81 trečiąsias vietas.

# Iš Savivaldybės biudžeto lėšų apie 12 600 mokinių skirta po 5 eurus „Kultūros krepšeliui“. Priemonės „Kultūros krepšelis“ įgyvendinime dalyvavo 31 bendrojo ugdymo mokykla ir 2 viešosios įstaigos (Jėzuitų mokykla ir „Smalsieji pabiručiai“).

2018 m. organizuotas neformaliojo suaugusiųjų švietimo programų konkursas, finansuotas Savivaldybės biudžeto lėšomis.Konkurso būdu buvo atrinkta 15 programų (2017 m. – 14), kurias vykdė viešosios įstaigos, neformaliojo švietimo mokyklos ir kiti švietimo teikėjai.

2018 m. buvo tęsiamas Mokinių socialinių kompetencijų ugdymo Šiaulių miesto savivaldybės bendrojo ugdymo mokyklose modelio (toliau – SKU modelis) įgyvendinimas. Tai kryptinga veikla, orientuota į visuminį asmenybės ugdymą, padedanti pažinti įvairias užimtumo sritis ir karjeros galimybes, planuotis būsimą karjerą. SKU modelį 2018 m. įgyvendino 26 bendrojo ugdymo mokyklos (2017 m. – 25, 2016 m. – 7), į veiklas įtraukta per 6 000 mokinių. 2018 m. prie SKU modelio įgyvendinimo prisijungė dar 18 Savivaldybės įstaigų, įmonių ir organizacijų (2018 m. – 101, 2017 m. – 83, 2016 m. – 60), kurios įsipareigojo sudaryti sąlygas Šiaulių m. bendrojo ugdymo mokyklų mokiniams ugdytis socialinius gebėjimus atliekant profesinę (darbinę) ir visuomenei naudingą (socialinę-pilietinę) veiklą. Savivaldybės administracija su minėtais socialiniais partneriais pasirašė bendradarbiavimo sutartis.

Siekiant užtikrinti mokiniams kokybiškas profesinio orientavimo paslaugas, 2018 m. 26 bendrojo ugdymo mokyklose Savivaldybės biudžeto lėšomis buvo finansuojama karjeros specialisto pareigybė. Skyriaus specialistai 2018 m. analizavo karjeros specialistų veiklą mokyklose. 2018 m. ypač išaugo intensyvaus profesinio veiklinimo renginių, patyriminių ir pažintinių vizitų į įvairias Šiaulių m. įmones ir įstaigas skaičius. 94 proc. miesto 5–12 klasių mokinių pasirengė individualius karjeros planus. Bendradarbiaujant su Šiaulių prekybos, pramonės ir amatų rūmais, 2018 m. suorganizuotas renginių ciklas „Karjerai renkuosi Šiaulius 2018“. 2018 m. balandžio–gegužės mėn. – intensyvaus veiklinimo mėnuo. Apie 700 gimnazistų dvi ir daugiau dienų pabuvojo pasirinktoje įmonėje ar organizacijoje, kaip planuojamoje darbo vietoje. Mokyklų karjeros specialistams surengti 3 mokymai.

Skyriaus specialistai SKU modelio ir profesinio orientavimo organizavimo mieste patirtimi dalinosi Švietimo ir mokslo ministerijoje, Latvijos Respublikos  švietimo centre, su Alytaus ir Molėtų pedagogais, atvykusiais į stažuotę mūsų mieste.

2018 m. Skyriaus specialistai tęsė bendradarbiavimą su švietimo įstaigų vadovais, Švietimo centro ir UAB „Busturas“ specialistais dėl Elektroninio mokinio pažymėjimo (toliau – EMP) sistemos įgyvendinimo. Miesto mokiniams išduota per 4 000 naujų EMP. Visi mokiniai turėjo galimybę naudotis miesto visuomeninio transporto lengvatiniu bilietu.

2018 m. didelis dėmesys buvo skirtas prieš dvejus metus sukurtos Neformaliojo švietimo ir mokamų paslaugų apskaitos sistemos tobulinimui. Prie minėtos sistemos 2018 m. prisijungė neformaliojo vaikų švietimo teikėjai ir laisvieji mokytojai. Buvo koreguojamos lankomumo ataskaitų formos, sprendžiamos teikėjų prisijungimo prie sistemos galimybių problemos ir kt.

2018 m. vykdyta Šiaulių m. savivaldybės teritorijoje veikiančių aukštųjų mokyklų bendradarbiavimo programa (toliau – Programa), finansuojama Savivaldybės biudžeto lėšomis. 2018 m. programoje buvo numatytos tokios priemonės: bendradarbiavimo, STEAM ir INOSTART programų įgyvendinimas; aukštos kvalifikacijos dėstytojų, atvykstančių į Šiaulių miesto teritorijoje veikiančias aukštąsias mokyklas dėstyti pagal inžinerijos ir informatikos mokslų krypties studijų programas vizitų finansavimas; inžinerijos ir informatikos mokslų krypties bakalauro ir magistrantūros studijų programų labai gerai ir gerai besimokantiems ir aktyviai dalyvaujantiems mokslinėje, tiriamojoje, visuomeninėje veikloje studentams skatinamųjų stipendijų skyrimas konkurso būdu; studijų Šiaulių mieste parama; viešųjų ryšių akcija „Šiauliai – sėkmingos karjeros miestas“.

Vadovaujantis Savivaldybės tarybos patvirtintais teisės aktais, konkurso būdu atrinktos ir minėtais kalendoriniais metais finansuotos 4 bendradarbiavimo programos (2017 m.– 4) – iš jų: 2 Šiaulių universiteto („Mokinių verslumo gebėjimų ugdymo modelio Mano išmanusis produktas darbui ar laisvalaikiui sukūrimas ir išbandymas“, „Global Šiauliai“) ir 2 Šiaulių valstybinės kolegijos („#Tavo PIN kodas“, „Šiaulių irklavimo bazės varžybų organizavimo sistemos sukūrimas“).

Siekiant Šiaulių mieste plėtoti inžinerijos ir informatikos mokslų srities profesinį mokymą ir aukštąjį mokslą, 2018 m. buvo įgyvendinamos STEAM (skirta mokiniams) ir INOSTART (skirta studentams) programos. Vadovaujantis Savivaldybės tarybos patvirtintais teisės aktais, konkurso būdu buvo atrinkta 31 STEAM (2017 m. – 21) ir 11 INOSTART (2017 m. – 9) programų. STEAM programos finansuotos Savivaldybės biudžeto lėšomis, jas vykdė Šiaulių universitetas, Šiaulių valstybinė kolegija, Šiaulių profesinio rengimo centras , UAB „Nord Robotics“ ir UAB „Nord HR“. 2018 m. pagal STEAM programas 1 269 Šiaulių miesto gimnazijų ir progimnazijų mokiniai (2017 m. – 414 mokinių) turėjo galimybę ugdyti praktinius inžinerijos ir informatikos mokslų srities įgūdžius. Įgyvendinant INOSTART programas, Šiaulių m. savivaldybės teritorijoje veikiančių aukštųjų mokyklų studentai, bendradarbiaudami su įmonėmis ir vykdydami eksperimentus (mokslinius tyrimus) kartu su aukštųjų mokyklų mokslininkais, sukūrė naujus produktus, metodikas, techninius sprendimus, kurie gali būti naudingi ne tik verslui, bet ir miestiečiams.

2018 m., įgyvendinant priemonę „Aukštos kvalifikacijos dėstytojų, atvykstančių į Šiaulių miesto teritorijoje veikiančias aukštąsias mokyklas dėstyti pagal inžinerijos ir informatikos mokslų krypties studijų programas vizitų finansavimas“, Savivaldybės biudžeto lėšomis iš dalies finansuoti dviejų užsieniečių dėstytojų vizitai (2017 m. – 2 vizitai).

2018 m. septyniems inžinerijos ir informatikos mokslų krypties bakalauro ir magistrantūros studijų programų labai gerai ir gerai besimokantiems ir aktyviai dalyvaujantiems mokslinėje, tiriamojoje, visuomeninėje veikloje studentams konkurso būdu buvo skirtos skatinamosioms stipendijos.

2018 m. pradėta įgyvendinti priemonė „Studijų Šiaulių mieste parama“, kurios tikslas – aktyvinti Šiaulių m. socioekonominę, kultūrinę pažangą, remiant Šiaulių m. potencialą – jaunimą, galintį prisidėti prie spartesnės ir jaunimo lūkesčius atliepiančios miesto plėtros. Studijų paramos gavėjai – pažangūs Savivaldybės teritorijoje veikiančiose aukštosiose mokyklose studijuojantys bakalauro ir magistro studijų pakopų studentai ir Šiaulių profesinio rengimo centre (toliau – ŠPRC) besimokantys mokiniai, turintys susitarimą su Šiaulių m. savivaldybės teritorijoje veikiančia įmone ar įstaiga dėl įdarbinimo ne trumpiau kaip 3 metams pagal įgytą specialybę. 2018 m. studijų paramą gavo 42 studentai (30 Šiaulių universiteto, 5 Šiaulių valstybinės kolegijos, 2 ŠPRC).

Bendradarbiaujant su miesto aukštosiomis mokyklomis, verslo įmonėmis, visuomenės veikėjais 2018 m. buvo vykdoma viešųjų ryšių akcija „Šiauliai – sėkmingos karjeros miestas“: sukurta Facebook paskyra „Šiauliai – karjeros miestas“, surengta paroda „Įsivaikink sėkmę 3“, Šiaulių miesto švietimo naujovės pristatytos spaudoje bei verslo ir pasiekimų parodoje „Šiauliai 2018“.

Koordinuojama Savivaldybės administracijos Vaiko gerovės komisijos (toliau – VGK) veikla. VGK svarsto vaiko minimalios ir vidutinės priežiūros priemonių skyrimo klausimus, koordinuoja mokyklų VGK veiklą, vaiko gerovės srityje dirbančių institucijų ir nevyriausybinių organizacijų tarpusavio bendradarbiavimą. 2018 m. suorganizuoti 22 VGK posėdžiai (2017 m. – 14). 2018 m. prašymų dėl vaiko minimalios ir vidutinės priežiūros priemonių skyrimo gauta tiek pat, kaip ir 2017 metais (žr. 3 lentelė).

**43 lentelė. Savivaldybės administracijos Vaiko gerovės komisijos veikla**

|  |  |  |  |
| --- | --- | --- | --- |
| Metai | Gauta prašymų | Skirta vaiko minimali priežiūros priemonė | Skirta vaiko vidutinė priežiūros priemonė |
| 2016 | 13 | 5 | 1 |
| 2017 | 48 | 11 | 1 |
| 2018 | 48 | 7 | 2 |

2018 m. VGK koordinavo prevencijos priemonių įgyvendinimą mokyklose. 2018 m. sausio mėn. suorganizuota bendra VGK, nevyriausybinių organizacijų – „Gelbėkit vaikus“, „Vilties“ draugija“, Kovos su organizuota prekyba žmonėmis ir išnaudojimu centras ir neformaliojo švietimo teikėjų atstovų diskusija apie smurto ir patyčių apraiškų mažinimas švietimo įstaigose.

Viena iš VGK darbo krypčių 2018 m. buvo išvažiuojamieji posėdžiai švietimo įstaigose. 2018 m. VGK atstovai lankėsi Normundo Valterio jaunimo ir „Saulės“ pradinėje mokyklose, Dainų, Jovaro, Ragainės ir Zoknių progimnazijose, Specialiojo ugdymo centre. VGK atstovai dalyvavo minėtų įstaigų Vaiko gerovės komisijų posėdžiuose, analizavo Tėvystės įgūdžių ugdymo programos įgyvendinimą, tėvų įtraukimo į mokyklos veiklą situaciją bei jų bendradarbiavimą sprendžiant vaiko elgesio problemas, teikė metodinę pagalbą.

2018 m. VGK kartu su Šiaulių apskrities vaiko teisių apsaugos skyriaus Šiaulių padalinio atstovais suorganizavo diskusiją dėl vaiko teisių reformos įgyvendinimo.

Pedagoginė psichologinė tarnyba

Kiekvienais metais Pedagoginėje psichologinėje tarnyboje (toliau – Tarnyba) atliekami ikimokyklinio ir mokyklinio amžiaus vaikų pedagoginiai-psichologiniai specialiųjų ugdymosi poreikių įvertinimai, kurių metu įvertinami mokinių intelektiniai gebėjimai (WISC-IIILT, WAIS-IIILT, WASI metodikomis), vaikų pažinimo gebėjimai (DISC metodika), ugdymosi pasiekimų atitiktis amžiui bei klasei, mokymosi motyvacija, imlumas pagalbai, pedagoginės pagalbos poreikiui ir pan. 2018 m. Tarnyboje vertintų ikimokyklinio ir mokyklinio amžiaus vaikų skaičius ženkliai išaugo – 1 140 (2017 m. – 998; 2016 m. – 945). Atlikus vaikų įvertinimą pedagoginiu, psichologiniu, medicininiu ir socialiniu pedagoginiu aspektais, nustatytas specialiųjų ugdymosi poreikių lygis: labai dideli nustatyti 16 (2017 m. – 15; 2016 m. – 11), dideli – 405 (2017 m. – 359; 2016 m. – 351), vidutiniai – 297 (2017 m. – 253; 2016 m. – 183) ir nedideli – 399 (2017 m. – 340; 2016 m. – 333) mokiniams bei rekomenduotas specialusis ugdymas ir/ar švietimo pagalba: švietimo pagalba rekomenduota 141 (2017 m. – 124; 2016 m. – 113), ugdymas pagal pritaikytas – 177 (2017 m. – 173; 2016 m. – 123), pagal individualizuotas – 38 (2017 m. – 26; 2016 m. – 35), pagal bendrąsias – 8 (2017 m. – 9; 2016 m. – 11), pagal socialinių įgūdžių ugdymo programas – 5 (2017 m. – 2; 2016 m. – 7) mokiniams, o 756 (2017 m. – 642; 2016 m. – 598) ikimokyklinio amžiaus vaikams rekomenduota logopedo ir/ar kitų švietimo pagalbos specialistų pagalba, 15-os vaikų (2017 m. – 17; 2016 m. – 35) įvertintas pasirengimas priešmokyklinei ugdymo grupei.

**44 lentelė. Tarnyboje vertintų vaikų pasiskirstymas**

|  |  |  |  |  |  |
| --- | --- | --- | --- | --- | --- |
| Metai | Ikimokyklinio amžiaus vaikų skaičius | | | Mokyklinio amžiaus vaikų skaičius | Iš viso |
| nelankantys ugdymo įstaigų | lankantys ikimokyklinę įstaigą | iš viso |
| 2018 | 66 | 705 | 771 | 369 | 1 140 |
| 2017 | 32 | 632 | 664 | 334 | 998 |
| 2016 | 62 | 594 | 656 | 289 | 945 |

Siekiant užtikrinti veiksmingą kompleksinę pagalbą vaikui, jo šeimai ir vaiką ugdantiems pedagogams nemažai dėmesio buvo skiriama vaiko vertinimo rezultatų aptarimui ir pristatymui tėvams bei pedagogams. Pristatant vertinimo rezultatus, buvo išsamiai apibūdinami vaiko gebėjimų galios ir sunkumai, bei rekomenduojami tolimesni ugdymo būdai ir pagalba.

Pagal negalių, sutrikimų ir mokymosi sunkumų skaičių daugiausia – kalbėjimo ir kalbos sutrikimų turinčių vaikų – 587 (2017 m. – 508; 2016 m. – 514), po jų seka vaikai, turintys kompleksinių sutrikimų, – 179 (2017 m. – 146; 2016 m. – 107), negalią, sutrikimą, mokymosi sutrikimą – 102 (2017 m. – 110; 2016 m. – 76) ir mokymosi sunkumų – 62 (2017 m. – 61, 2016 m. – 48) vaikai.

**45 lentelė. Tarnyboje vertintų vaikų pagal sutrikimus skaičius**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Metai | Intelekto sutrikimas | Regos sutrikimas | Klausos sutrikimas | Kochlearinių implantų naudotojai | Judesio ir padėties bei  neurologiniai sutrikimai | Įvairiapusiai raidos sutrikimai | Aktyvumo ir dėmesio | Kompleksinė negalia | Bendrieji mokymosi sutrikimai | Specifiniai mokymosi sutrikimai | Elgesio ir emocijų sutrikimai | Kalbėjimo ir kalbos sutrikimai | Kompleksiniai sutrikimai | Mokymosi sunkumai | Negalia, sutrikimas, mokymosi sunkumas | Sutrikimų nėra | Iš viso |
| 2018 | 11 | 2 | 5 | 1 | 12 | 15 | 17 | 31 | 20 | 68 | 5 | 587 | 179 | 62 | 102 | 23 | 1140 |
| 2017 | 7 | 2 | 8 | 1 | 9 | 16 | 15 | 19 | 20 | 44 | 3 | 508 | 146 | 61 | 110 | 29 | 998 |
| 2016 | 10 | 2 | 3 | 1 | 10 | 12 | 4 | 32 | 13 | 53 | 2 | 514 | 107 | 48 | 76 | 58 | 945 |

Psichologinė pagalba vaikams buvo teikiama individualaus ir grupinio konsultavimo formomis. 2018 metais individualių psichologo konsultacijų suteikta 2016 valandų (2017 m. – 1605; 2016 m. – 1616). Dominuojančios vaikų problemos, dėl kurių buvo kreiptasi: elgesio ir emocijų – 171, (2017 m. – 144; 2016 m. – 132), bendravimo sunkumai – 26 (2017 m. – 37; 2016 m. – 27), klinikinės - 31 (2017 m. – 28; 2016 m. – 25). Be individualios psichologinės pagalbos 15-ai vaikų organizuota 30 valandų trukmės (2017 m. – 8 val.; 2016 m. – 25 val.) psichologinio atsparumo įgūdžių ugdymo grupė. 2-iem miesto ugdymo įstaigoms psichologinę pagalbą teikė Tarnybos Krizių valdymo komanda: psichologai darbuotojams pravedė 12 valandų trukmės, 4 grupes (2017 m. – 11 val. 4 grupes; 2016 m. – 0). 19-ai sutrikusios klausos ikimokyklinio ir mokyklinio amžiaus vaikų Tarnyboje pravestos 528 surdopedagoginės pratybos (2017 m. – 19 vaikų – 523 pratybos; 2016 m. 17 vaikų – 480 pratybų). Kaip ir praėjusiais metais, nemažas dėmesys buvo skiriamas pagalbai šeimai. Tėvams buvo teikiamos individualios specialiojo, socialinio pedagogų, psichologų konsultacijos. Konsultuota 611 (2017 m. – 577; 2016 m. – 349) tėvų (globėjų, rūpintojų) bendravimo su vaiku, vaiko bendravimo su mokytojais, su bendraamžiais, vaiko emocijų ir elgesio sunkumų, krizių įveikimo, mokymosi sunkumų, netinkamo elgesio klasėje, grupėje, sutrikusios klausos vaikų ugdymo bei kitais klausimais. Nemažo tėvų dėmesio sulaukė Tarnybos specialistų vedami STEP ir „Pozityvi tėvystė“ mokymai. Organizuoti 4 mokymai ir juose dalyvavo 48 tėvai (2017 m. – 4 mokymai, 46 tėvai; 2016 m. – 3 mokymai, 37 tėvai). Tarnybos specialistai vyko į ugdymo įstaigas tėvams skaitė paskaitas (10) (2017 m. – 12; 2016 m. – 21): „Lytiškumo ugdymas“, „Vaiko netinkamas elgesys. Ką daryti?“, „Emocinis intelektas ir jo reikšmė gyvenimo kokybei. Augintinio svarba vaiko emocinei raidai“, „Kaip išmokyti ikimokyklinuką laikytis taisyklių“, „Pagalbos vaikui sėkmė – šeimos ir mokyklos partnerystė“, „Žaidimų takeliu į taisyklingą kalbą. 1,5-3 m. vaikų kalbos ugdymas ir sutrikimų prevencija“. Jau septintus metus Tarnyboje organizuojami miesto mokyklų ir Šiaulių regiono PPT psichologų metodiniai pasitarimai. Suorganizuoti 12 valandų trukmės 4 pasitarimai (2017 m. – 21 val., 7 susitikimai; 2016 m. – 9 val. 3 susitikimai). Jų metu psichologai analizavo sudėtingus konsultavimo atvejus dalinosi profesine patirtimi, metodine medžiaga bei diskutavo psichologams aktualiomis temomis.

Tarnybos specialistai ugdymo įstaigose dirbantiems kolegoms organizavo seminarus, mokymus, skaitė paskaitas. 2018 m. organizuoti 546 metodinės, dalykinės pagalbos renginiai (2017 m. – 541; 2016 m. – 512).

**46 lentelė. Metodinė ir dalykinė pagalba švietimo įstaigų pedagogams**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Kam skirta | Pasitarimų skaičius | | | Seminarų skaičius | | | Konsultacijų skaičius | | | Paskaitos, mokymai | | |
| 2018 | 2017 | 2016 | 2018 | 2017 | 2016 | 2018 | 2017 | 2016 | 2018 | 2017 | 2016 |
| Švietimo pagalbos specialistams | 21 | 14 | 13 | 3 | 15 | 2 | 401 | 341 | 342 | 11 | 45 | 13 |
| Mokytojams | - | - | - | 1 | 2 | - | 45 | 55 | 54 | 15 | 36 | 74 |
| Ugdymo  įstaigų direktoriams, pavaduotojams ugdymui | - | 10 | - | - | - | - | 44 | 16 | 14 | 5 | 7 | - |
| **Iš viso** | 21 | 24 | 13 | 4 | 17 | 2 | 490 | 412 | 410 | 31 | 88 | 87 |

Siekiant stiprinti ikimokyklinių ugdymo įstaigų socialinių pedagogų profesines kompetencijas, jiems buvo vedama savitarpio paramos grupė. Pravesti 10 valandų trukmės (2017 m. – 8 val.; 2016 m. – 12 val.) užsiėmimai, kurių metu socialiniai pedagogai tobulino kompetencijas bendradarbiavimo, bendravimo, probleminių situacijų sprendimo ir kt. srityse. Veiklą tęsė Užimtumo grupė, skirta mokymosi, elgesio sunkumų turintiems, nedarniose, socialinės rizikos šeimose gyvenantiems vaikams. Su 15 grupę lankančių moksleivių kiekvieną darbo dieną dirbo socialinis ir specialusis pedagogai, du kartus per savaitę psichologas vedė užsiėmimus ir teikė psichologinę pagalbą vaikams bei konsultavo jų tėvus (globėjus, rūpintojus). 2018 m. vaikams suorganizuoti 273 (2017 m. – 209; 2016 m. – 219) pamokų ruošos užsiėmimai, 30 valandų (2017 m. – 12 val.; 2016 m. – 25 val.) psichologinio atsparumo įgūdžių ugdymo užsiėmimų, 38 (2017 m. – 37; 2016 m. – 23) kultūriniai renginiai ir išvykos į kultūros įstaigas, 11 (2017 m. – 23; 2016 m. – 26) prevencinių renginių, pravesta 54 valandų trukmės (2017 m. – 41 val.; 2016 m. – 35 val.) grupinių užsiėmimų. Užimtumo grupėje buvo švenčiami vaikų gimtadieniai, vedami meniniai užsiėmimai, fotosesijos, organizuojamos sporto popietės. Siekiant stiprinti miesto švietimo įstaigų psichologų profesines kompetencijas, buvo atliekama 2-jų ugdymo įstaigų psichologų profesinė priežiūra. Gerinant mokyklose švietimo pagalbos teikimą parengta pagalbos vaikui plano forma, kuri pristatyta ir aptarta su mokyklų švietimo pagalbos specialistais. Pasirengta (2 Tarnybos specialistai baigė mokymus) Ankstyvosios intervencijos programos įgyvendinimui, siekiant užtikrinti psichoaktyvių medžiagų vartojimo prevenciją nepilnamečiams. Įsitraukta į ŠMM ir „Kurk Lietuvai“ projektą „Patyčių dėžutė“. Kartu su „Rasos“ progimnazija dalyvauta kuriant priemonę, kaip saugiai pranešti apie patyčias ir organizuoti intervenciją. 2018 m. dalyvauta Ugdymo plėtotės centro organizuojamos priemonės „A spektro mokyklų tinklas“ veiklose. Su Ugdymo plėtotės centru pasirašyta bendradarbiavimo sutartis, pagal kurią 3 Tarnybos specialistai tobulino profesines kompetencijas autizmo spektro sutrikimų ir netinkamo elgesio įveikimo srityse.

Pagal ŠMM Švietimo aprūpinimo centro projektą „Stažuotės Lietuvoje (1.2)“, „Lyderių laikas 3“ Kauno ir Varėnos rajonų savivaldybių stažuotojai lankėsi Tarnyboje ir susipažino su įstaigos veiklos rezultatais ir veikimo principais. Profesinę kvalifikaciją Tarnybos specialistai kėlė dalyvaudami įvairiose šalies mokymų programose, konferencijose bei seminaruose: „Pasakų terapija“, „Neuropsichologinė diagnostika ir korekcija“, EMDR mokymai, „Kaip priartėti prie LGBT klientų“, „Kaip kalbėti apie lytiškumą su mažaisiais?“, „Kognityvine elgesio terapija (KET) grįstos technikos darbui su vaikų nerimu“, „Vaikų elgesio ir emociniai ypatumai ikimokykliniame amžiuje“, „Seksualinio smurto atpažinimas“, „Krizinis nėštumas“, „Krizių valdymas mokykloje“, „Savižudybių intervencijos įgūdžių mokymai „ASIST“, „Krizių valdymas ugdymo įstaigose“, „Vaikų su autizmo spektro sutrikimais poreikiai. Įtrauktis į ugdymo procesą“, „Smurtas artimoje aplinkoje: atpažinimas ir mokyklos darbuotojų veiksmai, kilus įtarimui dėl galimo smurto artimoje aplinkoje“, „Į vaiką orientuota psichoterapija: darbas su vaikais, paaugliais, šeima“, „Individualus psichodraminis darbas ir grupės pasipriešinimas“, „Kognityvinės ir elgesio analizės psichoterapijos sistema“, „Šiuolaikinis vaikų ir paauglių elgesio sutrikimų vertinimas ir gydymas“, „Vaikų elgesio ir emocijų ypatumai ikimokykliniame amžiuje“, „Sinkinezijos“, „DISC mokymai“.

Švietimo centras

2018 m. Šiaulių m. savivaldybės Švietimo centro (toliau – Švietimo centras) pagrindinė veikla buvo organizuoti kvalifikacijos tobulinimo renginius. 2018 m. suorganizuotas 321 kvalifikacijos tobulinimo renginys (2017 m. – 305, 2016 m. – 306) (žr. 6 pav.), kuriuose dalyvavo 8 838 klausytojai (2017 m. – 8 772, 2016 m. – 8 856).

**30 paveikslas. Švietimo centro organizuoti kvalifikacijos tobulinimo renginiai 2016–2018 m.**

Švietimo centras organizuoja miesto 3–12 klasių mokinių dalykines olimpiadas ir konkursus, mokinių dalyvavimą šalies etapuose. 2018 m. bendradarbiaujant su Švietimo skyriumi ir metodiniais būreliais suorganizuotos 41 olimpiada ir konkursai, kuriuose dalyvavo 1 239 mokiniai (2018 m. – 1 239, 2017 m. – 1 254, 2016 m. – 1 228 mokiniai). Į  20-ies olimpiadų ir konkursų šalies etapus vyko 96 mokiniai (2018 m. – 96 mokiniai, 2017 m. – 96 mokiniai, 2016 m. – 86 mokiniai). Šalyje organizuotuose olimpiadų ir konkursų etapuose 25 šiauliečiai tapo I–III vietų laimėtojais: iš jų 2 apdovanoti I laipsnio diplomu, 1 – laureato diplomu,10 – II laipsnio diplomu, 12 mokinių – III laipsnio diplomais. Vienuolikai mokinių įteikti Lietuvos Respublikos švietimo ir mokslo ministerijos pagyrimo raštai.

Švietimo centro bibliotekos, kuria naudojasi visų miesto švietimo įstaigų pedagogai, fonduose 2018 m. sukaupta 1 941 egz. knygų (2017 m. – 1 820, 2016 m. – 1 797) ir 103 kompaktiniai diskai (CD) (2017 m. – 98, 2016 m. – 96,). Yra elektroninis knygų katalogas. 2018 m. prenumeruoti 10 pavadinimų periodiniai leidiniai.

Švietimo centras koordinavo 31 mieste veikiančio metodinio būrelio veiklas. Visi metodiniai būreliai planavo ir įgyvendino savo veiklą bendraudami su Skyriumi ir Švietimo centru. Siekdamas sukurti mokymosi visą gyvenimą pasiūlos ir paklausos modelį, kuris sudarytų sąlygas suaugusių asmenų socialinei ir darbinei įtraukčiai, aktyviam pilietiškumui ir asmeniniam tobulėjimui, Švietimo centras nuo 2016 m. koordinuoja neformaliojo suaugusiųjų švietimo veiklą. Bendradarbiaujant su Švietimo skyriumi įvykdytos suaugusiųjų bendrųjų kompetencijų tobulinimo programų konkurso procedūros ir nustatyta tvarka paskirstyta 30,0 tūkst. Eur 2018 m. biudžeto lėšų neformaliojo suaugusiųjų švietimo paslaugų teikėjams, patikrintas programų vykdymas. 2018 m. atlikta Šiaulių m. savivaldybės Neformaliojo suaugusiųjų švietimo situacijos analizė pagal ŠMM Ugdymo plėtotės centro pateiktą klausimyną. Bendradarbiaujant su Lietuvos suaugusiųjų švietimo asociacija (LSŠA) 2018 m. organizuota ir koordinuota Šiaulių regiono suaugusiųjų mokymosi savaitė „Lietuva mokosi: iš praeities į ateitį“. Švietimo centras koordinuoja miesto mokyklų socialinių kompetencijų ugdymo (SKU) modelį ir profesinio orientavimo veiklas. Telktos verslo ir kitos įstaigos į bendrą partnerystės tinklą profesiniam veiklinimui, įvairių užimtumo sričių pažinimui, savanoriškai veiklai. Bendradarbiauta su 70 įmonių, 10 gimnazijų ir 16 progimnazijų. 2018 m. pasirašytos 23 bendradarbiavimo sutartys su įvairiomis verslo organizacijomis ir institucijomis. Nuolat konsultuoti profesinio informavimo patarėjai, klasių auklėtojai karjeros paslaugų teikimo klausimais. Surengti 4 kvalifikacijos tobulinimo seminarai. 4 kartus dalintasi patirtimi su kitomis organizacijomis.

Švietimo centras koordinavo ir Jaunimo centro veiklą. 2018 m. minėtame centre vykdyti 25 sričių (muzikos, šokio, dailės, fotografijos, psichologijos, jogos, kino, užsienio kalbų mokymo, savanorystės, multimedijos, mokinių savivaldos ir kt.) nuolatiniai užsiėmimai, veikė Šiaulių jaunimo organizacijų asociacija „Apskritasis stalas“, Eurodesk Lietuva atstovybė ir kitos organizacijos. Jaunimo centre  susirinkimus ir veiklas organizuoja Lietuvos moksleivių sąjungos Šiaulių m. skyrius. 2018 m. Jaunimo centre suorganizuoti 365 įvairūs renginiai (2017 m. – 362, 2016 m. – 350,), kuriuose dalyvavo 1 220 jaunuoliai  (2017 m. – 1 195, 2016 m. – 1 139). 2018 m. Švietimo centras, kaip Jaunimo reikalų departamento prie Socialinės apsaugos ir darbo ministerijos partneris, vykdė projektą „Atrask save“. Projekto pagrindinė veikla – vietos jaunimo garantijų iniciatyvos (JGI), kurios skirtos 15–29  metų amžiaus niekur nedirbantiems, nesimokantiems ir darbo biržoje neregistruotiems jauniems žmonėms. Iš viso minėtame projekte „Atrask save“ dalyvavo 347 niekur nedirbantys, nesimokantys, neregistruoti Darbo biržoje jaunuoliai. Taip pat 2018 m. Švietimo centras vykdė projektą „Šiaulių „jaunimkė atvira tau“ (finansavimo lėšos gautos iš Socialinių paslaugų ir priežiūros departamento prie Socialinės apsaugos ir darbo ministerijos). Pagrindinis projekto tikslas yra bendradarbiaujant su socialiniais partneriais, sudaryti palankias ir saugias sąlygas mažiau galimybių turintiems bei mažiau motyvuotiems jaunuoliams, neįsitraukusiems į jaunimo ar su jaunimu dirbančių organizacijų veiklas, įsitraukti į savirealizacijos bei tobulėjimo poreikius atitinkantį visuomeninį gyvenimą. Iš viso minėtame projekte „Šiaulių „jaunimkė atvira tau“ dalyvavo 346 atvirojo Šiaulių jaunimo centro unikalių lankytojų.

Nuo 2013 m. Švietimo centras kartu su Savivaldybės administracijos Socialinių paslaugų skyriumi organizuoja gyventojų visuomenei naudingą veiklą. Miesto gyventojai už gautas socialines išmokas atlieka įvairius darbus. 2018 m. Visuomenei naudingos veiklos organizavimo skyriaus specialistai registravo 1 230 asmenų (2017 m. – 1 430, 2016 m. – 1 570), o su 1 030 (2017 m. –

1 356, 2016 m. – 1 497) sudarė sutartis dėl visuomenei naudingos veiklos atlikimo.

Švietimo centro specialistas–maisto technologas konsultavo ir organizavo susirinkimus bendrojo ugdymo mokyklų valgyklų vedėjams ir ikimokyklinio ugdymo įstaigų specialistams vaikų ir mokinių maitinimo organizavimo klausimais. 2018 m. vykdant Šiaulių miesto savivaldybės centralizuoto maisto produktų pirkimą minėtas specialistas apibendrino (33) 26 įstaigų maisto produktų kiekius ir sudarė produktų techninę specifikaciją, parengė 8 perspektyvinius valgiaraščius ir maisto patiekalų technologines korteles specialiosios paskirties mokykloms, ikimokyklinio ugdymo įstaigoms ir bendrojo ugdymo mokykloms.

2018 m. Švietimo centras organizavo ar atliko inžinerinių tinklų avarijų lokalizavimo, šalinimo ir remonto darbų švietimo įstaigose už 17,0 tūkst. Eur (2017 m. – 20,0 tūkst. Eur, 2016 m. – 20,0 tūkst. Eur). Taip pat sudėtingų avarijų šalinimui ir remontui buvo pasitelkti partneriai, kurie atliko darbų už 35,3 tūkst. Eur (2017 m. – 48,6 tūkst. Eur, 2016 m. – 41,2 tūkst. Eur).

Švietimo centras teikė transporto, mokinių vežimo paslaugasmiesto mokykloms ir kitoms biudžetinėms įstaigoms. Centro autobusais mokiniai ir pedagogai buvo vežami į dalykines olimpiadas, sporto renginius, seminarus ir kitus renginius.

Švietimo centro buhalteriai vykdė penkių biudžetinių įstaigų buhalterinę apskaitą. Darbui naudojo VSAKIS ir PROGRA buhalterinės apskaitos programas.

Švietimo centras gavo finansavimą realizuoti ES finansuojamą projektą „Lyderių laikas 3“ NR. 09.4.2-ESFA-V-715-0001 „Stažuotės Lietuvoje 3“. Paslauga turi būti suteikta iki 2019 m. lapkričio 25 d.

Centras kaip partneris dalyvauja realizuojant ES finansuojamą projektą „Vyresnio amžiaus žmonių dalyvavimo darbo rinkoje galimybių didinimas Šiaulių apskrities savivaldybių teritorijose Nr. 08.3.2-ESFA-K-415-01-0188. Paslauga turi būti suteikta iki 2019 gruodžio 30 d.

Du Šiaulių miesto savivaldybės projektus:

Regioninį, Šiaulių miesto projektą „IKT naudojimas mokymo/si procese“ Finansavimą skyrė Šiaulių miesto administracija. Apmokyti 393 bendrojo ugdymo mokyklų mokytojų.

Regioninį, Šiaulių miesto projektą „Šiaulių miesto biudžetinių įstaigų finansinės veiklos reglamentavimas bei pakeitimai, taikomi 2018 m. atskaitomybei“.2018 m. spalio 8-26 d. vyko 4, 16 (iš viso 64 val.) valandų trukmės kvalifikacijos tobulinimo mokymai Šiaulių miesto biudžetinių įstaigų buhalteriams. Mokymuose dalyvavo 111 Šiaulių buhalterių.

2018 m. Švietimo centras nupirko penkiasdešimt šešiųŠiaulių miesto švietimo įstaigų automatizuotos šilumos punkto kontrolės ir valdymo sistemos montavimo darbus ir sistemos aptarnavimo paslaugą.

Pasiekimai ir laimėjimai švietimo srityje 2018 m.

1. Ankstyvojo ikimokyklinio amžiaus vaikų ugdymo poreikis lopšeliuose-darželiuose patenkintas 96 proc. (2017 m. – 96 proc.).

2. Daugėja nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, ugdomų vaikų.

3. Atnaujintos ir įvertintos visų 33 ikimokyklinio ugdymo įstaigų ugdymo programos.

4. Visose 33 ikimokyklinio ugdymo įstaigose įdiegti E- dienynai.

5. Dvi mokyklos pagal Švietimo, mokslo ir sporto ministerijos programą gavo du naujus

mokyklinius (geltonuosius) autobusus.

6. Savivaldybės biudžeto lėšomis apie 12 600 mokinių dalyvavo „Kultūros krepšelio“ edukacijose.

7. Įsteigtas apdovanojimas „Šiaulių miesto metų mokytojas“ – 2018 m. piniginėmis premijomis apdovanota 10 inovatyvių, kūrybiškų, aktyvių mokytojų.

8. NVŠ teikėjai prisijungė prie elektroninės lankomumo apskaitos sistemos.

9. Aukšti miesto mokinių akademiniai pasiekimai:

9.1. 3 mokomųjų dalykų (užsienio (rusų ir vokiečių) kalbų, informacinių technologijų) valstybiniai brandos egzaminai išlaikyti 100 proc.;

9.2. 3 mokomųjų dalykų (užsienio (anglų) kalbos, informacinių technologijų, biologijos) valstybinių brandos egzaminų išlaikymo rezultatas 2018 m. aukštesnis už 2017 m. brandos egzaminų išlaikymo rezultatą;

9.3. 10 mokomųjų dalykų valstybinių brandos egzaminų išlaikymo vidurkis 2017 m. aukštesnis už šalies brandos egzaminų išlaikymo vidurkį;

9.4. gauta 130 šimto balų įvertinimų (2016 m. – 108, 2017 m. – 103) pagal mokomuosius dalykus.

9.5. Lietuvos mokinių dalykinių olimpiadų, konkursų šalies etapuose 25 šiauliečiai tapo nugalėtojais: laimėtos dvi pirmos vietos; dešimt – antrųjų; dvylika – trečiųjų. Vienas mokinys tapo laureatu. Vienuolika mokinių gavo Švietimo ir mokslo ministerijos pagyrimo raštus.

10. Bendrojo ugdymo mokyklose išplėtotos profesinio orientavimo paslaugos.

11. 101 miesto įmonė, organizacija ir įstaiga tapo socialiniais partneriais, įgyvendinant Mokinių socialinių kompetencijų ugdymo Šiaulių miesto savivaldybės bendrojo ugdymo mokyklose modelį.

12. Skyriaus specialistai SKU modelio ir profesinio orientavimo organizavimo mieste patirtimi dalinosi Švietimo ir mokslo ministerijoje, Latvijos Respublikos  švietimo centre, su Alytaus ir Molėtų pedagogais, atvykusiais į stažuotę mūsų mieste.

13. Pedagoginės psichologinės tarnybos specialistai kartu su Švietimo skyriaus specialistais parengė tvarką, kuri padeda švietimo įstaigoms teikti pagalbą netinkamai besielgiantiems vaikams bei spręsti elgesio problemas.

14. Įgyvendintos naujos Šiaulių m. savivaldybės teritorijoje veikiančių aukštųjų mokyklų

bendradarbiavimo programos priemonės: skatinamosioms stipendijos inžinerijos ir informatikos mokslų krypties bakalauro ir magistrantūros studijų programų labai gerai ir gerai besimokantiems ir aktyviai dalyvaujantiems mokslinėje, tiriamojoje, visuomeninėje veikloje studentams; Studijų Šiaulių mieste parama; viešųjų ryšių akcija „Šiauliai – sėkmingos karjeros miestas“.

15. NVŠ mokyklų ugdytiniai respublikinėse ir tarptautinėse varžybose, konkursuose laimėjo 104 pirmąsias, 92 antrąsias ir 81 trečiąsias vietas.

16. Savivaldybės ir valstybės lėšomis modernizuota švietimo įstaigų ugdymo aplinka:

16.1. apšiltintos 9 ikimokyklinio ugdymo įstaigų pastatų sienos ir 2 švietimo įstaigų stogai;

16.2. užbaigti Sporto gimnazijos pastato vidaus modernizavimo darbai;

16.3. sutvarkyta 6 švietimo įstaigų kiemų danga;

16.4. užbaigti Medelyno progimnazijos pastato modernizavimo darbai;

16.5. atnaujintos vidaus patalpos ir komunikacijos 15 švietimo įstaigų;

16.6. atnaujinti kiemo įrenginiai ir aptvėrimas 5 švietimo įstaigose;

16.7. renovuotas Normundo Valterio jaunimo mokyklos ūkinės paskirties pastatas;

16.8. atnaujintas pastatų apšvietimas 11 ikimokyklinio ugdymo įstaigų;

16.9. įrengta krepšinio-tinklinio aikštelė Jovaro progimnazijoje;

16.10. atnaujintas Petro Avižonio regos centro baseinas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**